
Cuvânt către cititor 


Acest număr 1 (6) al revistei am dorit să fie unul special, deoarece am 
considerat că este important să marcăm cum se cuvine o multitudine de 
evenimente aniversare. S-au împlinit 20 de ani de la Revoluţia Română din 
Decembrie 1989, 20 de ani de la primele alegeri libere din Timişoara, care au 
avut loc în 16 ianuarie 1989, şi 20 de ani de la lansarea Proclamaţiei de la 
Timişoara in 11 martie 1990. 

Totodată, în 26 aprilie se împlinesc 20 de ani de la înființarea 
Asociaţiei Memorialul Revoluţiei. Iată destule motive pentru care am încercat 
şi am reuşit ca acest număr al revistei să vadă lumina tiparului mai devreme, 
şi nu la începutul lunii iulie, după cum i-am obişnuit pe cititorii noştri. Tin să 
mulțumesc, şi pe această cale, colectivului de redacție şi colaboratorilor 
pentru efortul depus pentru realizarea acestui buletin într-un timp atât de 
scurt. 

În numărul de fata au fost republicate două lucrări, datorită faptului că 
la tipărirea volumului anterior, 2 (5)/2009, s-a produs o regretabilă eroare 
(pentru care îmi fac mea culpa) şi câteva pagini au fost dublate, în detrimentul 
unor parti din următoarele lucrări: lucrarea domnului prof. dr. Dumitru 
Tomoni, Radu Bălan — Decembrie 1989, din cadrul serialului Comandanții 
represiunii, şi Dezvăluirile unui deținut politic, interviu realizat de Liza 
Kratochwill. 


Gino RADO 

Me STUDH 


Mistificare, limbaj de lemn si ucigasi 
Discursul presei timisorene cu privire la implicarea Armatei 


Armata a tras, dar justiţia nu se bagă... 

Rolul Armatei şi faptele comise în Revoluţie şi mai ales în cea de la Timişoara 
este controversat doar din punct de vedere juridic, căci nu mai are nimeni 
nicio îndoială că generali, ofiţeri, subofiteri şi militari în termen din rândul 
forțelor Ministerului Apărării Nationale fie au organizat represiunea, fie au 
participat activ şi sângeros la încercarea de a stăvili mişcările revoluţionare. 
Abia din 20 decembrie 1989, forţele armate se retrag de pe străzile Timişoarei 
şi desființează cele opt dispozitive de luptă instalate începând din 17 
decembrie seara. Este adevărat că militarii (cei din MApN) au făcut parte din 
formațiunile de luptă (represive!) alături de lucrători de Miliție, Securitate, 
Pompieri sau chiar din Gărzile patriotice. Însă Armata a dat grosul trupelor. 
Pe străzi au putut fi văzute cordoane formate din militari îmbrăcaţi în kaki. 
Puteau fi (şi au fost!) şi efective de la Grăniceri, căci acestea funcționau în 
subordinea Ministerului de Interne. Trupele de la Pază şi Securitate, tot în 
subordinea acestui minister, erau îmbrăcate în uniforme albastre, specifice. Şi 
în rândul acestora, ca şi la Grăniceri, erau multi militari în termen, deci îşi 
satisfăceau stagiul militar obligatoriu. 

Este adevărat că populaţia nu a făcut decât în mică măsură distincţia între 
forurile de apartenenţă ale militarilor implicați în reprimarea Revoluţiei, în 
prima fază, şi în apărarea ei, după fuga lui Ceauşescu şi abandonarea puterii. 
Lumea i-a văzut în uniforme de diferite culori, dar a ştiut că sunt trupe 
regulate, cu multi tineri care îşi satisfăceau stagiul militar, indiferent de 
subordonare. Când, în 1990, au apărut primele acte de tragere la răspundere 
a celor care au tras în populaţie sau au luat alte măsuri de inäbusire a luptei 
pentru libertate, mare a fost surpriza generală când s-a văzut că nu este 
anchetată nicio persoană din Ministerul Apărării Naţionale. Abia târziu, după 
câţiva ani, au fost începute cercetări în privinţa unor cadre de conducere din 
Armată. Au fost procese la Cluj, iar la Bucuresti au fost inculpati generalii 
Mihai Chiţac şi Victor Atanasie Stănculescu. Aceştia aveau să fie şi 
condamnaţi. 

Calea Martirilor nu este o probă serioasă? 

Confuzia avea să fie menţinută multă vreme. Semnificativă este o ştire 
transmisă în 9 iulie 2008 de agenţia Mediafax. Aici se precizează: „Trupe de 
Securitate, Militia, Securitatea în civil şi Trupele USLA au acţionat, alături 
de militari, pentru oprirea manifestatiilor de la Timişoara, din decembrie 
1989, potrivit Jurnalului de luptă depus la dosarul Revoluţiei de la Timişoara 
de la instanţa supremă”. Nu ni se spune, însă că acest jurnal de luptă este al 
Armatei, mai axact al Diviziei 18 Mecanizate din Timişoara! Jurnalul a fost 
folosit în apărarea sa în proces de către Victor Stănculescu. 

Presa postrevolutionarä a subliniat de la început implicarea Armatei in 
represiune. Au fost zone din Timişoara unde a acţionat exclusiv cadre ale 
acestui minister. Se poate exemplifica cu Calea Girocului, devenită ulterior 
Calea Martirilor, tocmai pentru că aici au acţionat ofiţeri zeloşi ai MApN. 


Pe listă pot fi trecuţi generalul Ştefan Guşe şi ofiţerii Paul Vasile, Constantin 
Rogin, Eugen Bădălan, Dumitru Marcu. S-au scris multe pagini despre 
implicarea celor menţionaţi în masacrul de acolo. Comisia Guvernamentală 
constituită la nivelul judeţului Timiş pentru cercetarea faptelor îşi încheia 
raportul astfel: „Faptul că It-col. Rogin Constantin a preluat comanda celor 
două unităţi militare şi a dispus împrăştierea demonstrantilor, acţionând chiar 
cu focul de armă, rezultă din declaraţiile maiorului Paul Vasile, ale maiorului 
Marcu Dumitru, ale căpitanului Neagu Adrian, ale It-maj. Cristea Maricel, 
precum şi din declaraţia numitului Trandafir Sorin, fost mecanic conductor 
pe TAB-ul in care s-a deplasat It.-col. Rogin Constantin. Din declarația 
aceleiaşi persoane rezultă cu claritate faptul că It.-col. Rogin Constantin a dat 
ordin să se tragă în demonstranți. Fata de cele de mai sus propunem cercetarea 
penală a maiorului Paul Vasile şi a It-col. Rogin Constantin”. Este doar unul 
dintre forurile de anchetă care aveau să ajungă la o astfel de concluzie. 

Presa avea să sublinie permanent, an după an, faptul că multi suspecți sunt in 
libertate şi că nu sunt traşi la răspundere. Pe de altă parte, nu lipsesc, cel puţin 
într-o primă fază, nici luările de poziţie curioase. Au existat publicaţii care nu 
s-au desprins decât cu greu de tiparele limbii de lemn, devenite o obisnuita 
înainte de Revoluţie. O doză de mistificare a realităţii este indusă de paginile 
Renaşterii bănăţene, prin faptul că jurnaliştii de aici menţin un anumit ton 
festivist, oarecum exaltat şi fals, în ciuda epocii ,,fierbinti” parcurse. Uneori, 
această doză de fals este indusă şi prin faptul că lucruile nu stau chiar aşa cum 
insistă (nu sugerează!) autorii articolelor. Semnificativ este numărul 6, de 
miercuri, 10 ianuarie 1990, unde este infatisat un articol cu supratitlul O 
replică ce dăinuie peste timp: Armata e cu noi! Şi cu titlul E linişte, vă 

mulțumim ostaşi! Dincolo de limbajul căznit, de lemn şi de tonul epopeic 
nejustificat rămâne controversa, căci mulţi revoluționari ştiau că Armata a 
avut un rol în represiune. Mai era şi problema inamicilor, căci încă nu se 
dovedise existenţa certă a vreunui terorist... Se scriu deja mai puţine lucruri 
despre Revoluţie, revenind în forţă titluri bombastice, aiuritoare de genul: Cu 
gândul (şi fapta!) la campania agricolă de primăvară. 

Cu cine s-a luptat Armata? 

Vine ziua de duminică, 14 ianuarie 1990, în care apare nr 10 al Renaşterii 
bänätene. Se continuă cu articolele în limbaj eroico-militantist, plasate sub 
titluri în aceeaşi notă. Semnificativ este supratitlul de File de vitejie din zilele 
Revoluţiei, urmat de titlul Armata îşi face datoria... recunoaştem formularea 
căznită şi plină de locuri comune. Nici în textul semnat de de mr. Ion Luchian 
nu găsim mai multe informaţii, ci doar aceste expresii oarecum bombastice 
de odă, de elogiu căutat. Uneori, apare şi câte ceva demn de reţinut: „La un 
moment dat, din apropiere, o lungă rafală sparge tenebrele. Subunitatea ia 
dispozitivul de apărare şi caută locul de unde se trage. Se aude bine, am spune 
că se simte glontul în aer, dar nu se vede nimic. Parcă nu stim in ce direcţie 
se îndreaptă arma! Se procedează la o manevră de încercuire a zonei şi fiara 
ascunsă simte că trebuie să rupă lupta. În aceste momente, glontul vrăjmaş 1- 
a răpus pe camaradul nostru, sold. Tudorel Buzea. A căzut la datorie, cu arma 
în mână, pe baricadele Revoluţiei — neprecupetindu-si sângele şi nici viata 
pentru cauza poporului”. Eroul Tudorel Buzea se afla, împreună cu colegii, 
în dispozitivul ce apăra de terorişti Uzina de apă. Din păcate, auttorul, în ciuda 
unor formulări memorabile („Se aude bine, am spune că se simte glontul în 
aer”) nu are calităţi de jurnalist, deoarece nu sunt prezentate câteva elemente 
de bază, cum ar fi data, locul şi împrejurările exacte ale celor întâmplate. 
Spre mijlocul lunii ianuarie, Armata avea să preia efectiv conducerea 
judeţului Timiş. Oricum făcea ce voia şi nu asculta de autoritățile provizorii 
constituite mai ales din participanţi la Revoluție. Aflăm unele amănunte din 
numărul 9, de sâmbătă, 13 ianuarie 1990 al Renaşterii bănăţene. Sunt 
consemnate protestele mulţimii fata de modul aiuritor în care s-a constituit 
Consiliul judeţean al Frontului Salvării Nationale şi fata de cum s-au împărțit 
funcţiile. În urma protestelor, Lorin Fortuna demisionează din funcţia de 
preşedinte. Pe fondul acestei derute, puterea este preluată practic de Armată, 
prin capul ei, general maior Gheorghe Popescu, comandantul Garnizoanei 
Timişoara. În unităţile economice sunt trimişi imputerniciti militari, cu 
sarcina de a veghea la alegerea conducerii acestora şi la desemnarea 
delegaților pentru conferinţa judeţeană a FSN. Tonul adoptat de generalul 
Popescu în comunicatul adresat populației aminteşte de cel folosit de 

domnitorii autocrati: „Eu, comandantul garnizoanei Timişoara, generalul 
maior Gheorghe Popescu, vă adresez următoarele...” 

Controversatul Nicolae Predonescu 

Semnificativ este şi comportamentul din acea perioadă al It.-col. Nicolae 
Predonescu. Acesta avea funcția de locţiitor al comandantului Diviziei 18 
Mecanizate Timişoara. Avea efectiv conducerea, deoarece comandantul 
Gheorghe Popescu, adus din pensie, era depăşit. Predonescu poate fi văzut în 
unele imagini filmate atunci, în ianuarie 1990, cum stă cu fundul pe una din 
mesele din sala de şedinţe a fostei Judeţene de partid şi le dă indicaţii 
revoluţionarilor ce încercau să constituie o autoritate civilă în judeţ. 
Predonescu este şi unul dintre cei care au lansat diversiunea cu alte forte care 
au tras în populaţie în Calea Girocului. În apărarea sa, Stănculescu avea să 
invoce, în iulie 2008, şi un raport al MApN, unde se face referire şi la acest 
ofițer. Cităm după agenţia Mediafax: „De asemenea, colonelul Nicolae 
Predonescu raporta că «oraşul Timişoara, în timpul Revoluţiei, perioada 16- 
20 decembrie 1989, a fost caracterizat printr-o totală necunostere a situaţiei 
reale, amplificată de o evidentă provocare a Armatei, Miliției şi Securităţii, 
efectuată de forţe necunoscute nouă, concretizate în grupuri de turbulenţă cu 
atac direct la persoane»"'. 

În Jurnalul de luptă indicat mai sus apar şi alte referiri la acest personaj. Este 
descifrat un episod din după-amiaza zilei de 17 decembrie 1989, din Piaţa 
Libertăţii din Timişoara, episod la care am fost martor ocular. Am scris despre 
acel eveniment de mai multe ori, iar informaţia din jurnal vine ca o probă. 
Conform Jurnalului de luptă, „o santinelă aflată în balconul 
comandamentului, în prezenta It.-col. Predonescu, a tras câteva cartuşe in 
aer”. Sunt consemnate şi două victime, deci dacă s-ar fi tras în aer acestea nu 
ar fi existat... De fapt, ofiţerul doreşte să acrediteze ideea că au fost trupe 
necunoscute, aşa cum susţine mai sus. În realitate, lucrurile sunt limpezi: 
Nicolae Predonescu a dirijat doi militari în termen (nu unul!), iar aceştia au 
tras în persoanele aflate pe trotuoarul din fata comandamentului. La 
evacuarea unei astfel de persoane, rănită în mână şi în piept, am participat pe 
când militarii schimbau încărcătoarele la arme! Şi Nicolae Predonescu avea 
să fie făcut general de preşedintele Traian Băsescu... 

Când adevărul e minciuna... 

Numărul 12, de miercuri, 17 ianuarie 1990, al Renaşterii bănăţene conţine 
articolul intitulat Adevărul despre armată. Este, de fapt, începutul unui şir de 
materiale publicistice dubioase, cu scopul de a reabilita cadrele militare în 
fata opiniei publice. Situaţia era delicată. În timpul Revoluţiei apăruse, chiar 
din 16 decembrie, după unele surse, dar în mod cert în 17 decembrie, lozinca 

„Armata e cu noi!” După fuga lui Ceauşescu forţele armate preluase ofensiva 
împotriva teroriştilor, având şi rolul de detaşamente de menţinere a ordinii şi 
legalităţii (milițienii nemaiavand curajul să se arate pe stradă, iar securiştii 
nici atât, fiind multi şi arestati!). Pentru multi, exista (şi există!) convingerea 
că reprezentații Armatei au tras în populație. Acest „adevăr despre Armată” 
avea, deci, să fie primit cu destulă suspiciune. La acea dată, nu fuseseră 
dezvăluite frământările din cadrul acestei instituţii. Căci aici se găseau ofiţeri 
curajoşi, începând cu Viorel Oancea, care a vorbit mulţimii din balconul 
Operei în 22 decembrie dimineaţa, înaintea de căderea lui Ceauşescu, dar şi 
alţii care au refuzat să îndeplinească ordinul de deschidere a focului. Pe de 
altă parte, au fost ofiţeri zeloşi, consideraţi, conform unor mărturii şi unor 
documente, adevăraţi călăi. 

Mistificarea avea să se realizeze prin manipulare, împletind datele reale cu 
cele nereale, trecerea sub tăcere a unor aspecte semnificative, folosirea unui 
ton şi a unui stil de adresare direct către cititor, cu efecte retorice şi prin apelul 
la sentimente, unele chiar din sfera patriotismului şi a respectului datorat 
autorităţii şi „braţului înarmat al poporului”, încercând să atragă chiar şi 
sentimente de compasiune, prin apelul la fapte reale, dar smintite de la 
adevărata semnificaţie. lată un exemplu: „Vă informăm, stimati cititori, că 
este eronată ştirea referitoare la faptul că şenilele tancurilor ar fi zdrobit 
oameni. Aceste maşini executau ordinul de a veni la garnizoană pentru a 
asigura securitatea acesteia”. Este, pur şi simplu o minciună. Justiţia a dovedit 
clar ceea ce martorii la evenimente şi medicii ştiau deja: o femeie fusese 
strivită de blindate! 

De ce trebuie urechiati ziariştii 

Nu se poate afirma că a autorul articolului cu pricina ar fi fost greşit informat. 
Faptul este exclus cu desăvârşire, iar acesta mintea pentru a-şi scăpa pielea, 
căci rândurile sunt scrise de It. col. Constantin Zeca, nimeni altul decât 
comandatul în fapt al Diviziei Mecanizate Timişoara pe timpul Revoluţiei. 
Textul continuă, virând spre latura emotivă, încercând chiar să inducă un 
sentiment de vinovăţie în opinia publica, chiar cu scopul de timora: „Din 
discuţiile purtate cu cadre şi militari din unitate a rezultat că şi atunci când 
unele elemente provocatoare au incendiat maşinile de luptă, au maltratat 
echipajele, unii dintre ei fiind chiar internaţi în spital — cazul It. maj. Banicioiu 
Ion, plt. Butä Constantin — aceştia nu au ripostat”. Zeca are cel putin meritul 
că dă numele (doar de familie!) al militarilor căzuţi la datorie: Motiga, Tudor, 
Galaftion, Constantinescu şi Buzea. 

Constantin Zeca, devenit ulterior mare general, la fel ca şi alti ofiţeri ai 
Armatei române suspectaţi de implicare în represiune (în timp ce alti ofiţeri, 

în special cei din Comitetul de Acţiune pentru Democratizarea Armatei — 
CADA, aveau să fie prigoniti şi trecuţi în rezervă!) nu-şi poate reţine în 
articolul pomenit un perdaf la adresa jurnaliştilor deveniți (deja!) incomozi: 
„Este cazul ca toţi slujitorii condeiului liber şi obiectiv să dovedească un 
discernământ cu adevărat patriotic şi să înţeleagă că tot ceea ce se scrie şi se 
publică trebuie să ducă la revenirea la normal a întregii vieţi a judeţului nostru 
si să nu creeze suspiciune şi neîncredere”. Frumoase indicaţii! 

Ofensive aspre împotriva presei 

Numărul 6, de miercuri, 10 ianuarie 1990, al Renaşterii bănăţene avea să 
consemneze o primă luare de poziţie a jurnalistului Harald Zimmerman. Scrie 
despre cele întâmplate în Calea Girocului, despre blocarea tancurilor în 
drumul lor către centrul oraşului şi despre oamenii împuşcaţi acolo de forţele 
armate, căci nimeni nu avea acolo vreo îndoială cu privire la uciderea de 
oameni nevinovaţi de către cei din Armată. Hotărârea luptătorilor pentru 
libertate este redată în fraze scurte, cuvinte simple, fără nicio încărcătură 
metaforică: "Am văzut atunci oameni de un curaj nebun. La cincizeci de paşi 
în faţa plutonului de execuţie au continuat să strige „noi suntem poporul, voi 
în cine trageţi?” pentru ca mai apoi să încingă o imposibilă horă a unirii acolo, 
chiar în stradă. N-au apucat să o sfârşească”. Articolul lui Harald Zimmerman 
mai are şi meritul de a face o primă tentativă de abordare psihologică a 
momentului, de a renunţa la formulările bombastice fără de substanţă şi dea 
releva unul din mecanismele interioare de motivare în acţiunile de confruntare 
cu regimul şi detaşamentele morții: „Zgomotul iscat de un tanc în plină viteză 
este o armă psihologică ce loveşte de la distanţă. Dar nimeni nu a dat bir cu 
fugiţii. Au aşteptat linistiti până şase tancuri au intrat în capcana de pe Calea 
Girocului, după care le-au tăiat retragerea printr-un alt troleibuz pus de-a 
curmezişul bulevardului”. Autorul arata că se putea scrie şi „normal” despre 
cele întâmplate în Revoluţie. Dar nu pentru mult timp. 

În ziarul de joi, 18 ianuarie 1990, procesul de mistificare derulat sub titlul 
Adevărul despre armată continua cu o însăilare semnată de It. col. Alexandru 
Şelaru. Sunt de fapt două replici, una la articol dintr-un număr anterior, 
semnat de Harald Zimmerman, şi una la un reportaj al Televiziunii libere 
Timişoara. Aplombul încercării de punere la punct îi este stârnit ofițerului de 
insistenţele reporterilor de televiziune, unul resimțit acut: „Întreb: cu ce drept 
şi în baza căror şi ale cui reclamaţii ne-au supus respectivii (reporterii, n.n., 
L.-V.S.) unui adevărat rechizitoriu?” În discuţie erau suspiciunile legate de 
faptul că din incinta unităţii militare din Calea Lipovei s-a tras în 
demonstranți. Ulterior, aceste suspiciuni au fost confirmate, existând chiar 
ofiţeri anchetați şi condamnaţi. În ceea ce priveşte încercarea de a demonta 

afirmaţiile lui Harald Zimmerman, Alexandru Selaru nu găseşte decât o 
întrebare mirat-retorică: „Cine a tras în populaţie, Armata?!” Cum discuţia se 
referă la cele întâmplate în seara de 17 decembrie 1989 în Calea Girocului, 
răspunsul este unul clar: da! Pentru că armata a tras acolo în populaţie, fapt 
dovedit, chiar dacă ucigaşii nu au ajuns după gratii... 

Tot articolul este realizat cu acest ton când bombastic-sforăitor despre Armată 
şi despre misiunea ei sfântă în slujba poporului, când de punere la punct 
malitioasä sau sarcastică. Argumente nu furnizează domnul locotenent- 
colonel, ci mistifică acoperindu-e cu fraze patriotarde: „Armata, stimati 
cetăţeni, tineri şi vârstnici, copii, studenţi, bărbaţi şi femei din Timişoara, care 
ati pornit Revoluţia şi ati aprins flacăra sfântă a acesteia în întreaga tara, a fost 
cu poporul în cuget şi simtire dintotdeauna, în întrega istorie a naţiunii 
române, iar pentru consolidarea cuceririlor democratice pe care le vrem, 
armata este şi va fi cu poporul, orice ar fi!” Această îşiruire de cuvinte goale 
vine să mascheze o lipsă, consemnată de autor chiar la începutul articolului: 
„Nu mi-am propus să descriu evenimentele, aşa cum nu am fost, nu m-am 
situat în chiar mijlocul lor”... 

Evacuarea nu a fost învăţătură de minte 

Timp de două zile, în 23 şi 24 ianuarie 1990, Renaşterea bănăţeană nu a 
apărut, locul fiind luat de Timişoara. Schimbarea nu i-a fost de ajuns, căci 
joi, 25 ianuarie 1990, Renaşterea bănăţeană se reîntâlneşte cu publicul şi 
sunt continuate mistificările despre rolul Armatei în Revoluţie, frazele 
sforăitoare şi mincinoase de-a dreptul fiind semnate de col. ing. Nicolae 
Opriş. Una dintre sustinerile sale, publicate sub titlul Zile şi nopţi de veghe, 
este aceasta: „Da! Armata a fost din prima clipă de partea Revoluţiei!” Nu, 
nu a fost! Domnul colonel continuă şi vorbeşte cu patos despre lupta dusă de 
militari pentru apărarea libertăţii. Încleştările erau dramatice: „Au fost zile şi 
nopți în care nu am ştiut ce-i frigul, oboseala, iar cuvântul frică a fost scos din 
mintea noastră. Au fost zile şi nopţi în care ne-am bătut cu un inamic mai bine 
dotat şi instruit, perfid şi fanatic”. Dar bravul ostaş român a făcut faţă şi a 
adus victoria, nu? Inutil să mai întrebăm de unde ştia domnul colonel că 
„inamicul” (celebrii „terorişti”, bănuim) avea acele calități? A fost prins 
măcar unul? Nu! Era o simplă retorică manipulatoare, pe fondul unei psihoze 
a timpului, psihoză amplificată şi prin faptul că militarii se speriau şi de umbra 
lor şi trăgeau adesea fără motiv. Concluzia desprisă este de aici este că Armata 
a fost incapabilă să prindă măcar un terorist, cât îi ţara aceasta de mare! 
Există, desigur, câteva cazuri de oameni împuşcaţi sub eticheta de teroriști, 
dar justiţia nu a reuşit niciodată să facă lumină în aceste dosare. 

Dubioasă este şi tehnica semnatarului articolului nu doar de a vorbi în numele 
Armatei, ci şi de a se confunda cu ea, de a i se subtitui şi de a prelua din 
(nemeritata, constatăm acum, după două decenii de la cele întâmplate) aură 
de eroism a acesteia. Dar nu doar presupusele merite ale Armatei sunt 
reflectate în persoana „bravului” colonel condeier, înnobilându-l pe acesta, ci 
se produce şi fenomenul invers, căci prin tehnica hiperbolizării, autorul 
sporeşte măreţia faptelor corpului militar, corp din care face parte. Hiperbola 
este prelungită prin procedeul potentarii reciproce, căci cu cât întregul 
(Armata, în ansamblu) este ridicat în slăvi, cu atât mai luminoasă este 
imaginea colonelului mistificator, un ofiţer de birou bănuim, prin gradul 
purtat şi prin pregătirea de inginer, căci în stradă ieşeau ofiţeri cu gradul cel 
mult de maior. 


La dispoziţia domnului general 

Că presa se putea face şi altfel, o demonstrează revista Orizont. Publicaţie 
culturală, aceasta avea să se pună în slujba noului jurnalism postrevolutionar, 
răspunzând nevoii de informare a epocii. Spre exemplu, numărul 2 al 
Orizontului, din 12 ianuarie 1990, este ceva mai cultural, angrenându-se în 
efortul recuperării unor autori ce multă vreme au fost ţinuţi la periferia vieţii 
literare, iar unii complet interzişi. Miodrag Milin publică însă partea a doua a 
cronologiei sale Sapte zile care au zguduit România. Retinem din această 
pagină un fragment semnificativ, referitor la cele întâmplate în 16 decembrie 
pe la prânz, în apropierea Bisericii reformate: „Primarul (e vorba de Mot, n. 
n.) i-a instiintat că a fost anulat mandatul de evacuare a pastorului, care poate 
să rămână pe loc şi în continuare. Populaţia a aplăudat fericită. Apoi au 
scandat cu toţii: - Libertate! — Libertate! După cum simţea Nemeth, era o 
scandare cu două înţelesuri deja: libertate pentru pastor, dar şi libertate pentru 
popor”. 

Revenind la tema noastră, in pagina a treia, Antoaneta C. Iordache realizează 
un interviu extrem de viu cu It. col. Dumitru Damian şi maior Viorel Oancea. 
Sunt puşi în ordinea gradelor şi funcţiilor din unitatea militară din care făceau 
parte. Pentru prima dată în presă apar amănunte despre curajosul ofiţer Viorel 
Oancea, care, în dimineaţa zilei de 22 decembrie (deci când Ceauşescu mai 
era încă la putere, iar Milea se sinucidea!) avea să confirme, cel puţin parţial, 
că „Armata e cu noi!” vorbind mulțimii din balconul Operei, balcon ocupat 
de revoluționari. Semnificative sunt însă şi unele detalii privind modul 
profesionist de a face presă, într-o epocă când lucrurile erau tulburi, iar 
proporțiile nu puteau fi păstrate decât foarte greu, iar oamenii aveau încă 

unele retineri în a vorbi foarte deschis. Mai ales pentru nişte militari, grija fata 
de a nu vorbi fără rost era capitală. 

Atunci când reporterul îl atenționează pe It. col. Damian că ar putea fi vorba 
de un secret militar, ofițerul precizează: „Din punctul nostru de vedere nu. 
Oricum, v-am ruga, dacă se poate, să revedem împreună, înainte de publicare, 
interviul. Poate, să-l arätati şi domnului general Popescu... (acesta era 
comandantul Garnizoanei Timisoara, n. n.). Foarte deschis, ziaristul 
răspunde: „De ce nu?!” şi consemnează totul în paginile publicaţiei. 
Relatarea poate fi corectă 

Din Orizont nr 5, care a apărut în 2 februarie 1990, important este şi interviul 
luat de Iosif Costinaş locotent-colonelului Petre Ghinea, unul din ofiţerii ce 
comandau lupta de apărare a oraşului împotriva celor numiţi generic terorişti. 
După cum ştim, de existenţa acestor persoane înarmate decise să înăbuşe 
Revoluţia nu se îndoia nimeni. Au existat numeroase mărturii pe această temă 
şi au fost descoperite unele urme. În acea perioadă, Renaşterea bănăţeană 
găzduia articole, multe semnate de ofițeri de armată, în care această 
confruntare cu elementele ostile era folosită, aşa cum am văzut şi din analiza 
respectivului ziar, pentru glorificarea Armatei, într-un limbaj hiperbolic, 
străin realităţii descrise. Iosif Costinaş nu-şi lasă interlocutorul să bată câmpii, 
deşi amândoi cred în existenţa teroristilor. Petre Ghinea se dovedeşte un om 
cu capul pe umeri, sobru şi deschis, şi nu avansează către public date 
necontrolabile şi nici nu se împăunează cu merite, chiar dacă ele există. 
Redăm în continuare un pasaj din interviu, unul semnificativ în privinţa celor 
întâmplate, dar şi a ceea ce se ştia la acea dată concret despre terorişti: „Către 
miezul nopţii, am auzit tipete din Piaţa Operei. Am pornit imediat cu 
transportorul în care mă aflam. După ce am străbătut strada Alba Iulia, pe care 
oamenii fugeau ingroziti, am ajuns aproape de pasajul subteran. În jurul 
scărilor pasajului subteran se aflau, întinşi cu faţa la pământ, câteva sute de 
tineri. Le-am făcut semn să fugă, i-am protejat. A început să tragă în noi 
dinspre Muzeul Banatului. Auzeam gloantele cum se lovesc de blindaj. În 
acelaşi timp se trăgea şi din câteva poduri ale clădirilor. Ne-am îndreptat spre 
muzeu, am aprins reflectoarele transportorului, luminând micul parc din 
apropiere. Căpitanul Ilie Hirta a reuşit să prindă în lunetă pe unul dintre 
terorişti. A tras în el. Teroristul a căzut ca retezat şi, imediat după aceea, 
«colegii» lui ne-au spart reflectoarele. Ne-am retras, am ocolit clădirea 
muzeului şi am cercetat locul unde a căzut teroristul. Dispăruse de acolo. Am 
văzut doar urme de sânge... Din hotelul Central s-a tras asupra noastră şi ne- 
au găurit câteva pneuri de la transportor...” 

„Vom face totul”... Şi, nimic... 

Tot în Orizont găsim şi un alt interviu realizat de Iosif Costinaş, de data 
aceasta cu general-maior loan Dan. Ni se precizează că adjunctul şefului 
Direcţiei procuraturilor militare „a avut amabilitatea să acorde revistei 
Orizont, în exclusivitate, acest interviu (primul dintr-o serie de convorbiri ce 
vor fi publicate cu scopul de a informa cititorii asupra amplei anchete juridice 
de la Timişoara. De asemeni, asupra procesului ce se desfăşoară acum şi a 
proceselor ce vor urma). Interviul acesta este şi o dovadă despre puterea 
ziaristului de a răzbate şi de a discuta cu oameni aflaţi în miezul problemelor. 
Căci nu era uşor să ajungi la ditamai generalul şi să-l convingi să facă 
declaraţii, cunoscută fiind reticenta acestor personaje (mai ales cele din 
justiţie) de a ieşi în public cu declaraţii! 

Din interviul propriu zis reținem faptul că procurorii au lucrat în condiţii 
grele, căci „nu ştiam cu ce să încep (începem). Semnificativ este răspunsul 
dat de generalul Dan în ceea ce priveşte acţiunile Armatei: „În Calea Lipovei, 
unitatea militară nu a fost atacată de manifestanți (care vroiau să se regrupeze, 
la o distanță considerabilă de gardul unităţii, pentru a merge în centrul 
oraşului). Dar s-a deschis foc de arme automate asupra lor. Au apăsat pe 
trăgaci ofițeri care credeau că vor fi avansați pentru promptitudine si 
«abnegatie». Până azi au fost arestaţi un fost locţiitor politic şi un fost ofiţer 
de administrație. Cercetările continuă”. Şi au continuat, căci cei doi au ajuns 
în boxa acuzaților după câţiva ani. Si au scăpat... 

Deci Armata era la putere! 

Numărul 233 din 1990 din Renaşterea bănăţeană cuprinde un text care ar 
putea fi un epilog la cele consemnate până aici. Este un text interesant, semnat 
de către Willy Golberine, reporter la Paris Match. Este unul dintre cele mai 
frumoase articole de evocare a Revoluţiei de la Timişoara care s-au scris 
vreodată. La început aflăm câte ceva despre modul cum vestea despre cele 
întâmplate alarmează Occidentul: „Nimeni nu ştia cum «se scurgeau» ştirile 
din România. Cert este că penetrau repede. Primul set de ştiri a fost transmis 
în Vest încă de duminică seara şi se referea la demostratii violente şi doi 
morţi”. Dar aceste informaţii au fost controlabile doar pentru scurt timp, căci 
în următoarele zile numărul de victime avea să crească la fix 4 632! Astfel 
aflăm şi care a fost mecanismul amplificării, al mistificării de fapt, căci: „Toţi 
martorii,cu excepţia unuia, au rămas anonimi. Marea majoritate pretindeau că 
deţin informaţiile din cercuri medicale româneşti”. Tonul este unul malitios, 
însă numai în parte justificat. În fond, mistificarea s-a produs în media 
occidentală, pornită să accepte orice grozăvie. Pe de altă parte, a existat şi 
cifra de 60 000 de victime ale comunismului, cifră vehiculată în procesul 
soţilor Ceauşescu. Dar ce este important, mult mai important, în Timişoara au 

murit 117 persoane şi au fost rănite sute, ceea ce reprezintă o cifră 
cutremurătoare. lar acestea nu sunt victime inventate... 
Reporterul avea să se arate dezamăgit când a ajuns la Timişoara, căci avea să 
găsească oraşul în sărbătoare. Or, sărbătoarea - e adevărat! — nu constituie un 
subiect prea atrăgător pentru un jurnalist. Grupul de ziarişti doreşte să viziteze 
sediul Securităţii. Nu li se dă voie. Sunt trimişi după aprobări la cei din 
balconul Operei. Le primesc, dar sunt avertizaţi că nu prea sunt valabile, aşa 
că sunt îndrumați către Armată. Aici intervine mirarea reporterului 
experimentat şi cu mintea lucidă: „Deci Armata şi nu oamenii conducea 
totul!” Deceptia este întărită si de vizita in Cimiriul Săracilor, unde 
jurnaliştilor străini li se prezintă spectacolul cu cadavrele deshumate. „Era 
perfect. Nimeni dintre noi nu şi-a putut stăpâni mirarea că nu erau rude care 
să-i bocească pe cei dispăruţi. Singurii care deplângeau morţii eram noi, cei 
30 de oameni de presă, cu ochii uscați şi inimi împietrite in fata a ceea ce 
părea o teribilă crimă. Eram prinşi în capcană: obtinusem ce căutam. Meritam 
să fim prostiti”. Însă departe de a fi un joc, doar un spectacol pentru uzul celor 
din Vest, căci lucrurile au devenit adesea tragice, căci: „Si, totuşi, opt ziarişti 
au murit în decembrie în România”, avea să concluzioneze Willy Golberine. 
Lucian-Vasile Szabo 


COLAJE DE CELULOID 
„Ziua cea mai scurtă” 


Vă propun, în acest număr, să continuăm serialul cu fuga dictatorilor 
Ceausescu. Dacă în numărul trecut ati fost, graţie lecturii, martorii fugii lor, 
de pe clădirea Comitetului Central, cu elicopterul, cu lux de amănunte, 
episodul acesta, care se încheie cu moartea celor doi, surprinde, prin tehnica 
cine-vérité-ului, reconstituirea traseului haotic parcurs prin tard, situaţiile 
disperate şi extreme prin care au trecut, alături de actorii angrenati, martorii 
şi redă dialogurile dintre aceştia, într-un puzzle care are o singură direcţie: 
supraviețuirea. Aceasta însă nu a mai fost posibilă pentru Nicolae şi Elena 
Ceausescu, care au fost „trädafi” şi executaţi prin impuscare, în ziua de 
Crăciun, la ordinul unora care, cu doar câteva zile înainte, le îndeplineau, 

fără a cârti, ordinele tiranice primite pe linia ierarhică a Armatei, dar nu 
numai (Liza Kratochwill). 


- Sunt doctorul Decă Nicolae de la Spitalul Găeşti şi-n ziua de 22 Decembrie 
mă aflam, ca de obicei, în program, împreună cu colegii mei pe care îi vedeţi 
în acest cadru. Toată lumea a aşteptat, cu nerăbdare, veşti de la aparatul de 
radio. La un moment dat, am auzit că dictatorul a fugit. Toată lumea a sărit în 
sus de bucurie... Ceva mă mâna ca să plec spre casă. Statuncitam spus colegului 
meu, care-i şef de Sectie: Petrică, eu plec să-l prind pe acest individ care a 
fugit cu...! 

- Reporter: Dar cum v-ati exprimat? 

- Dr. Nicolae Deca: Colega Mariana poate m-a auzit mai bine, eu, in acel 
moment, ştiţi, e greu de reprodus. Poate am spus o injuratura, aşa cum spune 
dânsa. Să vă spună dânsa! 

- Reporter: Cum s-a exprimat, doamnă? 

- Asistenta Mariana: „Petrică, plec! F... în cur pe mă-sa, mă duc stl prind 
- Reporter: Şi ce s-a întâmplat? 

- Medic: Într-adevăr, l-am văzut pe doctorul Decă, pe care-l cunosc de mulţi 
ani, conducătorul acestei unităţi sanitare, foarte vesel şi foarte bine dispus... 
ŞI i-am spus: Stai pe loc, pentru că nu suntem siguri ce s-a întâmplat! Cu toate 
că noi... în momentul respectiv, am auzit vocea lui Mircea Dinescu, când a 
apărut la radio, colegul nostru a spus: Nae, gata, s-a terminat! 

- Dr. Nicolae Decă: Ceva parcă mă mâna să merg spre casă. Adică fiind aceste 
evenimente, mi-am zis: Dom’ le să mă duc, şi eu, acasă să văd ce se întâmplă, 
totuşi. Şi-atuncia m-am dus după ce am tras înjurătura aceea de care spun 
colegii, m-am îmbrăcat şi am plecat cu maşina... 

- Ofiţer: Sunt colonelul Suciu Ioan, comandantul Garnizoanei Boteni. După 
comunicatul prezentat la radio, în ziua de 22, după ora 12.00, am primit ordin 
ca pe Aerodromul Boteni să nu mai decoleze niciun fel de aeronavă. 

- Pilotul Vasile Malutan: Am încercat să nu dau poziţia la insistenţele celor 
de la bord, dar am luat înălțime, pentru a fi reperate staţiile de urmărire 
terestre. Stațiile radar. Negăsind altă cale pentru a mă putea întoarce sau 
ateriza, a nu mă îndepărta de zonă, le-am spus că suntem reperati de radar şi 
într-un minut sau două vom fi doborati. După care s-a speriat şi a zis: Aterizam 
imediat! Unde ? Pe marginea şoselei. Eram aproape de axul de prelungire a 
pistei de la Titu, lângă şoseaua naţională Bucureşti —Targoviste. Am aterizat 
ŞI, de-acolo, m-a mai întrebat o dată, m-a chemat jos şi m-a întrebat dacă nu 
fin cu cauza, nu servesc cauza. Si-atunci am întrebat: Care cauză, domnule 
preşedinte?! Nu exista nicio cauză pentru mine, nu ştiam ce cauză are el. 

Cauza noastră era alta: să revenim la o viata normală şi neurmäriti şi necäutafi 
de poliţie şi cu pistolul la tâmplă să facem misiune. 

- Ofiter-aviatie (din comandamentul aerodromului Boteni): Cam după 
aproximativ o oră, deci după ora 13.00, în zona aerodromului s-a auzit un 
elicopter. Nu am cunoscut din ce direcție vine, dar am observat după 
aproximativ câteva minute că s-a apropiat de Aerodrom şi a aterizat în 
apropiere de comuna Sărdanu, la aproximativ un kilometru şi jumătate de 
pistă. Am întrebat dacă a luat legătura radio cu noi, mi s-a răspuns că nu au 
luat nicun fel de legătură radio. 

- Dr. Nicolae Deca: $i, la un moment dat, în dreptul intersecţiei cu drumul 
care duce spre Aeroportul Boteni, un cetăţean înalt în scurtă kaki îmi făcuse 
semn să trag pe dreapta. Am tras pe dreapta. Am coborât din maşină, m-am 
prezentat şi, la un moment dat, zice: Ai benzină? Am. Bine, zice, dati-mi cheile 
şi maşina! Cum să-ţi dau... ?! Şi-atunci mi-a arătat pe cei doi dictatori şi zice: 
Trebuie să-i ducem la Militia Găeşti! Atunci, fulgerător, m-am gândit eu — 
ăştia sunt arestaţi, atunci. Zic: Dom 'le, îi duc eu, dar maşina n-o dau! 

- Cpt. Marian Rusu (securist din garda personală a Ceauşeştilor, arestat): 
Colegul mi-a zis să facem rost de o maşină. Era o şosea acolo. Şi m-am dus 
la un şofer. Era băut. Şi i-am zis: Domnule, ai benzină, poți să ne duci? Zice: 
Nu am. S-a repezit, s-a urcat în maşină şi a plecat. În momentul ăsta, colegul 
m-a strigat, zice: Vino şi urcă-te aici, că s-a oferit domnul să ne ducă! 

- Dr. Nicolae Decă (unul dintre cei doi civili forţaţi să-i transporte pe dictatorii 
fugari): Si-atunci le-a făcut semn, au venit amândoi, ea era în dreapta lui, s-a 
urcat cu el în dreapta mea, ea în spatele meu şi... colonel sau nu ştiu ce grad 
avea, era îmbrăcat în haină cenuşie, se vedea patul pistolului — se numeşte 
Kasfori, am aflat — lângă Ceauseasca. Si-am plecat. Mai era un... un ARO 
oprit, mai erau mulți cetăţeni aşa, nu ştiau ce să creadă, ce s-a întâmplat când 
i-a văzut, nimeni nu îndrăznea să facă ceva, să spună ceva, toți erau 
consternati. Nu ştiau ce s-a petrecut. Si-am plecat spre Găeşti. Cu intenţia ca 
să-i ducem la Militia Găeşti. 

- Maior Florian Rat (unul din cei doi securişti din garda care-i însoțea pe 
Ceauşeşti): După decolare nu am fost preocupat decât de a pleca într-o altă 
direcție fata de direcţia în care plecau ei, întrucât la plecarea de la Snagov 
intrasem în posesia gentii în care erau acele valori cu care... puteau să le 
reţină, să le facă să dispară. Atunci când m-am urcat de la început în elicopter, 
intenţia mea nu a fost alta decât de a intra în posesia a ceea ce vor să sustragă. 
Să nu se cunoască, să le folosească. Am bănuit că este vorba de ceva valori, 
nu am plecat cu intenţia de a-i ajuta să fugă... 

- Vocea unui lider revoluţionar la TVR Liberă: Ascultati-ma! Linişte şi 
ascultati-mä! În clipa asta s-a dat la televizor următorul anunţ de către 
crainicul televiziunii: Un inginer agronom din Titu a anunţat că, cu puţine 
momente înainte, a fost văzut un elicopter alb şi au coborât cele două persoane 
şi s-au urcat într-o maşină, există şi numărul maşinii şi încearcă să scape. 

- Ofiţerul de aviaţie: Am raportat imediat Comandamentului Aviației Militare 
despre cele întâmplate şi am cerut permisiunea să decoleze câteva elicoptere 
pentru cercetarea zonei de aterizare a elicopterului DOFEN. Mi s-a răspuns să 
mai aştept puţin... 

- Dr. Nicolae Decă: La un moment dat, îl aud pe Ceauşescu întrebându-l pe 
cel din spatele lui: Se vede Marian? Nu se vede. Eu, atunci, am început să 
intru la bănuială. Adică totul era amical între ei. lar mai mergem vreo 200, 
300 de metri şi iar il întreabă: Se vede Marian? Era, oarecum, îngrijorat 
Ceauşescu, că nu se vede acest Marian. Florian 1-a spus: Nu se vede. Am mers 
şi-atunci mi-am dat seama că, de fapt, aceştia nu sunt arestaţi, ci ei sunt liberi. 
Atunci au început să mă cam treacă năduşelile. Mergând cu Ceauşescu, la un 
moment dat, mă întreabă: Ai auzit ce s-a întâmplat? Să spun da, să spun nu... 
m-am gândit o fracțiune de secundă ce trebuie să spun. Şi zic: N-am auzit. Am 
fost ocupat... El m-a crezut, nu m-a crezut... Ceauşescu mi-a spus: A fost 
lovitură de stat! Pauză între noi... la un moment dat, după ce am mers aşa, să 
zic vreo 100 de metri, el se întoarce către mine şi îmi spune: Mergem să 
organizăm rezistenţa. lo am tăcut, el a tăcut, el se uită la mine insistent şi mă 
întreabă: Vii cu noi? Vă daţi seama, era o întrebare directă. Ce puteam eu să 
răspund în situaţia aceea?! Deci m-au trecut apele şi-atunci am început să cam 
indrug: Sunt în vârstă, am copii, sunt bolnav, nu sunt membru de partid... nu 
pot să merg. Dar vă pot duce la Militia oraşului Găeşti, unde eu cunosc 
echipajul de la Circulaţie, sunt oameni de treabă şi aceia vă duc mai departe 
unde aveţi nevoie dumneavoastră. El a stat aşa putin, s-a uitat la mine, s-a 
uitat si în altă parte înainte şi zice: Îţi dai seama ce-mi spui?! Am tăcut. Tonul 
însă cu care a spus, parcă a fost un ton de milă, de ceva, aşa, parcă l-aş fi 
condamnat eu la moarte, în momentul acela. Sau el nu mai avea nicio 
speranţă, nicio şansă. Nu ştiu cum să interpretez lucrul acesta din acele 
momente, vă dati seama şi starea mea de psihic cum era?! Apa curgea pe fata, 
eu mă ştergeam cu mâna, curgea şi pe spate... Florian îmi spune: Mergem la 
dreapta, spre Târgovişte. Am rămas puţin contrariat. Eu ştiam că trebuie să 
mergem la Găeşti. Şi-atunci mă întorc şi eu către Ceauşescu şi-l întreb. Zice: 
Nu, mergem pe-aici! Deci în momentul în care am intrat în comuna Văcărești, 
a început să dea semne de oboseală, să zic aşa. Eu ştiam ce are. Trebuia să 
opresc, să-l „suflu” şi plecam mai departe. Dar când am intrat în comuna 

Văcăreşti, la vreo câteva sute de metri, un cetăţean îşi spăla maşina. $i-atunci 
am zis: Domnule, opresc aici... intentionam să scap din maşină. Am oprit 
acolo, ăla îşi spăla maşina, am coborât eu, a coborât Florian, eu le-am spus: 
Trebuie să... şi, dacă aveţi timp, trebuie să stăm şi, dacă nu, nu. Florian a 
coborât cu mine. S-a dus direct la Petrişor. Când l-a văzut Petrişor că 1-a 
atârnat pistolul de gât, s-a speriat băiatul la început. S-a zăpăcit, l-a întrebat 
de benzină... Zice: Am 20 de litri. Zice el: Nu-i nimic. Mergi cu noi si iti dam 
la Târgovişte. Eu stăteam în spatele maşinii, într-o poziţie, aşa, încât el a 
crezut că sunt de-al lor. 

- Mă numesc Nicolae Petrişor (cel de-al doilea şofer forțat să-i transporte pe 
dictatorii fugari): În ziua de 22 Decembrie implineam 35 de ani. În aceeaşi zi, 
s-a întâmplat evenimentul cu fuga lui Ceauşescu şi am avut nefericita ocazie 
să-l văd chiar în poarta mea, lângă mine. În acel moment, spălam maşina. Cel 
care... securistul, arătându-mi arma, mi-a ordonat ca să urc în maşină şi să 
plecăm mai departe, ca să îi pot transporta unde voiau să fugă. Am plecat cu 
maşina, la circa doi kilometri m-am oprit, unde s-a făcut transbordarea celor 
trei în maşina mea. 

- Dr. Nicolae Decă: Deci când Ceauşescu a coborât ca să se urce în cealaltă 
maşină, mi-a întins mâna. Ori mâna mea tremura, ori mâna lui tremura, nu 
ştiu. A fost o strângere scurtă şi a urcat. În aceeaşi zi în care a fost în maşina 
mea. În maşina lui Nicolae Petrişor, aşa îl chema, am aflat ulterior. 

- Nicolae Petrişor: Maşina mea mergea trepidant şi am oprit la circa doi 
kilometri. Acolo, securistul a coborât din fugă din maşina roşie, a venit la 
maşina mea deschizând uşa şi spunându-mi: De ce n-am oprit unde a spus el? 
Am ieşit din maşină de frică, m-am gândit că, dacă ies din sat, mă vor omori 
gi îşi vor continua drumul. La circa 800 de metri am virat brusc stânga pe o 
straduta înfundată, până să ies din sat, moment în care securistul m-a lovit cu 
arma în cap şi spunându-mi că ce vreau să fac... La aceste cuvinte, eu am 
spus că suntem urmăriţi. 

- Ofiţerul de aviaţie de la Boteni: După o perioadă relativ mai lungă, deci vreo 
30, 40 de minute, am primit ordin să decolez, să cercetez şosele din zonă şi 
să caut maşina cu numărul 1 Dâmboviţa 3005, de culoare neagră, tip Dacia 
1300. Ceauşescu şi Elena îmi spun dacă prin sat, pe aici, e vreun loc să se 
ascundă de popor. M-am simţit singur şi neajutorat. Şi le-am spus, plângând, 
să nu mă omoare, că am şi eu trei copii. La care Elena Ceauşescu, răstit, îmi 
spune: Eşti beat! Eu i-am spus că nu am băut niciodată şi nu folosesc băuturi 
alcoolice, la care tot ea îmi spune: Eşti creştin adventist? Şi eu i-am spus: Da. 
- Dr. Nicolae Decă (primul care i-a transportat cu maşina personală pe cei doi, 
Elena şi Nicolae Ceauşescu): Deci Primăria a fost aceea care a insistat să luăm 

legătura cu televiziunea, am reuşit să luăm legătura cu televiziunea, le-a 
explicat dânsa ce mi s-a întâmplat. 

- Mă numesc Maria Ungureanu si sunt fostul primar al comunei Văcăreşti. În 
ziua aceea, la postul de Miliție, am aflat de la doctorul Deca... că Ceauşescu 
a trecut prin comună, schimbând maşina cu maşina unui cetăţean pe nume 
Petrişor Nicolae. Dându-mi seama că se află în pericol, am dat telefon la 
televiziune, anunțând acest lucru. Informaţia... nu ştiu ce s-a întâmplat la 
televiziune... 

- Nicolae Petrişor: Securistul spune: Nu ați vrea să mergeţi la Combinatul de 
Ofeluri Speciale? La care Ceauşescu spune: Da, dar n-am vrea să intrăm prin 
fata. La circa 200-300 de metri, securistul îmi spune să opresc. Şi să opresc 
şi motorul. Acolo, iarăşi, am simţit o teamă foarte mare, deoarece nu scoteau 
niciun cuvânt, se uitau unul la altul. La stânga şi la dreapta mea, se vedeau 
stufuri de mărăcini. Si acolo... am crezut că vor să mă omoare. Pe la circa 100 
de metri se vedea o maşină albă, cu o singură persoană în ea, oprită. Securistul 
imediat îmi spune: Suntem urmăriţi! Am pornit maşina, am dat drumul, Elena 
Ceauşescu, mirată, spune: Dar ce se întâmplă?! La aparatul de radio se auzea, 
la Bucureşti, scandând „Jos Ceauşescu!”. În acele momente, Ceauşescu a 
picat, într-un şoc, cu capul pe bordul maşinii şi la câteva minute se trezeşte şi 
spune: Opreste-l! E lovitură de stat! Şi mi-am continuat drumul sub dirijarea 
securistului, spunându-mi să nu opresc nicăieri, numai unde spune el. Am 
intrat pe la intrarea din spatele oteläriei, pe la zgură, securistul îmi spune să 
opresc ca să anunţe, după câteva secunde securistul vine imediat şi spune: 
Muncitorii sunt în grevă. Să fugim! Toţi cei care se aflau acolo au început să 
arunce cu pietre, cu teve (n.n. — ţevi) după noi, spunând: Uite tiranul! Să-l 
omorâm! Toti ieşise spre poarta principală. Atunci Ceausescu îmi spune: Să 
ieşim de-aici! Poporul ne omoară! Am ieşit pe la poarta lăturalnică, unde nu 
ne-a observat nimeni, la care Ceauşescu spune: Mergem la Ulmi! — unde mai 
fusese el o dată scăpat, în regimul trecut. Elena îi spune: Nu mai este nimeni. 
Nu are rost să mai mergem acolo! Securistul îi spune: Tovarăşe preşedinte, 
nu ati vrea să mergeţi la Palat, la partid? Ceausescu îi spune da. Am luat-o 
prin Micro 11, la ieşire prin Bulevardul Bălcescu, am stat circa trei minute, 
poate şi mai mult... Aici Ceauşescu s-a speriat foarte tare, deoarece el credea 
că în Târgovişte n-o să fie chiar aşa lumea revoltată. Pe prima stradă, după 
Liceul „lenächitä Văcărescu”, mi-a ordonat să fac la dreapta. Am oprit în fata, 
la o maşină mare, basculă. Aici, securistul îi spune lui Ceauşescu: Tovarase 
preşedinte, vreau să merg la partid, să iau o maşină şi să vin să vă iau de 
aici. S-a coborât, am observat cum îşi aranja armele... 

- Florian Rat (unul din cei doi securişti body-guarzi ai Ceausestilor): ...şi am 
tras pe o stradă laterală, după ce am mers... nu pot să apreciez ce distanţă, şi 
a spus: Acesta este sediul, în apropiere. Ceauşescu mi-a zis: Du-te şi cheamă 
pe primul-secretar cu... Eu sunt complet nevinovat şi am plecat de-acolo cu 
gândul dacă sunt util să pot fi folosit de noua orânduire care se năştea şi să 
mă prezint. Adică eu aveam armamentul la mine, ca orice ofiţer din escortă, 
îl aveam sub haină. Voiam să mă prezint la un organ competent, să le dau ce 
m-am hotărât. 

- Nicolae Petrişor (soferul...): Ne-au reperat doi tineri, într-o curte care era 
aproape de maşina noastră. Si au început să strige: Uite tiranul! În acel 
moment, Elena Ceauşescu m-a prins de gulerul puloverului spunându-mi: Dă- 
i drumul! Ceauşescu era... avea o prezență disperată şi spune: Suntem 
pierduţi! L-am pierdut şi pe ăsta! Mă întreabă pe mine dacă mai e vreo ieşire 
la Palat, ca să vorbească poporului. Elena Ceauşescu, văzând atâta populaţie, 
s-a speriat, Ceauşescu a stat cu capul pe perna din spate, să nu-i vadă poporul. 
Până să trec Podul Ialomiţei, Elena Ceauşescu a observat vilele lor, vilele 
partidului. Si îi spune lui Ceauşescu: Putem să intrăm aici, mai avem o 
scăpare aici, la vilele noastre. Jos, la hotel, erau două persoane, ne-am oprit 
chiar în dreptul lor. Ceauşescu a deschis uşa şi i-a întrebat dacă pot să coboare, 
să intre şi ei să se ascundă acolo. Nu, că toate uşile sunt închise, să fugă de- 
acolo, că nu e de scăpare acolo. 

- Dr. Nicolae Deca: După ce am terminat cu primärita, am venit la Spitalul 
Găeşti, am stat o oră în spital, după aceea m-am dus... pentru că eram foarte 
obosit. N-am mai plecat la Bucureşti până în ziua de 29, de teamă. 

- Nicolae Petrişor: Am plecat mai departe, am ajuns în dreptul la o clădire 
părăsită, unde Elena Ceauşescu spune: Putem să intrăm aici. Şi Ceauşescu îi 
ricoşează şi îi spune: Nu. Mi-e frig! 

- Maria Ungureanu (fost primar — comuna Văcăreşti): Atât doctorul Deca, cât 
şi Petrişor erau în pericol de a fi, pur şi simplu, linsati de cetăţenii din comună, 
care considerau că-i ajutaseră să scape, şi am considerat că e de datoria mea 
să-i apăr de mânia acestor oameni. 

- Nicolae Petrişor: Amândoi într-un cor au spus: Du-ne într-o pădure! Am 
observat pe partea dreaptă un Centru de protecţie a plantelor, la Seminte, cum 
s-a şi anunţat, de unde făceam eu aprovizionare cu substanţe în meseria în 
care lucrez. Mi-am dat seama, în acel moment, că mai am o şansă de scăpare. 
Am observat porțile deschise, fără să le spun nimic, am virat brusc maşina la 
dreapta şi le-am spus: Suntem urmăriți! Elena Ceauşescu m-a tras, din nou, de 
guler şi mi-a spus că ce vreau să fac. Eu le-am spus că suntem urmăriţi. Am 
intrat să găsesc persoane care să poată să mă salveze. Am intrat în prima 

cameră, am văzut că nu e nimeni, am controlat şi a doua cameră, tot nimeni, 
am ajuns până în spate, am controlat ultima cameră, am văzut iarăşi că nu-i 
nimeni, ne-am oprit şi mi-am zis: înseamnă că nu mai am nicio şansă să scap 
nici aici de ei! Totuşi, am mai continuat drumul şi am venit la secretariat. La 
secretariat uşa era închisă, am deschis-o, nimeni nu era în interior şi se auzea 
o voce în biroul directorului, unde am ajuns. Am văzut tot personalul. Am 
intrat înăuntru, am văzut tot personalul, care viziona la televizor imaginile de 
la Bucuresti, şi întreb: Tovarasul director este aici? La care mi se răspunde, 
doamna Kati îmi spune: Dar ce-i cu tine, Petrişor, acuma vii tu să iei 
substanţe, la sfârşit de an?! Şi eu le spun: Nu, am pe Ceauşescu şi pe Elena 
în maşină. Vor să mă omoare. La care doamna şefă contabilă vine spre mine 
şi spune: De ce i-ai adus aici, ca să îi omoare pe dânşii?! Şi i-am spus: Nu. 
Vor să mă omoare. La care domnul inginer Seinescu îm face semn cu mâna 
să-i aduc aici. 

- Contabila: În momentul când am fost anunţaţi că i-a adus pe Ceauşeşti, eu 
m-am ridicat şi i-am spus: I-ai de aici şi pleacă cu ei de aici! De ce i-ai adus 
aici? Şi mi s-a răspuns de către Petrişor că aici a socotit el că sunt oameni 
cumsecade şi buni. 

- O angajată de la Centrul de Seminte: În momentul când am auzit că vin 
Ceausestii, imediat am ieşit toţi afară. 

- Ing. Tudor Şeinescu: La un moment dat, intră patru persoane în inspectorat, 
au părăsit inspectoratul, ducându-se la centru... Am martorii de fata. Când am 
spus: De ce ati fugit? De ce nu v-aţi predat poporului, să explicati ce s-a 
întâmplat la Timişoara?! La care Ceauşescu a răspuns: De ce să mă predau?! 
Am muncit 60 de ani pentru acest popor, ca acum să mă răstoarne de la 
putere! lar Elena Ceausescu a răspuns: Am muncit toată viata mea pentru 
poporul ăsta, ca acum să ne răstoarne! 

- Dispecer — Militia Dâmboviţa: Eram de serviciu la Dispeceratul Miliției 
Judeţene Dâmboviţa şi, după ce s-a comunicat la televiziune că tiranii au fugit 
şi se îndreaptă spre judeţul Dâmboviţa, am început să primesc mesaje de la 
diferite persoane... 

- Ing. Seinescu: Dintr-o dată, Nicolae Petrişor a vrut să fugă la maşină. Iar eu, 
cand am văzut că colegii mei au plecat, zic: Nicuşor, stai barem tu cu mine, 
că ce să mă fac cu ăştia? 

- Dispecerul: În faţa Inspectoratului eram cu uşa deschisă, erau mai multe 
cadre, dintre care doi subofiteri. Din proprie iniţiativă, au plecat cu intenţia 
de a merge să-i ridice pe tirani de la Protecţia plantelor. 

- Poliţist (plutonier din fosta Miliție): Sunt lucrător al organului de poliţie şi, 
auzind că dictatorul se află în zona noastră, am făcut exact aşa cum am crezut 

eu că este mai bine, la momentul acela. Am mers în curtea unităţii, am luat 
un coleg pe care-l cunosteam de foarte mult timp, i-am spus: Tica, mergi cu 
mine! Uite care-i treaba... el nu ştia despre ce era vorba. Zic: Mergi cu mine! 
Unde? Lasă, nu mai pune întrebări, mergi cu mine! 

- Ing. Şeinescu (de la Centrul de Protecţia Plantelor): Până la venirea 
organelor în drept să ridice aceste foste personalităţi, a durat circa 40 de 
minute. 

- Polițistul: Am recurs la varianta de a merge spre Câmpulung. Nu aveam 
niciun fel de informaţie, niciun fel de idee că s-ar afla în zona aceea. Practic, 
am mers orbeşte, am mers, aşa, în direcţia aia, spre Câmpulung. 

- Ing. Şeinescu: De două ori l-am văzut blocat pe Ceauşescu. 

- Reporter: Vreau să mai îmi spuneţi, cum făcea el? Se uita pe geam? 

- O angajată de la Centrul de Protecţia Plantelor: Se uita spre uşă şi aici, în 
faţă, se uita mereu pe geam. 

- Ing. Şeinescu: Numai aşa făcea... 

- Lucrätorul de Miliție: Când am ajuns la Centrul de Seminte, care era situat 
la un kilometru de oraşul Târgovişte, am intrat în această unitate, am întâlnit 
prima persoană în cale — o femeie. Bănuiesc că era femeia de serviciu. Am 
întrebat-o: Sunt aici? Zice: Da, sunt aici. Zic: Unde sunt? În birouri. 

- Ing. Şeinescu: ...zice ca o femeie muribundä: Du-ne la Piteşti, undeva, că 
om te facem... Atunci eu, cumva speriat de propunere, am ieşit vreo doi paşi 
până aici. Când am refuzat-o să mă facă om, zice către dumnealor: Da’ fricos 
mai e băiatul acesta! Din doi paşi, am ajuns la poarta unde mă aştepta 
infrätirea. Băieţii cu caschetele albe erau în poartă. În care am avut o încredere 
oarbă, pentru că sunt copiii care i-am creat eu. Copii sub 25 de ani. Cu odiosul 
Decret care l-a dat în '66... Pe-aici ieşiseră dânşii... 

- Reporter: Şi cum s-a întâmplat? 

- Ing. Şeinescu: Dânşii au luat-o pe Elena Ceauşescu, eu pe Ceauşescu şi 1- 
am luat spre maşină. 

- Lucrätor în fosta Miliție: Am primit ordin de la conducere să vă asigur 
securitatea. Imediat trebuie să mă urmaţi, întrucât de această clădire se 
apropie un grup foarte mare de tâlhari, care vor să vă omoare. Dacă vreţi să 
mă urmaţi, bine! Fără niciun alt ordin, fără nimic, să trag de ei, să nu ştiu ce... 
M-au urmat, pur şi simplu, ca speriaţi. 

- Ing. Şeinescu: Eu veneam pe lângă el, cu Paisie... 

- Celălalt militian: Când a intrat Paisie în încăpere, Ceausescu a făcut un pas 
înapoi, a băgat o mână în buzunarul din dreapta şi i-a spus: Ce, afi venit să 
arestaţi un şef de stat?! Cine sunteţi voi? Sunteţi membri de partid? Sunteţi 
cetățeni ai Republicii Socialiste România?! Paisie le-a spus: Nu e timp de 

vorbe, pentru că lumea a aflat că sunteți aici şi hai să mergem! Vă ducem la 
un loc sigur! Suntem de la Miliție si vă ducem la un loc sigur! lar Paisie l-a 
luat pe el de brat, eu am luat-o pe Elena Ceausescu de brat, în spatele nostru 
era domnul inginer şi i-am făcut semn cu ochiul. După aia, domnul inginer 
mi-a arătat că e de acord cu ce vorbim noi. Am ieşit afară, am băgat-o pe 
Elena Ceauşescu în spatele meu, pe bancheta din spate, el în dreapta, a ezitat 
puţin să intre, era domnul inginer lângă el, în fine, până la urmă au intrat în 
maşină şi am plecat. După ce am ieşit noi din curtea... Protecţiei plantelor, 
am luat-o pe traseul pe care am venit, cu intenția de a-i duce la Poliţia 
Judeţeană. Acolo, văzând alte persoane la poarta auto, am hotărât să nu mai 
intrăm în curtea Inspectoratului... 

- Lucrătorul de Miliție Paisie: N-am putut să mai intrăm în curtea 
Inspectoratului pe unde voiam noi să intrăm şi am zis: acuma trebuie să fugim 
unde vedem cu ochii. Practic, dacă ne prindeau, ne linsau şi pe noi, şi pe ei. 

- Celălalt militian: Am intrat pe roşu, am virat stânga, pentru a merge la Poliţia 
Judeţeană, când după mine s-a luat un alt cetăţean cu maşina, care alerga după 
mine. Probabil să mă lovească, ceea ce s-a şi întâmplat în apropierea 
intersecţiei din spatele Poliţiei Judeţene. Am luat-o pe centru, culoarea roşie 
a semaforului, ne-am strecurat... În timpul ăsta, tineam legătura cu cei de la 
dispecerat şi ne-au zis: Intraţi într-o pădure, undeva, într-o curte, puneţi ceva 
pe maşină, ca să nu fiţi văzuţi! Am luat-o primul drum la stânga, pentru a ieşi 
înapoi, la o pădure. Când am luat-o în dreapta, a ajuns lao cultură soia, un 
drum lateral care ducea spre o pădure, n-am ajuns până la pădure, deoarece în 
dreapta era o mlaştină şi foarte mult stufăriş. Am zis: Să ne pitim după 
mlaştina aceea! 

- Lucrătorul de Miliție Paisie: Ce s-a petrecut în acest timp? Împreună cu 
colegul meu am făcut cu ei discuţii legate de: de ce a lăsat poporul să sufere 
atât, de ce nu i-a dat hrană, de ce programul de la televiziune era aşa cum era? 
Bineînţeles că, de fiecare dată, primeam răspunsul şi erau foarte agitati, eu 
mă uitam foarte, foarte des la ceas. În timp ce stăteam... era aşa, pe amurgite, 
a apărut la vreo trei metri de maşină un vulpoi de toată frumuseţea. A stat cred 
că vreo patru minute. Ne uitam cum ne suspecta. După care şi-a văzut de 
treburile lui. Se auzea un zgomot de tractoare, de... nu ştiu ce era, că zic: am 
fost reperati de elicoptere. Am rupt husele de pe băncile din autoturism, stuf, 
paie şi am camuflat autoturismul. De foarte multe ori ne întrebau: „Sunteţi de 
partea noastră? Vreti să ne scäpati?” 

- Ion Enache (celălalt militian)): A intervenit Ceauşescu că să mergem la 
Voineşti, prima dată, după aceea... nu, la Voineasa, şi am zis, până la urmă, 
să mergem la Piteşti. M-au întrebat: De ce? La Piteşti mergem, pentru că 

Armata e mai bine organizată şi nu se poate scăpa. Discuţii... l-am zis că a 
venit domnul Iliescu, a preluat conducerea ţării pe moment... Cine-i Iliescu? 
După câte ştiam eu, i-am zis că a fost prim-secretar la judeţul Iasi... A, că şi 
ăla-i un nebun! La ei, toţi erau nebuni, că generalul Guse e un trădător, că 
Sergiu Nicolaescu, la fel, e un spion, că lucrează numai cu nemţii, că face 
filme numai în colaborare cu nemţii, toţi erau trădători, erau nebuni pentru ei. 
Cam astea au fost... 

- Ofiţer de aviaţie: După lăsarea întunericului, comandantul Poliţiei Titu m-a 
anunțat şi mi-a cerut sprijinul să-l preiau pe Manea Mănescu şi să-l tin izolat 
în unitate. După aprobarea primită de la Comandamentul Aviației Militare, 1- 
am ţinut pe acesta într-o cameră cu pază militară. 

- Unul dintre cei doi însoțitori — lucrători din fosta Miliție: Înainte să mergem 
la noi, la Poliţie, pentru a fi în siguranţă acolo, ea, tot timpul când vorbeam 
prin staţie, zicea: Nu mai vorbi, nu mai spune unde suntem! A intervenit 
Ceauşescu atunci. Dar unde mergem? Vreti să ne ajutaţi? I-a zis colegul: Da, 
suntem cu dumneavoastră, vă ajutăm. Eu n-am zis nimic. Mă uitam în fata, 
aşa. Pe drum, deci după ce-am intrat în incinta curţii, la Inspectorat la noi, 
atunci a zis el că: M-afi trădat! Cu o voce aşa, mai sobră, mai tare. M-afi 
trădat! La Târgovişte am fost arestat. De la Târgovişte m-a luat! Şi n-a mai 
ZIS NIMIC. 

- Ofiţer de aviaţie: Aproximativ după două ore, s-a semnalat prezenţa lui Emil 
Bobu în zona Găeşti, unde a şi fost arestat. Aceştia m-au rugat să-l preiau şi 
pe acesta, l-am adus în unitate şi l-am ţinut într-o altă încăpere, tot cu pază 
militară, pe acelaşi coridor, în comandamentul unităţii. 

- Lt.-col. Cont: În ziua de 22 Decembrie, după-amiază, eram înlocuitor la 
Comanda Inspectoratului Judeţean Dâmboviţa, când în acest birou au fost 
introduşi Nicolae şi Elena Ceauşescu. 

- Militianul Ion Enache (sergent major): Mai întâi i-am adus în acest birou la 
It.-col. Cont şi i-am predat dânsului, apoi s-au aşezat pe scaunele din fata 
biroului, la care domnul locotenent-colonel Cont a început să le relateze 
elementele de cercetare. 

- Lt.-col. Cont: Am rămas surprins când am văzut că în fata îl am pe tiran, i-am 
comunicat acestuia că se află reţinut şi, din momentul respectiv, este la 
dispoziţia Frontului de Salvare Naţională. Mi-a replicat: Cine este acest 
Front? Cine sunteţi dumneavoastră? I-am explicat că eu sunt cel care mă vad 
— atunci, în momentul respectiv, eram în uniformă — , iar lângă mine se afla 
reprezentantul Frontului Salvării Naţionale, explicându-i că se află la 
dispoziţia acestui front. Tiranul a replicat că nu recunoaşte pe niciunul, însă 
după o ezitare, i-am explicat că trebuie să fie supus unei perchezitii corporale 

si că nimeni din cei prezenţi nu se va purta urât cu dânsul. A acceptat, m-am 
apropiat de dânsul, i-am dezbrăcat paltonul cu care era îmbrăcat, de-a fost 
văzut, i-am desfăcut haina şi l-am pipăit pentru că, din relatări, rezulta că ar 
fi avut asupra lui armament. 

- Lucrătorul de Miliție: După ce domnul locotenent-colonel Cont a dispus să 
ieşim din biroul acela, am intrat în acesta, Nicolae Ceauşescu s-a aşezat în 
acest fotoliu, Elena Ceauşescu a luat loc în fotoliul de alături, în acest birou 
s-au purtat unele discuţii în legătură cu demolarea satelor şi înfometarea 
poporului. 

- Ofiţer de Armată: În ziua de 22 Decembrie 1989, mă aflam în sediul 
Inspectoratului Judeţean de Interne pentru executarea unor misiuni ordonate 
de către comandant. In jurul orei 18.00, am fost sesizat de către domnul 
locotenent-colonel din cadrul Securităţii judeţului Dâmboviţa că cei doi 
fugari sunt reţinuţi în biroul comandantului Miliției Judeţene. M-am convins 
despre acest lucru, după care am raportat telefonic comandantului această 
situaţie. Primind ordin de la comandantul unităţii să execut transportul celor 
doi în cazarmă, m-am prezentat în birou, în care se găseau mai mulți oameni, 
şi m-am adresat lui Nicolae Ceausescu: Tovarase preşedinte, am primit ordin 
să vă asigurăm protecţie. M-a privit lung şi foarte revoltat şi m-a întrebat: 
Dar cine eşti dumneata?! l-am răspuns: Un ofițer al Armatei Române. A spus: 
Bine, bine, dar cine...?! M-am deplasat împreună cu domnul locotenent- 
colonel de la Securitate, am pregătit o maşină, am condus pe cei doi împreună 
cu un ofiţer pe care l-am numit dintre cei aflaţi, la ora respectivă, în sediul 
Securităţii, să-i conducă şi, împreună cu domnul locotenent-colonel, i-am 
îmbarcat în ARO, fiind încadraţi de către ofiţerul M.A.N. Şi cu subofiterul de 
Miliție, care-i insotise până la sediul Inspectoratului, am condus activitatea 
pentru deplasarea în cazarmă. În cazarmă, am predat pe cei doi arestaţi unui 
ofiţer din cadrul unităţii, care primise ordin să asigure primirea celor doi... 

- Alt ofiţer din unitate: Faţă de situaţia creată, pentru conducerea Unităţii au 
apărut următoarele imperative: 1. - menţinerea unui secret deplin asupra 
existenţei celor doi arestaţi în incinta cazărmii, secret asigurat, în primul rând, 
prin cunoaşterea despre aceştia de către un număr strict limitat de persoane, 
apoi 2. - faptul că, despre existenţa acestora, s-a informat, datorită confuziei 
create, direct Ministerul Apărării Naţionale şi, cu aprobarea ministrului, s-au 
informat şi etaloanele imediat superioare. 

- Celălalt ofiţer de armată: Doar noi şapte am cunoscut despre existenţa celor 
doi din cazarmă, dar la asigurarea pazei a participat, practic, întregul personal 
al cazărmii. 

- Al doilea ofiţer responsabil de protecţia celor doi: Legat de asigurarea 
secretului, s-a creat şi o situație de dezinformare atât a personalului din 
cazarmă, cât şi a locuitorilor municipiului, judeţului şi chiar a ţării. Câteva 
exemple în acest sens. Faptul că, într-una din zile, s-a cerut Televiziunii 
Române să prezinte faptul că cei doi au fost arestaţi şi sunt reţinuţi într-o 
unitate, în apropierea municipiului Târgovişte. Într-una din zile, pentru a evita 
furia populației dezlantuite din municipiu, au fost instalate la gardul dinspre 
bulevardul unităţii două televizoare la care cetăţenii au urmărit Decretul prin 
care se interzicea accesul în unităţi militare. Totodată, comandantul a hotărât 
să se constituie din partea cetăţenilor o comisie. Şi aceasta s-a constituit 
pentru a verifica dacă cei doi se găsesc în Cazarmă. Ulterior, cei de la Găeşti 
mi-au solicitat încă o maşină pentru transportul bagajelor celor doi. Întâi n- 
am realizat pentru ce trebuie încă o maşină. Dar după ce le-am văzut, am 
constatat că bagajele reprezintă o adevărată zestre. Însumau mult peste 
necesarul a două persoane. 

- Ofiţerul superior: Dată fiind distanţa foarte mică de la Bulevardul Castanilor 
până la clădirea în care se aflau ce doi, aproximativ 30 de metri, şi de-aici 
vulnerabilitatea comandamentului la un eventual atac terorist, pe această 
latură a cazărmii, militarii au fost dispuşi la distanţe relativ mici, asigurându- 
se, la nevoie, o pânză de foc, densă, în zona de est şi sud-est a cazărmii care, 
datorită reliefului, permitea intervenţia unui eventual inamic cu blindate. Au 
fost dispuse tancurile primite ca întărire, autotunurile şi subunități de 
infanterie cu mijloace de luptă antitanc. Un alt imperativ a fost păstrarea cu 
orice preţ a celor doi, până la judecata acestora de către un tribunal. În acest 
sens, s-au luat măsuri deosebite pentru paza şi apărarea microgarnizoanei. Pe 
latura de vest a cazărmii, de unde se aştepta un eventual atac al inamicului, 
îndeosebi cu subunități de infanterie, forte pe jos, s-a întărit apărarea prin 
dispunerea militarilor pe două aliniamente, pentru a acţiona ca infanteriști şi, 
pe un aliniament intermediar, existau transportoarele blindate. Era, prin 
sistemul de foc creat, imposibil să fie eliberaţi cei doi arestaţi. Cu toate că-i 
aveam în cazarmă, comandantul a hotărât constituirea unor subunități care au 
pornit în împrejurimile municipiului, pentru a-i prinde pe cei doi fugari. 

- Un ofiţer din microcazarmă: Suntem cinci din cei şapte ofiţeri care, in 
perioada 22-25 Decembrie 1989, am asigurat paza celor doi arestaţi. La ora 
18.30, i-am primit de la coleg şi i-am condus în camera pe care o pregătisem 
anterior, unde au fost reţinuţi întreaga perioadă. De asemenea, am luat măsuri 
pentru camuflarea întregului comandament şi interzicerea circulaţiei 
militarilor pe culoarul pe care se afla acest birou. 

- Ofiţer din grupul celor 7: Coridorul era păzit de doi militari, respectiv un 
militar în termen şi un cadru activ, înarmaţi cu pistoale-mitralieră şi având 
asupra lor muniţie de război, cu o unitate de foc. Camera în care au fost aduşi 
reprezintă un birou obişnuit, amenajat cu trei paturi tip militar în termen, era 
încălzită cu gaz metan, nu suportau frigul, am fost nevoiţi să facem căldură 
excesivă, cei care stăteau împreună cu ei neputând sta mai mult de o oră, o 
oră şi jumătate, din cauza căldurii. 

- Alt ofiţer de pază: Dictatorul ne-a rugat să-i asigurăm un transportor, să-l 
scoatem din această unitate şi să-l ducem în zona Voineşti, la o casă 
particulară. L-am întrebat — unde anume? Si a spus: Știu eu. Numai să mă 
ajutaţi să merg! Am răspuns că nu se poate, în această situaţie, deoarece afară 
se trage şi nu sunt condiţii. Nu putem asigura securitatea. Cine trage? Am 
spus: Teroristii. Dar cine sunt aceşti teroriști? L-am răspuns: Dacă nu ştiţi 
dumneavoastră, eu nu am de unde să ştiu. 

- Alt ofiţer: În această perioadă a încercat pe toţi să ne mituiască cu avansäri 
la exceptional şi cu sume de bani variind între 1 milion şi 5 milioane de dolari. 
- Unul din cei doi lucrători din Miliție, care i-au transportat: Acuma, ce s-a 
petrecut în încăpere: la o oră după ce am intrat în unitate, au început schimburi 
de focuri. Se trăgea şi de-afară, şi militarii... practic, eu nu ştiam ce se 
întâmplă în exterior. Auzeam populaţia: Jos dictatura!, auzea şi el, de fapt, 
oricum era speriat, dar, la un moment dat, când un grup mare a trecut prin fata 
ferestrei acolo, strigau Armata e cu noi! M-au întrebat: Ce zic? Zic: Armata e 
cu noi! Zic: Vor să-i prindă pe tâlharii ăia. 

- Ofiţer superior din grupul celor 7: Distanţa dintre camera în care au fost 
reţinuţi şi strada pe care, de obicei, se manifesta, este de sub 30 de metri, iar 
camuflajul a fost asigurat cu pături şi perdele de camuflat. 

- Militar: În jurul orei 22.00, s-a convenit să-i dăm ceva de mâncare. Au 
mâncat ceea ce au mâncat şi militarii în termen, şi cadrele, întrucât ne aflam 
în alarmă de luptă... 

- Primul ofiţer dintre cei 7 care au răspuns de preluarea celor doi: Am reţinut 
din partea preşedintelui că nu-i convenea pâinea. Era cam veche şi destul de 
închisă. I-am spus că asta-i pâinea care o mănâncă ostaşul român şi întreg 
poporul. Şi zice: Nu-i nimic! Nici acasă nu mâncam cine ştie ce! 

- Unul dintre cei 7 ofiţeri: În toată această perioadă, 22-25 Decembrie, 
împreună cu sergentul major de Miliție, am asigurat paza celor doi, fiind în 
permanenţă în apropierea acestora. 

- Sergentul major de Miliție: Ce făceau cei doi in acest timp: speriaţi, se 
culcau pe jos, intrau pe sub pat, începeau să mă strige, erau speriaţi, zic: Stafi 
linistifi, nu se întâmplă nimic! Armata luptă cu tâlharii ăştia să-i potolească, 

nu vă faceți probleme! În fine, le sustineam şi eu moralul cum puteam că, la 
un moment dat, din disperare, începuseră să... Sunt preşedintele ţării, sunt 
arestat, ce se întâmplă? Începeau tot felul de chestii din astea. 

- Ofiţerul de pază: În această noapte, a avut o stare foarte agitată. Mereu ne 
întreba: Când plecăm? l-am răspuns: Când se linişteşte situaţia. Asa am 
ajuns în dimineaţa zilei de 23, când i-am echipat şi le-am spus că plecăm. Au 
înţeles că vor pleca unde au cerut. I-am urcat în punctul de comandă mobil si 
ne-am deplasat în dispozitivul de luptă. A început să fie nervos, deoarece nu 
i-am dat mâncare şi nu i-am dat apă. Că ne batem joc de el, că sunt un 
trădător. Mâncarea a ajuns mai târziu şi apă nu a consumat, a zis că „e brânza 
prea sărată şi salamul nu este bun, pentru că eu port regim. Nu pot să 
mănânc. ” A mâncat pâine şi a băut apă. Mi-a ordonat: Sunt comandantul tau 
suprem şi vreau să mă duc la comandant! l-am spus: Am înţeles, nu pot să 
execut acest ordin. Comandantul mi-a dat ordin să vă asigur paza în acest 
loc. La lăsarea întunericului, am primit ordin să ne deplasăm în cazarmă. Era 
nervos, se plimba prin cameră, gesticula şi, de multe ori, vorbea în şoaptă cu 
soţia sa. În toată noaptea zilei de 24 spre 25, dictatorul şi soţia sa, cu paza care 
era asigurată, ne-am aflat în transportorul blindat, în dispozitivul de luptă, 
unde a fost asigurată şi apărarea terestră a acestui transportor. În dimineaţa 
zilei de 25, în jurul orei 6.00, ne-am deplasat, din nou, în cazarmă, în biroul 
unde fusese stabilit anterior. În jurul orei 12.00, a sosit, pe calea aerului, 
Tribunalul Militar Exceptional. 

- Alt ofiţer din grupul de supraveghere: Sala procesului a fost aleasă într-un 
birou din comandament, în stânga — cei doi inculpati, iar în latura dinspre 
birou stăteau: apărarea, grefierul şi procurorul. În dreapta: completul de 
judecată... 

- Sunt căpitan doctor Olteanu Florin, care împreună cu doctorul Verdeş, în 
ziua de 25 Decembrie '89, am efectuat vizita medicală a celor doi deţinuţi. 
Primul care a intrat în cabinet a fost Ceauşescu Nicolae, care, după ce a intrat, 
a salutat cu o voce slabă, noi ne-am prezentat, i-am spus că vrem să-i facem 
o vizită medicală, el a acceptat şi s-a dezbrăcat. Când s-a dezbrăcat, a avut un 
moment de aşteptare, ca să fie ajutat să se dezbrace, dar nimeni nu l-a ajutat. 
După aceea, a fost întrebat: ce doreşte, ce suferinţe are? Şi-a spus că suferă 
de diabet şi că trebuia să urmeze un tratament. Tratament care îi fusese adus 
în noaptea de 24 spre 25. Dar a refuzat să facă tratamentul, spunând că acest 
tratament se face doar dimineaţa, înainte de masă. L-am întrebat ce fel de 
medicament trebuia să ia, respectiv să ise administreze, el a răspuns că diabet. 
I-am repetat întrebarea: totuşi, asta este boala, dar medicamentul care este? A 
răspuns că diabet. Deci probabil că nu ştia ce medicament trebuia să ia. După 

ce a refuzat tratamentul respectiv, a fost întrebat dacă doreşte un consult. Şi a 
spus că vrea să ştie care-i este tensiunea arterială. A fost invitat de colegul 
meu, doctorul Verdeş, să ia loc pe pat, a refuzat să stea întins, cu toate că 
acestea sunt condiţiile standard de măsurare a tensiunii arteriale, spunând că, 
de obicei, în poziţia aceasta şi-o ia. După ce i s-a măsurat tensiunea, i s-a spus 
că este 170 cu 105, când a văzut că este 105 a fluierat, după aceea s-a 
îmbrăcat, a mai fost întrebat, încă o dată, dacă doreşte să i se facă tratamentul, 
a spus că nu şi s-a îmbrăcat tot la fel, a aşteptat să fie ajutat, dar nu l-a ajutat 
nimeni, a ieşit, după care a intrat Elena Ceauşescu, noi ne-am prezentat din 
nou, i-am spus ce intenţii avem, dar ea a spus că nu are nevoie de consult 
medical, că nu urmează niciun tratament şi că nu vrea să fie consultată. Ca 
urmare a acestui lucru, a fost invitată afară şi aici s-a terminat vizita medicală. 
- Ofiţer: În toată această perioadă a detenţiei celor doi, cazarma a fost atacată 
aerian şi terestru. S-au înregistrat numeroase victime din rândul personalului 
cazărmii. Am fost atacați terestru din puncte diferite ale municipiului. Am 
fost ameninţaţi telefonic cu distrugerea cazărmii şi chiar a oraşului 
Târgovişte, în cazul în care cei doi nu sunt eliberaţi. În întreaga perioadă, 
unitatea a trăit într-o stare de tensiune deosebită. 

- Alt ofiţer din grupul celor 7: La 12 şi un sfert s-a terminat vizita medicală a 
celor doi, iar la 12.30 a început procesul. În această cameră a deliberat 
tribunalul, după care generalul maior Gică Popa, preşedintele Completului de 
judecată, a pronunţat sentinţa de condamnare la moarte. La ora 14.30 s-a 
încheiat procesul, s-a pronunţat sentinţa...“ 


Personaje: 

Nicolae Ceauşescu: secretar general al P.C.R., preşedintele fostei Republici 
Socialiste România, a fost executat prin impuscare, alături de soția sa, Elena 
Ceauşescu, în 25.12.1989; 


* (Fond documentar video A.M.R.) Filmul a fost realizat între 29 Decembrie şi 25 martie 
1990, pe baza mărturiilor majorităţii celor direct implicaţi în fuga lui Nicolae Ceauşescu şi 
a soţiei sale, Elena Ceauşescu, precum şi pe baza documentelor la care autorii au avut acces, 
documente descoperite şi investigate în acest interval de timp. Un film de: Ştefan Gladin, 
Traian Popescu, Elisabeta Zamfirescu, Radu Zamfirescu, Şerban Ceauşescu, Tudor Stanciu, 
Marion Ciobanu, Rodica Mihăilescu, Simion Moruzov, Dragomir Vâlcov, Aurel Stoenescu, 
Grigore Corpăcescu, Vlad Leu, Marin Nicolae, Vasile Gheorma, Dan Bida, Elena Teodoroiu, 
Enela Rădoi, Ion Cojocaru, Eleonora Costache. Punere în text: Liza Kratochwill 

Emil Bobu: fost secretar al C.C. al P.C.R., arestat preventiv, judecat în fond 
de Tribunalul Militar Teritorial Bucureşti, sub acuzaţia de coautor la genocid, 
şi condamnat la închisoare pe viaţă. Procesul se află (afla) în recurs în faţa 
Curţii Supreme de Justiţie; 

Manea Mănescu: fost vicepreşedinte al Consiliului de Stat, arestat preventiv, 
judecat în fond de Tribunalul Militar Teritorial Bucureşti, sub acuzaţia de 
coautor la genocid, şi condamnat la închisoare pe viaţă. Procesul se află (afla) 
în recurs în fata Curţii Supreme de Justiţie; 

Căpitan Marian Rusu: din Garda personală a cuplului prezidenţial 
Ceauşescu. arestat preventiv, degradat, trimis în judecată sub acuzaţia de 
favorizare a infractorului, în faţa Tribunalului Militar Teritorial Bucureşti, şi 
achitat. În urma recursului Procuraturii, procesul se află in fata Curţii 
Supreme de Justiţie; 

Căpitan Tănase Paulică: din Garda de corp a Ceausestilor, arestat preventiv, 
degradat, trimis în judecată sub acuzaţia de favorizare a infractorului, în faţa 
Tribunalului Militar Teritorial Bucureşti, şi achitat. În urma recursului 
Procuraturii, procesul se află in fata Curţii Supreme de Justiţie; 

Maior Florian Rat: din garda personală a Ceauşeştilor, arestat preventiv, 
degradat, trimis în judecată sub acuzaţia de favorizare a infractorului, în faţa 
Tribunalului Militar Teritorial Bucureşti, şi achitat. În urma recursului 
Procuraturii, procesul se află în fata Curţii Supreme de Justiţie; 
Locotenent-colonel Vasile Malutan: pilot, avansat la gradul de colonel; 
Pantelimon Gävänescu: fost prim-secretar al Comitetului Judetean 
Dâmboviţa al P.C.R., angajat într-o întreprindere din judeţul Dâmboviţa; 

Dr. Nicolae Decă: după ce a aşteptat mai bine de patru ani obținerea 
paşaportului, a plecat peste ocean, în vizită la fraţi; 

Nicolae Petrişor: deratizator, ameninţat de cetăţeni, în acele momente, cu 
incendierea casei, îşi revine cu greu la normal; 

Maria Ungureanu: fost primar al comunei Văcăreşti, judeţul Dâmboviţa, 
angajată la Centrul de Calcul al unei întreprinderi judeţene de prestări servicii; 
Ing. Tudor Şeinescu: evenimentele trăite în acea zi i-au provocat o stare de 
depresie nervoasă cu insomnii accentuate, fiind nevoit să se interneze pentru 
un timp într-o unitate medicală de specialitate; 

Plutonierul de Miliție: din ştiri neconfirmate, se pare că a fost avansat la 
gradul de căpitan în cadrul Ministerului Apărării Naţionale; 

Sergentul major Ion Enache: avansat locotenent de Poliţie; 

General maior de Justiţie Gică Popa: preşedintele Completului care i-a 
judecat pe Nicolae şi Elena Ceauşescu se sinucide cu un foc de revolver, în 
biroul său din Ministerul Justiţiei. A lăsat o scrisoare familiei. 

În loc de epilog 


- Un ofiţer dintre cei şapte: În zilele trecute, mi-am amintit de o discuţie din 
toamna anului 1989, nu mai tin minte cu cine, dar spunea: Tu ştii că, într-o 
situaţie limită, zona Boteni (comună în judeţul Argeş, 2726 locuitori în 2004, 
exploatare de lignit) ar putea fi implicată? 


Punere în text — Liza KRATOCHWILL 


OPINII ȘI ATITUDINI 


Despre idealurile Revoluţiei ca principii de viaţă 
De vorbă cu... 


Petru Mihali — unul dintre preşedinţii primei Comisii Electorale din 
România. * 

Liza Kratochwill: Aţi fost preşedintele Comisiei Electorale în ianuarie 1990. 
Cum ati reuşit să organizaţi aceste alegeri? Pentru că a fost o prima 
experienţă, mai puţin cunoscută pentru români, pentru timişoreni, atunci. 
Petru Mihali: Din punct de vedere administrativ, logistic, nu v-aş putea 
povesti foarte multe, pentru că a fost o implicare egală din partea mai multor 
oameni, fiecare cu experienţa lui din domeniul din care provenea. Ce doream 
cel mai mult — să confirmăm, ca şi oameni, că nu suntem manati de un interes 
material şi de o bunăstare care să urmeze. Vedeam în alegerea oamenilor, care 
ne puteau aduce lucruri noi şi lucruri bune, vedeam setea şi nevoia noastră de 
justiţie, de liberă circulaţie şi de liberă exprimare. Aceste lucruri speram să le 
putem obţine. Nu în mod direct, ci trăiam cu impresia şi ne rugam la Bunul 
Dumnezeu s-avem atâta putere, încât să putem să-i găsim pe cei buni. 


* Interviu realizat la Sala „Capitol” în data de 4 februarie 2010. Arhiva AMR, fond 
documentar video. 

L.K.: Ce v-a dat de furcă cel mai tare, care au fost impasurile? 

P.M.: Viteza cu care se derulau evenimentele şi lipsa noastră de experienţă. 
Şi temerea că vom greşi, că nu vom alege cea mai bună cale, că ne vom lăsa 
prea mult cäläuziti de sentimente şi prea putin de rațiune. 

L.K.: Cum vi se par alegerile de azi, din prezent - c-au fost nu demult 
- comparativ cu cele de-atunci? Asta şi în calitate de alegător... 

P.M.: Minunate, dar, în mare parte, inutile pentru ceea ce crede omul care 
vine la vot că 1 se va oferi. Legătura între omul ales, ceea ce trebuie să se 
întâmple, şi omul care alege şi ceea ce-şi doreşte să se întâmple e tot mai 
departe, e tot mai slabă. Aş vrea să mai adaug ceva referitor la vocea 
Timişoarei, care se aude tot mai slab în capitală, acolo unde interesele 
judeţului şi ale oraşului ar trebui să fie reprezentate. Până la urmă, trebuie să 
găsim acea cale legală, ca vocea noastră să fie ascultată şi oraşul să primească, 
după merit, efortul care-l face. 

L.K.: Sunteţi membru în ALTAR? 

P.M.: Nu. 

L.K.: În ce asociaţie sunteţi membru? 

P.M.: În nicio organizaţie de revoluționari. 

L.K.: De ce? 

P.M.: La prima întâlnire oficială, in care trebuia să se aleagă, să ne cunoaştem, 
să ne recunoaştem, întâlnirea cu câteva dintre cadrele armate care se 
prezentau la aceeaşi întâlnire, în aceeaşi calitate, mi-a lăsat un gust amar şi 
am refuzat să mai particip. M-am întors din drum şi am venit acasă. 


Pompiliu Alămorean - lider revoluţionar, primul edil al Timişoarei libere. * 
Pompiliu Alămorean: Sunt arhitect, locuiesc la un bloc, acolo unde am locuit 
şi înainte de Decembrie ’89. Deşi între timp, pentru o scurtă perioadă, pentru 
că n-am semnat adeziunea la F.S.N.-ul tovarăşului Iliescu, am fost primarul 
Timişoarei libere. Între 13 ianuarie — când domnul Genscher (n.n. — Hans- 
Dietrich Genscher — om politic german, liberal democrat, fost ministru de 
Externe până în 1992) a cerut să se întâlnească cu primarul şi în 12 a trebuit 
să fie ales primarul Timişoarei — şi 7 august, după ce, în duminica orbului, 
alegătorii au ales ca România să nu meargă decât la limitele perestroikai. 
Pentru că şi tovarăşul Iliescu şi multi dintre cei de astăzi nu pot să se 
autodepăşească în sensul că, pentru ei, perestroika a fost maximă. La fel şi 
dintre revoluționari. Sunt cel puţin două mari categorii. Categoria celor care, 


* Interviu realizat la sediul Asociaţiei în data de 10 decembrie 2009. Arhiva AMR, fond 
documentar video. 

din păcate, la 1 Decembrie au ieşit în Piaţa Victoria. Inadmisibil!... Ei au 
mărturisit că Iliescu le-a dat legea care le-a dat drepturi materiale şi ei n-au 
nimic cu comunismul. Atunci se vede că ăştia sunt cei care au făcut lovitura 
de stat. Dar majoritatea cetăţenilor Timişoarei... vezi, mai ales, Proclamaţia 
de la Timişoara, care s-a scris la mine în Primărie. Mitingul din 11 martie eu 
l-am înscris. Oancea Viorel era şeful Poliţiei, atunci. Şi autorizaţia trebuia să 
fie semnată de şeful Poliţiei şi de primar. N-a vrut să-mi semneze. Eu i- 
am semnat autorizaţia pentru mitingul de prezentare a Proclamaţiei de la 
Timişoara cu celebrul Punct 8. 

Liza Kratochwill: Concret, cât timp aţi fost primar al Timişoarei? De când 
până când? 

P.A.: Deci din 13 ianuarie, când trebuia să-l primesc pe Genscher, şi până în 
7 august, când m-au schimbat fără niciun act şi fără nicio lege. Pur şi simplu, 
Cârpan, fiind ales... sau pus, numit prefect, şi era certat de timişoreni, pentru 
că nu dăduse carne mai multă decât în alte judeţe... 

L.K.: Dar numit de cine? 

P.A.: Când s-a întors de la Bucureşti, numit de către Roman şi de Iliescu, m- 
am dus la dumnealui, la Palatul administrativ judeţean, să-i spun ce se 
întâmplă în Timişoara şi ce-ar trebui să facem. Şi s-a scuzat foarte ruşinat şi 
m-a trimis în Salonul Roşu. Acolo era o cârpă care în buletin se chema 
Iordache Claudiu. Si care mi-a trimis la mine un om, înainte, un turnätor între 
aleşii lor, ca să semnez adeziunea la F.S.N. Eu n-am semnat şi-atunci el mi- 
a zis aşa: Eu sunt al doilea om in fară — era, într-adevăr, ca prim 
vicepreşedinte al F.S.N.-ului — n-ai vrut să semnezi adeziunea cu noi — adică 
cu trupa „Iliescu et company”, participanţi la lovitura de stat — du-te să te țină 
independentii tăi! Că eu i-am zis: Eu sunt independent, n-am fost nici înainte 
membru de partid, nu vreau Să fiu nici acum, eu fac numai administraţie, 
reprezentanţii întreprinderilor din Timişoara m-au ales în Sala Mare a 
Primăriei, in 12 ianuarie. Pentru că s-a pus întrebarea — şi ziariştii au pus-o: 
Dar ce-o să faci când eşti primar? Şi, fiind şi arhitect, eu am spus clar: 
Trebuie să intru în pielea unui cetățean obişnuit şi să văd ce are de făcut de 
când se scoală până se culcă. Şi o parte din activităţile lui trebuie să fie 
rezolvate cu ajutorul Primăriei. Căldura, apa... 

L.K.: Ce-ati putut face, practic, pentru timişoreni, în primele şase luni de 
libertate, ca primar al oraşului? 

P.A.: În primul si în primul rând, i-am spus domnului Genscher la aeroport: 
Europa, bun venit în Europa! Doi: am iniţiat procesul care a fost ţinut la 
dospit, până în 1994, împotriva reînregistrării Partidului Comunist Român. 
Pe care l-am şi câştigat. Armata a fost în Decembrie "89, înainte de fuga lui 

Ceauşescu, 12 şi 8 minute, nu uitaţi că eu, împreună cu un grup la care s-au 
adunat până la 4-5000 de timişoreni, am arestat Securitatea Timiş, l-am 
arestat pe Filip Teodorescu, pe Ion Coman, secretarul general al partidului, 
Atanasiu, Macri etc. Deci din cei 25 sau 27 de inculpati în lotul Timisoara, 17 
au fost arestatii noştri. Ce-am făcut? Păi, vă spun ce-am făcut: imediat, fara 
ca timişorenii să ştie, fără ca timişorenii să fi observat, am reparat tot centrul, 
care era spart şi ars. A trebuit să trimit în străinătate răniții din revoluţie... ca 
primar, m-am dus prin spitale. Am luat două sau trei salvări de la Spitalul 
Judeţean, am pus în ele răniţi, de mână am scris: Domnule ambasador al 
României în Ungaria, domnule ambasador al României în Austria, vă rog să 
inlesniti toate formele necesare, pentru ca aceşti răniţi în Revoluţie să poată 
să ajungă la Viena, unde doctorul Poigenfiirst... pe foarte multi dintre ei i-a 
reparat, în sensul că s-au întors întregi. Este o mare diferenţă să duci o viaţă 
fără un picior, fără mână... 

L.K.: Cu handicap. 

P.A.: ...sau infirm şi să nu poţi să te întorci între oameni normali. Păi, ce-am 
făcut? Am făcut ca Timişoara să funcționeze. Tramvaiele circulau, în noaptea 
de Anul Nou am umblat pe la centralele termice, ca să se dea căldură. Apa 
trebuia să circule. Am făcut un protocol cu consulul sârb de-atunci, un 
om extraordinar, Mirko Atanackovici, şi l-am trimis în Serbia şi am cerut să 
luăm cu împrumut ulei, zahăr, cartofi, mă rog... 

L.K.: Pentru populaţie. 

P.A.: ...si alte lucruri pentru populaţie. În care am semnat, ca si gaj, primarul 
Timişoarei, cu datorie a Timişoarei către, mă rog... cei care... 

L.K.: Acea datorie a fost plătită în şase luni sau după? Cine a preluat de la 
dumneavoastră cârma? 

P.A.: Am plătit-o toată. Până când am fost schimbat. Si ştiţi care e culmea? 
Îmi aduc aminte aşa: au venit de la Curtea de Conturi din Bucureşti şi, după 
ce mi-au făcut controlul, mi-au pus in fata un proces-verbal în care eram 
acuzat că am deturnat de 41 de ori, câte 41 de mii de lei (n.n. — lei vechi), din 
fondurile Primăriei. Păi, zice: Ai dat la familia aia, la familia aia... Eu atunci 
mi-am dat seama. Eu aveam salariul, atunci, 4000. Zic: Domnule, asta am dat 
la familiile indoliate. Dacă scrieți chestia asta, eu vă semnez procesul-verbal, 
că banii ăştia i-am deturnat şi i-am dat în folosul... Au zis: Bine, venim mâine. 
N-au mai venit. 

L.K.: Deci datoria a fost achitată? 

P.A.: Nu. Au înţeles că nu pot să aibă pretenţii ca Primăria Timişoarei să fie 
amendată, prin primarul ei de-atunci... 

L.K.: Nu am remarcat. Trebuia să pun accent pe ghilimelele de rigoare. 
Spuneti-mi ce părere aveţi de... 

P.A.: Altceva... Stati putin! Proclamaţia de la Timişoara cu celebrul Punct 8, 
eu am dat autorizaţia. Si-am deschis şi mitingul în Piaţa Victoriei. 

L.K.: Acel Comitet care a preluat, practic, toată organizarea în balconul 
Operei, când a fost constituit? 

P.A.: Vorbiti de ăla din revoluţie? 

L.K.: Da. 

P.A.: Ei s-au constituit ca Front Democratic Român în 20, 21 Decembrie 
1989. 

L.K.: Există persoane care au declarat că trebuiau (n.n. — un fost actor de la 
Teatrul Naţional Timişoara) să ducă o listă cu cei care au semnat adeziunea 
la acest Comitet la... 

P.A.: Da, la consulul sârb. 

L.K.: ...consulul sârb. 

P.A.: E adevarat. 

L.K.: În ce dată a fost? Pentru că el mi-a zis că înainte de 20, deci trebuia să 
ajungă această informaţie înainte de 20 pentru a fi relatată la posturile de radio 
sârbeşti. 

P.A.: Deci, într-adevăr, celor din balconul Operei le era teamă că n-o să 
sfârşească bine mişcarea, revolta şi, mai târziu, Revoluţia şi-atunci au vrut să 
se asigure ca, prin Consulatul Iugoslaviei de-atunci, se va publica şi chiar aşa, 
s-a ştiut, în ziarul Politika, numele celor care erau in Operă şi care militau 
pentru mişcarea revoluţionară sau lovitura de stat. 

L.K.: Ştiţi de acea persoană care a fost trimisă? 

P.A.: Păi, unul dintre cei care au fost acolo a fost, de exemplu, Iancu Eugen 
Romulus. 

L.K.: Cu ce se ocupa? Ce ocupaţie avea? 

P.A.: EL, atunci, n-avea serviciu. 

L.K.: Şi cealaltă persoană? Era un actor... 

P.A.: A! Vorbiti de Petre Boroşoiu? 

L.K.: Nu. Un alt actor. 

P.A.: Ajutati-ma, spuneţi numele şi vă spun dacă... 

L.K.: Domnul Cristian Cornel, parcă... nu mai ştiu sigur numele. În orice caz, 
au fost două persoane, dintre care una a ajuns... 

P.A.: Nu au fost numai două, ci mai multi, au plecat şapte din Operă. 

L.K.: Vorbesc de acea persoană care avea misiunea să ducă documentul. 
P.A.: Eu nu ştiu, că Fortuna a decis care... 

L.K.: Eu vorbesc de persoana care a dus documentul la consulat. 

P.A.: Păi, da. Acolo, în holul balconului Operei, s-a decis această acţiune şi 
atunci s-au ales unii care s-au şi oferit şi Fortuna i-a dat la unul direct. Nu ştiu 
exact la care. 

L.K.: Deci asta când s-a întâmplat? Puteţi face un efort de memorie? Înainte 
de 20 sau chiar în 20? 

P. A.: Trebuie să fie tot aşa, în perioada 20-22. Cred că 20. Dar asta mai după- 
masă, după ora două. 

L.K.: Da. Câteva cuvinte în legătură cu această manifestare: 1989, Revoluția 
în România, comunism, neocomunism...* 

P.A.: Simbolul? 

L.K.: Da. 

P.A.: Am observat, cu părere de rău... apropo...! Am făcut procesul împotriva 
reînregistrării Partidului Comunist Român, pe care l-am câştigat la Înalta 
Curte de atunci, Curtea Supremă de Justiţie, în 1994. Şi am câştigat pe 
motivul: Onorată instanță... 

L.K.: Dar cine l-a înregistrat? 

P.A.: Păi, foşti membri ai Partidului Comunist Român, unii de la Craiova, 
alţii de la Turnu-Severin... 

L.K.: Şi din Timişoara a fost cineva? 

P.A.: Erau în sală, dar nu ei erau persoanele marcante. 

L.K.: Liderul cine era? 

P.A.: Era de la Craiova. A mai încercat dumnealui. $i, întrucât a fost interzis 
Partidul Comunist Român, ei sunt înregistraţi, astăzi, ca Partidul Muncitoresc 
Român. 

L.K.: Sunt aceiaşi, dar înregistraţi cu altă titulatură? 

P.A.: Aceiaşi! Exact! 

L.K.: Deci, juridic, există acest Partid Muncitoresc... Pentru că vorbim de 
exerciţiu de democraţie, credeţi că este cazul să fie excluşi? Să nu se permită 
existenţa acestui partid? 

P.A.: Uite, tocmai asta e una din temele pe care vreau să o expun la simpozion. 
Diferenţa dintre comunismul din est şi comunismul din vest. Comunismul din 
est, cazul României, a făcut circa două milioane de victime şi arestaţi. 


* Simpozionul 1989, sfârșit şi început: comunism, neocomunism şi postcomunism, desfăşurat 
în zilele de 10-11 decembrie 1989 şi organizat de Fundaţia Academia Civică / Memorialul 
Victimelor Comunismului şi al Rezistenței, în colaborare cu Asociaţia Memorialul Revoluţiei 
din Timişoara, Societatea Timişoara, Centrul Cultural Francez din Timişoara şi Institutul 
Polonez din Bucureşti 

Comunismul din vest nu a apucat să se manifeste. Deci nu poate fi acuzat. 
Comunismul din est... aţi văzut că a vorbit şi domnul Dumitru Sarafoleanu 
(n.n. — Silviu Sarafoleanu — preşedintele Asociaţiei Deportatilor în Bărăgan- 
Timiş) a vorbit de 41 de familii deportate. El ştia de 41 de familii din Banat 
deportate. Dar din toată ţara au fost mai multe, într-un timp mai lung. 

L.K.: Da. Apropo de exerciţiu de democraţie şi de pluralism politic... 

P.A.: E foarte clar. Să nu avem niciun dubiu. Se vorbea şi despre toleranţă. 
Păi, ce toleranţă? Si la Catedrală, şi la Dumnezeu, ca să ti se ierte păcatele, 
trebuie să mărturiseşti. Şi pe urmă să spui că nu mai faci. 

L.K.: Exact în ordinea aceasta. 

P.A.: Tolerantä cu criminalii nu se poate! 

L.K.: Aveţi cunoştinţă, acest partid are reprezentanta si în Marea Britanie, 
cumva? 

P.A.: Ei, deocamdată, nu au nici în parlamentul României. Ştiu eu ce au in 
Marea Britanie?! 

L.K.: Evident, nu vorbim de guvernare, ci de reprezentare, de existenţă, pur 
si simplu. 

P.A.: Să vă spun ceva! Imbecili sunt peste tot! Asta-i adevărul! Că eu m-am 
adresat sub forma asta timişorenilor, imediat după duminica orbului. Şi m-a 
costat. Vorba lui Ţuţea: democraţia este cea mai buna forma de administrare, 
de guvernare, cunoscută de-a lungul istoriei. Are însă un singur şi mare 
defect: votul lui Immanuel Kant este egal cu votul lui Ghiţă Fleaşcă. Noi avem 
în România prea multi Ghiţă Fleaşcă. 

L.K.: Oare ce ar spune laburiştii de toate aceste probleme? 

P.A.: Laburiştii?! 

L.K.: Ar fi loc pentru ei în România...? 

P.A.: Încă o data, domnişoară, vreau să vă spun că-n Occident civilizaţia este 
la un asemenea nivel încât, într-adevăr, Partidul Laburist, într-un stat de 
drept... 

L.K.: Ar avea succes în România? 

P.A.: ...trebuie să existe. 

L.K.: Ar avea membri, oare? Ar adera românii? 

P.A.: Păi, vă spun eu că, dacă nu făceam proces împotriva înregistrării 
Partidului Comunist Român, acum ar fi câştigat alegerile Partidul Comunist. 
Că le promiteau tot ce le-a promis Geoană si etc. Si primarul Timişoarei a 
greşit profund. 

L.K.: Părerea dumneavoastră, de ce are nevoie România, la ora actuală, din 
punct de vedere politic... pentru binele tuturor românilor? 

P.A.: Eu vă spun... şi am mai spus asta, primul lucru de care are nevoie 
România este adevărul. Şi adevărul ăsta nu pot să-l dea decât instituţiile 
abilitate pentru treaba asta, îndeosebi justiţia. Dar Iliescu, printre unele 
lucruri, a facut gratierea sau... 

L.K.: Amnistierea. 

P.A.: ..amnistierea, da, a criminalilor. $i, după aceea, inamovibilitatea 
judecătorilor. Să nu uităm că România are cele mai multe procese pierdute la 
CEDO dintre toate ţările din estul Europei. Cele mai multe. Eu, ca arhitect, 
dacă prin absurd mi se dărâmă casa, sunt judecat, legat şi băgat la ocnă. Dar 
judecătorii nostri sunt inamovibili şi nu patesc nimic. Si ştiţi cine plăteşte 
către cetăţenii români care se judecă la CEDO? Contribuabilul. Adică eu, cu 
dumneavoastră, cu dumnealui... Deci judecătorul poate să dea orice soluţie. 
L.K.: O ultimă întrebare, domnule Alämorean. Sunteţi membru fondator al 
unei fundaţii... 

P.A.: Fundaţia Naţională a Revoluţiei din Decembrie 1989. 

L.K.: Câţi membri are, la ora actuală, această fundaţie? Care a luat ființă in 
1990. 

P.A.: Da. După ce-am plecat eu de la primărie, prin septembrie, 90 de membri. 
Noi am fost, la înființare, vreo 701, 703. După aceea, am obligat, într-o 
adunare, ca toți membrii să se ducă la notar şi să dea declaraţie că nu au fost 
colaboratori. Şi am constatat, cu surpriză, că am rămas cu vreo 370 doar. 
L.K.: Această triere cand a fost efectuată? 

P.A.: Păi, am făcut-o începând din 1990 până in 1992. Am rezolvat-o înainte 
de Legea lustraţiei... 

L.K.: Ştiţi că Primăria a solicitat, în mod oficial, tuturor asociaţiilor de 
revoluționari, în vederea acordării diplomei de onoare... 

P.A.: Da, titlu... 

L.K.: ...aceasta lista? 

P.A.: Da, foarte bine! 

L.K.: Dar cine ar trebui, practic, să se ocupe de această verificare? 

P.A.: Să vă spun care-i treaba cu C.N.S.A.S.-ul. Există o Lege a siguranţei 
nationale, culmea!... care zice că: ,,...ofiterii acoperiți nu pot fi deconspirati 
40 de ani, pentru că este în interesul naţional şi... pentru că toate ţările au 
servicii.” Si-atunci, pe „Märuntis Plevuscä”... uite ce s-a întâmplat chiar cu 
membrii de la mine din fundaţie! Au fost chemaţi la S.R.I. Timiş... Bai, tu esti 
revoluționar! Ai certificat? Am. Zice: Uite aici angajamentul tău de la 
Securitate! Dacă semnezi prelungirea colaborării cu noi, adică cu S.R.L.-ul, 
noi nu-l facem public. Dacă nu-l semnezi, te dăm în gât! Acuma, judecata este 
simplă şi evidentă. 

L.K.: Asta cui i s-a întâmplat? Membrilor dumneavoastră? 

P.A.: Unor membri din Fundaţia Naţională... 

L.K.: Unora. Deci au fost mai multe cazuri? 

P.A.: Da. Dacă vreţi, pot să vă spun şi numărul... 

L.K.: Da, vă rog! Ati spus de 300 respinşi, dar... 

P.A.: 350. 

L.K.: ... câţi au primit această propunere? 

P.A.: Da. Eu ştiu... de la vreo cinci sau şapte inşi care au venit să-mi spună. 
L.K.: Deci ei, la ora actuală, sunt...? 

P.A.: Sunt posesori de certificat. 

L.K.: Posesori de certificat şi ofiţeri în...? 

P.A.: Nu. Despre ofiţeri... 

L.K.: Practic, au certificat şi dacă au semnat acel angajament... 

P.A.: Prelungirea, da. 

L.K.: ...sunt raportori sau cum să-i numim? 

P.A.: Păi, să vă vorbesc despre C.N.S.A.S. ... 

L.K.: Deci au semnat acel angajament de colaborare cu S.R.I.-ul. Haideţi să 
clarificăm! Au semnat acel document de colaborare cu S.R.I.-ul pentru a-şi 
păstra certificatul de luptător în revoluţie? 

P.A.: De revoluţionar, da. 

L.K.: Puteţi să ne spuneţi nume, practic, să ne nominalizați? 

P.A.: Nu. Dar dacă vreţi, vă rog, căutaţi printre ăia cu drapele roşii, de la 1 
Decembrie, care au făcut manifestaţie pro Geoană! Printre ăia sunt. 

L.K.: l-aţi întâlnit în centru, când a fost acea manifestaţie? 

P.A.: Da. La 1 Decembrie. Dacă populaţia s-a supărat... 

L.K.: Deci ei sunt revoluționari, la ora actuală, da? 

P.A.: Da. Sunt revoluționari. 

L.K.: Pentru c-au semnat pentru continuarea colaborării... 

P.A.: Să vă mai spun altceva: colonelul Opriş Nicolae, care a fost membru la 
mine la fundaţie, dar l-am dat afară, demult, conducea Unitatea de Intretinere- 
Reparaţii Utilaje Militare de pe Girocului. Maiorul Paul, în acea vreme, care 
a venit cu tancurile şi TAB-urile de la Lugoj, s-a alimentat la el în unitate, că 
i-o trebuit motorină, benzină, şi o avut şi câteva grupe în oraş. Ei, ăsta este... 
ŞI, deşi am făcut contestaţie... 

L.K.: De la ce unitate era? 

P.A.: Unitatea din Calea Girocului. Acolo sunt două unităţi. 0... 

L.K.: Aveţi cunoştinţă de alte unităţi militare din Timişoara, care ar fi activat 
şi ar fi avut tunurile îndreptate spre Operă? Aşa mi s-a spus de către cineva 
care a făcut acolo stagiul militar. 

P.A.: Uitaţi, trebuie să fim cinstiţi cu cei care ne ascultă. Eu am declarat-o şi 
la Paris. Dacă Armata şi Securitatea vroiau să termine Piaţa Operei, la dotarea 
lor, în două ore nu aveau ce alege. Aşa că cine zice că au fost îndreptate 
tunurile înspre balconul Operei minte. Pentru că în balconul Operei nu este 
nicio urmă de cartuş tras. Nu este niciun arestat dintre ei, nu există niciun 
mort, niciun rănit. Toţi au fost din stradă. Aia au făcut Revoluţia! Aia din 
stradă! 

L.K.: A fost un stand-by. Încă nu s-a ajuns la acel moment, din fericire! A 
fost un plan de acţiune care nu a mai fost pus în aplicare. 

P.A.: Da, dar nu s-a aplicat. 

L.K.: În schimb, s-a intervenit cu trupe în oraş. 

P.A.: În schimb, într-adevăr, s-a primit nişte armament si trebuie să recunosc 
asta, de la Poliţia Căi Ferate, poliţia T.F. Care le-a dat la oamenii din Operă. 

L.K.: Care au făcut Revoluţia... 

P.A.: Da, Revoluţia. 

L.K.: Vă mulţumesc! 


Tănase Tăvală - deținut politic, fost parlamentar de Timiş şi membru în 
Comisia parlamentară pentru Drepturile Omului, unul dintre membrii primei 
Comisii Electorale din România, respectiv Timişoara. * 


Numele meu este Tănase Pavel Tăvală, sunt cetăţean al municipiului 
Timişoara din 1948, odată cu intrarea pe bază de examen de admitere la 
Facultatea de Chimie Industrială nou înfiinţată de către fondatorul şi oamenii 
de ştiinţă şi cultură ai momentului, în frunte cu cel care a fost academician 
Coriolan Drăgulescu, profesor de chimie anorganică, fondatorul acestei 
facultăţi şi fondator al Centrului de Cercetare si al cercetării ştiinţifice cu 
profil de chimie din Timişoara. 

- Liza Kratochwill: Ce părere aveţi dumneavoastră de situaţia politică actuală 
şi social-economică în contextul simpozionului de astăzi? Asta ca român care 
a avut de suferit, care a fost victimă a comunismului. 

T.T: Fără îndoială că, odată cu Revoluţia... şi eu consider că Revoluţia a fost 
în România, începând din Timişoara, începând cu data de 20 Decembrie 1989, 
când Timişoara a fost declarată liberă prin revoluționari şi prin cei care au 
constituit masa de revoltă şi de luptă împotriva sistemului comunist din 
Decembrie 1989. După 20 de ani... noi am sperat — şi înainte de 1989 şi înainte 


* Interviu realizat la sediul Asociaţiei în data de 11 decembrie 2009. Arhiva AMR, fond 
documentar video. 

de a fi declarată Timişoara oraş fără comunism — am sperat permanent într-o 
viata mai bună pentru cetăţenii României, pentru că, de-a lungul veacurilor, 
acest popor a suferit în permanenţă, fiind aici, în porțile Orientului, de unde 
au venit atâţia năvălitori din Orient, şi din Nord şi din Sud, iar poporul român 
a reuşit să ţină piept, a reuşit să-şi cultive tradiția, chiar bunul-simt, însă 
treburile acestea s-au repercutat asupra cetăţeanului, asupra naţiunii noastre, 
absolut nefast, pentru că românii n-au reuşit, n-au putut să dăinuie datorită 
faptului că, nu peste multă vreme, ei veneau, alţi năvălitori, şi codrul era cel 
care îi primea, revenind, apoi, după distrugerile pe care le-au îndurat. Să nu 
mai vorbim de 1944 când civilizaţia Orientului, mai cu seamă, cultivat în 
U.R.S.S., mi-am dat seama de acest gen de civilizaţie, a fost începutul strivirii 
poporului nostru timp de 50 de ani. Toate categoriile sociale, elitele din toate 
careurile sociale, au suferit, au fost absolut lichidate prin închisorile care au 
fost peste tot pământul ţării împărţite, în aşa fel încât cei care au fost oameni 
de valoare, cei care au înţeles că nu se poate sub această formă fără credinţă, 
fără tradiție, fără simţul proprietăţii, fără proprietăţi, nu se poate să trăiască în 
orice fel, pentru că doresc alţii să ne stăpânească, iar astăzi, după 20 de ani, 
lucrurile nu s-au prea schimbat. Speranţa există, pentru că ea dăinuie. Dar şi 
credinţa trebuie să fie revigorată, pentru că nu se poate oricum! 

L.K.: Vă mulţumesc! 


Liza KRATOCHWILL 

Bătălia pentru o presă adevărată” 


Demonstrantii de la Timişoara din decembrie 1989 au cerut, printre 
altele (înainte de păpică şi de băuturică), libertatea presei, iar proclamația 
Frontului Democratic Român (concepută şi tipărită în 20 decembrie!) prelua 
această idee şi consacra un punct anume televiziunii, deci cei care au scris 
manifestul îşi dădeau seama de ponderea specială a acesteia în societate. 

Iată că astăzi, când suntem în UE şi în NATO şi ar trebui să ne scăldăm 
în democraţie, ne aflăm în situaţia paradoxală de a pretinde iarăşi o presă 
adevărată, una care să nu mai fie la mâna mogulilor, mai degrabă a oligarhilor, 
care, acum, îi sugerează / îi dictează (presei) agenda. Nimic nou sub soare, 
din moment ce, încă în urmă cu două-trei decenii, Noam Chomsky şi Ed 
Herman observaseră că în presa americană cuvântul de ordine nu-l au 
profesioniștii, ci „gardieni ai comunicării”, organizaţi în reţele imbatabile 
care vizează profitul şi care o deresponsabilizează astfel fata de imperativele 
democratice (v. şi Deborah Chambers, „Abordări critice ale presei”, in Hugo 
de Burgh, Jurnalismul de investigație, Limes, Cluj, 2006). Am văzut, în 
recenta campanie pentru alegerile prezidenţiale, cât de brutal şi fără perdea se 
bagă mass-media mogulilor în opţiunile şi-n sufletele noastre, reuşind să-i 
zăpăcească pe cei mai slabi de înger, să le vâre în guşă dumicaturi gata 
mestecate. 

În acest context, pentru reîmprospătarea memoriei, pică bine o 
reconstituire a bătăliei pentru o presă liberă, pentru o presă alternativă în 
Timişoara lui decembrie 1989 şi a începutului de an 1990. Dar cine s-o facă? 
Mai ales că e o chestiune delicată şi, pe alocuri, plicticoasă. Uite că s-a pus 
pe treabă Lucian- Vasile Szabo, martor şi atacant, iar de la o vreme - 
teoretician al comunicării şi dascăl de jurnalism. 

Cercetarea sa, bazată pe documente, dar şi pe propria-i ştiinţă, s-a 
concretizat în volumul Jurnalişti, eroi, teroriști... Revoluţia de la Timişoara 
în presa locală, apărut sub auspiciile Asociaţiei Memorialul Revoluţiei la 
Editura Învierea a Arhiepiscopiei Timişoara (2009). Teama, regretul şi 
frustrarea, mărturiseşte autorul, au fost resorturile care au declanşat demersul 
său. Teama că parti semnificative dintr-o „istorie teribilă” ar putea fi uitate; 
regretul că destule personaje-cheie de atunci au căzut în anonimat sau au 
murit înainte de vreme; frustrarea că multe întâmplări rămân neclarificate şi 
că justiţie nu s-a făcut decât pe ici, pe colo. „Presa nouă, începând cu 1990, a 


* Articol preluat din revista Orizont, nr. 12 (1527)/ 18 dec. 2009 

pornit cu handicapul unei prea mari decente”, crede Szabo şi tindem să-i dăm 
dreptate, chiar cu întârziere, acum, când ne amintim de clamările menite să 
intimideze ale unor ziarişti aflaţi pe poziţia pe care şi-o apărau cu îndârjire în 
virtutea faptului că deţineau o patalama de profesionişti conferită de 
Academia „Ştefan Gheorghiu”. Sigur că Timişoara a avut şi în această 
privință specificul său. Pe de o parte oamenii locului ştiau cât valorează 
săptămâna lor de luptă cu puterea (15-21 decembrie), desfăşurată într-o 
izolare tragică. Pe de altă parte noua conducere, autoinstalată şi 
autoproclamată la centru, căuta să bagatelizeze rolul Timişoarei în revoluţie 
şi să diminueze virulenta mesajului anticomunist venit din aceeaşi direcţie. 

Dacă pe plan politic Frontul Democratic Român fusese pus în umbră 
şi înlocuit cu fantomatice filiale locale ale Frontului Salvării Naţionale, când, 
de fapt, puterea efectivă a fost transferată în mâinile unui general de armată 
reactivat, în cazul presei au survenit complicaţii care nu şi-au găsit 
corespondent pe celelalte meleaguri româneşti. Fostul ziar de partid, Drapelul 
roşu, ne aduce aminte Lucian- Vasile Szabo, a încercat să se reinventeze, dar 
cei care s-au aflat în fruntea lui nu au avut întotdeauna inspiraţie. Căci a fost 
o gafă să recurgă la o denominatie de pe vremea stalinismului (Luptătorul 
bănățean) pentru schimbarea la fata. Se păstrau reflexele de subordonare, din 
moment ce, pret de un număr, gazeta se subintitula „organ al Comitetului 
Judetean FSN”. N-au lipsit nici musträrile de conştiinţă pentru prestaţia din 
vremurile apuse: „Ni se poate reproşa că în toată această perioadă de 
intunecime a spiritului ne-a lipsit curajul atitudinii. Pe cei care gândesc astfel 
— şi au dreptul să o facă — îi incredintém că majoritatea dintre noi, dacă nu 
chiar covârşitoarea parte, ne-am gândit la clipa când va trebui şi, mai ales, 
vom răspunde acestor indreptatite întrebări”. Chiar din această anonimă luare 
de poziţie rezultă că în redacţie existau controverse, se dădeau lupte. 
Rebotezat Renaşterea, apoi Renaşterea bănăţeană, ziarul şi-a continuat 
traiectoria oscilantă, preluând zvonuri şi informaţii contradictorii, iar 
materiale incitante, cum ar fi cele despre morții din decembrie, erau urmate 
de publicarea a numeroase dezmintiri şi a unor puneri la punct din partea 
puternicilor zilei. Toate acestea au dus la momentul critic din 22 ianuarie 
1990, când „redacţia (...) este luată cu asalt de mulțimea înfuriată”. După 
lupte... seculare care au durat 48 de ore, autoritatea militară (!) a oraşului 
admite existenţa unui cotidian alternativ şi astfel, din 26 ianuarie, apare ziarul 
Timişoara. 

Evocând acele împrejurări, autorul admite că reconstituirea sa este 
puternic impregnată subiectiv: el a fost primul redactor-şef al noii gazete: şi 
el, alături de alti intelectuali ai Timişoarei, mai mult sau mai putin tineri, 

credea în ideea că oraşul care a făcut prima mişcare pentru a dărâma 
comunismul merită altfel de presă, una adevărată, curajoasă, responsabilă. 
Încă din start, George Şerban (cel care a avut contribuţia esenţială în 
elaborarea Proclamaţiei de la Timişoara) cere ca acţiunile noii puteri să fie 
privite cu ochi critic, într-un articol ce va dobândi notorietate, Aceeași Mărie 
cu altă pălărie. „Observațiile porneau de la faptul că Frontul refuza să-şi 
precizeze culoarea politică, fiind suspectat de oamenii oneşti că doreşte să 
ducă ţara pe calea unui socialism uşor cosmetizat. George Şerban afirmă 
răspicat aici că România are nevoie de reforme radicale.” Profesionalizarea 
ziarului s-a făcut din mers, la aceasta a contribuit şi împrejurarea că mulţi 
redactori lucraseră la revista Forum studenţesc, iar colaboratorii cu texte de 
opinie făceau parte dintre ,,constiintele treze ale epocii”. 

Pentru Lucian-Vasile Szabo rămâne exemplară din punct de vedere 
jurnalistic noua serie a revistei Orizont, care debutează în 27 decembrie 1989, 
remarcabilă prin „echilibru, lipsă de pompă găunoasă, acribie a documentării 
şi profesionalism”. Timp de câteva luni, redactorii revistei (care „au o calitate 
specială: ei sunt scriitori”) pun pe un plan secund preocupările literar- 
culturale, devenind „jurnalişti sub imperativele timpurilor trăite”. 

Cercetarea lui Szabo e mult mai largă decât o sugerează rândurile de 
fata. De menţionat doar că în final sunt restituite, în tuşe pregnante, portretele 
a trei jurnalişti de forţă, care au fost scriitori importanţi şi lideri capabili să 
electrizeze mulțimile prin fervoarea discursului lor, toți trei dispăruţi prea 
devreme: Ion Monoran, George Serban, Iosif Costinas. 


Viorel MARINEASA 


COMANDANȚII REPRESIUNII 


59 


Radu Bălan — Decembrie 1989 


S-a născut la 24 mai 1936 în localitatea Căzăneşti, judeţul Ialomiţa. 
După absolvirea Şcolii Medii Tehnice de Cärbuni Lupeni, a lucrat ca maistru, 
între anii 1954-1960, la minele de cărbune din Valea Jiului şi, ulterior, la 
Caransebeş. În perioada 1963-1972 a deţinut funcţia de prim-secretar al 
Comitetului regional Banat şi judeţean Timiş al U. T. C.! 

După obţinerea licenţei la Academia de Studii Economice Bucureşti, 
a fost numit primar al municipiului Timişoara în anul 1977, reuşind, într-o 
perioadă de patru ani, să deruleze o serie de proiecte edilitar-gospodăreşti şi 
să-şi creeze imaginea de activist cumsecade, educat şi apropiat de timişoreni. 
Deşi s-a simţit bine în Timişoara, bucurându-se de simpatia şi aprecierea 
multor locuitori ai municipiului, din cauza politicii de rotaţie a cadrelor, va fi 
trimis la conducerea judeţului Hunedoara, ocupând funcția de prim-secretar 
în perioada 1981-1987. 

Ca urmare a rezultatelor bune obţinute în acest judeţ dificil, cu cel mai 
mare număr de mineri, în 1987 conducerea centrală de partid îl va numi 
preşedinte al Comitetului de Stat al Planificării, funcție deţinută până in 
noiembrie 1989, când va fi numit prim-secretar al Comitetului Judeţean de 
Partid Timiş şi preşedinte al Comitetului Executiv al Consiliului Popular 
Judeţean Timiş?. 

Numirea lui Bălan la conducerea judeţului Timiş a fost primită cu 
bucurie de locuitorii judeţului, pentru că era un activist cunoscut şi apreciat 
ŞI, mai ales, pentru că îl înlocuia pe Ilie Matei, un individ dur, brutal, străin 
de cultura, spiritualitatea şi mentalitatea banatenilor. Cu siguranță că s-au 
bucurat şi banatenii, dar s-a bucurat şi Radu Bălan, pentru ca legase multe 
prietenii în această zonă şi se simţea bine în oraşul de pe Bega. A fost numit 
în fruntea judeţului Timiş la 3 noiembrie 19895, într-o perioadă dificilă pentru 
România, inclusiv pentru această zonă, chiar dacă judeţul avea resurse 
superioare altor judeţe, iar populația avea un nivel de trai mai ridicat. 
Aprovizionarea cu produse agroalimentare a populației lăsa de dorit, erau 
mari restricţii în distribuirea energiei electrice pentru uzul casnic şi iluminatul 
public. Pentru a atenua această situaţie, săptămânal se întâlnea cu directorii 


! „Luptătorul bănăţean”, Timisoara, an. I, nr. 1 din 22 decembrie 1989 

? Procesele revoluţiei din Timişoara (1989), adunate şi comentate de Marius Mioc, 
Timişoara, Edit. Artpress, 2004, p. 13 (în continuare: Procesele revoluţiei...) 

3 Procesul de la Timişoara, vol. II..., Ediţie îngrijită de Miodrag Milin şi Traian Orban, 
Timisoara, Edit. Mirton, 2005, p. 1411 (în continuare: Procesul de la Timişoara, vol. II...) 

de întreprinderi comerciale şi cu furnizorii, pentru suplimentarea cantităţii de 
produse agroalimentare destinate populaţiei. În acest sens, va interveni la 
„Comtim” Timişoara şi la Întreprinderea de Industrializare a Cărnii, pentru a 
reduce exportul cu 2000 t de carne pe lunile noiembrie şi decembrie, care să 
fie destinată populaţiei”. Prin intervenţiile făcute la Comitetul de Stat al 
Planificării — pe care l-a condus un an şi patru luni - a reuşit să oprească 
întreruperile de energie termică şi electrică pentru consumul casnic pe tot 
parcursul zilei. Bucurându-se de o evidentă simpatie din partea mediului 
universitar, a reuşit, împreună cu conducerea Centrului Universitar 
Timişoara, să îmbunătăţească condiţiile de învăţătură şi de hrană ale 
studenților. Şi, totuşi, nimeni nu bănuia că, la foarte scurt timp, numirea în 
fruntea judeţului Timiş îi va fi fatală lui Radu Bălan, marcându-i, în mod 
tragic, destinul. 

Într-adevăr, la nicio lună de la preluarea conducerii, în ziua de 15 
decembrie 1989, regimul comunist începe să se confrunte cu cele mai grave 
probleme din istoria sa de peste patru decenii, tocmai în Timişoara. În jurul 
orei 16,00, Radu Bălan a fost informat telefonic de către secretarul cu 
probleme de propagandă, Vasile Bolog, că în faţa casei pastorului reformat 
Laszlo Tőkés se aflau aproximativ 100 de persoane, care nu se manifestau 
sub nicio formă. Cunoştea că pastorul urma să fie evacuat în baza unei 
hotărâri judecătoreşti, din informaţiile primite de la fostul prim-secretar Ilie 
Matei, de la lon Cumpănaşu, şeful Departamentului Cultelor, şi de la 
preşedinta Tribunalului Judeţean Timiş, Elena Topalä°. La scurt timp, va fi 
Sima, şeful Securităţii judeţene, despre situaţia creată în faţa casei pastorului 
reformat. Ei i-au solicitat lui Bălan să nu dea curs hotărârii de evacuare, 
întrucât spiritele erau încinse, iar pastorul se bucura de o evidentă simpatie®. 
Pentru a se convinge de informaţiile primite, în jurul orelor 19,00, Bălan s-a 
dus în Piaţa Maria. Întors la sediu, l-a chemat pe primarul municipiului 
Timişoara, Petre Mot, şi l-a trimis la locuinţa pastorului pentru a-l 
asigura - inclusiv în scris - că nu va fi evacuat. Drept urmare, majoritatea 
celor prezenţi în zonă au plecat acasă, situaţia revenind la normal, deşi în acea 
seară au avut loc câteva incidente când autoritățile au încercat să facă 


4 Ibidem, p. 1413 

5 Ibidem, p. 1417 

6 Procesul de la Timişoara, vol. II, Ediţie îngrijită de Miodrag Milin, Timişoara, Fundaţia 
Academia Civică, 2004, p. 471 

arestări”. La rându-i, Radu Bălan l-a informat pe Emil Bobu despre cele 
întâmplate în Timişoara. 

În dimineaţa zilei de 16 decembrie, la orele 8,30, Bălan a ţinut 
obişnuita şedinţă de secretariat, unde, pe lângă probleme curente, a informat 
că sunt şi „ceva probleme în Piaţa Maria”8. Într-adevăr, erau probleme, pentru 
că numărul celor aflaţi în fata casei pastorului reformat era în creştere, 
comparativ cu primele ore de dimineaţă. De aceea, la orele 10,00, Nicolae 
Ceauşescu l-a sunat pe Radu Bălan şi i-a cerut să ia măsuri pentru evacuarea 
imediată a pastorului, chiar dacă nu trecuse termenul legal de opt zile de la 
pronunţarea sentinţei. Pentru că la orele prânzului numărul timişorenilor 
adunaţi în faţa casei pastorului era mult mai mare decât în ziua precedentă, 
Ceauşescu l-a sunat de mai multe ori, cerându-i să intervină în forţă pentru 
dispersarea demonstrantilor. La proces - Procesul de la Timişoara (2 martie 
1990-9 decembrie 1991) - Bălan declara că în perioada 15-17 decembrie, deşi 
era şeful judeţului şi preşedintele Consiliului de Apărare al judeţului Timiş, 
nu a dat nicio dispoziţie pentru chemarea şi trecerea la acţiune a forțelor de 
represiune, deoarece „situaţia din perioada menţionată nu reclama folosirea 
forţei armate împotriva cetăţenilor””. 

Realitatea era alta, deoarece din dispoziţia lui Bălan, inspectorul-sef, 
colonelul Ion Popescu, a alarmat, la orele 14,45, unitățile ce-i erau 
subordonate, pentru a acţiona împotriva demonstrantilor, potrivit prevederilor 
planului unic întocmit în baza Ordinului 002600/1988 al ministrului de 
interne!0. De fapt, era imposibil să fie trimise forte represive în stradă, 
împotriva unor demonstranți care spre seară s-au mutat în Piaţa Maria, au 
oprit tramvaiele şi au început să-şi manifeste deschis şi fără echivoc ostilitatea 
fata de regimul lui Ceausescu, fără consimțământul primului-secretar. Că aşa 
stăteau lucrurile o dovedeşte şi raportul „privind evenimentele care au avut 
loc în municipiul Timişoara în perioada 15-18 decembrie 1989”, întocmit de 
Radu Bălan pentru conducerea partidului, în care se precizează că s-au luat 
măsuri ferme, „în cadrul sistemului naţional de apărare, pentru apărarea 
proprietăţii socialiste, a suveranităţii ţării” şi că „în luptele purtate pentru 


7 Peter Siani-Davies, Revoluția română din Decembrie 1989, Bucureşti, Edit. Humanitas, 
2006, p. 91, vezi şi Miodrag Milin, Timisoara 15-21 decembrie 1989, Timişoara, 1990, 

p. 18 

8 Procesul de la Timişoara, vol. IV, Ediţie îngrijită de Miodrag Milin şi Traian Orban, 
Timisoara, Edit. Mirton, 2006, p. 2069 

” Procesul de la Timişoara, vol. Il..., p. 1425 

10 Ibidem, p. 1297; vezi şi Procesele revolutiei..., p. 22 

contracararea acţiunilor criminale, contrarevolutionare” s-au înregistrat morţi 
şi räniti'!. 

În jurul orelor 19,00, Radu Bălan s-a deplasat în Piaţa Maria, 
constatând că situaţia era scăpată de sub control, numărul demonstrantilor era 
în creştere, iar atitudinea lor era, fără echivoc, potrivnică regimului ceauşist. 
Întors la sediu, Bălan a dispus să fie mărit numărul de muncitori ce urmau să 
fie infiltrati printre manifestanți, iar primarul Mot, împreună cu alti activişti, 
să se deplaseze spre Podul Michelangelo, pentru a disloca şi a opri o coloană 
de manifestanți ce se îndrepta spre Judeteana de Partid. Încercarea de dialog 
a eşuat, astfel că aproape 2000 de protestanți au ajuns în fata sediului 
Comitetului Judeţean de Partid scandând lozinci împotriva regimului. Depăşit 
de evenimente, Bălan, după propria-i mărturie, nu a avut curajul să încerce un 
dialog cu demonstrantii, deşi ştia că se bucura de simpatia timişorenilor: 
„Deşi ştiam că eram respectat de populaţia oraşului, n-am îndrăznit să ies, 
pentru a încerca un dialog cu mulţimea adunată, pentru că mi-a fost teamä”'?. 
În aceste condiţii, demonstrantii atacă sediul, sparg geamurile şi încearcă să 
smulgă însemnele comunismului. 

Obligat de situaţia creată şi de ordinele venite de la Bucureşti, Bălan 
se va implica tot mai mult în reprimarea demonstrantilor şi chiar în evacuarea 
pastorului Tőkés. Îi va solicita, mai întâi, generalului Vasile Milea, 
ministrului Apărării Naţionale, să ordone unităţilor militare din Timişoara 
constituirea de patrule de militari conduse de ofiţeri, care împreună cu 
organele de ordine să asigure paza obiectivelor din municipiul. Apoi, îi va 
da dispoziţie lui Petrea Ioan Cristea, şeful de Stat Major al Garzilor Patriotice 
din judeţul Timiş, să asigure paza sediilor judeţene şi municipale de partid cu 
200 de luptători neinarmati'*. În acea noapte, Bălan a ţinut o permanentă 
legătură cu lon Popescu şi Traian Sima, primind informaţii despre 
evenimentele din stradă şi dând dispoziţii pentru restabilirea ordinii "°. 

Spre miezul nopţii, Bălan participă la o întrunire cu activul de partid 
şi directorii de întreprinderi din oraş, pe care îi informează despre modul în 
care a fost atacat sediul Comitetului Judeţean de Partid, despre activitatea 


! Arhiva Memorialului Revoluţiei Timişoara, Fond documentar, Raport privind 


evenimentele care au avut loc în municipiul Timisoara în perioada 15-18 decembrie 1989, f. 1 

? Procesul de la Timişoara, vol. Il..., p. 1433 

3 Sergiu Nicolaescu, Revoluţia. Începutul adevărului. Un raport personal, Bucureşti, Edit. 
Topaz, 1995, p. 131; vezi şi Neculai Damian, Scânteia vine din văzduh, Timişoara, Edit. 
Eurostampa, 1999, p. 41 

4 Procesul de la Timişoara, vol. IV..., p. 1679 

5 Timişoara”, an. I, nr. 144 din 13 decembrie 1990 şi nr. 147 din 18 decembrie 1990 

antistatală a pastorului Laszlo Tőkés şi despre modul în care s-a pregătit 
evacuarea acestuia!€. După această întâlnire se va implica, alături de Ilie 
Matei şi lon Cumpănaşu, şeful Departamentului Cultelor, în acţiunea de 
evacuare forțată a pastorului Tőkés şi va lua legătura cu prim-secretarii de la 
Mediaş şi Buzău, solicitându-le sticlă pentru repararea geamurilor şi 
vitrinelor distruse!”. 

Deoarece coloanele de demonstranți mărşăluiau pe străzile oraşului, 
trecând prin cele mai importante zone, în jurul orei 3,00, Radu Bălan a 
ordonat „să se intervină cu toate forţele, pentru a-i dispersa pe manifestanți 
şi, apoi, să fie arestaţi cei ce vor fi găsiţi umblând prin oraş”. Într-adevăr, în 
urma intervenţiei forţelor represive, demonstrantii au fost imprastiati, 
operându-se până spre dimineaţă peste 200 de arestări!$. 

Liniştea restabilită în dimineaţa zilei de 17 decembrie va fi tulburată 
de o defilare a subunitatilor militare, cu fanfară, drapel de luptă şi armament 
fără muniţie — ordonată de Ceauşescu —, defilare ce se dorea a fi o 
demonstraţie de forță pentru a descuraja orice acţiune protestatară!?. In 
vederea sprijinirii organizării şi desfăşurării acestei defilări, în dimineaţa zilei 
de 17 decembrie soseşte la Timişoara o grupă de ofiţeri din Marele Stat Major, 
Consiliul Politic Superior al Armatei şi Inspectoratul Muzicilor Militare”. In 
realitate, defilarea a oferit timişorenilor pretextul de a se aduna din nou şi de 
a-şi exprima protestul fata de regim. 

Pe la orele prânzului, Ceauşescu l-a sunat, de mai multe ori, pe Bălan, 
pentru a se informa atât de modul în care a decurs defilarea armatei, cât şi de 
comportamentul timişorenilor adunaţi în Piaţa Operei. Deşi l-a informat că 
totul a decurs normal şi situaţia era sub control, la scurt timp, Bălan avea să 
vadă mii de timişoreni ce se îndreptau spre sediul Judetenei de Partid. 
Oficialitatile locale, nu numai că nu acceptă dialogul cu demonstrantii, în 
marea lor majoritate paşnici, dar şi ordonă ca mulțimea să fie împrăştiată cu 
gaze lacrimogene şi jeturi de apă din două autocisterne. În această situaţie, o 
parte dintre demonstranți atacă sediul cu pietre şi sticle incendiare, pătrund in 


16 Alesandru Duţu, Revoluția din 1989. Cronologie, Bucuresti, Edit. Institutului Revoluţiei 
Române din Decembrie 1989, 2006, p. 101 

17 Procesul de la Timişoara, vol. IN..., p. 1436 

18 Procesele revolufiei..., p. 26 

19 Nicolae Durac, Nelinistea generalilor, Timisoara, Edit. M. P. S., 1991, p. 5; vezi şi Armata 
română în revoluţia din decembrie 1989, Ed. a Il-a, Bucuresti, Edit. Militară, 1998, p. 56 (în 
continuare: Armata română în revoluţia din decembrie 1989); Sergiu Nicolaescu, Lupta 
pentru putere. Decembrie 1989, Bucureşti, Edit. BIC ALL, 2005, p. 61 

20 Armata română în revoluţia din decembrie 1989..., p. 56 

interior şi devastează birourile de la parter. Bălan a ieşit pe poarta laterală a 
clădirii şi a mers în faţa sediului oficiosului judeţean „Drapelul roşu”, având 
un dialog decent şi civilizat cu un grup de demonstranți, fiind informat de 
conţinutul revendicărilor. De aici, după alungarea demonstrantilor din sediu 
şi din fata Comitetului Judetean de Partid, Bălan revine la sediu, fiind 
informat că a fost căutat de Ceauşescu. De aceea, pentru a putea lua legătura 
cu dictatorul, va merge la Inspectoratul Ministerului de Interne. Aflând că 
sediul Judetenei de Partid a fost devastat, Ceauşescu i-a ordonat să reocupe 
sediul, să mobilizeze întregul activ de partid şi să-l aştepte pe Ion Coman, 
care va veni cu un grup de 7 generali şi 3 colonei de la M.Ap. N. si M.L., 
pentru a restabili ordinea?!. 

Într-adevăr, în jurul orelor 17,00, Ion Coman a ajuns la sediul 
partidului, fiind aşteptat de Radu Bălan şi Ilie Matei. La scurt timp, cei trei 
demnitari au participat la teleconferinta organizată de Nicolae Ceauşescu, 
unde au aflat că s-a dat ordinul de a se trage în demonstranți. Prin funcţiile 
deţinute — prim-secretar judeţean, preşedinte al Consiliului Popular Judeţean 
şi preşedinte al Consiliului de Apărare al Judeţului Timiş — până la venirea 
lui Coman, Bălan era comandantul tuturor forțelor folosite în Timişoara 
pentru restabilirea liniştii, adică împotriva demonstrantilor. Va confirma acest 
lucru şi Ceauşescu la teleconferinta: „Bălane, tu, conform Legii 14, esti 
comandantul judeţului Timiş!” Răspunsul lui Bălan este fără echivoc: „Să 
trăiţi, tovarăşe comandant suprem! Sunt aici cu tovarăşul Coman. S-au luat 
măsuri pentru executarea ordinului dat de dumneavoasträ.””° 

După teleconferinta, în timp ce în oraş se trăgea cu muniţie de război, 
înregistrându-se primele victime, Bălan l-a sunat pe rectorul Politehnicii, lon 
Anton, cerându-i să trimită toate cadrele didactice în căminele studenţeşti, 
deoarece s-a dat ordin să se tragă. Apoi, a convocat o şedinţă cu activul 
judeţean de partid, pentru a-l informa despre evenimentele derulate în acea zi 
Şi a-i cere să meargă în întreprinderi, să stea de vorbă cu oamenii şi să le spună 
să nu iasă în stradă, pentru că pot să fie împuşcaţi. Pentru a şterge cât mai 
repede urmele acţiunilor protestatarilor, a cerut prim-secretarilor din 
judeţele Arad, Caraş-Severin şi Hunedoara să trimită câte 50 de geamgii in 
Timişoara”. 


2! Procesul de la Timişoara, vol. Il..., p. 1448 
?? Ibidem, p. 1319 


23 Clio”, Bucuresti, an. I, nr. 1-2/2005, p. 190 
4 Procesul de la Timişoara, vol. Ill..., p. 1456 


65 


În aceeași seară, Bălan i-a solicitat lui Vasile Bolog ca secţia de 
propagandă să întocmească un material orientativ, ce urma să fie prezentat a 
doua zi dimineaţa la instruirea activului de partid. Materialul trebuia să 
cuprindă referiri laudative la adresa lui Ceausescu, să evidentieze realizările 
obținute de municipiul Timişoara în toate domeniile de activitate şi să-i 
informeze că în oraş grupuri violente şi elemente străine, diversioniste şi 
destabilizatoare au făcut mari distrugeri”. 

La orele 21,00, când se trăgea aproape în toate zonele oraşului, Bălan 
a transmis Întreprinderii „Victoria” — întreprindere cu grad ridicat de pericol 
— o notă telefonică prin care cerea să se înarmeze Gărzile Patriotice cu muniţie 
de război şi, la apariţia dusmanului la limita întreprinderii, să se tragă un foc 
de avertizare şi, apoi, la picioare. Sigur că nu s-a aplicat acest ordin, pentru 
că nu exista muniție de război în întreprindere, dar s-au întărit măsurile de 
pază şi supraveghere”®. 

Fiind întrebat telefonic de Nicu Ceauşescu, prim-secretar al 
Comitetului Judetean de Partid Sibiu, despre situaţia din Timisoara, Bălan l- 
a informat despre manifestatiile ce aveau loc în oraş şi l-a rugat să-i procure 
gaze lacrimogene. După câteva ore, Nicu Ceauşescu i-a trimis, cu un avion 
militar, un complet cu gaze lacrimogene (CLAT), care au fost folosite, 
ulterior, pentru împrăştierea demonstranţilor”. 

În 18 decembrie, la orele 8,00, Bălan i-a cerut secretarei judeţene cu 
probleme economice, Teodora Avram, să-i anunţe pe cei ce trebuiau să vină 
la şedinţa cu activul de partid — directorii şi secretarii de partid din 
întreprinderile şi instituţiile oraşului — să aducă situaţia cu prezenţa oamenilor 
la lucru”. Apoi, împreună cu Ilie Matei şi Cornel Pacoste, va participa la 
această şedinţă organizată la sediul municipal de partid. Bălan a vorbit primul, 
comunicându-le că în Timişoara s-a decretat stare de necesitate, iar Armata a 
tras, rezultând morţi şi răniţi. Potrivit relatărilor mai multor participanţi la 
acea şedinţă, Bălan a precizat doar că s-a tras în oraş cu muniţie de război, 
„arätändu-si părerea de rău şi regretul profund pentru cele întâmplate”. În 
continuare, Bălan i-a anunţat că se va interzice vânzarea băuturilor alcoolice, 
se vor sista spectacolele şi că vor trebui luate măsuri ca salariaţii să nu iasă în 
stradă, iar fiecare organizaţie de partid să îi convoace nominal pe cei care 


25 Procesul de la Timişoara, vol. IV..., p. 2004 
25 Ibidem, p. 2099 

?7 Procesele revolutiei..., p. 23 

8 Procesul de la Timişoara, vol. IV..., p. 1970 
Ibidem, p. 2100 

lipsesc de la lucru şi motivul absenței. A insistat asupra necesităţii desfăşurării 
în bune condiţii a activităţii în întreprinderi şi în instituţii, caracterizând actele 
de devastare ca fiind antistatale şi antinaţionale“. 

După şedinţă s-a deplasat împreună cu Vasile Bolog la Penitenciarul 
din Timişoara, pentru a vedea de situația arestatilor. La întoarcerea la 
Judeţeană, a dispus constituirea a două colective formate din activişti de 
partid şi lucrători din Procuratură, cu misiunea de a se deplasa la Penitenciar 
şi a-i tria pe cei reţinuţi, urmând ca cei găsiţi nevinovaţi să fie eliberaţi”!. 

În dimineaţa zilei de 19 decembrie, la solicitarea muncitorilor de la 
ELBA, Bălan s-a deplasat în întreprindere, pentru a intra în dialog cu ei. 
Ajungând acolo, Bălan află că muncitorii, aflați în curtea întreprinderii, 
încetaseră lucrul şi cereau îmbunătăţirea condiţiilor de trai şi scoaterea 
Armatei din întreprinderi şi din oraş. De pe o platformă, un grup de 10-15 
muncitori, învingându-şi frica, scandau „Jos Ceauşescu!”*?. 

A doua zi, la solicitarea a peste 2500 de muncitori de la UMT, aflaţi 
în grevă şi adunaţi în curtea celei mai mari întreprinderi din oraş, Bălan se va 
deplasa acolo, în jurul orelor 10,00, fiind urmat de Cornel Pacoste şi de 
ministrul Construcţiilor de Maşini, Eugen Rădulescu, fost cadru de conducere 
la această uzină. Muncitorii aveau atât revendicări sociale, cât şi politice, 
solicitând îmbunătăţirea condiţiilor de viaţă şi înlăturarea lui Ceauşescu *5. 

Dacă în raportul trimis conducerii centrale a partidului în ziua 
precedentă, Bălan era convins că prin „măsurile politico-organizatorice luate 
de organele şi organizaţiile de partid şi organismele democraţiei muncitoreşti- 
revoluționare în toată această perioadă, activitatea în toate unităţile 
economico-sociale ale municipiului şi învăţământului mediu si superior””* se 
desfăşura în condiţii absolut normale, după întâlnirile cu muncitorii de la 
ELBA şi, mai ales, de la U.M.T., îşi va schimba opinia. Bălan nu mai 
identifică opozantii regimului ceauşist doar cu grupurile de „vandali” sau 
„iredentişti”, ci cu sute şi chiar mii de muncitori, care, cu doar câteva zile în 
urmă, constituiau temelia acestui regim. El vedea cum oamenii muncii şi-au 
învins teama si, în plină zi, strigau, cu toată convingerea, „Jos Ceauşescu!” şi 
„Libertate!”. Era mult prea inteligent Radu Bălan ca să nu realizeze că 
Timişoara nu mai putea fi Braşovul anului 1987. De aceea, comportamentul 


3° Ibidem, p. 1886 

3! Ibidem, p. 1890 

32 Procesul de la Timişoara, vol. Ill..., p. 1473 

33 Ibidem, p. 1479 

34 Arhiva Memorialului Revoluţiei Timisoara, Fond documentar, Raport privind 
evenimentele care au avut loc în municipiul Timişoara în per. 15-18 decembrie 1989, f. 4 

său se va schimba, sigur, în limitele permise de cultura politică şi funcţiile pe 
care le avea. Din acest moment, Bălan nu va mai evita contactul cu 
protestatarii sau cu reprezentanţii acestora, dimpotrivă, va căuta, până în 
momentul arestării, să-şi nuanteze poziţia şi chiar să dea impresia că ar dori 
să fie în tabăra lor. 

Astfel, după ce revine în sediul Judetenei de Partid, se va implica, 
alături de Cornel Pacoste, în pregătirea sălii mari şi instalarea unei staţii de 
amplificare, pentru a se putea dialoga cu demonstrantii. Mai mult, după 
venirea  primului-ministru Constantin Dăscălescu şi a secretarului 
Comitetului Central, Emil Bobu, Bălan va cobori în mijlocul demonstrantilor, 
se va imbrätisa cu muncitorul Ion Marcu de la UMT, care era îmbrăcat într- 
un cearşaf inscripţionat pe fata cu „Jos Ceauşescu!” şi pe spate cu „Libertate!” 
şi va dialoga cu ei. Le-a propus demonstrantilor să-şi stabilească cinci 
reprezentanţi care să intre în sediu, pentru a-şi susține revendicările în fata 
celor doi demnitari comunişti trimişi de Ceauşescu la Timişoara. Până la 
urmă, au urcat în sediu 13 demonstranți, care i-au cerut lui Dăscălescu 
abdicarea dictatorului, demisia guvernului, eliberarea arestatilor, restituirea 
morţilor familiilor pentru a fi îngropaţi creştineşte, alegeri libere etc." 

În timp ce ceilalţi vizionau discursul lui Ceauşescu, Bălan a dialogat 
cu Lorin Fortuna, Ion Savu, Ion Marcu şi alti revoluționari, dorind să lase 
impresia că le înţelege demersurile, dar nu li se poate alătura. Fortuna l-a tras 
de-o parte, spunându-i că-l consideră „un om onest”, bine intenţionat, dornic 
„să îmbunătăţească viaţa populaţiei” şi că auzise că s-ar fi opus la măsurile de 
reprimare ordonate de Ceauşescu. De aceea, l-a întrebat direct dacă nu doreşte 
să li se alăture, pentru că atunci „era un moment crucial” şi era nevoie „de 
oameni cu experienţa lui”. Răspunsul lui Bălan a fost fără echivoc: „Nu se 
poate, măi băieţi! Mergeţi acasă, linistiti-va? Veţi vedea că nu veţi avea de 
suferit!”*°. Din păcate pentru el, Bălan a dovedit atunci că nu avea simţ politic 
şi nici curajul marilor învingători, pierzând o şansă unică, o ocazie cu care „te 
poţi întâlni în viaţă o singură dată.” 

În 21 decembrie, Timişoara era deja un oraş liber, revoluționarii având 
şi o structură de conducere proprie, Frontul Democrat Român, în frunte cu 
Lorin Fortuna. În aceste condiţii, Bălan a chemat mai mulţi activişti de partid, 


35 „Caietele Revoluţiei”, Bucureşti, nr. 5/2006, p. 48 

36 Miodrag Milin, Timisoara în revoluție si după, Timişoara, Edit. Marineasa, 1997, p. 115 
(în continuare: Miodrag Milin, Timişoara în revoluție şi după...) 

37 Titus Suciu, Lumea bună a balconului, Timişoara, Edit. Helicon, 1996, p. 31 (în 
continuare: Titus Suciu, Lumea bună a balconului...) 

comunicându-le că, din dispoziția lui Coman, urmau să organizeze o 
contrademonstratie. Trebuiau formate două coloane, una care să plece de pe 
platforma industrială din Calea Buziasului, iar cealaltă din zona 
întreprinderilor ELBA, „Electromotor”, „6 Martie” etc. Coloanele trebuiau să 
aibă 200 de militari, 200-400 de membri ai Gărzilor Patriotice şi aproximativ 
1000 de muncitori. În ciuda încercărilor făcute, intenţia nu s-a putut finaliza, 
muncitorii fiind, majoritatea, în Piaţa Operei. Eşuarea acțiunii i-a fost 
comunicată lui Bălan, acesta replicänd: „Foarte bine, era o prostie!”58 

În aceeaşi zi, Bălan a trimis-o pe Viorica Boiborean, secretar judeţean 
cu probleme sociale, la Direcţia Sanitară, pentru a organiza eliberarea celor 
decedați prin impuscare şi a-i încredința familiilor”. În acelaşi timp, 
împreună cu alţi activişti, Bălan s-a ocupat de hrana muncitorilor din Oltenia, 
trimişi din ordinul lui Ceauşescu împotriva timişorenilor. Din fericire, şi 
această acţiune va eşua, muncitorii convingându-se rapid că pe străzile 
oraşului nu erau „huligani” şi „betivi”, ci confrati decişi să înlăture regimul 
lui Ceauşescu. De aceea, vor fraterniza cu revoluționarii, punând capăt 
ultimei tentative a dictatorului de a prelua controlul asupra oraşului 
răzvrătit“0. 

În dimineaţa de 22 decembrie, i-a comunicat activistului Florea că, 
din dispoziţia lui Coman, trebuia împreună cu primarul Mot să intre în contact 
cu liderii Frontului Democrat Român, să le solicite să cedeze staţia de 
amplificare, întrucât mai multi cetăţeni s-ar fi declarat nemulţumiţi de 
tulburarea liniştii. Aceştia au refuzat şi le-au înmânat celor doi mesageri 
platforma-program a frontului, pentru a fi cunoscută şi de către lon Coman. 

De la balconul Operei s-a cerut venirea lui Bălan, considerându-se ca 
frontul avea nevoie de experienţa şi popularitatea lui, într-un moment dificil, 
când Ceauşescu încă nu abandonase puterea. Preluând mesajul liderilor din 
balcon, mulțimea scanda: „Să vină Bălan, că-i bänätean!”. Adevărul era altul, 
Bălan nu era bănăţean, dar prin funcțiile deţinute şi prin activitatea 
desfăşurată in Timişoara s-a identificat, de multe ori cu interesele 
bänätenilor. Într-adevăr, în jurul orelor 12,00, a ajuns în balcon şi s-a adresat 
mulţimii?! 


38 Procesul de la Timişoara, vol. IV..., p. 1898 
3 Ibidem, p. 2069 


40 Joan Scurtu, Revoluția Română din Decembrie 1989 in context international, Bucuresti, 


Edit. Enciclopedică, 2006, p. 215 
41 Peter Siani-Davies, op. cit., p. 117 

Starea de tensiune şi oboseala acumulată în acele zile, suspiciunea şi 
conflictele dintre liderii frontului şi, nu în ultimul rând, deruta şi 
complexitatea problemelor ivite după fuga dictatorului au făcut ca, la un 
moment dat, unii revoluționari să-l vadă pe Bălan ca pe un posibil lider, 
sporind, astfel, starea de confuzie. „N-am avut timp să mă dumiresc”, 
mărturisea Sorin Oprea. „Deci noi ne ridicaserăm, cei mai curati dintre noi 
chiar muriseră strigând «Jos Ceausescu!», «Jos comunismul!» şi, iată, unii 
dintre cei ce fuseseră în fruntea noastră îl aduseseră — şi-i oferiseră, nu-i asa, 
calitatea de revoluționar, de exponent al intereselor Timişoarei răzvrătite, de 
«lider» al mişcării revendicative — pe Radu Bălan, primul-secretar al 
judeţului, omul uns de Ceauşescu.” 

La această situaţie a contribuit şi reacţia emoţională a mulţimii 
- manipulată cu sau fără intenţie de comportamentul unor lideri. Din balconul 
Operei, în 21 decembrie, Ion Marcu lansează informaţia falsă că Radu Bălan 
ar fi fost arestat din ordinul lui Ceauşescu, pentru că ar fi cerut să înceteze 
focul în Timişoara”. A doua zi, în mai multe rânduri, mulțimea scanda „u 
vrem pe Bälan!”, lozincä transformatä, ulterior, in „ÎL vrem pe Bălan, că e 
bänätean!”, iar din balcon mulțimea era rugată să facă „culoar liber, să treacă 
tovarăşul Bălan!”. Primit cu multă condescendenta în balconul Operei, 
Bălan disociază poziţia partidului de cea a lui Ceausescu — „Poziţia 
partidului comunist nu trebuie confundată cu poziţia lui Ceausescu!” — şi îl 
consideră vinovat de deschiderea focului în Timişoara pe generalul Victor 
Stănculescu. Invitat să ia cuvântul, Bălan se eschivează, motivând că familia 
era încă în Ialomița şi acolo lucrurile nu erau clare, dar acceptă să-i salute pe 
cei din fata Operei. 

Lorin Fortuna a discutat atât cu reprezentanţii Armatei, cât şi cu Radu 
Bălan despre o posibilă colaborare pentru rezolvarea problemelor curente. 
„Acesta — Radu Bălan — şi-a manifestat intenţia de a colabora cu noi, personal, 
cât şi cu activul de partid pe care îl coordona. Ne-a spus că s-a opus cât a putut 
fostului dictator şi că se bucură sincer de victoria noastră, dorind să se pună 
la dispoziţia revolutiei.”** 

În aceeaşi zi, apărea în Timişoara primul ziar de după căderea lui 
Ceauşescu, „Luptătorul bănățean”, care îl prezenta pe Bălan drept lider al 
revoluţiei timisorene, „român prin fiinţă, bănăţean prin simtire”, care „înainte 
de clarificarea situației, înfruntând gărzile de pază şi armata ascunsă a unor 


42 Titus Suciu, Lumea bună a balconului..., p. 150 
43 http://mariusmioc.wordpress.com 
44 Miodrag Milin, Timisoara în revoluție şi după..., p. 137 

securişti... a optat pentru Libertate, Demnitate şi Viitorul poporului român, 
ataşându-se mulțimii din Piaţa Operei Române şi a Teatrului Naţional, rostind 
în fata a 200000 de timişoreni o proclamaţie de mare vibraţie si descătuşare”. 
Articolul encomiastic conchidea: „Radu Bălan e liderul pe care Timişoara şi 
l-a dorit, e omul pe ale cărui excepţionale calităţi se bizuie, de acum, a noastră 
adevărată luminä!”* 

Împingerea fostului lider comunist în faţă a început în seara de 22 
decembrie, când Fortuna, împreună cu o delegaţie de revoluționari, se 
pregătea să plece spre Bucureşti. Manevra lui Bălan era susținută şi de 
conducerea Garnizoanei şi chiar şi de unii dintre revoluționari. În noaptea de 
23/24 decembrie a avut loc la Tipografia din Timişoara o întâlnire a lui Bălan 
cu Claudiu Iordache si Stefan Ivan, fără un rezultat concret. De aceea, in 
dimineaţa zilei de 25 decembrie, Lorin Fortuna a stabilit o nouă întâlnire cu 
Bălan la conducerea Garnizoanei, „pentru a constitui un organism mai larg de 
conducere a judetului.”*° Fortuna a fost însoţit de Claudiu Iordache si 
Constantin Ghica. Bălan avea scrisă pe o hârtie componenţa viitoarei 
conduceri judeţene: 5 membri F.D.R., 5 activişti P.C.R., 5 ofiţeri de armată şi 
o serie de conducători de întreprinderi şi instituţii. Prin această formulă se 
încerca diminuarea rolului celor care au făcut revoluţia şi, de aceea, în fata 
obiectiilor delegaţiei de revoluționari, s-au mai acceptat câteva locuri „pentru 
tineretul timişorean”. S-a convenit o nouă întâlnire după-amiază la primăria 
municipiului, pentru a se forma Consiliul Judeţean al F.S.N. 

La scurt timp, s-a aflat că cel care orchestrase falsul din „Luptătorul 
bănăţean”, cu acceptarea lui Bălan în conducerea F.D.R., era chiar fostul 
prim-secretar. De aceea, Fortuna a convocat o şedinţă a biroului executiv al 
F.D.R., unde a propus eliminarea lui Bălan din organizaţie, fără însă a se lua 
vreo decizie, din cauza unor revoluționari care îl susțineau pe Bălan. La 
întâlnirea de la primărie, Bălan a venit însoţit de un grup de activişti de partid, 
deşi nu se convenise acest lucru. Această nouă manevră de presiune l-a facut 
pe Lorin Fortuna să propună excluderea lui Bălan şi a activiştilor de partid 
din viitorul consiliu judeţean, „întrucât revoluţia devenise, între timp, net 
anticomunistă”* Într-adevăr, noul consiliu judeţean s-a format fără activiștii 


45 „Luptătorul bănăţean”, an. I, nr. 1 din 22 decembrie 1989; vezi şi Ioan Iancu, Paşaport 
pentru niciunde. Timişoara, Decembrie 1989, Timişoara, Edit. Signata, 1990, p. 378; Marius 
Mioc, Revoluţia din 1989 şi minciunile din Jurnalul National, Timişoara, Edit. Marineasa, 
2005, p. 94 

46 Radu Ciubotea, După Revoluţie, tärziu..., Timişoara, Edit. „Almanahul Banatului”, 1995, 
p. 160 

47 Ibidem, p. 161 

de partid şi fără o parte din conducătorii de întreprinderi. Eşecul lui Radu 
Bălan a însemnat, în acelaşi timp, şi eliminarea activiştilor de partid din noua 
structură de conducere şi ruptura de comunism în Timişoara. 

La scurt timp, în 10 ianuarie 1990, Bălan va fi arestat, iar la 9 
decembrie 1991 Curtea Supremă de Justiţie — Secţia militară — îl va condamna 
la 23 de ani, pentru omor şi tentativă de omor“5. Va declara recurs, dar, între 
timp, se va îmbolnăvi grav şi va înceta din viata la 13 februarie 1995. 

Radu Bălan nu a fost călăul şi nici victima revoluţiei din Timişoara. 
Nu el a dat ordin să se tragă în demonstranți, dar nici nu s-a opus ordinului 
dat de Ceauşescu, deşi a fost mult mai apropiat de timişoreni, comparativ cu 
predecesorii sai. A fost însă victima sistemului din care făcea parte, a 
îndoctrinării acceptate în mod deliberat şi, în primul rând, a unei conjuncturi 
pe care nu şi-ar fi dorit-o nimeni, niciodată. 


Dumitru TOMONI 


48 Procesele revolufiei..., p. 114 

Me MEMORIA REZISTENTEI 


Dezvăluirile unui deţinut politic 


Ca loc de neuitare, Memorialul Revoluţiei din Decembrie 1989 din 
Timişoara este vizitat de multi români emigraţi, îndeosebi bănăţeni care au 
luat calea pribegiei înainte de căderea regimului lui Ceauşescu. Transfugii, 
îndeosebi, au fost printre primii care s-au întors să-şi vadă tara şi tot ei sunt 
printre cei mai interesaţi să revadă mostre din trista amintire a trecutului, 
dintr-o Românie sumbră, dar, totuşi... de acasă. 

Uşvad T. Dorel este unul dintre aceştia. A fost deţinut la Aiud, la o 
vârstă fragedă, ca transfug; a trecut ilegal granița in 1989 (după o primă 
încercare eşuată), cu puţin timp înainte de Revoluţia din Decembrie 1989. A 
păstrat „aproape ” locul de baştină, fiind în contact cu cei de-acasă şi chiar 
martor la unele incidente din Decembrie 1989, petrecute la Timişoara. În cele 
de mai jos vă invit să-l cunoaşteţi pe banateanul care a supravieţuit Aiudului, 
la vârsta adolescenţei, şi să aflaţi istoria celor petrecute. 


„Am avut probleme cu partidul... nu eram utecist” 

Uşvad T. Dorel: Timişoara e oraşul în care revin des, de când am plecat în 
Austria, la Viena, în 1989. Aici am bunuri imobiliare. Parte din familie e 
aici, parte la Viena. Lucrez în turism, într-un lanţ hotelier. Şi aici, înainte de 
a pleca, tot în domeniul ăsta lucram, la O.J.T. Problema a fost că am avut un 
conflict cu întreprinderea unde lucram, trebuie să precizez că ultimii doi sau 
trei ani, înainte de a pleca, am lucrat la PECOTIM. Avea o unitate hotelieră 
pe Calea Lugojului. Şi am avut probleme cu partidul... Eu nu eram membru 
de partid, nici U.T.C.-ist... M-au presat. După aia, mi-au desfăcut contractul 
de muncă cu litera ,,i” şi nu mai găseai de lucru. Şi, dacă lucrai, se 
întâmplau nişte lucruri... Am avut o condamnare politică, am făcut un an la 
Aiud. 

Liza Kratochwill: Când ati fost condamnat? 

Uşvad Dorel: În 1966. Şi am scăpat cu decretul din... a fost amnistie generală 
atunci, de grațiere, în 1968. 

L.K.: Câţi ani ati avut atunci? 

U.D.: Eram minor.16,17 ani. 

L.K.: Cum s-a întâmplat? 

U.D.: Păi, tot aşa, am trecut frontiera şi sârbii m-au dat înapoi. 
L.K.: Unde... prin ce parte? 

U.D.: Lângă Jimbolia. Între Jimbolia şi Teremia. 

„Sârbii dădeau românii pe câte un vagon de sare recompensă” 

U.D.: Şi sârbii m-au dat înapoi. C-aşa era atunci, pentru fiecare infractor 
care trecea frontiera... dădeau românii câte un vagon de sare recompensă. 
Si-asa era treaba. Ei, a doua oară, s-a schimbat. Mai târziu au intervenit 
marile puteri din vest şi au interzis trucul ăsta. Ceauşescu a dublat după aia. 
Dădea două vagoane pentru fiecare. 

L.K.: Deci la 16 ani ati fost închis? 

U.D.: Între 16 şi 17 ani am fost în închisoare în Aiud. 

L.K.: Cum s-a petrecut, să ne povestiti cum ati încercat să treceţi dincolo si 
cum v-au prins! 

U.D.: De prins nu m-au prins, că eu i-am ajutat şi pe alţii să plece înainte. Să 
vă spun un lucru de familie.Eu sunt născut în Gotlob. Gotlob îi la vreo opt 
kilometri de frontieră. Şi părinţii mei au refuzat să intre în C.A.P. Nu era 
singura familie. Erau 16 familii care au refuzat. Şi-atunci, ca represalii, le-a 
dat pământul care... taică-miu e veteran de război. Dar şi alţii care au luptat 
pe frontul antifascist au primit asta de la Regele Mihai, că el era, atunci, la 
putere. Le-a confiscat pământul şi le-a dat la 20 de kilometri distanţă. $i asta 
era chiar pe frontieră. Era, poate aţi auzit, era gardul ăla de sârmă, era un gard 
de sârmă, la frontiera româno-iugoslavă. Care reuşea să treacă gardul, era 
scăpat. 

L.K.: Dumneavoastră cum v-aţi luat inima în dinţi să mergeţi dincolo? Ce v- 
a determinat să faceţi pasul ăsta? 

U.D.: Păi, nu mai suportam... familia era härtuitä. Taică-miu mă lua de 
dimineaţă, ne sculam la ora 2,00-3,00, ca să ajungem la ora 6,00 în oraş. Vă 
spun aşa un lucru, tatăl meu mai trăieşte, dar acuma e imobilizat. Are 87 de 
ani... Mă chemau la sfat de două ori pe săptămână ... dar, revenind la prima 
tentativă, tata mi-a dat curaj. Şi el, vă spun, asta e puţin mai dureros, dar eu 
trebuia să tin calul la prăşit, că prăşeam porumb... şi, când treceam putin de 
cale, mă mai altoia: „Măi, uită-te, acolo să mergi, în direcţia aia!”. Adică îmi 
arăta lugoslavia. Odată, cu încă o persoană, vecini acolo, ăsta era mai în vârstă 
ca mine... hai să plecăm! Şi-am plecat. Adică eu cunosteam locurile acolo. 
Nu era să mă duc în gura lupului. Si aşa s-a întâmplat. 


„Bătaia tare a fost la grăniceri... ai noştri. Eram... contrarevolutionari” 

U.D.: Ne-au prins în interior. Ne-au dat înapoi. Ne-au ţinut la ei, se face un 
interviu... 

L.K.: V-au bătut? 

U.D.: Nu. Ai nostri, da. Dar sârbii ne-au dus până la frontieră, ne-au dat 
drumul, ne-au luat în primire, Doamne! Bătăi, bătăi... Ce să vă spun... 

L.K.: Şi cum a fost în Aiud regimul? 

U.D.: Acolo era regim de... dar cel mai greu a fost ancheta aici la Timişoara. 
Iti punea ochelari, adică ochelari se spune, ca să nu vezi unde te scoate din 
cameră afară şi unde te duce. Cu cătuşe la spate. Bun. Bătaia tare a fost de la 
grăniceri. Şi asta rămâne, trebuie să ştiţi... 

L.K.: Şi interogatoriile ce vizau? 

U.D.: Să le spui tot. Nu numai trecerea de frontieră. Aaa! Sunt multe întrebări. 
L.K.: Ce-ai făcut? Cu cine ai fost? 

U.D.: Da, dar te băga contrarevolufionar. Aşa eram consideraţi. 
Contrarevolutionari. C-aşa era şi în puşcărie... 


„15 zile de izolare pentru bomboane!” 

L.K.: Cu ce literă de lege v-au închis? 

U.D.: Nu ţin minte articolul. Eu, oricum, am reuşit să-mi copiez tot dosarul. 
După revoluţie am avut o doamnă, fiica ei era în Austria şi lucra la Arhiva de 
la Tribunalul Militar. Şi am rugat-o. Zice: „Mă, acuma e liber.” Mi-a dat tot 
dosarul, l-am copiat. Dacă vă spun ceva... acuma e incredibil ce vă spun! Deci 
eram minor şi noi eram separați aici, la Popa Sapca, de cei de drept comun. 
Dar pe ăia de drept comun îi punea să spele, cum să spun, coridoarele, şi erau 
din ăştia, foşti colegi, care au făcut naveta. Navetişti. Îi prindea fără bilet sau 
ceva, le dădea 15 zile. Şi unul Moceanu Titi din Variaş mi-a băgat pe sub uşă 
nişte bomboane. Vreo cinci bomboane. Şi eu sugeam pe bomboane, aşa, şi 
gardianul m-a prins cu bomboanele în gură şi mi-a făcut un... 

L.K.: Referat. 

U.D.: V-arăt hârtiile, că astea-s hârtii din dosar. Izolare: 15 zile. Asta era rau. 
L.K.: Pentru consum de bomboane? 

U.D.: Asta era grav. 


„Din opt dosare, cinci au dispărut” 

U.D.: Şi m-am trezit când am ajuns la Aiud... am mers prin altă... normal, se 
formau vagoane unde îi duceau pe politicieni. Cei mai mulţi veneau de la 
Timişoara. 

K.U.: Aşa tineri ca dumneavoastră? Multi adolescenţi? 

U.D.: Opt. Şi acuma am scris, după Revoluţie. I-am scris la Ana Blandiana, 
că ea răspunde de... şi, din ăştia opt pe care io îi ştiam, ne-a găsit pe trei: pe 
mine, care-s în Austria, pe unul Timşimon, care-i în Germania, la Aachen, şi 
unul maghiar, care-i mort. Restul cinci nu i-au mai găsit. Au dispărut dosarele. 
Ce s-a întâmplat, nu ştiu... Am fost grațiat şi atunci a trebuit, ca să pot să 
lucrez... că m-ati întrebat — şi aici e foarte important de specificat treaba asta 
— ca să pot eu lucra, eu eram avantajat de faptul că pot să comunic în mai 
multe limbi. Şi asta căutau ei, aşa ceva, în turism. 


După grațiere, „reabilitare” 

U.D.: Dar, ca să pot lucra, odată, am venit şi era personalul acolo... A! 
Grozescu îl chema pe directorul care a fost, Grozescu... de la O.J.T... 
Securitatea l-o pus acolo. 

L.K.: Mai „zmeu”, asa, nu? 

U.D.: Da. Şi a venit aşa, odată: „Nu mai poţi să lucrezi în asta, pentru că 
trebuie să-ți faci reabilitarea.” Reabilitare, cum? La Tribunal, nu ştiu ce... Păi, 
am fost grațiat o dată, amnistiat!... Veşnic, colegii erau... adică, aşa, se 
întreținea o stare din asta, că-i punea pe colegi să scrie tot unii despre alţii. 
L.K.: Monitorizare? 

U.D.: Da. Că primeai un pachet de ţigări de la străini sau eu ştiu, ceva... lucruri 
urâte. Dar, să vă spun sincer, eu, schimbând valută acolo, că aveam bani, am 
câştigat mulţi bani... 


„Din cinci vagoane de lubeniţă, statul ne lua patru” 

U.D.: Cum să vă zic, daca ati auzit de lubenita de Gotlob... Eu cu fratele 
meu şi cu tatăl meu ne-am făcut faima asta. La Lovrin, acolo, erau de sere şi 
aveau şi pământ care nu se lucra. Si-atunci, pe fiecare familie iti dădea un 
hectar să pui ce vrei. $i noi puneam lubenite. Vă spun, le dădeam lor patru 
vagoane sau cinci şi unul al nostru şi vindeam aşa. 

L.K.: Şi patru la stat, nu? 

U.D.: Da. Mergea în export. 

L.K.: Dar vă susțineau financiar cu seminţe, cu ceva? 

U.D.: Nuu! Da de unde! Cu nimic! Îţi dădea pământul. Atât! Nici arat, nici 
nimic! Nu numai lubenite. Roşii, ardei. Părinţii mei cu asta s-au ocupat. Dar 
vreau să specific treaba asta cu minorii, am comunicat cu doamna Blandiana 
de câteva ori, ea nu găseşte, nu apare... 

L.K.: Dosarul? 

U.D.: ...dosarele celorlalţi. 

L.K.: Şi ce explicaţie ar fi pentru asta? 


76 


U.D.: Cineva caută să şteargă. Dacă ne-a găsit numa” pe noi, care nu suntem 
cetăţeni români, celălalt era decedat, un maghiar, Katona Arpad... 

L.K.: Ele decedat? 

U.D.: E decedat, da. Dar el, săracul, şi înnebunise acolo, înăuntru, în 
Penitenciar. 

L.K.: El era din Sibiu? 

U.D.: Nu, Zizin, de lângă Braşov. Eu îi ştiu pe toţi, că am stat acolo. Mai este 
unul de care n-aminteşte nimeni, Anghelov Francisc, din Dudestii Vechi - si- 
a pierdut vocea, a paralizat, nu mai poate să vorbească, dar eu, de multe ori, 
trec să-l văd — de el nu ştia nimeni. Dar primeşte drepturile. Asta-i interesant. 
Deci primeşte drepturile din articolul 111 sau care e pentru cei care au fost 
deportaţi, persecutați politic. Dar restul nu se știe... la centralizarea lor acolo. 


În celulă se stătea legat cu lanţ, cătuşe şi-n picioare toată ziua 

L.K.: Cum era o zi acolo, în închisoare? 

U.D.: Eu vreau să vă zic cea mai frumoasă zi cum era acolo: când primeam 
mâncare fasole. Sărbătoare. Asta era valabil şi în armată... În rest, era un 
regim foarte strict. Era un regim extraordinar. Şi noi eram obligaţi să lucrăm 
acolo. Era o fabrică de diferite construcţii metalice. Intrai dimineața şi ieşea... 
te întorceai seara. Te băga la celulă. Şi acolo stăteai maximum patru într-o 
celulă, dar vreau să trec acuma la... că m-am dus după mine cu raportul cu 
bomboanele şi acolo ăsta a cerut nu ştiu câte zile. Şi el mi-a tăiat din 30 de 
zile numai 15, „că-i minor”. Şi asta nici nu era voie. Asta era o altă 
condamnare. Şi-acolo cum era: o celulă in care maxim doi eram. La izolare. 
O zi mâncai, o zi nimic. Primeai apă şi un turtoi. Turtoiul era aşa, un fel de... 
porumb opărit. Şi după aia pus la cuptor. Necesitatile ti le făceai în cameră. 
Si-atunci, cum era: patul era în perete, ţi-l dădea numai noaptea jos, dar erai 
la picioare cu cătuşe şi cătuşe la spate. Şi cătuşele de la picioare... în mijlocul 
camerei era un inel, aşa, în care te lega, acolo, de el. Şi stăteai pe beton acolo, 
tot timpul. 


La Cimitirul „Trei Plopi” morţii prea înalţi erau transati 

L.K.: Si pentru cazurile care... suferinzii, cei care se îmbolnăveau era, se 
asigura asistenţă medicală? 

U.D.: Acolo tot timpul mureau. Era cimitirul, „Trei Plopi” se numea. S-a 
întâmplat un caz care, dacă vă spun, ziceti că nu-i adevărat, dar nu era primul 
şi singurul. Pentru că era un om mare şi sicriele erau de un standard toate, i- 
au tăiat picioarele şi... ca să încapă în sicriu, i le-a pus. Astea sunt lucruri 
care... e de necrezut dacă spui la cineva! Ce vreau să vă zic: acolo a venit 

odată o comisie de la partid, Partidul Comunist, pentru că, la un moment dat, 
eram în Aiud cam vreo 320 de frontierişti. Dintre care 300 erau bănăţeni. 
Restul... mai era câte un moldovean, câte unul din Bucureşti. Şi să ne întrebe 
care-i motivul că vrem să plecăm. Fiecare trăgea câte o minciună. Unul, 
Crăiniceanu, ăsta a fost simpatic, zice: „Eu am vrut să văd mormântul lui Karl 
Marx”... 

L.K..: Erati copii. 

U.D..: Erau şi mai in vârstă... 

L.K.: Dar erau împreună, deci copii cu adulţi? 

U.D.: Da, amestecati. Din contra, nu ne lăsau doi minori să stam împreună. 
Ne băgau şi alţii. Dar erau acolo foşti demnitari, oameni politici tari. 


Evadarea nu era posibilă, iar grafierea nu i-a scăpat pe „trădători” 

U.D.: Când a fost marea amnistie, mi se pare, nu i-a eliberat pe toţi... au rămas 
cei pentru trădare... Şi i-au adus pe unii de la Băneasa, au fost ţinuţi unii, deci 
Sighetul s-a desfiinţat, atunci, ca şi penitenciar de politici. Acolo a fost cea 
mai tare tragedie. 

L.K.: Dar erati forțat să faceţi greva foamei? Să fie solidaritatea aceea... s-a 
întâmplat? 

U.D.: Nu. Nu se putea face aşa ceva. S-a încercat, cât am fost eu, două 
evadări, dar n-au reuşit. Le-au dat în plus ani acolo. Asta a fost marea amnistie 
care a fost atunci, din ’68, la presiunea vestului. Ceauşescu avea interes să 
intre în relaţii cu ăsta şi a făcut această amnistie, această grațiere. 


Astăzi, Usvad Dorel, membru al Asociaţiei Fostilor Deținuți Politici, 
se bucură de o viaţă de familie împlinită, cu nepoți — fiind aproape de vârsta 
pensionării (59 de ani) — şi de bunăstare. Este greco-catolic, fiind preocupat 
de păstrarea identităţii spirituale şi culturale a românilor din Austria. În 
acest sens, se implică în organizarea unor acţiuni de promovare şi 
conservare a valorilor şi tradiţiilor româneşti peste graniţă, în cadrul 
Asociaţiei ,, Unirea” din Viena. 


Liza KRATOCHWILL 

VA VIAȚA ŞTIINŢIFICĂ 


Revoluţie la Hamburg! Română şi în imagini” 


În luna noiembrie expoziţia 
Memorialului Revoluţiei din Timişoara a 
ajuns si la Hamburg, la invitaţia 
Societăţii pentru Promovarea 
Educaţiei, Schimbului Intercultural şi 
a Dezvoltării Durabile, mai pe scurt, 
BINE e.V. Acronimul este cu bătaie 
lungă, deoarece face, nu întâmplător, 
trimitere directă la cuvântul românesc. Şi 
asta pentru că în comitetul de conducere 
al societăţii este prezentă şi Claudia 
Poschmann — o româncă pe care o 
(al)chimie specială (să nu uităm că este 
inginer chimist!) o leagă de Timişoara şi de Revoluţie — , care şi-a îndeplinit, 
astfel, o datorie de suflet, dând prilejul hamburghezilor să participe la 
vernisajul expoziţiei Revoluţia Română în imagini. Alături de Claudia 
Poschmann, au pus umărul şi Dr. Friderike Seithel, specialistă în studiul 
culturii, Ulrike Herzog, muzician şi etnolog, Michael Poschmann, muzician 
şi component al formaţiei JFK (Just for Kicks) şi, „the last but not the least”, 
Tavi Iepan, care pentru timişoreni înseamnă Progresiv TM, Cargo si, mai 
recent, Locatarii. 

Fondată nu de mult, respectiv în 2007, BINE e.V. năzuieşte spre 
promovarea înţelegerii între popoare, a schimburilor interculturale între 
Germania si, în special, ţările est-europene, prin organizarea de expoziţii, 
concerte, prelegeri, seminarii, reprezentații de teatru, proiecte şcolare ş.a. 


^ Articol preluat din revista Orizont, nr. 12 (1527)/ 18 dec. 2009 

Anului 2009, an al comemorării evenimentelor care au schimbat 
„fata” Europei, BINE e.V. i-a consacrat, în luna noiembrie, o serie întreagă 
de manifestări. Motto-ul şi „motorul” acestor evenimente a fost: 

„1989-2009: Cu ocazia celui de-al douăzecilea an de la căderea 
Zidului Berlinului şi de la Revoluţie, centrul nostru de greutate cade, în acest 
an, pe tematica evenimentelor din 1989 din Germania şi Europa de Est. 
Expozitiile, prelegerile, manifestările cinematografice şi muzicale, cat şi 
întâlnirile interdisciplinare între oameni de cultură şi martori ai timpului din 
Est şi Vest invită, în toamna lui 2009, la o privire individuală asupra istoriei 
recente germane şi est-europene. 

În dialogul culturilor şi generaţiilor am dori să dăm, prin cunoaşterea 
trecutului, noi impulsuri pentru crearea viitorului.” 

În acest context generos, vernisajul expoziţiei itinerante a 
Memorialului Revoluţiei a avut loc la jumătatea perioadei alocate suitei de 
evenimente, respectiv in 17 noiembrie, la Galeria On-Off-Art Projects, în 
prezenţa consulului onorific al României, domnul Hans Werner Czerwinski, 
si a reprezentantei secţiei cultură a Senatului, doamna Juana Bienenfeld. 


ati 


= 
= 
7 
J 
= 
= 
k 


Instantaneu din timpul vernisajului: 
De la stânga la dreapta: domnul Erich Clef-Prahm, gazda expoziției, 
şi doamna Juana Bienenfeld, reprezentanta secției cultură a Senatului 

Vernisajul a fost precedat de vizionarea filmului Memorialului 
Revoluţiei, Noi nu murim!, în regia lui Gabriel Burza, care s-a alăturat altor 
două filme dedicate istoriei recente a României, cum ar fi: Ioane, cum e la 
construcții? — documentarul Sabinei Pop din 1983, axat pe problemele şi 
idealurile unei categorii de muncitori marginalizati pe atunci şi, din păcate, şi 
acum, precum şi documentarul din 2005 al regizorului timişorean Florin 
Iepan, Das Experiment 770 — Gebdren auf Befehl / Născuţi la comandă — 
Decreteii (cărora li se alătură şi subsemnata!). Pe lângă filmele româneşti, au 
mai rulat filme din Germania, Polonia, Ungaria, Bulgaria, fosta URSS, care 
„au apărut în ultimul deceniu al Războiului Rece şi în care se conturează deja 
presentimentul schimbării iminente şi profunde. Prin ele se formulează 
speranța unei deschideri politice sau economice, dar mai ales culturale. 
Fiecare film a deschis granite din punct de vedere formal sau al conţinutului 
şi a clamat, prin articularea lui curajoasă, necesitatea schimbării”. 


De la stânga la dreapta: Claudia Poschmann, dr. Friderike Seithel, 
Tavi lepan şi Michael Poschmann 


Filuml Noi nu murim! le-a oferit celor prezenţi cheia cu care au 
deschis mai uşor „poarta” spre evenimentele din Decembrie 1989, cu atât mai 
mult cu cât unii vizitatori mi-au mărturisit că, în afară de scena execuţiei 
Ceauşeştilor, care a făcut înconjurul mapamondului, nu ştiau prea multe 
despre Revoluţia din România. 

Nu aş vrea să închei fără să subliniez că sârgul cu care s-a aranjat sala 
şi s-a montat expoziţia mi-a cam dat de gândit! De la revopsirea în alb a 
pilonilor pe care s-au expus panourile, până la găsirea celei mai adecvate 
„tehnici” de suspendare a acestora, totul a fost gândit şi pus în practică. 

Iar Michael Poschmann s-a îngrijit chiar să achiziţioneze de pe eBay 
un tricolor, pe care l-a decupat precum în timpul Revoluţiei. Tricolorului 
decupat i s-a alăturat şi un afiş mare, adus de acasă, cu concertul din 1990 al 
formaţiei Pro Musica, unde Timişoara s-a impus ca şi cântec emblematic al 
Revoluţiei. 


Michael Poschmann pregătind steagul decupat 


Vizitator, încă din vara lui 1989, al României, muzicianul Michael 
Poschmann nu a reuşit să rămână atunci cât îşi planificase. Teroarea care 
domnea în tara şi care îi atingea nu numai pe români, ci şi pe străinii care 
cutezau să treacă graniţa, l-a determinat să plece cât mai degrabă. Avea să 
revină, după 1990, de multe ori, pentru că de România îl leagă nu numai soţia 
lui, Claudia, ci şi prietenia cu Tavi Iepan şi cu alti muzicieni timişoreni de 
marcă. $i, pentru că tot am pomenit de Tavi Iepan, aş vrea să adaug că, deşi 
plecat de mai bine de 20 de ani din ţară, niciunul din cele 2500 de poduri şi 
podulete din Hamburg (cf. Wikipedia!) nu a reuşit să-l facă să uite să treacă 
„podul” spre România, eludând mereu distanţele la modul concret sau prin... 
muzică. De aceea, încă din 2004, Locatarii au imprimat, pe muzica şi 
versurile lui, Cimitirul Eroilor, „în memoria celor căzuţi în Decembrie ’89, 
a familiilor lor, a răniților şi a celor cu sufletul curat de atunci şi de acum”. 


Adina HORNEA ABRUDA 


20 de ani de la căderea Cortinei — Praga 

În organizarea Institutului Cultural Român din Praga, în data de 16 
decembrie 1989, a avut loc la sediul „Radio Europa Liberă” conferinţa 20 de 
ani de la căderea Cortinei. 

La conferință au participat domnul Jeffrey Gedmin — preşedintele 
„Radio Europa Liberă”, Mircea Dan Duţă — directorul Institutului Cultural 
Român din Praga, Nestor Rates — fost director al secției române „Radio 
Europa Liberă”, Oana Serafim — directoarea secţiei pentru Moldova a „Radio 
Europa Liberă”, Carmen Alexandrescu — vicepreşedinte al Asociaţiei „21 
Decembrie 1989”, Alexandru Munteanu, producător la Televiziunea 
Română, şi alţi reprezentanţi ai unor organizaţii neguvernamentale din Cehia. 


De la stânga la dreapta: Gino Rado, Carmen Alexandrescu, 
Jeffrey Gedmin şi Mircea-Dan Duţă 


Conferinţa a fost deschisă de domnul Jeffrey Gedmin, preşedintele 
„Radio Europa Liberă”, după care domnul Mircea Dan Duţă a prezentat 
invitaţii şi programul conferinţei. 

Au fost prezentate următoarele lucrări: Timisoara 16-20 decembrie 
1989 de Gino Rado, Revoluţia Română şi cercetările ulterioare în vederea 
dezvăluirii adevărului de Carmen Alexandrescu, Represiunea şi justiția 
comunistă în România de Alexandru Munteanu, iar domnul Nestor Rateş a 
vorbit despre modalitatea de lucru la secția pentru România a „Radio Europa 
Liberă” în perioada comunistă şi despre percepţia Revoluţiei din România. În 

continuare a fost prezentat filmul documentar Băieți răi din cadrul seriei 
Reconstituiri, film produs de Alexandru Munteanu. Serialul vizează o serie 
de cazuri prezentate fals la timpul lor, din surse de informaţii tributare fostei 
Securităţi. 


De la stânga la dreapta: Gino Rado, Carmen Alexandrescu, 
Mircea-Dan Duţă, Nestor Rateş şi Oana Serafim 


În cadrul discuţiilor care au urmat, accentul s-a pus pe evenimentele 
petrecute în România în perioada 15-25 decembrie 1990. Conferinţa s-a 
încheiat cu întrebări puse invitaţilor de către participanţi. 


Gino RADO 


20 de ani de la Revoluţia Română — Bruxelles 


În 17 noiembrie 2009 a avut loc la Parlamentul European de la 
Bruxelles o conferintä-dezbatere despre aniversarea a 20 de ani de la 

Revoluţia Română, la care a participat şi preşedintele Traian Orban din partea 
Asociaţiei Memorialul Revoluţiei din Timişoara. 

Printre personalităţile importante care au luat parte la acest eveniment 
amintim: episcopul reformat László Tőkés (personalitate marcantă a 
Revoluţiei Române, actualmente europarlamentar), Hans-Gert Pöttering (din 
16 iulie 2007 preşedinte al Parlamentului European, OT ganism din care face parte din 
1979, anul în care au avut loc primele alegeri directe pentru acest for), Nelly 
Maes (preşedintele Alianţei Libere UE), Jozsef Szajter Jozsef, conducătorul 
delegaţiei maghiare, şi Pal Schmitt, vicepreşedintele Parlamentului European. 


La prima temă a dezbaterii, Frică şi Libertate, au luat cuvântul: 
Monica Macovei (europarlamentar), Florian Mihalcea (preşedintele Societăţii 
Timişoara,), Traian Orban şi Zoltân Balaton. „Comunismul este un sistem 
criminal, nu numai pentru că a ucis milioane de oameni, ci şi pentru că ucide 
speranţa, lumina şi viitorul” a remarcat Zoltân Balaton, continuând să 
vorbească despre frică şi libertate, definindu-le ca pe două noţiuni la care ne- 
am gândit foarte mult înainte de 1989, pentru că „în frică am trăit când am 
văzut securistul că a interogat vecinul la colt, în frică am trăit când am citit 
ziarele, în frică am trăit când am deschis televizorul şi am văzut Telejurnalul. 
Comunismul nu dispare, el se transformă.” 

În deschiderea cuvântării sale, Florian Mihalcea a atras atenţia că 
Parlamentul de la Bucureşti nu l-a invitat niciodată să vorbească despre 
securitate, despre ce s-a întâmplat în România de dinainte de 1989, şi nici 
despre evenimentele derulate în ultimii 20 de ani, apoi a prezentat succint 


85 


Societatea Timişoara, Proclamaţia, centrând atenţia pe legea lustraţiei, „o 
lustratie a societății româneşti”; deşi s-a elaborat o lege în acest sens, 
dezbătută şi aprobată în Senat, aceasta nu a fost finalizată în Camera 
Deputaţilor. „Şi la 20 de ani vorbim de o anume frică şi reţinere legat de ceea 
ce ar trebui să spunem cu voce tare (...). Lustraţia e doar o măsură de 
preventie. Informatorii sunt cei care au făcut ca acest sistem să continue şi să 
reziste. Fiecare dintre noi are partea lui de vină, în special din cauza lipsei de 
reacție. Informatorii fostei securitati primeau bani şi se bucurau de diverse 
avantaje materiale pentru a menţine sistemul. Pentru a scăpa de frică, este 
nevoie să aflăm adevărul; noi credem că am scăpat de frică prin Revoluţie, 
care a fost un moment de graţie divină. Calea spre libertate a fost deschisă de 
un preot şi nimic nu ar fi putut fi aşa cum a fost, fără Dumnezeu. Găsirea lui 
Dumnezeu a însemnat înfrângerea fricii, pentru că regimul comunist era unul 
care nega libertatea şi întreținea frica.” 

Traian Orban a subliniat spiritul specific al oraşului nostru, în care 
români, maghiari, germani, sârbi, trăind într-o extraordinară solidaritate 
interconfesională — indiferent că religia era ortodoxă, catolică, reformată, 
baptistă sau penticostalä — au determinat ca, printr-o rezistenţă de 7 zile, 
Timişoara să se declare primul oraş liber din ţară, iar sistemul dictaturii 
comuniste din România să cadă. „Este un lucru extraordinar faptul că sistemul 
comunist din Europa de Est, instaurat de Armata Roşie, a căzut fără război, 
nici nu credeam că se va întâmpla asta, probabil deoarece au existat dialoguri 
la nivel înalt, în care politicienii au decis să nu mai intervină în treburile 
interne ale ţărilor Est-Europene.” În încheierea discursului său, Traian Orban 
s-a referit la ofensa adusă la aniversarea celor 20 de ani de la Revoluţie, când 
în două rânduri, Consiliul Local din Târgu Mureş a aprobat înălţarea unei 
statui în memoria lui Ştefan Guşe, general-maior, şeful Marelui Stat Major al 
Armatei Române (1986-1989). 

La comunităţile şi minoritățile din timpul şi după căderea regimului 
comunist s-au referit Istvan Tőkés (teolog din Cluj), György Schöpflin 
(europarlamentar maghiar) şi Stefano Bottoni (cercetător din Budapesta). 

Ultima secţiune a fost consacrată moştenirii comuniste din Europa. 
Vytautas Landsbergis — cunoscut academician şi om politic lituanian, membru 
al Parlamentului European în perioada 2004-2009 din partea Lituaniei, luptător pentru 
independenţa Lituaniei fata de fosta U.R.S.S. şi primul preşedinte al statului 
lituanian din perioada post-sovietică - a dezbătut problemele specifice ţării pe 
care o reprezintă. 

Dezbaterea au încheiat-o parlamentarii: Tunne Kelam (membru al 
Parlamentului European în perioada 2004-2009 din partea Estoniei), Alojz 

Peterle (din partea Sloveniei, a condus primul guvern sloven după separarea 
de Iugoslavia între 1990-1992) şi Deutsch Tamas (politician maghiar, 
membru fondator al FIDES-ului şi ministru al sportului). 


Simona MOCIOALCĂ 


1989, sfârşit si început: comunism, neocomunism și 
9 9 
postcomunism 


În zilele de 10-11 decembrie 2009, Fundaţia Academia Civică/ 
Memorialul Victimelor Comunismului şi al Rezistenței, în colaborare cu 
Asociaţia Memorialul Revoluţiei din Timişoara, Societatea Timişoara, 
Centrul Cultural Francez din Timişoara şi Institutul Polonez, a organizat la 
Timişoara conferinţa internaţională 1989, sfârşit şi început: comunism, 
neocomunism, postcomunism. Evenimentul a făcut parte din seria de 
manifestări organizate de Fundaţia Academia Civică/Memorialul Victimelor 
Comunismului şi al Rezistenței, pe parcursul anului 2009, sub egida celor 20 
de ani de la căderea comunismului, şi a reunit câteva sute de persoane la toate 
cele 4 secţiuni desfăşurate în sala Adam Miiller Gunttenbrunn din Timişoara. 

Au fost prezente personalităţi de referință din România: Ana 
Blandiana, Lucia Hossu-Longin, Radu Filipescu, Romulus Rusan, Petre 
Mihai Băcanu, precum şi din străinătate: Anneli Ute Gabanyi (Germania), 
Thierry Wolton (Franţa), Stéphane Courtois (Franţa), Petre Cârdu (Serbia), 
Wojciech Zajaczkowski (ambasadorul Poloniei în România), Gullaine Lang- 

Cheymol (Franţa), Bela Borsi Kalman (Ungaria), LibuSe Valentova (Cehia), 
Nicolae Dabija (Republica Moldova) şi Petruška Šuštrová (Cehia). 

Programul simpozionului a debutat la Memorialul Revoluţiei, unde 
oaspeţii au vizitat sălile expoziţionale care găzduiesc cele patru expoziţii ale 
Memorialului, respectiv Revoluţia Română în imagini, Copiii şi Revoluţia, 
expoziţia din iunie 1953 pe tema revoltei anticomuniste şi antisovietice din 
fosta R.D.G. — Un strigăt de libertate, precum şi expoziţia pe tema Războiului 
Rece. Periplul invitaţilor Memorialului a continuat cu Capela Martirilor, sala 
monumentelor şi sălile omagiale George Șerban şi Iosif Costinaş, după care 
au luat parte la lansările cărților noastre: Procesul de la Timişoara — volumul 
VIII şi Jurnalişti, eroi, terorişti. Revoluţia de la Timişoara în presa locală, 
scrisă de Lucian-Vasile Szabo, pe baza documentelor din arhiva noastră de 
publicaţii. 

Chiar de la începutul dezbaterilor, Ana Blandiana, moderatoarea 
discuţiilor din prima sesiune, a mulțumit organizatorilor, colaboratorilor şi, în 
egală măsură, tuturor participanţilor, „marilor istorici, specialişti, lideri de 
opinie, care au acceptat să vină în miez de iarnă la Timişoara. Ideea acestei 
întâlniri, aşa cum s-a realizat, a fost aceea de a pune oglinzi paralele felului 
în care se poate privi anul 1989 din fostele tari comuniste”, să se vadă cum 
fiecare dintre popoare şi-a pus pecetea „firii, psihologică, propriei sale 
istorii”, fiindcă 1989 a fost diferit pentru fiecare ţară în parte. 


= A © E 


În vizită la Memorial 

Lucrările simpozionului au fost deschise de Înalt Prea Sfintia Sa 
Nicolae, mitropolitul Banatului, care a rememorat emoția de acum 20 de ani, 
din timpul confruntărilor sângeroase din Decembrie 1989. Primarul 
Gheorghe Ciuhandu a ţinut să facă unele precizări referitoare la cele 
întâmplate la Timişoara în 1 Decembrie 2009, în Piaţa Victoriei. Au continuat 
cu prelegeri Teofil Botlung, de la Asociaţia Foştilor Detinuti Politici din 
Timiş, şi Silviu Sarafoleanu, de la Asociaţia Fostilor Deportati în Bărăgan — 
Timişoara. 

Fostul disident, Radu Filipescu, a avut o cuvântare foarte degajată, 
vorbind despre experienţa confruntării cu comunismul, care trebuie privită cu 
distanța necesară, cu umor, ba chiar cu ironie. Vizitând Memorialul 
Revoluţiei şi monumentele realizate în Timişoara, Radu Filipescu este 
convins de faptul că aceste monumente au o altă încărcătură, respectiv 
semnificaţie, şi chiar transmit ceva, fata de Monumentul din Piaţa Revoluţiei 
din Bucureşti, pentru care nu s-a găsit o altă alternativă, deşi bucureştenii s- 
au arătat nemulţumiţi. Referindu-se la disidenta din România, nu e de părere 
că aceasta a fost mai slab reprezentată decât în celelalte tari comuniste, ci doar 
că aparatul represiv era mult mai puternic. 


Instantaneu de la simpozion. De la stânga spre dreapta: 
Traian Orban, Daniel Vighi, Ana Blandiana şi Teodor Stanca 


„După douăzeci de ani: ce am pierdut, ce am câştigat?”, s-a întrebat 
Petruška Sustrovă pornind de la Carta ’77 şi depănându-şi amintirile pana la 
Revoluţia de catifea din Cehia. 


89 


Nicolae Dabija a vorbit şi despre ororile sistemului comunist „din 
1989, înainte de 1989”, dar mai ales despre nedreptätile, persecuțiile si 
violenţa cutremurătoare la care sunt supuşi românii din tara vecină. 

Într-o cuvântare liberă, aşa cum şi-a propus, simplă şi fără trimiteri la 
bibliografie, Ion Caramitru remarcă cu tristeţe faptul că tot mai puţini sunt cei 
interesaţi de subiectele legate de Revoluţie, pe măsura trecerii anilor: 
„Suntem victimele propriilor noastre inconstiente, propriilor noastre aventuri, 
idealuri şi speranţe, pentru că până şi prezenţa la aceste simpozioane a scăzut 
dramatic (...). Nu văd o ieşire, în acest moment, din haosul în care am intrat.” 

A doua sesiune a simpozionului, moderată de Romulus Rusan, a 
început cu vernisarea expoziţiei de fotografii Solidari cu România, prezentată 
de Jaroslaw Godun (directorul Institutului Cultural Polonez de la Bucureşti), 
într-o română impecabilă. Expoziţia Solidari cu România a fost realizată de 
Institutul Memoriei Naţionale din Varşovia în colaborare cu Institutul 
Polonez din Bucureşti. 

Scopul expoziţiei nu a fost prezentarea exhaustivă a ajutorului acordat 
de Polonia (medicamente, materiale medicale şi alimente), ci o încercare de 
a privi zilele acelea dramatice prin ochii participanţilor la expediţia care a 
pornit din Poznan vineri, 29 decembrie 1989. Cei cinci protagonişti ai ei — 
Robert Kaminski, Jozef Kowalewski, Przemystaw Walewski, Maurycy 
Ktopocki şi Jan Kotodziejski — şi-au propus nu numai transportarea ajutorului 
la faţa locului, ci şi imortalizarea pe peliculă video şi în fotografii a chipului 
României la răscrucea anilor 1989-1990. 

Expoziţia, compusă din 38 de planşe şi 7 bannere, a grupat fotografii 
pe criterii tematice, descrierea lor fiind realizată în trei limbi: română, polonă 
şi engleză. 

Laszlo Tőkés a remarcat senzaţia de unitate şi de înfrățire pe care a 
resimtit-o în Decembrie 1989 cu privire la Revoluţia Maghiară din 1956 şi la 
cea din România din 1989 — „rareori s-a întâmplat în istoria noastră comună 
să fim pe aceeaşi baricadă a luptelor noastre drepte” — şi a arătat că şi în 
continuare „trebuie să căutăm în Europa calea noastră comună, pentru o 
Europă dreaptă.” Cu un sentiment de revoltă, László Tőkés a semnalat că în 
Liubliana o stradă se numeşte Josip Broz Tito, la Sofia s-a ridicat un 
monument închinat memoriei lui Teodor Jivcov şi tot în Liubliana a primit un 
premiu fostul şef al Poliţiei Secrete Slovene, aşa cum şi în ţara noastră s-a 
ajuns la ideea de a înălța la Scornicesti un monument al dictatorului sau, mai 
recent, în Târgu Mureş unul pentru generalul Ştefan Guşe. 

Un alt motiv de revoltă al lui László Tőkés l-a constituit acela că se 
încearcă discreditarea sa pentru că ar fi pledat pentru separarea Transilvaniei 

de România, iar astfel valorile Revoluţiei sunt întinate prin diferite speculaţii. 
Europarlamentarul este de părere că toţi reprezentanţii de la Bruxelles trebuie 
să depună eforturi pentru a lupta împotriva regimului comunist, care încă mai 
persistă în Tibet, China, Cuba şi Coreea de Nord, un sistem întunecat care a 
făcut peste 100 de milioane de victime: „Până când comunismul nu este parte 
a trecutului încheiat definitiv, suntem aliaţi în această cauză dreaptă, în 
spiritul Proclamaţiei de la Timişoara.” 

Zidul tăcerii, al minciunii, al rau-vointei, zidul fricii şi violenţa 
persistă în diferite feluri şi forme, urmaşi demni ai moştenirii comuniste, care 
au fost subiect de dezbatere pentru următorii vorbitori: Wojciech 
Zajączkowski (Căderea comunismului in Polonia) şi Petre Mihai Bacanu (Și 
noi am dărâmat un zid). 

Încă de la început, gazetarul român a recunoscut că în locul în care se 
afla acum 20 de ani, la Jilava, la mulţi metri sub pământ, era rupt definitiv de 
lumea exterioară, condamnat pentru faptul că a vrut să demoleze zidul tiraniei 
din România, demascând înfometarea, cenzura şi alti demoni care au 
desfigurat România. Presa independentă a fost anihilată încă din 1945, când 
a început îndoctrinarea, scrisul a devenit un fals, orice cuvânt era cenzurat, 
adoptându-se un limbaj de lemn, până şi o maşină de scris era imposibil de 
obţinut fără aprobare. În acele vremuri, Doina Cornea şi Ana Blandiana au 
reprezentat onoarea şi demnitatea şi au servit drept model: „dacă două femei 
au fost în stare să spargă zidul lagărului comunist”, atunci venise vremea ca 
şi bărbaţii să facă mai mult. 

O teză complexă a susţinut Thierry Wolton, referindu-se, în analiza sa 
comparată, la Postcomunism în China şi Rusia. Revoluţia franceză „a fost 
făcută în numele Adevărului, Ratiunii, Justiţiei. Cu toată frumuseţea acestor 
certitudini, din nefericire, istoria va demonstra mai târziu că ele au dus la 
totalitarism. Franţa a fost printre primele ţări, dacă nu chiar prima, care au 
recunoscut regimul sovietic şi prima ţară occidentală care a stabilit relaţii 
diplomatice cu China comunistă, ceea ce e bine, pentru că tine de realismul 
politic. Dar în spatele acestor relaţii şi al acestor recunoaşteri politice, a fost 
întotdeauna, în rândul elitei politice franceze, o fascinatie pentru regimul 
comunist, care ţine de o moştenire a iacobinismului şi cesarismului 
napoleonian”. 

Prima zi a întrunirii s-a încheiat cu prezentarea unui film realizat de 
Lucia Hossu-Longin, Un martor incomod al evenimentelor din decembrie 
1989, despre jurnalistul timişorean Iosif Costinas. 

Doru Mărieş a spus că după 22 decembrie 1989 până în 2005 nu s-a 
făcut niciun fel de cercetare pentru aflarea adevărului şi a răspuns la 

întrebările incomode ale participanţilor. Pentru meritele sale a primit o 
medalie din partea Asociaţiei Memorialul Revoluţiei, înmânată de Traian 
Orban, care a subliniat că nu e de acord cu această formă de protest, respectiv 
cu „greva foamei dusă până la extrem, cu care Doru Mărieş a reuşit să 
coaguleze, pentru această idee, o mare parte a societăţii civile”. 

Florian Mihalcea şi-a motivat absenţa din prima zi a simpozionului, 
întrucât a fost decorat cu distincţia „Crucea Casei Regale”, dând apoi citire 
decretului dat de Majestatea Sa Regele Mihai I de România. 

A treia sesiune a simpozionului l-a avut ca moderator chiar pe Florian 
Mihalcea, preşedintele Societăţii Timişoara, care a dat cuvântul unuia dintre 
cei mai avizaţi specialişti în istoria comunismului, fără îndoială, francezul 
Stéphane Courtois, apreciat şi în România, mai cu seamă în urma vizitelor 
sale la cunoscuta şcoală de vară de la Sighet. El s-a remarcat, încă din 1980, 
prin publicarea lucrării Le PCF dans la guerre, realizată sub conducerea lui 
Annie Kriegel, cu care a fondat, în 1982, revista Communisme, publicaţie ce 
reunea specialişti în comunismul francez. Ca urmare a prăbuşirii regimurilor 
comuniste din ţările din Est, accesul la arhivele Komintern-ului a fost imediat 
interpretat de Stephane Courtois ca o nouă configuraţie ce anunţa naşterea 
unei adevărate istorii a comunismului. După numeroase contribuţii şi lucrări 
despre diferite fațete ale comunismului francez şi international, Stéphane 
Courtois a participat la proiectul Cărţii negre a comunismului, publicată în 
1997, al cărei coordonator şi prefatator este, o carte de 850 de pagini, care a 
schimbat în parte percepţia lumii occidentale despre ce s-a întâmplat în ţările 
din lagărul comunist, fiindcă aşa cum nici cei din Est nu ştiau ce se întâmplă 
în Vest, occidentalii ştiau mult mai puţin despre estici. 

Cartea a stârnit şi stârneşte, în continuare, numeroase controverse, 
îndeosebi prin comparatiile între nazism şi communism, precum şi prin 
stabilirea numărului victimelor celor două regimuri totalitare. În replică, 
Stephane Courtois insistă, în lucrări şi în luări de cuvânt, pe ceea ce el 
numeşte „onoarea pierdută a stângii franceze”. Una dintre aceste lucrări este 
Pata oarbă a memoriei europene /23 august 1939: alianţa sovieto-nazistă, 
publicată recent de Centrul Internaţional de Studii asupra Comunismului, din 
cadrul Fundaţiei Academia Civică, în traducerea Denisei Oprea. 

La conferinţă, autorul a explicat limpede de la ce eveniment istoric a 
pornit în dezbaterea sa: „La 23 august 1939, Germania nazistă şi U.R.S.S.-ul 
anunță semnarea unui pact de neagresiune. Chiar dacă Rusia bolşevică 
intretinuse multă vreme relaţii privilegiate cu Germania anilor 1920, acest 
lucru i-a surprins pe majoritatea observatorilor, căci opoziţia ideologică dintre 
nazism şi comunismul sovietic părea ireductibilă. Alianţa dintre cei doi mari 

dictatori totalitari, Hitler şi Stalin, urma să aibă consecinţe nefaste, vizibile si 
astăzi în sânul Europei reunite”. Apoi, Courtois s-a referit la capitolul 
Originile alianţei sovieto-naziste, atrăgând atenţia că pericolul asupra 
Europei se profila cu destul timp înainte de „pactul Ribbentrop-Molotov”: 
„Relaţiile dintre liderii bolşevici şi Germania au debutat într-un mod aparte: 
în aprilie 1917, pentru a grăbi destrămarea armatei ruse, serviciile secrete 
germane au decis să faciliteze întoarcerea în Rusia a câtorva zeci de 
revoluționari, printre care un anumit Vladimir Ilici Ulianov, alias Lenin. 
Urmarea se cunoaşte: venirea la putere a bolşevicilor, la 7 noiembrie 1917, 
apoi tratatul leonin de la Brest-Litovsk, din martie 1918, prin care Lenin ceda 
Germaniei 800.000 kmp şi un sfert din populația imperiului țarist, războiul 
civil şi în sfârşit stabilizarea la putere a bolşevicilor”. Se poate spune astfel că 
nici nu se încheiase primul război mondial şi se puseseră deja la cale condiţiile 
izbucnirii celui de-al doilea! 

Ca un adevărat istoric ce este, în acelaşi timp cu o cinste exemplară, 
Stephane Courtois urmăreşte, pas cu pas, cochetăria dintre Germania nazistă 
şi Uniunea Sovietică, ale cărei urmări lovesc în plin România, Polonia, 
Finlanda şi Ţările Baltice. Duplicitatea celor doi călăi, Stalin şi Hitler, este 
înfăţişată pe larg, in lumina documentelor istorice, dintre care unele au fost 
cunoscute de specialişti şi de publicul larg abia după destrămarea U.R.S.S.- 
ului. 

Spre deosebire de multi compatrioți de-ai săi, intelectuali, Courtois 
nu-i uită nici pe comuniştii francezi şi dezvăluie fapte uluitoare, între care şi 
colaborarea dintre conducerea Partidului Comunist Francez şi nazişti intraţi 
în Paris la 14 iunie 1940: „La 19 iunie, «L’Humanite» publică chiar, în 
clandestinitate, comunicatul oficial german şi îndeamnă muncitorii francezi 
să fraternizeze cu soldaţii germani.” 

La 26 iunie responsabilii comunişti sunt primiţi la Ambasada 
Germaniei de către Otto Abetz, reprezentantul personal al Fiihrerului la Paris. 
Se profilează încheierea unui acord politic, evocat de Jacques Duclos într-un 
raport către Moscova, datat din 30 iunie, în care se menţionează „încheierea 
unui pact de prietenie (de către Franţa) cu U.R.S.S.-ul, care ar completa pactul 
germano-sovietic şi ar constitui un important factor de pacificare europeană”. 

Concluzia acestui volum, lansat şi la Timişoara, este una plină de bun 
simţ: „Prin urmare, atâta timp cât dimensiunea criminală a alianţei dintre 
Stalin şi Hitler nu va fi clar stabilită şi recunoscută - mai cu seamă de către 
Rusia —, cicatricile pe care aceasta le-a semănat pe corpul Europei nu se vor 
vindeca, iar reunificarea europeană va fi lipsită de un fundament solid: 

adevărul cu privire la crimele comise împotriva păcii şi a umanităţii, singurul 
care poate asigura reunirea spiritelor şi a inimilor”. 

„„Cum se pot descrie evenimentele din 1989, pe principiul pieselor de 
domino sau puzzle?” se întreabă istoricul francez, în încheierea documentatei 
sale intervenţii. 

Anneli Ute Gabanyi s-a axat pe Aspecte ale revoluțiilor şi evoluţiilor 
post-ex-neocomuniste. 

Încă după 1985, Marcus Wolf, şeful serviciului de informaţii externe 
a RDG-ului, a făcut voiaje prin ţară, spunând că vor fi schimbări şi întrebând 
oamenii dacă ei sunt pregătiți pentru aceste schimbări. 

Apoi, cercetătoarea a vorbit despre mişcări paralele cu Stasi, 
similitudini între R.F.G. şi R.D.G., de problema violenţei, precum şi de 
programul Sinatra al lui Gorbaciov din 1988. Abia in august 1989, în R.D.G., 
comandantul trupelor sovietice (erau peste jumătate de milion de soldaţi 
sovietici) a spus că: „dacă vor fi probleme, noi nu vom interveni”. 

S-a trecut în revistă problema picnicului pan-european de la Sopron, 
tăierea simbolică a gardului; violențele de la Dresda, privite nu neapărat ca 
violenţe sovietice; marşurile coordonate de forțele Stasi, bine organizate, 
unde se ştia că nu se va interveni. S-a constatat că atunci când erau probleme 
cheie, toţi oamenii importanţi erau de negăsit la telefon, aşa că deciziile 
majore au fost luate, în multe momente cruciale, de către oamenii simpli. 
Referindu-se la disidenta, Anneli Ute Gabanyi spune că nici în R.D.G. nu a 
existat o formă clară de opunere antiregim, doar că în anul 1989 a luat 
amploare fenomenul fugii din R.D.G; au avut loc, totodată, numeroase 
demonstraţii, care fără un război civil nu puteau fi înăbuşite, datorită 
numărului mare de participanţi. 

În R.D.G., o ţară foarte laică, lupta împotriva bisericii a fost mai 
puternică decât în alte ţări comuniste, deoarece s-a practicat o educaţie in ură. 

După căderea zidului, dinamica s-a schimbat; dacă până atunci 
oamenii au strigat „Noi suntem poporul!”, s-a trecut la recuperarea 
documentelor, care în mare parte au fost distruse, furate şi arse, iar cetăţenii 
au devenit tot mai interesaţi să afle cine au fost spionii, descoperind astfel 
agenţi nesiliti de nimeni să devină turnători. 

Totuşi, cei din R.D.G. au avut „fratele mai mare”, R.F.G.-ul, aşa că 
înlesnirile economice din Germania de Est au fost mai mari, valuta a fost mai 
puternică, schimbul valutar între cele 2 monede fiind egal, singura diferență 
de datora faptului că în partea comunistă oamenii aveau mai mulţi bani, 
pentru că pur şi simplu nu aveau pe ce să-i cheltuiască. 

Situaţia în fosta R.D.G. este catastrofală, după părerea analistei, 
deoarece emigrează doctori, profesori, se depopulează satele şi oraşele mici. 

De remarcat este faptul că germanii din vest plătesc o taxă 
suplimentară pentru reconstrucția economică din R.D.G., rezultând o sumă 
anuală care este de 10 ori mai mare decât datoria totală pentru care au 
„flămânzit şi dârdâit românii”, în vederea restituirii ei (11,8 miliarde de 
dolari); cu toate că alte tari aveau datorii mult mai mari, „România nu a fost 
päsuitä”. 

Referindu-se la tara noasträ, Anneli Ute Gabanyi considerä cä 
dictatorul nu putea pleca, pentru cä numai in Romänia Ceausescu era si seful 
apărării încă din 1972. Referitor la teroristi, ea susţine o teorie controversată: 
„Teroriştii trebuiau inventati” pentru a susţine o chemare anonimă din 23 
decembrie, de ajutor, pentru a sprijini un demers la Consiliul de Securitate de 
la Naţiunile Unite, ce se putea îndeplini numai în cazul unui atac din afara 
graniţelor. 

Daniel Vighi a vorbit mai mult despre cum a dat Proclamaţia de la 
Timişoara coerenţă politică evenimentelor din 1989, o proclamaţie care s-a 
dorit o sintetizare a ideilor oamenilor care au ieşit în stradă la revoluţie. Nici 
nu şi-au închipuit autorii ei cât de deranjant este celebrul Punct 8, cel referitor 
la lustratie. Cu spontaneitate, Daniel Vighi a trecut în revistă toate punctele 
din Proclamatie, încercând să explice ce au dorit atunci cei care au elaborat- 
o; chiar dacă nu se pricepeau la economie, au încercat să propună reforme în: 
sănătate (punctul 9), privatizare (punctul 10) şi descentralizare (punctul 11). 

Bela Borsi Kâlmân, istoric, profesor universitar, fost diplomat în ţara 
noastră şi la Paris, a vorbit în limba română despre epoca de tranziţie, 
1990-1995, în care a fost prezent la Bucureşti, făcând şi o analiză socio- 
politică a Naturii schimbării sistemului din Ungaria. 

Bela Borsi Kâlmân a reamintit auditorilor o celebră frază rostită de 
József Antal, premierul Ungariei după 1989: „De ce nu ati catadicsit să faceţi 
o revolutie?”, pentru că în Ungaria trecerea s-a făcut atât de lent, încât ungurii 
consideră că nu ştiu nimic despre această schimbare de sistem, că au fost 
pacaliti. Ungaria e complexată, pentru că toate listele legate de acest subiect 
au rămas neelucidate şi nu a trecut mai uşor obstacolele din calea integrării, 
nici în noul sistem naţional, nici în cel european. 

Istoricul maghiar a realizat o monografie amplă a oraşului nostru şi a 
Banatului: 5 generații şi ceea ce urmează înainte. 

În viziunea sa, „istoria maghiarilor e o serie întreagă de iluzii. Prima 
iluzie a fost că elita maghiară nobiliară poate să facă în Europa Centrală, în 
fostul regat al Ungariei, un stat naţiune după modelul francez, cu ajutorul 

structurilor vechi, feudale. Această iluzie nu a luat în considerare faptul că 
aspiraţia firească a maghiarilor nu are nicio şansă în plus, un merit fata de 
celelalte minorităţi naţionale care au trăit în imperiul habsburgic, a cărui parte 
orientală a fost Regatul Maghiar”. Apoi, timp de 150 de ani, Ungaria a fost 
ocupată de turci, drept urmare Pusta Maghiară s-a transformat cu adevărat 
într-o pustietate, unii unguri au fost exterminați, alții au luat calea exilului, si 
componenţa etnică a Regatului Maghiar s-a schimbat. 

„A doua mare gafă a avut loc între 1848-1849, când elita maghiară nu 
a găsit o soluţie federativă. Transilvania, Banatul, Crişana, Ungaria de Sus 
(Slovacia) ar fi trebuit să constituie un stat de tip elveţian.” Kalman a subliniat 
faptul că la un recensământ din 1851, 8% din cetăţenii Timişoarei s-au 
declarat maghiari, iar deja la cel din 1910, 54% s-au declarat unguri. Numărul 
mare al maghiarilor nu se datorează, de fapt, unei creşteri a acestei populaţii, 
ci faptului că acest model social al elitei nobiliare maghiare, acest stil de viata 
a avut ceva atrăgător, astfel că mulţi cetăţeni ai oraşului s-au declarat 
maghiari. Kâlmân mărturiseşte, totodată, că această tipologie nobiliară mai 
exprimă încă în societatea civilă a Timişoarei, care „e aparte în România”, 
fiind convins că Revoluţia nu ar fi putut exploda nici la Craiova, nici la Iasi, 
Bucureşti sau în alt oraş din România. În sprijinul veridicitätii tezei sale, 
Kalman aduce argumentul că în recensămintele recente ale Timişoarei, 
numărul maghiarilor este cam acelaşi ca şi cel din 1851, adică 7-8%. 

LibuSe Valentova, şefa catedrei de limba română din Praga, se simte 
excelent la Timişoara, pentru că aici se află în Europa Centrală, Mitteleuropa. 
Pornind de la amintiri mărunte, de la Universitatea Carolină din Praga, a 
nuantat evenimentele din noiembrie 1989. 

Încă de la începutul anului, societatea cehă era împărţită între acei 
activişti politici care încă îşi exercitau puterea, în timp ce mişcarea începută 
din anii ’70 devenea tot mai puternică. De fapt, după înăbuşirea „Primăverii 
de la Praga” din 1968 se crease o elită tot mai curajoasă, dar nu numeroasă, 
care îi includea pe cei de la Carta '77, Comitetul pentru Apărarea celor 
urmăriţi pe nedrept şi câţiva membri care frecventau cercurile literare. Erau 
şi oameni care făceau concesii regimului comunist, ca să poată trăi linistiti, 
cei aflaţi în aşa-zisa zonă gri. Studenţii au început să se organizeze, alcătuind 
Uniunea Socialistă a Tinerilor, într-o încercare de promovare a ideilor 
inovatoare din Perestroika; alţii au dus la radicalizarea mişcărilor din ’89, 
alcătuind o platformă program; 800 de studenți, printre care cei de la 
Facultatea de Matematică şi Pedagogie, au organizat o manifestaţie legală cu 
ocazia aniversării a 50 de ani de la marşul antinazist din 17 noiembrie 1939. 
Deşi nu era în program, tinerii au ajuns în Piaţa Wenceslas, schimbând astfel 

caracterul manifestării, strigând: „Avem mâinile goale!”. Securitatea a 
împânzit oraşul cu o ştire falsă despre moartea unui student, iar studenţii de 
la Teatru, Litere, precum şi de la alte facultăţi au declarat grevă. 

La 19 noiembrie, la un teatru mic, a fost înfiinţat, la iniţiativa lui 
Vâclav Havel, Forumul Civic şi s-a pus în circulaţie termenul de „Revoluţie 
de catifea”, inventat de acelaşi Vaclav Havel. Au început manifestările in 
masă, premierul s-a văzut obligat să spună că nu va recurge la forţă. 
Concluziile Libusei Valentova sunt valabile şi pentru societatea noastră: „nu 
se mai ajunge la capăt cu epoca tranziţiei”, se trăieşte într-o sărăcie enormă, 
mai ales profesorii, şi s-a observat scăderea prestigiului profesiei de dascăl. 
Un sondaj de opinie arată că, dacă în 1991 pe primul loc în ierarhie pentru 
cehi era noţiunea de libertate, 86% dintre cehi declarându-se fericiţi, în 1998 
numai 26% dintre ei urmăreau regulat evenimentele din ţară şi aveau deja alte 
aspirații: siguranţă, şanse egale şi îngrijire socială, adică oamenii doreau să 
trăiască o viata normală. 

Petre Cardu consideră că ar putea scrie 3 cărți despre ce s-a întâmplat 
în Iugoslavia, încercând să asocieze evenimentele cu un poem al cărui vers 
final era: „toţi martorii sunt culpabili pentru ce se vede”. 

Pentru Iugoslavia - 1989: începutul sfârşitului, a fost o trecere la ceva 
diferit. Petre Cârdu, abia acum, după atâţia ani, a putut să primească un 
paşaport de liberă trecere prin toate statele membre ale Uniunii Europene, 
odată cu desfiinţarea vizelor pentru ţara sa, în 30 noiembrie 2009. Acest 
paşaport a venit în termenul record de 2 zile, moment în care a simţit cu 
adevărat ce înseamnă libertatea, fiindcă până şi „libertatea de a fi nebun sau 
libertatea de a fi bolnav” face parte din drepturile omului. A avea libertatea 
de a scrie poeme e o altă formă de libertate, diferită de cea de a sta la cozi 
interminabile pe la diferite ambasade pentru a obține o viză. 

La încheierea simpozionului s-au purtat discuţii libere şi s-a vizionat 
filmul documentar Noi nu murim!, realizat de Gabriel Burza (Memorialul 
Revoluţiei). 


Simona MOCIOALCĂ 

Me BIBLIOTECA REVOLUTIEI 


Costel Balint, Ziua de mäine a inceput ieri, Editura Eurostampa, Timisoara, 
2007, Editia a 2-a revizuitä, 220 p. 


Cät de edificator poate fi profesorul de sport 
Costel Balint, in mai recenta sa carte: Ziua de mäine a 
inceput ieri! In cele 220 de pagini reuseste sä surprindä, 
cum puţini au făcut-o, ca într-un lanţ trofic, evenimentele 
est-europene ale anului 1989 şi, mai cu seamă, să 
elucideze cauzele acestora prin doar parcurgerea lor 
cronologică. Este fidel cronologiei până în momentul în 
care firul datelor istorice şi de culise ale sistemului 
Ceauşescu este întrerupt de propriile amintiri, autorul 
fiind, el însuşi, ridicat de pe stradă, încarcerat şi bătut 
timp de patru zile, aşa după cum v-am relatat într-unul din numerele trecute 
ale buletinului nostru, Memorial 1989. Altfel spus, evenimentele europene, 
din perspectiva lui Balint, au un singur punct de pornire: o întâlnire între cei 
doi şefi de stat. Mulţi ar crede că e vorba de George Bush (preşedintele 
S.U.A.) şi de Mihail Gorbaciov (preşedintele U.R.S.S.). Aşa cum de la Al II- 
lea Război Mondial, deciziile lor se răsfrâng asupra destinului ţărilor est- 
europene. Dar nu atât înţelegerea celor doi şefi de stat mi se pare relevantă şi 

direct influentă, ci mai degrabă cea a lui Kohl cu Mitterrand. (*Helmuth Kohl — 
n. 1930, om politic german, cancelar federal între 1982-1998, preşedinte al Uniunii Creştin 
Democrate 1973-1998, artizanul reunificării Germaniei, al extinderii Uniunii Europene şi al 
creării monedei unice Euro); *Frangois Mitterrand (1916-1996), socialist, preşedinte al 
Republicii Franceze între anii 1981-1995, de mai multe ori ministru, a scris memorii şi eseuri 
politice). 

Până aici, însă, aşa după cum bine a subliniat autorul, anul 1989 a 
debutat furtunos. Tunetul s-a înregistrat chiar din prima lună a anului ’89, 
când Parlamentul Ungariei acceptă ideea de pluralism politic, iar la 7 martie 
Ungaria semnează Convenţia O.N.U. cu privire la statutul refugiaților. Şi, 
cred că nu întâmplător, liderii Kohl şi Mitterrand au stabilit sprijinirea 
constituirii unui front comun al forţelor de opoziţie din ţările socialiste... cu 
scopul de a încuraja constituirea unei mase de manevră. 

Printre hotărârile reuniunii de la Paris cu privire la ţara noastră, în 
contextul poziţiilor concertate ale S.U.A. şi U.R.S.S., se avea în vedere 
intensificarea acţiunilor vizând crearea unei tensiuni interne, destabilizatoare, 
prin folosirea unei stări de nemulţumire şi incitări în mediul minorităţii 
maghiare. Ceea ce s-a întâmplat la Timişoara, în Piaţa Maria, cu preotul 
László Tokes de la Biserica Reformată este, fără doar şi poate, rezultatul 
direct al acestei decizii. Acesta este scenariul tipic al desfăşurării 
evenimentelor, cu riscul de a supăra revoluționarii, contrarevolutionarii sau 
non-revolutionarii care au protestat acolo activ sau paşnic sau care au scandat 
dezinteresat şi sincer, din dorinţa de a avea un trai decent. O recunoaşte chiar 
autorul, Costel Balint, el însuşi arestat. 

Este remarcabilă această detaşare de evenimente, în ciuda faptului că 
a fost în focul evenimentelor şi a suferit. Cronologia evenimentelor istorice 
ale anului 1989 a fost abordată şi tratată în zeci de cărţi. Însă Costel Balint 
reuşeşte, sintetic, să pună în lumină nişte informaţii, repet, mai puţin tratate 
până acum (desprinse, parcă, din lucrările lui Mihai Pacepa), să le raporteze 
şi să le relationeze, ca de la cauză la efect, cu ochiul unui jurnalist, cu penelul 
unui pictor de frescă socială şi cu exactitatea unui istoric. Evenimentele sunt 
relatate apoi, pe zile şi ore, pe plan local şi naţional, în funcţie de ore şi 
importanţa celor întâmplate, atât în rândul populaţiei, cât şi la nivel de 
conducere si în rândul forțelor de represiune. Asa cum sunt puse datele in 
pagină, lectorul care citeşte printre rânduri ar putea fi tentat să tragă o 
concluzie doar parcurgând primul capitol: 1989 în Europa comunistă. Este 
greu însă să renunti la lectură cu capitole precum celelalte 54 care urmează: 
Securitatea: instrumentul terorii; Obsesiile fostului dictator; Tokes Laszl6 — 
Nicolae Ceausescu şi Securitatea; Timişoara, 16 decembrie 1989; 18 
decembrie 1989; Bucureşti, ora 24.00; Bucureşti, 16 decembrie 1989; 17 

decembrie 1989, Timişoara; Ora 16.00, Bucureşti; Timişoara, ora 16.00 — 
Aeroport, Buziaş, ora 15.00; Ora 16.42 — 17 decembrie 1989, Timişoara; 
Sibiu, ora 20.15; Ora 18.30, Militia T.F.; Luni, 18 decembrie 1989, 
Timisoara; 19.XII.1989, Timisoara; Arestatii din Timisoara — decembrie 
1989; Lugoj — Istorie — Religie — Cultura; Nadrag; Deva — Premise ale 
revoluţiei în județul Hunedoara; Bucureşti, 21.XII. 1989; Rechizitoriu — 24 
decembrie 1989; Procesul iadului, 25 decembrie 1989, Târgovişte, Sala de 
festivități a U.M. 01378; General colonel loan Coman; General de armată 
(post-mortem) Vasile Milea; General locotenent Ştefan Guşă; Tabel 
cronologic al vieții şi activităţii lui Nicolae Ceauşescu; Zilele dinaintea lui 
16 decembrie 1989; Sâmbătă, 16 dec. 1989 (20h), până duminică, 17 dec. 
(19h); Complexul Studenţesc (19.30-20.00); Vechiul sediu al Comitetului de 
Partid al Judeţului (20.30-21.30); Fabrica de Încălţăminte „Banatul ” şi cele 
de pe Calea Buziaşului şi Girocului (22-23.30); Catedrala Ortodoxă Română 
din centrul oraşului (23.30-24.00); Cartierul Circumvalatiunii şi Piaţa 
Dacia (24.00-3.00); Piața ,,700” şi parcarea Hotelului ,, Timisoara”; 
Duminică, 17 decembrie 1989 (ora 7.00), luni, 18 decembrie (ora 7.00); 
Piaţa Maria (9.00-17.00); Lupta de la Comitetul de Partid al Judeţului 
(12.30-13.30); Bătălia din Piaţa Traian (14.00-15.00); Bătălia din Piaţa 
Vasile Roaită (14.30-16.30); Bătălia din Piaţa Libertăţii (16.00-17.30); 
Lupta din centrul oraşului (17.00-21.00); Bătălia de la Băile Neptun (19.00- 
20.00); Lupta din zona Girocului (16.30-3.00); Bătălia din zona Buziaşului 
(2.00-4.00); Luni, 18 decembrie 1989 (ora 7.00), marti, 19 decembrie 1989 
(ora 17.00); Lupta de la Catedrala Ortodoxă Română (16.00-23.00); Bătălia 
din zona Buziaşului, în noaptea de luni spre marţi; Lupta din zona Girocului 
(18.00-24.00); Marţi, 19 decembrie 1989 (ora 17.00), miercuri, 20 decembrie 
1989 (ora 8.00); Lupta de la Elba; Lupta de la Electrotimis; Miercuri, 20 
decembrie (ora 8.00), joi, 21 decembrie (ora 8.00); Balconul Operei. 

Mă încearcă întrebarea: de unde aceste informaţii? O abundență de 
date, fapte şi dialoguri care, pe alocuri, intrigă cititorul interesat de sursă (dacă 
a citit şi alte lucrări în domeniu, pe aceeaşi tematică). Parcurgând, încă, 
relatările minutioase, ajungi să recunosti adevărata informatie jurnalistic- 
istorică, bagheta lui Baltazar (*Baltazar Abgar — 1880-1909, n. Bucureşti, pictor şi 
critic de artă român, compoziţii istorice), spuneţi-i cum vreţi, dar şi-a făcut efectul. 

„Mai bine să mori în picioare, decât să trăieşti în genunchi” — aşa îşi 
continuă autorul aprecierile cu privire la despotismul lui Ceauşescu, care i-a 
surclasat — după cum personal mărturiseşte — pe fanaticii rasişti din Al II-lea 
Război Mondial: Adolf Hitler (liderul nazist german) şi pe Iosif 
Vissarionovici Stalin (liderul comunist rus), în materie de securitate ca 

instrument al terorii. Ceauşescu avea metodologii desprinse parcă din lagărele 
Japoneze şi perfecționate de Vietnam şi China. Acestea s-au acutizat odată cu 
instinctul de conservare de-a dreptul bolnăvicios al Ceauşeştilor, dar şi al 
acolitilor acestora, pentru a nu-şi pierde fotoliile comode, într-o perioadă în 
care fiecare individ suspect îşi avea propriile „umbre”, fiind supravegheat 
permanent şi cu minutiozitate absolut peste tot. Chiar şi respiraţia suspectului 
era monitorizată şi raportată, iar un strănut dădea de furcă „ascultătorilor” 
din cauza „gongilor” (microfoanelor) bruiate. Vecini, colegi, rude, prieteni, 
cunoştinţe, toţi erau folosiţi de Securitate pentru a-l prinde pe picior greşit pe 
„duşmanul poporului”, aşa cum şi Balint precizează în carte: erau şase direcţii 
de supraveghere — la domiciliu, la locul de muncă, filaj (urmărire pe stradă), 
interceptarea corespondenţei, medic, duhovnic etc. 

Pare de necrezut, dar nici Elena Ceauşescu, în primii ani de cârmuire 
a dinastiei, nu a scăpat de acest tratament preferential, când dictatorul avea 
accese de gelozie, uneori bine întemeiate... Incredibil amănuntul că „prima 
doamnă”, mare consumatoare de benzi magnetice, care savura cu o plăcere 
sadică, în ultimii ani, picanterii din vieţile colaboratorilor apropiaţi şi ale 
prietenelor cu care vânduse seminţe, prin gară, în tinereţe. 

Acest instrument al terorii — Securitatea, deşi consimţit de Ceauşescu, 
nu a fost rodul inteligenţei dictatorului, ci al unor eminente cenusii: generalul 
Mihai Pacepa, care i-a fost devotat până când s-a trezit la realitate şi a trădat 
prin dezertare, punându-se în slujba S.U.A. Ofițerii superiori din serviciile 
strict secrete de importanţă deosebită au circulat mult prin străinătate, cu 
însărcinări nu prea curate, chiar şi la N.A.T.O., astfel încât au avut acces la 
diverse publicaţii de specialitate, lucrări de spionaj, contraspionaj, la 
memorialistica unor foşti şefi de la C.I.A şi F.B.I., această literatură fiind la 
mare căutare la Palat. 

Domnii generali şi colonei cunoscători de limbi străine aduceau, la 
revenirea în tara, valize burduşite cu asemenea cărți, care deveneau obiect de 
studiu. Acestea erau stocate în calculator şi trimise direct la cabinetul 1. 
Aceste lucrări conţineau şi informaţia privind starea de spirit din jurul unui 
eveniment (Congres, 1 Mai, 23 August) sau nemulţumirea dintr-un domeniu. 
Apoi, din vârful piramidei, erau transmise ordine lapidare, dictatoriale, iar 
dacă rezultatul nu era cel dorit de dictator, cădea un cap de general sau 
tovarăş, respectivul fiind trimis la munca de jos. 

În acest context au fost create celebrele: U.M. 0666 — Direcţia de 
Gardă a preşedintelui României, care a fost mai scumpă decât garda 
preşedintelui american; UM. 0544 de contraspionaj diplomatic (supravegherea 
ambasadelor şi a personalului) şi UM 0129 — compartimentul de spionaj în afara 

țării (care inghitea sume enorme de valută). Apoi direcţiile centrale din 
Ministerul de Interne, cu corespondenti in judet: Directia I de Informatii 
Interne; Direcţia II de Contrainformatii Economice; Direcţia III de 
Contraspionaj; Direcţia IV de Contrainformatii Militare; Direcţia V de Gardă 
a preşedintelui; Direcţia VI de Cercetări Penale... temutul Compartiment D — 
serviciul independent de dezinformare. 

Autorul nu omite şcolile de ofiţeri, ultrasecretele centre de pregătire 
a cadrelor de la Băneasa, Câmpina şi Bran, unde erau formaţi „samuraii- 
supermani” ai lui Ceausescu, ca rezultat al vigilentei transformate în paranoia 
dictatorială. 

Costel Balint pune la îndemâna cititorului informaţii mai degrabă din 
sfera senzationalului decât a top-secretului ascuns aproape jumătate de veac, 
presărate de obsesii de-ale dictatorului, mai puţin cunoscute. De exemplu, 
plantațiile secrete de mac din tara, care erau transferate în opiu, ce ajungea pe 
piaţa neagră a drogurilor pentru „otrăvirea capitaliştilor”, plata făcându-se în 
valută forte, la fel ca şi în cazul armelor fabricate la Cugir sau Reşiţa. De 
asemenea: cumpărarea de arme ieftine de la U.R.S.S. şi de apă grea pentru 
reactoarele nucleare şi revinderea acesteia unor ţări interesate în realizarea 
bombei atomice (cu 20-25% beneficiu); comercializarea uraniului extras în 
Banat şi Bihor, unde mulţi mineri nici nu ştiau ce scot la suprafaţă şi ce pericol 
reprezintă pentru ei contactul cu penblenda; fabricarea de arme şi muniţie în 
Cugir şi Reşiţa şi comercializarea acestora în Occident. 

Aflăm detalii despre cauza obsesiei lui Ceauşescu pentru arabi, 
antipatia fata de evrei, dar şi fata de celelalte minorităţi, antisemitism 
temperat doar prin tranzacţii definite în valută sau servicii contraservicii, 
evident, nu tocmai ortodoxe. László Tokes, de exemplu, a fost „pictat” de 
Securitate, cu toate viciile posibile, pentru a i se crea o falsă imagine şi a-l 
izola, încă din 1987, când a devenit inamicul Securităţii. I-au atribuit SIDA şi 
tot felul de boli venerice, l-au făcut homosexual, l-au terorizat zi şi noapte. 
Mă uimeşte naivitatea autorului, care omite că, şi astăzi, tehnicile de denigrare 
a persoanelor incomode şi de manipulare a opiniei publice sunt aceleaşi. Din 
acest punct de vedere, revoluţia a fost non-revolutie. 

Revenind, citesc cu interes că parohul era filmat din blocul de vizavi, 
din apartamentul unui fost secretar de partid, deşi se ştia că are rude în R.F.G. 
Se ocupă de el colonelul Traian Sima, de la Securitatea Oradea, trimis la 
Timişoara să scape dintr-un scandal în care a fost implicat împotriva bisericii 
romano-catolice. E ajutat de adjunctul Radu Tinu: microfoane în casă, 
informatori şi observatori de la rude, prieteni până la vecini şi... omul cu 
butelia sau poştaş sau vânzător. Nimic nu a scăpat. Nici numărul tigärilor 

fumate. Gorile camuflate regizează o tâlhărie. Pentru a-l epuiza pe mult 
preacalmul Tökes, fac zgomote nocturne. Chiar şi episcopul László Papp de 
la Oradea e omul de bază al Securităţii. Tokes a solicitat ajutor la Radio 
Budapesta A fost dat în judecată, spre a fi obligat să-şi părăsească 
comunitatea şi locuinţa. Prin actul de acuzare, semnat şi parafat de episcopul 
László Papp, Tokés este acuzat de: trădare de patrie şi culegere de informaţii 
în favoarea unor agenţi din spaţiul „Helga” (sub acest nume fiind codificată 
Ungaria) sau din S.U.A. (unde avea un frate). „Se zorea dosarul lui penal spre 
Procuratura Militară Timişoara.” Într-o noapte, s-a decis suprimarea 
pastorului şi a soţiei sale Edith, atunci gravidă. Frica de reacţiile opiniei 
publice mondiale şi ale credincioşilor au oprit acest plan. A urmat însă altul 
mai crunt, accentuat de diversiune — evacuarea pastorului, care i s-a părut fără 
o problemă de fond chiar şi generalului Iulian Vlad, de la Ministerul de 
Interne, şeful Securităţii statului, care l-a făcut pe colonelul Sima să se bâlbâie 
şi să nu se implice cu Securitatea în evacuarea preotului şi în acţiunea de 
stradă, ci să afle „fondul problemei”. Pentru a-i ţine pe oameni în casă, în 
noaptea de 16 spre 17 decembrie, şefii de partid de la Primărie şi Judeţ au 
dispus să se dea apă caldă nonstop şi să fie fierbinţi caloriferele. Ceea ce a 
urmat se ştie. 

Interesant prin amănunte e şi episodul cu tratativele de la Judeteana 
de Partid, unde erau Dăscălescu, Postelnicu şi inferiorii pe linie 
administrativă, de partid. Totuşi, în puzderia de date şi evenimente derulate 
de autor apare o inadvertentä. Petre Petrişor întocmeşte un document (o lista 
cu participanţii la tratativele cu autoritățile şi cu punctele revendicative) 
pentru a-l trimite, prin doi soli, Consulatului Sârbesc — spune autorul: Vali 
Vartan şi Adela Sabaila, voluntari. Este acelaşi cu cel întocmit de Lorin 
Fortuna în Balconul Operei? Din informațiile personale, au mai fost două 
persoane trimise cu un document spre Consulatul fostei Iugoslavii, înainte de 
momentul când „armata a fraternizat”. Eu am discutat cu unul dintre ei. Este 
actor (în pensie de boală), dar nu unul dintre cei precizati de autor. Poate este 
o coincidenţă, fiind întocmite două liste cu revendicări — una la Judeţeană, 
alta în balconul Operei, când s-a constituit prima formaţiune politică 
democrată din România. 

Interesant şi episodul când avocatul Petre Petrişor, lider revoluţionar, 
îi dă, cu neîncredere, lui George Boieru (ziarist la „Drapelul roşu”) o listă cu 
numele şi adresele celor din grupul revoluționarilor care au venit să trateze cu 
acolitii lui Ceauşescu, iar activistul Cornel Pacoste îi oferă revoluționarului 
Sorin Oprea un paşaport (dacă tot a încercat să fugă peste graniţă). Se citeşte, 
apoi, mulţimii lista cu revendicările. 

Sunt relatate, apoi, evenimentele pe zile, ore, minute, locaţii, 
întâmplări şi discuţii cu prezentarea persoanelor participante. Unele au fost în 
viaţa politică post-decembristă, altele s-au remarcat pe parcursul celor 20 de 
ani ai democraţiei, iar restul se regăsesc în viaţa politică de azi, dar nu numai. 
Îi reîntâlnim pe cei curajoşi, atunci. La Consiliul Judeţean, Primărie, 
universitate, şcoală, pe stradă... 

Trec ca un cititor superficial peste capitolul cu viaţa şi activitatea lui 
Ceauşescu, încerc să memorez, în amănunt, locaţiile unde au fost date 
bătăliile în Timişoara. Mi-e clar. E un volum real de documentaristică la 
granița cu memorialistica, pe alocuri ca un scenariu. Privesc clopotul 
înghimpat de pe copertă, citesc şi postfata autorului şi, din nou, trebuie să 
recunosc că are dreptate când spune că: la Catedrală, sus, pe treptele 
lăcaşului de cult, sufletele obosite de nedreptätile vieţii îşi găsesc alinarea. 
Într-o noapte de Înviere, ceva Izei atras pe trepte, spre clopotniţă. $i totuşi, 
„Ziua de mâine a început ieri...”. 


De acelaşi autor: 

1989 Timişoara în Decembrie, Ed. Helicon, 1992; 
Lumină şi speranţă, Timişoara 1989, Ed. Mirton, 1994; 
Revoluţia Română, Ed. Mirton, 1995; 

Începutul sfârşitului, Ed. Brumar, 2000; 

1989 — Legiunea revoluţiei, Ed. Brumar, 2005. 


Liza KRATOCHWILL 

Lucian- Vasile Szabo, Jurnalişti, eroi, teroriști... Revoluţia de la Timişoara 
în presa locală, Timişoara, 2009, 173 p. 


Mentalul colectiv şi libertatea presei în vremea revoluţiei timişorene 
= anmapı Cartea lui Lucian-Vasile Szabo, Jurnalisti, eroi, 
AL | teroriști, apărută sub îngrijirea Asociaţiei Memorialul 
a Min Revoluției 16-22 Decembrie 1989 Timişoara, este un 
“= volum util pentru o buna cunoastere a unor momente 
Wan asus decisive legate de victoria revoluției din Timişoara. 
Adăugaţi la asta lupta pentru libertatea de exprimare, 
căreia am avut onoarea să-i fiu alături încă de la 
începuturile ei. Dacă astăzi nu am avea aşa ceva, 
zadarnică ar fi jertfa tinerilor al căror curaj mi-a marcat 
viaţa şi m-a împins definitiv spre nevoia de atitudine 
morală într-o lume, precum aceasta a noastră, care duce lipsă acută de aşa 
ceva. Ce folos că suntem liberi, dacă ne folosim libertatea pentru corupţie, 
imoralitate publică, jaf naţional! La ce folos şcoala şi efortul de a învăţa, dacă 
nimic din trecutul imediat al celor care au luptat pentru libertate nu ne mai 

atinge şi ni se pare nesemnificativ şi fără speranţă! 

În studiul lui Lucian-Vasile Szabo, cum este şi normal, de altfel, unul 
dintre primele capitole se referă la libertatea presei, cerută imperativ în zilele 
revoluţiei. Această libertate se alătură firesc altor câtorva, fără de care viaţa 
omului în civilizația contemporană pare imposibil de gândit şi imaginat. 
Aşadar libertatea presei, libertatea de opinie, care se alătură celei dintâi şi, nu 
în cele din urmă, libertatea de a călători. Poate că timişorenii au simţit aceste 
lucruri ca fiindu-le rapite mai mult ca alti conationali. Explicaţia de sorginte 
socială este la îndemână pentru cei care au trăit sub dictatură. Aici, în câmpia 
de vest a României, în această eroică şi adesea istoric nefericită capitală a 
lumii banatene, contactele cu lumea liberă erau mult mai frecvente. Ce putea 
însemna lumea liberă altceva decât libertatea de a călători pe care o aveau cei 
din Iugoslavia şi noi nu o aveam. Începeau să o aibă şi ungurii. Libertatea de 

a spune ce gândeşti era o altă nevoie şi una dintre grijile cele mai mari ale 
fostei securitati era aceea de a o reprima. Nevoia imprescriptibilă a vorbirii 
libere era exersata de locuitorii oraşului cu miile de nemți care plecau în 
Occident şi reveneau adesea la rudele rămase în tara. Discuţiile cu aceştia au 
fost mai întotdeauna un exerciţiu de libertate a opiniei. Autorul studiului 
spune aceste lucruri cu limpezime: „În timpul Revoluţiei de la Timişoara una 
dintre revendicările formulate de demonstranți a fost cea privitoare la 
libertatea presei. «Vrem presă liberă!» şi «Libertatea presei!» au fost unele 
dintre scandări, cristalizate anterior şi afirmate cu putere în spaţii publice, mai 
ales în Piaţa Operei, în 20 decembrie 1989. Expresia a fost preluată ca atare şi 
în manifestul Frontului Democratic Român, document elaborat şi tipărit în 
condiţii grele chiar in 20 decembriel989. De fapt, într-o variantă din 
programul Frontului... existau două prevederi referitoare la libertatea de 
comunicare, căci a mai fost cuprinsă o revendicare privind ieşirea televiziunii 
publice din îngrădirile ideologice şi propagandistice impuse de statul 
comunist. Acest aspect relevă faptul că persoanele care au redactat 
documentul făceau diferenţa între presa scrisă şi audiovizual, receptau 
impactul deosebit al fiecărui domeniu mass-media şi faptul că aveau o 
reprezentare corectă asupra rolului deosebit deţinut în societate de mijloacele 
de comunicare în masă.” (Lucian- Vasile Szabo, op. cit.) 

Disocierea reprezentanţilor Frontului Democratic Român între presa 
scrisă şi audiovizual este socotită, pe bună dreptate, de autorul studiului, ca 
fiind „o intuiţie remarcabilă”. Resursele acestei intuitii proveneau din şansele 
oferite de viata la marginea ţării. Canalele de televiziune penetrau mai uşor 
blocada informaţională pe care o avea în vedere securitatea. Deşi maşinile de 
scris erau strict urmărite de Miliție sub directa îndrumare a poliţiei politice, 
acestora le-a scăpat într-un mod aproape inexplicabil antenele satelit care se 
vindeau în piaţa liberă din Mehala. Desigur că autoritățile au încercat să le 
țină sub control, numai că explozia acestora pe balcoanele din cartierele 
oraşului se dovedea a fi premisa viitoarei înfrângeri a regimului. Cu ajutorul 
acestor antene parabolice afişate ostentativ pe blocuri lumea intra în contact 
informaţional tot mai calificat şi performant cu ceea ce se petrecea în Europa 
anului fatal comunismului. Mulţi timişoreni aveau acces la televiziunile 
iugoslave, la cele din Ungaria şi, odată cu amplificarea performanţelor de 
receptare satelitară, ajungeau inevitabil la canalele de televiziune italiene. 
Impactul asupra populaţiei oraşului a fost uriaş. Eram cu toţii aproape de 
lumea la care visam. 

Autorul cărţii realizează o panoramare a situaţiei din mass-media 
anului revoluţiei: „Înainte de 1989, programul de emisie fusese redus la trei 

ore pe zi, în zilele săptămânii. Atunci era prezentat telejurnalul, care îi avea 
în centru pe Nicolae si Elena Ceausescu, pe alti lideri de partid, precum şi 
ceva ştiri externe despre „succesele” realizate de ţările comuniste sau despre 
protestele din statele democratice. Urma o emisiune patriotică, cu versuri si 
cântece despre cuplul prezidenţial, ţară şi partid. Uneori, era programat câte 
un film artistic sau o piesă de teatru, majoritatea de producție românească, 
cuminţi şi pe linie. În zilele de sâmbătă şi de duminică, televiziunea avea 
program mai lung. Existau atunci şi emisiuni pentru copii, dimineaţa, unele 
simple şi patriotice, în spiritul Daciadei şi Cântării României, celebre 
programe naţionale de mobilizare si control al maselor. Radioul evolua în 
acelaşi cadru, cu două programe, după ce, în 1983, posturile locale fuseseră 
desființate. Presa scrisă era formată din câteva cotidiane centrale (Scânteia, 
România liberă, Scânteia tineretului), legate direct de ideologia partidului si 
statului. Functiona şi un cotidian de profil, Sportul, dar, în ultimii ani ai 
dictaturii, şi acesta publica în prima pagină articole de fond cu partidul şi 
Ceauşescu. Săptămânalele generaliste aveau o mai mare varietate (Munca, 
Magazin, Ştiinţă şi tehnică etc.), însă şi acestea se aflau în slujba propagandei 
comuniste.” Nu intentionez să prezint factologia şi istoria apariţiei presei 
libere timişorene, altfel, extrem de spectaculoasă, deoarece ea poate fi găsită 
în studiul de fata, realizat printr-o atentă documentare arhivistică. Ceea ce ma 
interesează este să subliniez importanţa decisivă pe care a avut-o mentalul 
public timişorean în tot ceea ce s-a întâmplat la revoluţie şi în primul an după. 
Am mai scris despre lucrul acesta, dar am impresia că nu este perceput în 
toate dimensiunile şi urmările sale, din această cauză îl reiau şi pe marginea 
acestui binevenit volum despre apariţia presei libere în oraşul revoluţiei. 
Aşadar mentalul colectiv timişorean era cel mai dispus să se elibereze din 
chingile psiho-sociale ale izolării pe care o urmărea puterea comunistă prin 
interdicţia de a intra în contact cu străinii. Se ştie, spre exemplu, că orice 
legătură cu cei veniți din afara ţării era pedepsită de Securitate. Nici în acest 
caz în Timişoara lucrurile nu puteau fi ţinute atât de bine sub control ca în 
oraşele din centrul sau estul ţării. Numărul mare al rudelor în străinătate ale 
timişorenilor îi plasa pe mulţi dintre aceştia la marginea regimului, ca 
potenţiali duşmani. Această marginalizare a „celor cu rude” îi elimina din 
sistemul avansărilor prin fabrici, pe la partid, prin universităţi. Dacă „aveai 
rude”, apartineai altei lumi. Una care nu mai avea ce pierde, deoarece nici nu 
se mai afla în grațiile regimului. Adăugaţi aici numărul mare de studenţi 
străini, multi erau arabi, ei înşişi adeseori cu misiuni secrete şi în legătură cu 
securitatea românească. Deşi contactele cu aceştia erau atent monitorizate, 
totuşi timişorenii, mai ales cei tineri, aveau contacte frecvente, datorită 

faptului că „străinii din complexul studenţesc” aveau acces la celebrele 
shopuri din care puteau cumpăra alimente prohibite, precum cafeaua sau 
celebrele țigări Kent. Exersarea contactului cu străinii a fost ea însăşi un 
exerciţiu al nevoii de libertate. După cum se ştie, în studiile de sociologie 
culturală alteritatea şi exerciţiul contactelor cu lumea diferită de cea autarhică 
este o premiză a apariţiei nevoii de libertate. Aşa se explică faptul că revoluţia 
a izbucnit aici şi nu la Iasi, cum s-a încercat cu doar câteva zile înainte, prin 
14 decembrie 1989. Explicaţia este, cum spuneam, socială, dar şi simplu 
omenească: pătura mijlocie, middle class-ul, cum se spune, nicidecum o 
subţire pătură de intelectuali, fie ei de anvergură occidentală, era pregătită să- 
şi ceară libertatea. 

Studiul lui Lucian-Vasile Szabo prezintă exact felul în care această 
aspirație, alta decât aceea economică, şi-a găsit expresia norocoasă în lupta 
câtorva, pe atunci încă tineri, scriitori şi jurnalişti care se ştiau dinainte de 
revoluţie, erau legaţi de oraş, ştiau presă din experienţa comună de la revista 
„Forum studenţesc” şi de la alte publicaţii de profil. Toate aceste realităţi 
istorice se regăsesc, cum spuneam, în studiul Jurnalişti, eroi, teroristi, a cărui 
importanţă este indubitabilă, mai ales pentru cercetătorii şi publicul interesat 
de istoria presei locale şi naţionale de după revoluţia din decembrie 1989. 


Daniel VIGHI 

Lucian- Vasile Szabo, Jurnalişti, eroi, teroriști... Revoluţia de la Timişoara 
în presa locală, Timişoara, 2009, 173 p. 


Apărută în decembrie, la finele anului trecut, în 
Fe a: vältoarea evenimentelor care comemorau cei 20 de ani 

gals ED, TER trecuţi in galop (şi cred că aşa i-am resimţit mai toţi!) de 
stia la Revoluţia Română din Decembrie 1989, sub 
oblăduirea Memorialului Revoluţiei, cartea lui Lucian- 
Vasile Szabo, Jurnalişti, eroi, terorişti... ne oferă un joc 
al oglinzilor. Revoluţia şi reverberatiile ei au fost o hrană 
mai mult decât îndestulătoare pentru jurnaliştii foşti şi în 
devenire din 1990. Fiecare publicaţie consecutivă 
Revoluţiei s-a vrut a fi oglinda cea mai fidelă a acesteia, 
iar jocul oglinzilor de care pomeneam devenea, din când în când (chiar mai 
des!), o luptă pentru supremație. 

Titlul volumului în discuţie a fost fericit ales de către autor. Cele 3 
cuvinte care îl compun sunt cele 3 piese importante ale unui puzzle care nu a 
fost încă reconstituit. Acesta a fost, de altfel, motorul care l-a animat pe autor 
să înceapă o întreprindere destul de anevoioasă. „Frustrarea se accentua pe 
măsura trecerii timpului, atunci când vedeam tot mai puţină lume preocupată 
de ceea ce s-a întâmplat în Revoluţie şi după, căci multe fapte au rămas 
învăluite în mister. Justiţie nu s-a făcut decât cu jumătăţi de măsură, existând 
deja şi un sentiment de resemnare, de: «Ce să mai răscolim lucrurile, că 
mortul de la groapă nu se mai întoarce...». Frustrarea aceasta rămâne, undeva 
ascunsă într-un coltisor al sufletului fiecăruia dintre noi, chiar dacă timpul a 
vindecat şi multe răni adânci şi trece faptele, încet-încet, în uitare.“ 

De altfel, demarcatia dintre jurnalişti, eroi şi teroriști nu a fost 
nicicând strictă, dacă ne raportăm la succesiunea faptelor din Decembrie 
1989. Au fost jurnalişti-eroi (Jean Louis Calderon, jurnalistul francez strivit 
de şenilele unui tanc in Bucureşti, Danny Huwe, reporter la o televiziune 
belgiană, împuşcat mortal tot in Bucuresti, Ian Parry, fotograf de 24 de ani la 
Sunday Times, mort într-un accident aviatic cel putin bizar), dar şi teroristi- 
eroi (vezi masacrul de la Otopeni din dimineata de 23 decembrie 1989). 
Jurnalisti-teroristi nu se cunosc, cel putin nu în sensul strict al cuvântului! 

Angrenat, încă de la începutul începutului, în caruselul schimbărilor, 
Lucian- Vasile Szabo a fost, astfel, martor, dar şi participant direct la naşterea 

ziarului Timişoara, devenit emblematic pentru un oraş el însuşi emblematic, 
şi la constituirea Societăţii „Timişoara”. Dar, până acolo, a mai curs încă 
destulă apă pe Bega! Peisajul jurnalistic timişorean dinainte de Revoluţie era 
dominat, după cum remarca pe bună dreptate autorul, de un Drapel (foarte) 
roşu, de săptămânalul literar Orizont, de revista — cam meteorică — Forum 
studenţesc şi de Szabad Sz6, Neue Banater Zeitung şi Banatske Novine — 
pentru nationalitatile cu care con-locuiam şi con-sufeream. 

Aservită puterii comuniste, publicația Drapelul roşu isi păstrează, 
până la sfârşit, aceeaşi linie, fără a se lăsa impresionată de baia la fel de roşie 
de sânge în care a fost scăldată Timişoara. Doar ultimul număr, din 21 
decembrie 1989, consacră câte ceva evenimentelor, după cum constată 
Lucian-Vasile-Szabo: „Sunt trei materiale, toate preluate de la Bucuresti, 
toate condamnând starea de lucruri din Timişoara. Deci nici vorbă ca 
lucrătorii de la ziar să scrie ce au văzut cu ochii lor sau să pună, cumva, sub 
semnul îndoielii, cât de cât, cele venite pe linie oficială din capitală... În acest 
mod lipsit de glorie şi-a încheiat existența Drapelul roşu, organ al 
Comitetului Judeţean Timiş şi al Consiliului Popular Judeţean.” 

O încercare de „resuscitare” a Drapelului (foarte) roşu a fost 
Luptătorul bănăţean, care ajunge până la nr. 10 (duminică, 31 decembrie 
1989) şi pe care l-au caracterizat, încă de la primul număr, mistificările şi 
promisiunile neonorate. 

De la Drapelul (foarte) roşu la Renaşterea (bănăţeană) via 
Luptătorul bănăţean este itinerarul a cărui culoare predominantă păleşte prea 
puţin. Autorul surprinde, până la cele mai mici detalii, jocul de nuanţe pe care 
îl face Renaşterea bănăţeană, prin „publicarea de comunicate şi luări de 
poziţie ale autorităților. Se continuă însă cu materialele generaliste, de 
«opinie», când înflăcărate şi lozincarde, când sentimentaliste şi liricoide”. 

Încep să apară, mai timid, şi materiale „adevărate” pe tema 
Revoluţiei, cum ar fi articolul Ni s-au furat morţii, scris de Ioan 
Bânciu - actualmente vicepreşedinte al Memorialului Revoluţiei — , interviul 
luat de Eleonora Popa fetiţei de 12 ani, loana Bărbat, care şi-a pierdut mama 
în Revoluţie sau articolul lui Harald Zimmerman despre evenimentele tragice 
din Calea Girocului, care, pe lângă concretetea limbajului, „mai are şi meritul 
de a face o primă tentativă de abordare psihologică a momentului, de a 
renunţa la formulările bombastice fără de substanţă şi de a releva unul din 
mecanismele interioare de motivare în acţiunile de confruntare cu regimul şi 
detaşamentele morții”. 

Un loc special în capitolul consacrat Renaşterii bănăţene îl acordă 
Lucian- Vasile Szabo nr. 10 al publicaţiei, apărut vineri, 14 ianuarie 1990, 

subliniind importanţa articolului Transport către moarte, „relatarea unui 
martor ocular, care, în urma strângerii de informaţii de la cei implicaţi direct, 
face precizări privind transportul cadavrelor victimelor Revoluţiei la 
Bucureşti”. Lui i se adaugă controversele pe care le-a iscat reportajul Un nou 
„cimitir secret” în Cimitirul Eroilor din nr. 11 şi, implicit, compromisurile 
pe care încă le făcea Renaşterea bănăţeană în defavoarea adevărului şi a 
impartialitätii care ar trebui să caracterizeze o publicaţie care se dorea a fi, 
încă din start, „cotidian social-politic independent”. Astfel, după ce cititorii 
află care a fost oribila odisee a îngropării trupurilor eroilor ucişi la Revoluţie, 
„pe care se aflau benzi de leucoplast având scrise cu pixul diferite numere”, 
apare o notă care are darul de a bulversa total: ,,(...) informaţiile care au stat 
la baza redactării lui [articolului menţionat, n.n.] au fost pripite, întrucât acei 
morţi exhumati în Cimitirul Eroilor au fost depusi in data de 28 decembrie 
1989, de către Comenduirea Garnizoanei, cu toate onorurile cuvenite, inclusiv 
cu slujbă religioasă şi pe baza unor documente oficiale ale Procuraturii, 
Medicinei Legale şi Oficiului de Stare Civilă, care pot fi verificate.” 

Seria articolelor publicate în Renaşterea bănăţeană pe tematica 
Revoluţiei continuă, apoi, cu interviurile luate inculpatilor acuzaţi de 
represiunea de la Timişoara, cât şi cu alte două fapte deosebit de grave, care 
au făcut înconjurul mapamondului: furtul şi arderea cadavrelor eroilor la 
Crematoriul „Cenuşa” din Bucureşti, toate radiografiate de Lucian-Vasile 
Szabo atât din perspectiva jurnalistului, cât şi din cea a semenului revoltat, 
care reacționează cu empatie la durere şi suferință. 

Si aşa au trecut orele, zilele şi lunile... „La aproape un an de la 
Revoluţie, Renaşterea bănăţeană funcţiona ca un ziar aşezat, avea o imagine 
grafică şi stătea ceva mai bine cu punerea în pagină, deşi condiţiile tipografice 
nu se schimbaseră mai deloc.” 

Nu peste mult timp, în 23 ianuarie 1990, îşi va face apariţia ziarul 
Timişoara, ale cărui prime două numere „aveau să fie editate în locul 
Renaşterii bänätene, dupa ce redactorii şi ceilalţi lucrători ai acestei 
publicaţii fuseseră evacuaţi din sediu”. Deşi apare doar de trei ori pe 
săptămână, ziarul Timişoara devine stindardul dezideratelor Revoluţiei, iar 
„noul colectiv redacţional îşi asumă independenţa reală fata de toate 
structurile social-administrative şi politice: Frontul Salvării Nationale, 
Procuratură, Poliţie, armată, partide politice”, într-un cuvânt, tot ceea ce fi 
lipsise Renaşterii bănăţene! 

În paginile ziarului Timişoara aveau să semneze articole nume care 
au devenit sinonime cu adevărul şi democraţia, precum Ion Monoran si 
George Serban, care avea să îşi aducă, apoi, aportul la „naşterea” 

Proclamaţiei de la Timişoara, de la a cărei adoptare s-au împlinit în 12 martie 
20 de ani. 

Ziarul Timişoara are meritul de a puncta asupra dezinformării din 
presă şi televiziune, precum şi asupra neo-comunismului care se instaurase în 
tara. În nr. 3 apare articolul lui George Şerban, Aceeași Mărie cu altă pălărie, 
în care acesta exclamă: „Nu trebuie să uităm: POPORUL A FĂCUT 
REVOLUȚIA SI NU F.S.N.! Deceauşizarea ţării nu este un merit propriu al 
F.S.N. Este voinţa mare şi unică a întregii naţiuni, pe care oricare alti oameni, 
treziti ca şi ei, din pură întâmplare, la putere, ar fi fost siliţi să o îndeplinească 
fără întârziere.” 

Din articolele care apar referitor la evenimentele din Revoluţie, 
respectiv la trierea cadavrelor în noaptea de 17/18 decembrie din morga 
Spitalului Judeţean şi la înhumarea eroilor din data de 27 decembrie 1989, 
transpare rigoarea jurnalistică, fără a se mai trage „spuza” pe „turta” 
autorităţilor. 

La finele lunii ianuarie va avea loc un eveniment deosebit de 
important, de care se leagă tot publicaţia Timişoara. Astfel, la Casa 
Universitarilor va avea loc întrunirea prin care se fondează Societatea 
„Timişoara”, în al cărei statut „punctul principal era editarea unei publicaţii 
care să o reprezinte, una care să promoveze drepturile omului, democraţia şi 
pluripartidismul”. Rememorand acest moment, Lucian-Vasile Szabo 
remarcă: „Repede aveam însă să ne dăm seama că nu doar editarea ziarului 
este importantă, ci şi de nebănuita deschidere şi oportunitate oferite de 
asociaţie, de posibilitatea de a ne manifesta în sfera societăţii civile. Repede, 
noua societate avea să devină activă în acest domeniu, prin susţinerea unor 
grupuri reformatoare, sindicate, partide publice, mişcări de diferite orientări. 
Două dintre primele acţiuni de sprijin au fost pentru studenți, precum şi pentru 
Comitetul de Acţiune pentru Democratizarea Armatei (CADA).” 

Timişoara i-a deschis porţi nebănuite cititorului sătul de minciună şi 
de mistificare, într-o perioadă încă tulbure, în care apele abia începeau să se 
mai limpezească. Dar, aşa cum constata Lucian-Vasile Szabo, ca jurnalist 
direct implicat in aceasta temerară acţiune, ,,...publicatia Timişoara nu avea 
să se ocupe doar de evenimentele realităţii cotidiene, de punerea în practică a 
unor idei privind democratizarea vieţii social-politice ori de informarea 
opiniei publice despre misterele Revoluţiei. A fost nevoie de declanşarea unui 
proces amplu de recuperare, un proces care astăzi se poate subsuma fără 
rezerve unui proces al crimelor comunismului. Multe articole au fost 
îndreptate către relevarea modului de funcţionare a odioasei securitati. Au 
fost deconspirate casele... conspirative, a fost investigată activitatea din 

centrele de ascultare a telefoanelor, precum şi a discuţiilor purtate pe unde 
radio şi din centrele de filaj”. 

Paralel cu publicaţiile Renaşterea bănăţeană şi Timişoara au apărut, 
desigur, şi altele, care au venit să întregească şi, de ce nu, să potenteze 
peisajul. 

Primul număr al revistei Orizont, fost săptămânal social-politic şi 
literar artistic editat de Uniunea Scriitorilor Români din R.S.R. şi de 
Comitetul Judeţean de Cultură şi Educaţie Socialistă Timiş, vede lumina 
tiparului în 27 decembrie 1989, cu un articol de fond cu titlu sugestiv 
- Timişoara — primul oraş liber al României — şi cu un număr dublu de pagini, 
majoritatea având ca tematică Revoluţia. Aici începe drumul sinuos şi plin de 
obstacole şi pericole al jurnalistului Iosif Costinaş, care publică primele 
articole despre Revoluţie. Referitor la aportul revistei Orizont, autorul 
remarcă „orientarea revistei către public, sub imperiul presiunii momentului, 
prin reliefarea în paginile publicaţiei atât a subiectelor literar artistice, cât şi 
a celor privind aspectele legate de Revoluţia de la Timişoara; Orizontul a 
atras în paginile sale scriitori, dar şi jurnalişti de prima mână; revista a devenit 
un model publicistic, prin modul sobru, implicat, temeinic şi direct de a 
prezenta lucrurile...”. 

Apariţia primului nr. al Timişoarei a fost succedată de ieşirea de sub 
tipar, în 23 ianuarie 1990, a publicaţiei Gazeta de Vest, care „se dovedeşte 
profund ancorată în realităţile Timişoarei, fiind cea care avea să surprindă 
poate cel mai bine diversitatea opiniilor şi confuzia de idei ce dominau 
vremurile”. Aici avea să apară articolul Dreptatea Revoluţiei al căpitanului 
Nicolae Durac, „o primă luare de atitudine publică a uneia dintre cele mai 
curate, hotărâte şi limpezi minţi din armata română”, ulterior membru al 
Comitetului de Acţiune pentru Democratizarea Armatei (CADA). 

Tot în Gazeta de vest va apare serialul lui Dan Mândrilă, Armata şi 
uscăturile ei, prin care se urmăreşte elucidarea semnelor de întrebare privitor 
la cei care au dat şi au pus în aplicare ordinul de tragere. „Investigația este 
făcută tacticos, cu aplecare spre fiecare persoană, spre fiecare faptă.” 

Amicul public nr. 1 şi Ecou 17 încheie şirul publicaţiilor ,,fierbinti” 
din 1990. Amicul public nr. 1 merge pe linia mărturiilor din Revoluţie, care 
sunt, şi de această dată, obstructionate de autorităţi, cum se întâmplă în 
numărul 3, prin persoana generalului Gheorghe Popescu, „reactivat din pensie 
şi pus la cârma garnizoanei militare, la cârma judeţului, de fapt, căci 
autorităţile civile erau aproape în întregime lipsite de... autoritate”. 

Primul număr al publicaţiei Ecou 17, a cărui nume şi deziderate se 
leagă de Asociaţia „17 Decembrie 1989” — ce reuneşte răniții şi membrii 

familiilor îndoliate — îl localizăm în 11 martie 1990. Tematica Ecoului 17 o 
constituie „ecourile” Revoluţiei, mai concret, mărturii ale rudelor eroilor- 
martiri şi relatări referitoare la Procesul de la Timişoara. 

Viaţa oricărei publicaţii, fie ea durabilă sau efemeră, e în strânsă 
dependenţă de vieţile şi acţiunile celor care semnează în paginile ei. De aceea, 
autorul îşi încheie volumul cu portretele celor 3 personalităţi care şi-au adus 
din plin contribuţia la jurnalismul post-revolutionar, precum şi la constituirea 
unei societăţi civile mai implicate şi mai responsabile: Ion Monoran, George 
Serban si Iosif Costinas. 

Apariţia unui volum consacrat aportului presei locale timişorene la 
oglindirea Revoluţiei din Decembrie 1989 era imperios necesară şi este 
meritoriu că unul dintre jurnaliştii care a (re)trăit evenimentele şi-a asumat 
„povara” de a pătrunde în arhiva presei vremii şi răspunderea de a prezenta şi 
interpreta faptele care gravitează în jurul unui eveniment atât de important şi 
controversat al istoriei noastre recente. 


Adina HORNEA ABRUDA 


Alexandru Osca (coordonator), Revoluţia română in Banat, Editura 
Sitech, Craiova, 2009, 498 p. 

Lucrarea Revoluţia română în Banat se înscrie în 
rândul celor care doresc să aducă, alături de alte cărţi scrise 
pe acest subiect, încă o fărâmă de lumină asupra 


ei evenimentelor din Romänia anului 1989. 


Revoluţia română în Banat este o monografie şi a 
E ee | fost concepută ca un proiect de cercetare ştiinţifică ce a 

angrenat in muncă o echipă de istorici dornici să dezvăluie 
generaţiilor viitoare câte ceva despre Revoluţia din anul 
1989. Alături de echipa de istorici, la această lucrare au mai 
contribuit consultanţi şi participanţi la Revoluţia din Banat, 
mărturiile lor dând posibilitatea generaţiilor viitoare să intre în contact cu 
atmosfera zilelor fierbinţi de atunci. 

Realizarea acestei lucrări a fost decisă în consiliul ştiinţific al 
Institutului Revoluţiei Române din Decembrie 1989. 

Coordonatorul cărții este istoricul Alexandru Oşca, secretar al 
Consiliului Ştiinţific al Institutului Revoluţiei Române din Decembrie 1989. 
Din echipă mai fac parte profesorul universitar doctor loan Munteanu, 
consultant ştiinţific la serialul realizat de TVRI, Memorialul Durerii, şi 
colaborator al Memorialului Revoluţiei, profesor doctor Dumitru Tomoni, 
membru în consiliul ştiinţific al I.R.R.D., de asemenea, colaborator al 
Memorialului Revoluției, Emil Șimăndan, jurnalist participant la Revoluţia 
română din Arad în 1989, fiind atunci redactor principal cu probleme de 
cultură şi învățământ la ziarul judeţean „Flacăra Roşie”, şi autor a numeroase 
cărți între anii 1980 şi 2009. Din echipa acestui volum mai fac parte istoricul 
Gino Rado, vicepreşedinte al Memorialului Revoluţiei din Timişoara, şi 
Adrian Kali, profesor de istorie la Liceul Teoretic „Grigore Moisil” din 
Timişoara. 

Monografia este structurată pe 9 capitole, şi anume: Repere 
istoriografice; Tradiţia luptei pentru libertate în Banat, Criza economico- 
socială şi starea de spirit a populaţiei din judeţul Timiş, în anii premergători 
Revoluţiei din decembrie 1989, Declanșarea, desfăşurarea şi victoria 
Revoluţiei de la Timişoara; Extinderea revoltei şi a Revoluţiei in localități 
din judeţul Timiş, capitol ce are în componenţa sa 2 subcapitole: Manifestările 
revoluționare de la Lugoj şi Evenimentele din timpul Revoluţiei din alte 
localităţi timişene; Extinderea revoltei şi Revoluţiei în localităţile banatene 
din afara judeţului Timiş, capitol compus din 3 subcapitole, după cum 
urmează: Declansarea, desfăşurarea si victoria Revoluţiei la Arad, 
Constituirea noilor structuri de putere în oraşele judeţului Arad si 

Evenimentele revoluţionare de la Reşiţa şi Caransebeş, iar ultimele 3 capitole 
includ Anexele, Bibliografia şi Indicele de nume. 

Cartea se deschide cu un Cuvânt înainte ce aparţine directorului 
I.R.R.D., Claudiu Iordache, participant la Revoluţia română de la Timişoara 
în 1989, fiind în acele zile fierbinţi ale lui Decembrie membru în comitetul de 
conducere al Frontului Democrat Român. 

Directorul I.R.R.D. subliniază în al său Cuvânt înainte caracterul 
antitotalitar al Revoluţiei române începută la Timişoara: „o Românie căzută 
sub vremuri s-a ridicat deasupra lor, devenind o baricadă în calea 
totalitarismului”. Importanţa istorică a anului 1989 este evidenţiată foarte 
bine in acest debut de carte: „va veni o vreme în care anul 1989 va fi alăturat, 
pe iconostasul demnităţii româneşti, anului 1918! Date fără egal! În 1918 am 
meritat să devenim o Românie întregită. În anul 1989 am meritat să devenim 
o Românie liberă.” 

În Notă asupra ediţiei, autorii mărturisesc că cele ce nu au fost 
cuprinse în această ediţie „se vor regăsi în întregime în ediţia a doua, care va 
cuprinde pe larg evenimentele din judeţul Timiş, după 22 Decembrie 1989, şi 
din judeţele Caraş-Severin (localităţile necuprinse în monografia de fata) şi 
Hunedoara.” 

Primul capitol al cărţii, Repere istoriografice, aduce în atenţia 
cititorului numeroasele lucrări scrise despre Revoluţia română din 1989. 
Scrierile publicate despre Revoluţia de la Timişoara, Lugoj şi Arad sunt 
lucrări memorialistice, descrieri extinse care redau impresii extrem de utile 
pentru studiile elaborate mai târziu. În urma parcurgerii publicisticii, a 
memorialisticii, a lucrărilor de interpretare, precum şi a documentelor emise 
de conducerea revoluţionarilor sau de structurile de forță ale vechiului regim, 
rezultă că mişcarea începută în vestul României, care a declanşat Revoluţia, 
a fost îndreptată împotriva orânduirii socialisto-comuniste, instaurată prin 
forţă în patrie de armatele sovietice cotropitoare. 

Mărturii numeroase despre ce a însemnat 1989 oferă Memorialul 
Revoluţiei din Timişoara, aici există un impresionant tezaur de documente, 
fotografii, colecţii de publicaţii din Banat şi din afara României, în care se 
găsesc însemnări despre tragicele zile de 16-22 Decembrie 1989. 

Foarte multe mărturii despre ce s-a întâmplat în 1989 în Banat se 
găsesc şi la ALTAR, membrii acestei asociaţii păstrând încă în memorie ce 
au îndurat în locurile de detenţie. 

Printre autorii de lucrări memorialistice dedicate exclusiv Revoluţiei 
de la Timişoara, se regăseşte şi Marius Mioc ca participant direct, arestat 
atunci de aparatul represiv al statului republican socialisto-comunist, alături 

de alţi participanţi care s-au ridicat pentru a apăra legea firii. Într-una din 
lucrările sale intitulate Revoluția de la Timişoara aşa cum a fost. Mărturii ale 
răniților şi prietenilor celor decedați în Revoluţie, grupează mărturii ale 
participanţilor la Revoluţie. Cartea aduce 40 de mărturii despre cele ce s-au 
întâmplat la Timişoara între 15 şi 25 Decembrie 1989. 

O bună legătură între evenimentele din Decembrie 1989 de la 
Timişoara reuşeşte să facă în lucrările sale de memorialistică profesorul 
Costel Balint, participant direct, şi el, la Revoluţia română din Timişoara. 
Lucrarea 1989. Timişoara în Decembrie aduce informaţii foarte bine 
documentate despre acţiunea celor două grupuri de revoluționari, din Piaţa 
Operei şi de la Judeteana de Partid. 

Cel mai mult se apropie de genul memorialisticii volumul /7 după 16 
a conf. dr. Gheorghe Sechesan. 

Pentru acest capitol mai amintim lucrarea Media Culpa, scrisă de 
Brânduşa Armanca, jurnalist de investigaţie, care dedică un întreg capitol 
Revoluţiei de la Timişoara si din alte localităţi bänätene, intitulat Dacă 
Timişoara nu era. 

Anneli Ute Gabanyi a efectuat studii în problema revoluțiilor din ţările 
est-europene şi din România, în special, care au fost ulterior grupate într-o 
culegere. 

Memorialistica evenimentelor din localităţile banatene din Decembrie 
1989 include şi mărturii din tabăra aparatului represiv. Sunt amintite, în acest 
prim capitol al monografiei, Revoluția din stradă, Omul se duce, faptele 
rămân, Interviuri despre Revoluţie etc. În toate aceste lucrări opresorii 
încearcă să se deculpabilizeze, oferind cititorului doar o parte din faptele lor 
din cadrul aparatului represiv. 

Capitolul al doilea, Tradiția luptei pentru libertate în Banat, aduce în 
atenția cititorului evenimente ce au avut loc în Banatul istoric de-a lungul 
timpului. Din relatarea faptelor se constată că locuitorii din această provincie 
românească au avut totdeauna dorinţa de a trăi liberi pe aceste meleaguri, 
organizaţi într-un stat naţional în care să ţină seama de tradiţiile creştine 
propovăduite de Dumnezeu în Sfintele Scripturi. 

Capitolul scoate în evidență faptul că, deşi supuşi tendinţelor 
cuceritoare ale imperiilor vremelnice, locuitorii Banatului au ştiut să 
convietuiasca paşnic între ei, credinţa creştină şi dorinţa de a-şi apăra glia 
strămoşească călăuzindu-i împotriva celor ce doreau să le răpească libertatea. 

Cucerirea Banatului de către Imperiul Otoman în 1552 nu a reuşit să 
le suprime locuitorilor de aici idealul libertății. Astfel că în cei 164 de ani de 
paşalâc turcesc stăpânii acestui teritoriu nu au încetat să lupte împotriva 

semilunei, pentru a dobândi libertatea cu care au fost înzestrați de la 
divinitate. 

Nici schimbarea imperiului în 1716 nu i-a mulțumit pe locuitorii 
Banatului. Statutul de „provincie experimentală pentru modelul mercantilist 
al reformismului habsburgic” nu a putut să fie multumitor pentru românii 
bănăţeni. Ei doreau să trăiască liberi şi în timpul Imperiului Habsburgic. 

Astfel că elitele de aici, unite de ideile creştineşti drept credincioase, 
vor lupta pentru crearea instituţiilor naţionale proprii şi afirmarea principiului 
de naţionalitate. Se remarcă în această luptă Dimitrie Țichindeal, Constantin 
D. Loga, protopopul Vasile Georgevici, Eftimie Murgu, familia Mocioni, din 
rândurile căreia se va ridica Alexandru Mocioni, care la 1869 în Timişoara, 
la lucrările Conferinţei Naţionale, se va afla în fruntea celor 500 de delegaţi 
care au pus bazele Partidului Naţional al Românilor din Banat şi Ungaria. 
Acest partid politic avea ca principal obiectiv combaterea dualismului austro- 
ungar. 

Dacă în timpul ocupaţiei imperiilor cotropitoare, românii bănăţeni 
luptau pentru autonomia provinciei lor, după constituirea statului naţional 
român modern în 1859, bänätenii au dorit unirea provinciei lor cu noul stat 
creat. În timpul Războiului de Independenţă din 1877 se remarcă în bătălia 
pentru cucerirea Griviței căpitanul Moise Groza, bănăţean de origine. 
Apelurile de susținere pentru soldaţii români aflaţi în acest război de 
independenţă, lansate de Iulia Rotaru, Ersilia Sturza, Eufrosina Secoşan etc., 
şi-au găsit ecourile în zeci de localităţi banatene, locuitorii de aici colectând 
importante sume de bani, produse agricole, obiecte de îmbrăcăminte pentru 
cei aflaţi în luptă. 

După proclamarea Regatului României în 1881 şi consolidarea sa în 
anii următori, se stimulează dorinţa de integrare a românilor din Banat şi 
Transilvania în structurile statului monarhic consolidat. 

La începutul secolului XX mişcarea naţională pentru libertate din 
Banat se radicalizează, dar are la bază idei democratice. 

Toată această luptă va aduce, în sfârşit, Banatul în Regatul Unit al 
României, aşa cum au votat delegaţii românilor bănăţeni la Marea Adunare 
Naţională de la Alba-lulia din 1 Decembrie 1918. 

În perioada interbelică locuitorii din Banat oferă Europei „un model 
de toleranţă, de convietuire bazat pe respectul muncii şi valorilor umane”. 
Prezenţa bänätenilor de naționalitate germană, sârbă, maghiară, cehă si 
slovacă în organismele administrative ale provinciei vor aduce pe plan extern 
o bună imagine Regatului Unit al României. 

Această perioadă de armonie şi prosperitate socială va fi întreruptă şi 
în Banat, la fel ca în toate provinciile istorice româneşti, odată cu luna 
septembrie a anului 1944. Pentru aproape 14 ani, trupele sovietice impun un 
nemilos regim militar de ocupaţie, încalcă suveranitatea naţională a 
României, susțin un regim politic dictatorial care atenteazä la integritatea 
fizică şi psihică a populaţiei, o umileşte şi îi anulează drepturile şi libertățile 
cetăţeneşti. 

Teroarea comunistă nu va reuşi să învingă dorinţa de libertate a 
locuitorilor din Banat. În paginile din acest capitol sunt prezentate chiar file 
din dosarele întocmite de aparatul represiv împotriva celor care au refuzat să 
abdice de la principiile moştenite de la strămoşii lor. Astfel, la pagina 87 este 
prezentat un înscris pe fila dintr-un dosar, în care se confirmă executarea 
sentinţei de condamnare la moarte a trei luptători anticomuniști în anul 1953. 
În paginile 88 şi 89 apare un proces-verbal de execuţie prin împușcare a 
luptătorului anticomunist Cioca Ioan în anul 1959, respectiv un mandat de 
executare a pedepsei cu moartea în acelaşi an. În pagina 90 a lucrării găsim 
poza Monumentului Rezistenței anticomuniste din Banat şi manifestul 
răspândit de luptătorii din rezistenţa armată. 

Finalul capitolului evidenţiază redeşteptarea speranţei românilor din 
Banat pentru dobândirea libertăţii, ca urmare a înființării sindicatului 
„Solidaritatea” (septembrie 1980) în Polonia, o altă patrie supusă terorii 
comuniste. Voința de libertate a fost liantul care a determinat pilduitoarea 
solidaritate umană a timişorenilor şi voinţa lor de a se ridica împotriva unui 
regim opresiv. Din această realitate „s-au declanşat evenimentele 
revoluţionare de la Timişoara şi din întregul Banat”. 

Sunt inserate reacţiile bänätenilor fata de evenimentele din Polonia, în 
urma unui studiu al dosarelor ce conţin notele consemnate de securitate 
despre starea de spirit existentă atunci în România: „acţiunile din Polonia sunt 
juste şi corecte, deoarece şi acolo o situaţie similară cu cea din tara noastră a 
provocat evenimentele”; într-o altă notă consemnată de cei care supravegheau 
populaţia se spune: „situaţia nu se îndreaptă nici în România până nu se va 
întâmpla ca în Polonia”. 

Următorul capitol prezintă criza economico-socială a sistemului 
comunist, care le provoacă locuitorilor din judeţul Timiş puternice 
nemulțumiri. Este reliefată situaţia conflictuală între majoritatea populaţiei şi 
autorităţile comuniste, care va culmina cu momentul Decembrie 1989. 

Deportările locuitorilor din Banat, povara sistemului de cote 
obligatorii impuse gospodăriilor ţărăneşti, înfiinţarea C.A.P.-urilor prin forță 
şi prin distrugerea proprietăţii private, centralizarea şi dirijarea totală a 

economiei, permanenta supraveghere a populaţiei de către miliţie şi securitate 
au reaprins în inimile românilor bănăţeni dorinţa de a lupta pentru a trăi în 
libertate şi demnitate, aşa cum au făcut-o strămoşii lor. 

Deşi autorităţile de la Bucureşti au fost informate despre toate aceste 
nemulțumiri ale populaţiei din Banat, au ignorat realitatea, menţinând o 
propagandă mincinoasă pentru a oferi lumii democratice imaginea unui stat 
în care regimul comunist este bine aşezat. 

Privarea de libertate, încălcarea drepturilor omului şi abuzurile de tot 
felul din partea autorităților statului comunist au determinat în ultimii ani ai 
regimului ca tot mai multi locuitori din Banat să treacă ilegal frontiera spre 
Iugoslavia, pentru a ajunge în ţările cu democraţie consolidată. 

Toate nemulțumirile acumulate în timp de locuitorii acestei provincii 
româneşti fata de privatiunile la care au fost supuşi de autorităţile statului 
comunist au dus la declanşarea Revoluţiei române aici, la Timişoara, 
timişorenii arătând întregii lumi că solidaritatea împotriva unui sistem nedrept 
nu poate fi sfărâmată de armele mincinoase folosite de acesta. Convingerea 
anticomunistă certă, se argumentează în lucrare, cristalizată în cursul multor 
ani, „a constituit cauza fundamentală a Revoluţiei din Decembrie 1989, a fost 
factorul din care a izvorât puterea oamenilor să-şi învingă teama, să înfrunte 
forţele represive, să înlăture un regim dictatorial”. 

Capitolul al patrulea prezintă declanşarea, desfăşurarea şi izbânda 
Revoluţiei de la Timişoara. Aici se evidenţiază caracterul anticomunist al 
Revoluţiei de la Timişoara, prin accentuarea faptului că la 20 Decembrie 
Timişoara s-a declarat, prin cetăţenii săi, primul oraş liber de comunism din 
România. În 20 Decembrie se constituie o nouă formaţiune politică, Frontul 
Democrat Român, condus de Lorin Fortuna, unul din liderii Revoluţiei 
române din capitala Banatului. Apariţia acestui organism politic asigura 
liderilor credibilitate şi suport public pentru negocierea cu reprezentanţii 
regimului, veniţi de la Bucureşti. 

De la această dată puterea tiranică de la Bucureşti nu mai controla 
situaţia. Capitolul precizează însă, prin nota 434 de la pagina 154, că „aceasta 
nu însemna că liderii revoluţionarilor dispuneau deja de capacitate 
organizatorică şi mai ales de instrumentele necesare pentru a prelua ei 
conducerea completă a treburilor în oraş”. După aprecierea autorilor, 
elementele care definesc valoarea afirmației mai sus citate ar fi „cel putin 
trei”; „intrarea în ecuaţia conflictului a comunităţilor profesionale de pe 
marile platforme industriale ale oraşului”, „compromiterea definitivă a 
oricărei posibilităţi de dialog şi reglementare paşnică a situaţiei”, precum şi 

trecerea, de către Nicolae Ceauşescu, în urma plecării in Iran, a 
„prerogativelor puterii în mâinile soţiei sale, Elena Ceauşescu” (p. 154-156). 

Se mai aminteşte aici faptul că militarii nu s-au exprimat public că 
sunt de partea Revoluţiei până în dimineaţa zilei de 22 Decembrie, spre 
deosebire de maiorul Viorel Oancea, care şi-a exprimat susținerea Revoluţiei 
înainte de fuga dictatorilor. 

Capitolul cinci prezintă extinderea Revoluţiei şi în alte localităţi din 
judeţul Timiş. Oraşul Lugoj urmează exemplul Timişoarei. Sunt amintiţi 
Nicolae Andrei şi Adrian Lungu, care au împrăştiat manifeste cu conţinut 
mobilizator în staţia de autobuze de la I.U.R.T. 

Locuitorii din Becicherecul Mic pleacă la Timişoara pentru a se 
solidariza cu locuitorii de aici în data de 22 Decembrie. Preotul Ilie Dumitru 
anunţă de la balconul Operei că Becicherecul Mic susţine Timişoara. 

Oraşul Buziaş se eliberează de sub dictatura comunistă în ziua de 21 
Decembrie. Sunt amintiţi în acest subcapitol şi curajoşii revoluționari ai 
Buziaşului. Trezirea solidarităţii a fost făcută de Liliana Badea prin 
interpretarea cântecelor „Deşteaptă-te, române!”, „Aşa-i românul”, „Hora 
unirii”, dar şi de cei care, prin discursurile lor, au transmis mesaje de 
condamnare a totalitarismului comunist, încurajându-i astfel pe cei care 
protestau. Se formează un comitet de conducere al oraşului Buziaş, din a cărui 
componenţă fac parte: Viorel Tudosie (preşedinte), loan Cin (vicepreşedinte), 
Liliana Badea (secretar) şi Mirela Baboc, Georgeta Cândea, Viorel Drăgan şi 
Aurel Marin (membri). 

Diversiunea „teroriştilor” a fost aplicată şi în oraşul Buziaş după fuga 
cuplului dictatorial de la Bucureşti. 

După modelul Timişoarei şi al Lugojului, locuitorii comunei Nădrag 
îşi încep protestul anticomunist în 21 Decembrie. În seara zilei de 22 
Decembrie se constituie prima structură revoluţionară de conducere a 
localităţii, din care făceau parte următorii: Nicolae Doandeş (preşedinte), 
Gheorghe Buta (vicepreşedinte) şi Dan Drăgulin (secretar). 

Oraşul Jimbolia se solidarizează cu Timişoara în 21 Decembrie. În 22 
Decembrie liderii protestatarilor merg la Primărie şi, cu ajutorul It. col. loan 
Popară, se organizează prima structură de conducere a oraşului. 

Lovrinul este prima comună din România unde, încă din 20 
Decembrie, puterea comunistă este înlăturată. Mitingul din 22 Decembrie 
începe la Lovrin în faţa Bisericii Ortodoxe Române şi este deschis de preotul 
Ioan Branzei. 

În Sânnicolau Mare vestea celor întâmplate la Timişoara ajunge prin 
intermediul studenţilor. Şi aici, în 22 Decembrie, autoritățile comuniste sunt 

alungate şi se constituie „o nouă structură democratică, care va prelua destinul 
celui mai vestic oraş din România”. 

Capitolul şase îi aduce în prim plan cititorului extinderea revoltei şi 
revoluţiei în afara judeţului Timiş. Aradul va răspunde chemării timişorenilor: 
„Azi în Timişoara, mâine-n toată tara!”, dovedind solidaritate naţională, 
anticeauşistă şi anticomunistă. 

Referitor la oraşul de pe Mureş se disting 3 etape de desfăşurare a 
evenimentelor: 17-20 Decembrie — pregătirea psihologică a populaţiei; 21-22 
Decembrie — perioada de demonstraţii paşnice, terminate cu preluarea puterii 
locale de forţele revoluţionare şi 22-25 Decembrie — perioada violentă, în care 
sunt înregistrate victime, morți şi răniţi. 

În Arad cei care declanşează public şi deschis protestul în 21 
Decembrie sunt tinerii muncitori de la Întreprinderea de Orologie Industrială. 
Şi la Arad se constituie un Comitet al Frontului Democrat Român, care îl are 
ca preşedinte pe Valentin Voicilă, iar ca vicepreşedinţi pe Onofrei Dănilă şi 
Mircea Crişan. După fuga Ceauşeştilor, Frontul Democrat Român preia 
puterea la Arad. 

Subcapitolul următor prezintă propagarea flacării Revoluţiei şi în alte 
localităţi din judeţul Arad. În toate aceste localităţi: Curtici, Lipova, Ineu, 
Sebiş, puterea este preluată în mod paşnic, fără a se înregistra victime. 

Ultimul subcapitol tratează evenimentele revoluţionare din judeţul 
Caraş-Severin, respectiv din Reşiţa şi Caransebeş. Potrivit celor relatate în 
carte, revolta resitenilor începe din rândul muncitorilor de pe platforma 
Cälnicel, de la U.C.M.R., Fabrica de confecții, I.J.T.C., 1.J.C.M. La Reşiţa 
sunt victime după data de 22 Decembrie doar din rândul armatei. 

La Caransebeş revolta se declanşează şi atinge punctul maxim în 21 
Decembrie. Sunt foarte mulţi arestaţi din rândul revoluţionarilor, la care se 
adaugă „| mort si peste 20 de răniţi”. In 22 Decembrie autorităţile comuniste 
din Caransebeş predau oraşul şi astfel acesta devine al treilea oraş liber de 
comunism. 

Capitolul şapte curpinde 26 de anexe care conţin informaţii preluate 
chiar din timpul evenimentelor. 

Monografia Revoluția română in Banat redeşteaptă interesul 
cititorilor dornici de a-şi cunoaşte trecutul şi conştiinţa de neam, transmițând 
informaţii istorice importante privind evoluția luptei pentru libertate a 
locuitorilor din Banat şi evidențiind, totodată, faptul că imperiile vremelnice 
nu au reuşit, prin cucerirea acestui spaţiu românesc, să ştirbească dorinţa de 
libertate a celor cuceriti. 

Echipa de autori ce a lucrat la această primă ediţie scoate din cartea 
de istorie a patriei paragrafe ce aduc în prim plan valori umane ridicate odată 
la rang de virtuţi, precum libertatea, credinţa, curajul, solidaritatea. Toate 
aceste valori umane au fost lăsate oamenilor de chiar Dumnezeu Creatorul şi 
nu pot să apună odată cu o anumită lume. 

Regimul socialisto-comunist impus de armatele sovietice cotropitoare 
a găsit terenul propice pentru a se instaura tocmai la cei care nu au cunoscut, 
vreodată, cu adevărat valoarea acestor virtuţi. Pentru ei aceste valori nu au 
fost altceva decât, vorba poetului, „cuvinte goale ce din coadă au să sune”, 
reuşind astfel să tina în amortire generaţii întregi de români. 

Schimbările majore ce au avut loc în statele fostului lagăr sovietic au 
reuşit să le redeştepte banatenilor aceste virtuţi, arătând astfel întregii lumi că, 
oricât ar fi de nedrept un sistem, individul nu-şi poate pierde memoria 
strămoşilor făuritori de istorie. Dincolo de criticile care s-au făcut sau se vor 
face asupra acestei ediţii a lucrării, critici mai mult sau mai puţin cu iz de 
diatribă, volumul le oferă celor interesaţi să afle ce a însemnat 1989 pentru 
România multe mărturii ale participanţilor direcţi la Revoluţie şi explicitează 
modalităţile de manifestare a unui regim totalitar (a se vedea, în acest sens, 
numeroasele note secrete ale aparatului represiv aduse în carte chiar din 
dosare bine păstrate). 

Departe de a lămuri tot ce s-a întâmplat în Revoluţia română izbucnită 
pe meleagurile bänätene, cartea ridică unele întrebări asupra unor fapte 
relatate în paginile ei. La pagina 160 se aminteşte denumirea noii formaţiuni 
politice create de Lorin Fortuna, Frontul Democrat Român. Denumirea 
iniţială a fost schimbată în Frontul Democratic Român, fiind astăzi cunoscută 
mai mult sub acest nume. Care au fost ratiunile ce au stat la baza schimbării 
denumirii iniţiale? Din inițiativa cui a pornit această schimbare? 

Un alt episod care nu a fost complet explicat nici astăzi s-a petrecut la 
Buziaş, in data de 24 Decembrie 1989, când liderii Revoluţiei din oraşul 
balnear au fost arestaţi într-o unitate militară. Aici au fost făcuţi bandiți şi 
huligani, cadrele militare de aici arătând că nici la acea dată nu s-au 
desolidarizat de clanul Ceauşeştilor. Sperau cadrele militare din acea unitate 
la reîntoarcerea comuniştilor? În ce scop au întreprins această acţiune? 

În lucrare nu se aminteşte de actul de curaj comis chiar în timpul 
tragicelor zile ale lui Decembrie 1989 de către unele cadre militare din 
unitățile Armatei Române de la Timişoara. Buni cunoscători ai 
regulamentelor militare în vigoare, cadrele militare au refuzat să scoată 
soldaţii în stradă pentru a trage în populaţia care-şi cerea drepturile. 

Prin prezentarea unei cronologii riguroase a evenimentelor, dar şi prin 
claritatea şi coerenţa ideilor expuse, autorii acestei ediţii fac din Revoluţia 
română în Banat o carte accesibilă tuturor celor ce doresc să înțeleagă o filă 
de glorie din istoria patriei noastre. 

Cartea spulberă şi unele mituri legate de regimul comunist de tip 
ceauşist. Citind la pagina 94 despre venirea la putere a lui Nicolae Ceauşescu 
în 1965, aflăm şi despre „conceptul comunismului naţional şi principiul 
suveranităţii naţionale şi teritoriale”. După acest an regimul s-a dorit a fi mai 
blând, iar „în mentalul multor oameni a reapărut speranţa”. Toate acestea nu 
au fost decât o propagandă demagogică pentru a impune iluzia încetării 
persecuțiilor politice şi instaurarea „democraţiei socialiste”. Chiar şi după 
acest an, 1965, populaţia a continuat să fie supravegheată, disidentii politici 
au fost reprimati, iar cei ce erau banuiti de atitudini ostile regimului comunist 
au fost marginalizati social şi pedepsiţi administrativ. 

Mitul legat de izbucnirea Revoluţiei române din Banat datorită 
agenturilor străine este spulberat şi el în această lucrare, unde se precizează 
că la Procesul de la Timisoara inculpatii au declarat că nu au avut cunoştinţă 
de influenţa vreunui agent străin în declanşarea Revoluţiei române. 

Lucrarea poate fi considerată şi un omagiu adus celor care în 
Decembrie 1989 au avut curajul să înfrunte regimul totalitar, renunțând la 
viata lor pentru o schimbare in România. Una din anexele acestei cărți conţine 
numele şi fotografia celor ce şi-au dat viaţa în Decembrie 1989 în această 
parte de ţară, devenind pentru istoria patriei Eroi. 

Revoluţia română în Banat oferă posibilitatea aflării unor episoade 
mai putin abordate în alte lucrări despre Revoluţia din 1989, fiind o piesă de 
bază în reconstituirea adevărului global despre ultimul an al deceniului IX din 
secolul XX. Prin modul de prezentare, autorii volumului au adus în 
istoriografia Revoluţiei anului 1989 o lucrare modernă, pentru mileniul trei. 


Cornel SERACIN 


Ce ai făcut în Decembrie 1989? Adolescentii întreabă — martorii oculari 
răspund, Ed. Artpress, Timişoara, 2009, 160 p. 

O întrebare care poate fi adresată tuturor, ce am făcut 
în Decembrie 1989, de care parte a baricadei am fost, ce 
s-a întâmplat apoi cu frageda noastră democraţie, atât de 
scump câştigată? O carte semnată de elevii de clasa a IX- 
a a liceului timişorean „Nikolaus Lenau” aduce în atenţie 
mărturiile-document ale adulților, probabil unii chiar 


| propriii părinţi; tinerii întreabă, doresc să cunoască cea 
> mai recentă istorie a ţării noastre, adulţii — martori oculari 
— răspund. 


Concepută ca o lucrare bilingvă — interviurile fiind 
realizate deopotrivă în română şi germană — , cartea este diferită de tot ceea 
ce s-a scris despre Revoluţie în cei 20 de ani care s-au scurs de la evenimentele 
spontane din Decembrie 1989, pe care micuţii nu le-au cunoscut. Ei nu au 
ştiut ce i-a determinat pe părinţii lor să iasă în stradă şi nu îşi imaginează viata 
fără Coca-Cola, computer, sute de canale de televiziune, radiouri particulare 
ce emit pe toate frecvențele, supermarket-uri tixite de mărfuri, şosele 
aglomerate, maşini îndreptându-se în toate direcțiile, fast-food-uri; de fapt, ei 
cred că mereu traiul a fost aşa. 

Referindu-se la moştenirea trecutului, tinerii descriu viata de pe 
vremea dictatorului evocând lipsa locurilor de joacă, a căldurii, a apei calde, 
a alimentelor; părinţii stăteau la cozi pentru lapte proaspăt începând cu ora 2 
dimineaţa, sugarii creşteau cu lapte praf, ce trebuia procurat cu reţetă de la 
farmacie, ratia de zahăr era de 1 kg pe lună, pentru o persoană, făina cam tot 
aşa, untul, uleiul, carnea erau cu portia; nimeni nu îndrăznea să vorbească de 
salam sau de pâine; oamenii care trăiau la sat nu aveau voie să cumpere pâine 
de la oraş, produs pentru care trebuia să prezinti buletinul; cu maşina aveai 
voie să circuli duminica doar din două în două săptămâni, în funcţie de ce 
număr de înmatriculare aveai, par sau impar. 

În introducerea semnată de Traian Orban, Horia Raut Bäbutä si 
Norbert-Daniel Chirilenco ni se oferă un succint tablou al vieții noastre de 
după Revoluţie: „În noul sistem există voturi libere, există un parlament, care 
este ales, există un guvern (...). Ne-am câştigat libertatea. Putem să călătorim 
oriunde, chiar şi în străinătate. România a devenit în aceşti ani membru 
NATO şi UE.” Dar „există multi oameni care nu s-au putut acomoda dupa 
Revoluţie. Mulţi nu rezistă presiunii. Sistemul capitalist încurajează 
concurenţa şi multi nu pot să îndeplinească cerinţele şi cedează. De aceea 
creşte numărul şomerilor şi rata de emigrare şi de sinucidere urcă.” 

Autorii fac şi o prezentare a Asociaţiei Memorialul Revoluţiei, 
deoarece „tinerii şi elevii trebuie să cunoască istoria contemporană. Trebuie 
să-şi cunoască oraşul. Căci cine este familiarizat cu propria istorie şi cu oraşul 
în care creşte şi trăieşte va simţi ceva pentru acel oraş. Dacă nu cunoşti istoria 
propriei tari, a propriului oraş, atunci nu te leagă nimic de acele locuri şi mergi 
fără scop prin lume şi prin viata. Trebuie să-ţi iubeşti oraşul, şi Timişoara este 
un oraş deosebit”. 

Cartea cuprinde un număr de 28 de dialoguri: Emilia Claudia Miller 
— Joan Oarsa, Christian Michael Ivan — Dorina Ivan, Ana Maria Ciura - Alexandru 
Ciura, Anca Rusu — Florin Adrian Bălan, Lucian Pană — Adrian Pană, 
Andreea Costa — Rodica Zehan, Alexandra Mot — Doru Eugen Mot, Corina 
Bogdan — Gheorghe Panescu, Cristian Dragomir — Petru Lucuta, Isolde Zahn 
— Isolde-Eveline Zahn, Corina Pavelescu — Marian Stefan Pavelescu, Cristian 
Munteanu — Silvia Andor, Flavia Biianu — Ioan şi Elena Biianu, Iulia Gorovei 
— Gabriel Gorovei, Andrei Manz — Felicia Manz, Marina Girda — Ludwig 
Holczinger, Melinda Täritä — Viorica Täritä, Linda Weinhöpl — Daniela 
Weinhöpl, Victor Jivanescu — Elena Jivănescu, Jasmina Iovanovici — Dorina 
Iovanovici, Alexandra Sârbu — Alexandru Sârbu, Aura Bulz — Onut Danciu, 
Diana Panta — Caius Jebelean, Victor Chirileanu — Octavian Chirileanu, 
Cristian Gerbacs — Eugenia Popescu, Răzvan Stoicescu — Mihai Stoicescu şi 
Harald Weisz — Dietmar Holger Weisz. 

Pentru sinceritatea cu care s-au purtat aceste discuţii, am considerat 
că merită să fac această lungă înşiruire de nume şi, chiar dacă interlocutorii 
mai omit câte ceva, chiar dacă evenimentele nu s-au desfăşurat la datele spuse 
de cei intervievaţi, în sensul că, după 20 de ani, oamenii au mai uitat detalii, 
toate discuţiile au un numitor comun: cum au fost percepute acele zile de 
haos, stres, panică generală; curajul şi speranţa, ce puseseră stăpânire pe 
timişoreni. Totuşi, am să încep prin a sublinia câteva inexactitati, date eronate 
sau evenimente confundate. 

Ioan Oarsa îşi aminteşte că militarii mâncau pâine cu roşii şi ardei, 
fapt ce pe vremea comunismului, când alimentele erau pe ratie, este destul de 
puţin probabil. Tot el spune că în Piaţa Operei s-a cântat „Deşteaptă-te, 
române!” împreună cu Ilie Stepan şi că „trupele care erau în Timişoara nu mai 
erau organizate în unităţi militare”, probabil dorind să sublinieze faptul că în 
20 armata trecuse de partea poporului. 

Dorina Ivan confundă datele şi spune că în 14 Decembrie oamenii din 
Piaţa Maria scandau lozinci anticeauşiste, pentru că „voiau să-l răzbune pe 
Laszlo Tőkés”, contrazicându-se apoi: „pe 14 decembrie a fost linişte”, iar 
într-o altă frază afirmă că armata a tras de la ora 15 la 16 după-masa, dar că 

„împuşcăturile au ţinut până seara” şi că „toată lunea nu a fost niciun protest 
sau o adunare”. Referitor la executarea cuplului prezidenţial, ca şi Alexandru 
Ciura, Dorina Ivan crede că s-a petrecut în 24 decembrie, nu în 25, când soţii 
Ceauşescu au fost condamnaţi la moarte. 

Adrian Pană e de părere că cei care au condus coloanele de 
demonstranți „erau nişte bărbaţi foarte ciudati, după felul in care erau 
îmbrăcaţi, după culoarea pielii, după cum mergeau”. Ajuns într-o delegaţie la 
Bucureşti şi întrebat de evenimentele stradale din Timişoara, le-a răspuns că 
„nişte vandali făceau gălăgie pe străzi”, iar următoarea zi, când a ajuns la 
lucru, probabil în 19 — după relatarea sa — , „porțile erau închise, pentru că cei 
de la partid hotărâseră acest lucru”. 

Rodica Zehan confundă anul separării Cehoslovaciei în două state: în 
loc de 1993, raportează evenimentul tot la anul 1989; deşi liniile telefonice, 
în mare parte, au fost suspendate, ea spune că oamenii vorbeau mult la telefon 
şi că, probabil, după 20 decembrie nu s-a mai tras, deoarece armata a trecut 
de partea demonstrantilor. 

Doru Eugen Mot îşi aminteşte cum gen.-maior ing. Stefan Guşă, fost 
şef al Marelui Stat Major al Armatei Române în perioada 1986-1989, în 
curtea Fabricii Elba le-ar fi spus oamenilor că pot pleca la miting în Piaţa 
Operei şi „că tot ce s-a întâmplat mai devreme a fost doar o greşeală, că de 
fapt nu trebuia să se tragă.” 

Gheorghe Panescu spune ca pe data de 18, el şi colegii „s-au hotărât 
să meargă în Piaţa Operei, unde s-a strâns orașul. În jurul orei unsprezece au 
ieşit toţi angajaţii fabricii pe stradă (Spumotim), de unde au plecat împreună 
cu angajaţii de la I.A.E.M. (...) Când au ajuns, piaţa era plină de demonstranți 
(...), a început să se tragă si de aceea a trebuit să se întoarcă (...). Dacă in 
Reşiţa au murit numai 19 oameni, în Timişoara au murit cu miile.” 

Marian Ştefan Pavelescu are convingerea despre evenimentele din 
Decembrie 1989 că „au fost o lovitură de stat cu sprijin din exteriorul ţării, 
iar F.S.N-ul (Frontul Salvării Naţionale) „s-a folosit de naivitatea noastră şi 
lipsa de experienţă politică”. 

Viorica Tarata auzise de la soţul ei că în 16 decembrie o adunare 
protesta împotriva regimului în Piaţa Operei, Dorina lovanovici susține că 
totul a început în 19 decembrie, iar Alexandru Sârbu afirmă că parada militară 
a avut loc în 16 decembrie; Onut Danciu a aflat că la Lugoj manifestatiile au 
început în 19 decembrie şi că „Gărzile patriotice au venit de la Craiova să 
disperseze mulţimea” în 22 decembrie. 

Caius Jebelean a făcut sandwich-uri pentru revoluționari în 21 
decembrie şi a fost avertizat de un ofiţer să plece, că în caz contrar va fi 

împuşcat, iar „câteva secunde mai târziu, după ce a urcat în maşină, a auzit 
împuşcături”. 

Octavian Chirileanu are o teorie despre faptul că „după 50 de ani ţările 
din est trebuiau să intre din nou sub influenţa occidentului” şi că „martorii din 
fata locuinţei lui (László Tőkés) erau, de fapt, agenţi ruşi şi unguri care 
încercau să stârnească lumea la pornirea unei răscoale. Mai târziu li s-au 
alăturat şi români pentru protest. Armata, neştiind ce se întâmpla, a împuşcat 
oameni, din cauza agenţilor care aveau meseria de a face cât mai mult scandal 
posibil.” 

Eugenia Popescu spune că o colegă de a ei a auzit în noaptea de 16 
spre 17 decembrie focuri de armă, că doi dintre colegii ei au fost împuşcaţi 
pe treptele catedralei tot atunci şi că prefectul era Constantin Dăscălescu (de 
fapt, prim-ministru). 

Mihai Stoicescu, fiind într-o delegaţie la Cluj, a văzut în data de 18 
decembrie „un grup de 100 de cetățeni de pe platforma UGSR că au pornit 
revoluţia de la Cluj (...). A doua zi am plecat la întreprinderea unde am fost 
delegat. Acolo nu mai erau muncitori în fabrică, toţi au plecat la demonstraţii. 
Când am plecat de la Cluj, în apropiere de Turda, un cetăţean a aruncat linia 
de tren în aer, ca să oprească trenurile încărcate cu transportoare blindate să 
ajungă la Cluj.” 

Dietmar Holger Weisz crede că 16 decembrie a fost duminică şi că în 
acea seară se puteau auzi rafalele mitralierelor. Socantä este mărturia sa: ,,(...) 
deşi aveam livretul militar la mine, nu am primit nicio armă şi trebuie să alerg 
efectiv ca hrană pentru gloanţe” si „Da, da, acolo se vinde carne de porc, dar 
cineva spune că în altă parte poţi găsi carne de om”, pentru că se ştia că au 
fost omorâţi oameni, iar cadavrele lor au fost făcute uitate. 

Fiecare cetăţean se afla în oraş cu o anume treabă şi, la un moment 
dat, oamenii iau cunoştinţă de evenimentele legate de disidenta pastorului 
reformat, încercând să-l ajute: urmează coloana manifestantilor din diverse 
zone, se despart şi îşi dau întâlnire în Piaţa Operei, scandează lozinci, spun 
primele rugăciuni, cântă actualul imn al patriei. 

Ioan Oarsa consideră că „nu am scăpat în perioada post-decembristă 
complet de comunişti, ei s-au ascuns sub alte feţe şi alte tonuri”, dar crede 
totuşi „că Revoluţia a adus o schimbare în bine pentru toată populaţia 
României, fiindcă nu s-a mai tras la graniţă, nu au mai fost arestaţi şi bagati 
în spitale de nebuni, aveai dreptul să ai paşaport, s-a terminat cu statul la 
coadă pentru a cumpăra alimente, aveai voie să ai valută, shop-urile au 
dispărut, se putea cumpăra câtă benzină iti poftea inima, iar cel mai important 
lucru, aveai libertatea de a vorbi şi a gândi”. 

Dorina Ivan se referă la un moment de groază, când, după 22 
decembrie, s-au stins luminile stradale şi s-a tras în oameni, începând cu orele 
21.00-22.00, până la 7.00-8.00 dimineaţa. 

Florin Adrian Bălan avea 20 de ani la Revoluţie; tatăl lui, Radu Bălan, 
era prim-secretar al judeţului Timiş şi spune că nu era nici simpatizant, nici 
opozant al regimului. Pentru că nu se ştia ce se va întâmpla, tatăl lui l-a sfătuit 
să plece la Bucureşti, dar nu a rămas nici acolo, fiindcă se aşteptau ca 
violențele să înceapă pe Bulevardul Primăverii, unde locuiau şi ei. Aşa că a 
plecat la Slobozia. „Nici nu am ieşit din casă şi tot ce aflam, aflam de la 
televizor.” Când s-a întors, a aflat cum a fost împuşcată o vecină a soției sale 
când a ieşit în halat şi papuci de casă să vadă ce se întâmplă; un prieten de-al 
lui a fost împuşcat in propria casă, când stătea la masă cu familia: un glonţ a 
trecut prin fereastră şi l-a nimerit în gât. „Astfel de exemple se găsesc peste 
tot. Aceşti oameni sunt numiţi acum Eroi, dar nu au avut nicio şansă, poate 
că nu şi-ar fi dorit să devină Eroi.” 

Referindu-se la greşelile Revoluţiei, Florin Adrian Bălan consideră că 
„oamenii au fost prost organizaţi. A început totul atât de brusc, oamenii erau 
atât de bucuroşi că se puteau ridica, în sfârşit, împotriva regimului. Oamenii 
erau frustrati de condiţiile proaste de trai. S-a declanşat o isterie şi, când 
armata a început să tragă, toţi au fost nedumeriti. S-a exagerat, masele au fost 
puţin manipulate de anumiţi indivizi şi au acţionat deseori greşit. De exemplu, 
când au început să vâneze comunişti, pentru a se răzbuna.” Este eronată însă 
părerea că „s-au format trupe de revoluționari care urmăreau comunişti şi 
chiar îi ucideau, pentru a se răzbuna”. 

Sunt punctate, în schimb, cu obiectivitate dificultăţile cu care s-a 
confruntat tara imediat după Revoluţie: „Cea mai mare problemă a apărut 
după sfârşitul Revoluţiei. Se îndepărtase cu adevărat o conducere proastă şi 
stricată, dar nu aveam cu ce s-o înlocuim. România nu era pregătită pentru 
capitalism şi democraţie. Au fost înlăturați toţi oamenii cu vechime de la 
conducere şi au fost înlocuiţi cu oameni tineri, care nu aveau însă experienţa 
necesară conducerii unui stat. 

Şi aşa s-a putut fura foarte uşor din România în primul an după 
Revoluţie. Nu existau TVA, taxe vamale ş.a.“ 

Întrebat cum apreciază Revoluţia, Bălan concluzionează: „A eliberat 
tara de un regim îngrozitor, dar aceasta s-a adaptat greu după aceea. Oamenii 
au fost cuprinşi de frustrare şi ură şi s-a declanşat haosul. Prea multi 
nevinovaţi au murit. Ar trebui să se facă lumină şi să iasă la iveală tot ce a 
rămas necunoscut. Trebuie să arătăm că Eroii nu au murit în zadar.” 

Simona MOCIOALCĂ 


Maria Stoicuta si Flavia Biianu, Monumente memoriale ale Revoluţiei din 
Timişoara. Ghidul oraşului, Ed. Artpress, Timişoara, 2009, 20 p. 


we Bu 


printre care Maria Stoicuta si Flavia Biianu, şi anume aceea 
de a edita o broşură a monumentelor din Timişoara, dedicată 
Maria Stoica și la anu Eroilor Martiri din Decembrie 1989. 


Monumente memoriale ale Revoluției din 


ee, Elevii Liceului „Nikolaus Lenau” s-au implicat in 


mai multe activităţi, cu intenţia de a înţelege şi a comemora 
cei 20 de ani de la evenimentele pe care ei le cunosc doar de 
la părinţi, rude şi din informaţiile mass-media, nefiind nici 
măcar născuţi la acea vreme. 
Broşura are ca suport ştiinţific materialele oferite de 
Asociaţia Memorialul Revoluţiei, cu precădere filmul Jn 
d Memoriam, realizat de colegul nostru, Gabriel Burza, in 
care descrierea monumentelor porneşte de la sugestiile regretatului critic de 
artă Deliu Petroiu. 

Aşadar, în memoria eternă a Eroilor timişoreni care şi-au jertfit viaţa 
pentru căderea dictaturii comuniste, s-au construit, la iniţiativa Memorialului 
Revoluţiei, 12 monumente, număr sacru, special ales pentru semnificaţia lui 
de încheiere a unui ciclu, cu promisiunea începerii altuia nou. „La aceste 12 
«altare» ridicate în Timişoara, se adaugă construirea Complexului Memorial 
de la Cimitirul Eroilor şi Capela Martirilor din incinta Memorialului 
Revoluţiei.” 

Modul de reprezentare ales de sculptori este de un expresionism dur, 
care mult timp nu a fost înţeles, monumentele fiind catalogate urâte. Acest 
lucru este normal, pentru că durerea, suferința şi moartea nu intră în categoria 
estetică a frumosului. Sculpturile sunt special realizate pentru a şoca, ca să nu 
uităm niciodată durerea şi suferința provocate de reprimarea comunistă. 

Dacă pornim de la semnificaţia fiecărei sculpturi, putem înţelege mai 
bine evenimentele tragice care s-au derulat în zilele şi nopţile acelea de 
decembrie. 

Aproape de Piaţa Maria, locul unde a început Revoluţia, se află Piaţa 
Sinaia (Küttl), zonă în care au avut loc multe arestări şi bătăi violente in 
noaptea de 16/17 decembrie, iar în ziua de 17 s-a tras cu muniţie de război, 
murind oameni nevinovaţi. În memoria victimelor, a fost amplasată o lucrare 
într-o nişă a turnului-clopotnitä al Vechii Catedrale a Timişoarei. Biserica 
plângătoare a lui Marian Zidaru este realizată partial din bronz şi partial din 
travertin, ca o biserică sau un altar, sub forma unei succesiuni de arcade, 
surmontate de trei cruci. Pe arcade se disting nişte ochi, iar printr-o mică 
deschizătură se prelinge un fir de apă — lacrimi ale unui izvor ce nu va seca 
niciodată. Monumentul este amplasat chiar deasupra unei fântâni, ca oamenii 
care trec pe acolo să nu uite durerea cauzată în acea zi. Pe piedestal este 
inscripţionat un fragment din „Tatăl nostru”: „Şi ne iartă nouă greşelile 
noastre/Precum şi noi iertăm gresitilor noştri/Şi nu ne duce pe noi în ispita/Ci 
ne izbăveşte de cel rău...” Este o strigare, dar şi o rugăciune, ca răul din viaţa 
noastră să nu se mai repete... 

Un alt loc important în desfăşurarea evenimentelor este zona 
Căminelor Studentesti. În acest loc s-au oprit manifestantii, în seara de 16 
decembrie, chemând studenţii să li se alăture. Chiar în orele şi zilele 
următoare, mai multi studenţi au fost ucişi, răniţi, bătuţi sau arestaţi. Din acest 
motiv, Ştefan Kelemen a aşezat Monumentul omagial al Studenţilor Martiri 
din Decembrie 1989 chiar la intrarea în Campusul universitar. Crucea masivă 
din travertin are braţele scurte, asemănătoare crucilor de piatră din vechile 
timpuri, iar în elementul vertical este sculptată o nişă în care sunt puse 
lumânări în memoria Eroilor. 

În spatele cinematografului „Capitol”, aproape de Podul Mihai 
Viteazul, unde în 17 decembrie s-a tras fără somaţie asupra coloanei de 
manifestanți, se află Fântâna martirilor. Locul in care regretatul Victor Gaga 
şi-a amplasat lucrarea din travertin este, de asemenea, aproape de Catedrală, 
pe treptele căreia au fost ucişi tineri şi copii în după-amiaza de 18 decembrie, 
în timp ce cântau colinde creştine. Privit de la distanţă, monumentul are o 
structură masivă, dar analizând fiecare registru, se observă o deosebită 
complexitate: de la bază, ca o fântână, pe verticală, se ridică o zonă plină de 
frământări, deasupra căreia se află Crucea, care i-a călăuzit pe timişoreni. De 
asemenea, apar mai multe capete, într-o dezordine care simbolizează 
încleştarea din acel decembrie eliberator. La baza acestei încleştări este vatra 
strămoşească şi Crucea, care, în tradiţia creştină de milenii, ocroteşte şi apără 
credincioşii. Crucea stă atât sub semnul soarelui şi al luminii, în confruntarea 
cu cästile de oțel ale militarilor, cât şi sub cel al trecerii spre o altă epocă, 
înnoitoare. 

În Piaţa Sfântul Gheorghe se află statuia cu acelaşi nume, o creaţie a 
Silviei Radu, închinată copiilor care au murit nevinovaţi. Sfântul, realizat în 
bronz, are trăsături de mare fineţe, ţinându-şi picioarele pe o singură parte a 
calului, care este parcă un cal de jucărie. Deşi copil, eroul l-a doborât „pe 
balaur, simbol al totalitarismului, si se pregăteşte să-i dea lovitura de graţie, 
înfigându-i sulița în cap, un cap care încă se mai ridică, încă mai încearcă să 
muşte.” 

Chiar în fata Hotelului „Continental” se află lucrarea în bronz a altui 
artist plastic plecat dintre noi, Gheorghe Iliescu-Călineşti. Evoluție este o 
lucrare simbolică, aşezată acolo unde, în seara de 16 decembrie, manifestantii 
strigau: „Azi in Timişoara, mâine-n toată tara!”, iar în 17 decembrie, s-a 
deschis focul asupra demonstrantilor. „Dintr-un trunchi vertical se desprinde 
o sferă despicată, ca o sămânță ce s-a copt şi a plesnit, după care se înalţă o 
nouă siluetă, înnoitoare, ce creşte din sămânţa coaptă. Este vorba de istoria 
acestei tari, care trece prin timp, ca o plantă, crescând şi dezvoltându-se, apoi 
ajungând într-un moment exploziv, reprezentat de Revoluţie, după care îşi 
continuă mersul prin istorie, spre epoci mai bune. Simbolul de salt calitativ 
este reliefat prin creşterea verticală, dreaptă, similară celebrei opere a lui 
Constantin Brâncuşi.” 

La Podul Decebal impresionează statuia din bronz a unui alt artist 
dispărut, de asemenea, prea devreme dintre noi, Petru Jecza. Pieta este 
diferită de monumentele similare, ridicate mai ales după cel de-al Doilea 
Război Mondial, în care soldatul ucis se sprijină de un alt ostaş sau de patria 
recunoscătoare, întruchipată de femeia-iubită sau de femeia-mamă. La Pieta 

situația se inversează, „femeia, pe chipul căreia observăm o puritate şi o 
blandete nesfârşită, are capul căzut într-o parte, fiind protejată de trupul unui 
bărbat cu trăsături ferme, dar plin de tandrete fata de femeie. Monumentul a 
fost realizat ca un omagiu femeilor timişorene ucise în timpul Revoluţiei. 
Imaginea are la bază un fapt real şi cutremurător: moartea soţiei unui 
manifestant în braţele soţului, lângă Podul Decebal, în după-amiaza de 17 
decembrie.” 

Nu departe de zona industrială a Timişoarei, unde s-au îndreptat 
manifestantii, mai exact în Piaţa Traian, Clopotul libertăţii al lui Stefan 
Călărăşanu aminteşte de o posibilă chemare a poporului la luptă. În trecut, 
clopotul bisericii anunţa un pericol iminent, însă clopotul acesta din travertin 
este unul mut, „reflectând perplexitatea, şocul, mutenia în fata reprimării dure 
si sângeroase împotriva manifestantilor civili.” Clopotul „are un aspect 
masiv, monolitic, pe exterior aflându-se mai multe capete stilizate, ce 
înfăţişează, prin amalgamul lor, agitația şi confruntarea din cursul 
evenimentelor. Monumentul este aşezat pe o linie imaginară, care uneşte 
Biserica Ortodoxă Sârbă cu un monument ridicat la începuturile Timişoarei 
moderne, ceea ce marchează, din partea sculptorului, o încercare de 
continuitate cu tradiţia arhitecturală timişoreană. Întregul ansamblu al pieţei 
este ca o biserică cu clopot şi spaţiu sacru.” 

Lângă Casa Tineretului şi Spitalul Judeţean, la începutul Căii 
Martirilor (fostă Calea Girocului), unde locuitorii au ieşit pe străzi cu braţele 
goale, se află monumentul Deschidere al sculptorului german de origine 
română, Ingo Glass. Lucrarea, realizată dintr-un oţel rezistent din care se 
construiesc şi navele maritime, este alcătuită din două plăci, una verticală, şi 
cealaltă despicată în fata, între cele două plăci rămânând un spaţiu ca un fel 
de mormânt; pe prima placă, între două cruci, se află numele celor arşi la 
Crematoriul din Bucureşti, în timp ce a doua placă, fiind întredeschisă, 
simbolizează Cortina de Fier prin care se întrezăreşte lumina. 

Lucrarea Martirii din spatele Muzeului Banatului este inspirată din 
„spectacolul macabru dezvăluit de groapa comună din Cimitirul Eroilor, unde 
Martirii timişoreni au fost înhumați cu repeziciune, pentru a li se pierde 
urma.” Rudele lor urmau să fie informate că dispärutii au trecut peste graniţă. 
Chiar dacă şi acest monument din depărtare are un aspect monolitic, privindu- 
l de aproape, putem distinge capete omeneşti, membre, o mână aşezată pe 
piept, şi realizăm faptul că aceste trupuri, în loc să fie îngropate creştineşte, 
au fost aruncate ca nişte pachete fără valoare. Monumentul cuprinde şi un 
număr de şapte lespezi rectangulare, aflate în jurul elementului central, fiecare 

dintre ele simbolizând câte o zi în care Timişoara a fost singură înfruntând 
regimul totalitar, rezistând eroic până la victoria finală. 

Omul ţintă din Piaţa 700 al lui Bela Szakács prezintă o ființă umană 
din care „toate elementele constitutive par să se dezlipească. Figura lui 
reflectă durerea, suferinţa, dar şi indärjirea împotriva oprimärii.” 
Monumentul, situat în apropierea Spitalului Militar, la poarta căruia răniții au 
implorat, fără succes, milă şi ajutor pentru a-şi salva viaţa, „este o acuză 
nevorbitoare, dar veşnică, la adresa celor care au uitat să fie oameni”. Cu o 
țintă în mijlocul pieptului, individul neinarmat este, de fapt, o ţintă vie, astfel 
încât el cade, deoarece genunchii nu-l mai susţin, încleştând pumnii spre cer, 
fie ca o ameninţare împotriva criminalilor, fie ca o cerere disperată de ajutor 
de la Dumnezeu. 

Învingătorul de pe B-dul. Tache Ionescu (fost Leontin Sălăjan), 
frapează neplăcut privirea trecătorilor, dar reflectă faptul că mulţi oameni au 
rămas mutilati pe viata în urma participării lor la evenimentele revoluţionare. 
„Omul” regretatului artist plastic Constantin Popovici nu mai are decât 
piciorul şi mâna dreaptă, iar cu mâna cealaltă, cu ciotul rămas, tine o cärja. 
Ca un ultim efort, nu întâmplător cu mâna dreaptă ridică braţul în care ţine o 
spadă frântă, simbolizând o victorie scump plătită, incompletă şi dureroasă, 
dacă luăm în considerare starea jalnică în care a ajuns cetăţeanul. 

Chiar în faţa Unităţii Militare de pe Calea Lipovei, Paul Vasilescu a 
amplasat o lucrare din bronz, Eroica, ca şi cum personajul ar fi un paznic, dar 
şi un judecător al groaznicelor fapte comise atunci; el rămâne „un individ 
anonim, de aceea trăsăturile feţei nu permit recunoaşterea unei individualitati 
anume. Pe piept se distinge o cruce, crucea martiriului, crucea în care au 
sperat toţi cei care au rezistat atunci împotriva gloantelor. „Statuia nu are 
decât nişte începuturi de braţe, pieptul rămânând gol, în jurul mijlocului 
fluturând cămaşa în cădere, invitând forţele de represiune să tragă.” 

Complexul Memorial de la Cimitirul Eroilor este o lucrare colectivă a 
arhitecților timişoreni Liviu Brebe, Ionel Pop şi Pompiliu Alämorean şi se 
compune din trei elemente: o capelă a morților, cimitirul propriu-zis şi un 
monument la baza căruia arde o flacără veşnică. 

Cimitirul, în miniatură, este format dintr-o suită de pietre funerare 
negre, pe care au fost inscripţionate numele, anul naşterii şi data decesului; 
alternanţa alb-negru nu este întâmplătoare, ea sugerează succesiunea zilelor 
şi a nopților, a vieţii şi a morţii. Loc de reculegere şi rugăciune, de amintire a 
sacrificiului celor căzuţi, „mormintele sunt doar simbolice, refăcând practica 
cenotafurilor din vechime, când oştenilor căzuţi în luptă, departe de casă, ale 
căror trupuri nu mai puteau fi îngropate în vatra satului, li se construiau 

morminte simbolice, ce marcau prezenţa lor în continuare în sânul comunităţii 
pentru care s-au jertfit. Într-un mod analog, Eroii Revoluţiei din Timişoara 
vor rămâne pururi în inima şi amintirea noastră. 

Capela Martirilor se află chiar în incinta Memorialului, o clădire 
istorică din secolul al XVIII-lea. Pictată de artistul Manole Pătraşcu, capela a 
fost pusă sub patronajul Sfântului Iosif cel Nou de la Partoş (sfânt ortodox) şi 
al Sfântului Gerhard de Cenad (sfânt catolic), dorindu-se realizarea unui lăcaş 
ecumenic, ţinând seama că, la Revoluţie, au participat oameni de diferite 
confesiuni. „Pictura este de o deosebită expresivitate. Pe peretele opus 
altarului este prezentă Învierea cea de obşte a lui Hristos, care scoate din Iad 
sufletele drepţilor morţi până la venirea Lui. Alăturat de această scenă, se află 
numele Eroilor, în aşteptarea Învierii. Pe peretele din dreapta este pictată o 
reproducere după celebra lucrare a lui Andrei Rubliov, Sfânta Treime apărută 
sub stejarul de la Mamvri. Pe latura altarului se află chipul Sfintei Fecioare, 
ocrotitoarea celor în suferință, şi Isus, Mântuitorul lumii, în două ipostaze: 
răstignit şi dreptul judecător, iar pe boltă Isus Pantocrator veghează asupra 
noastră.” 

Mai există în oraş, pentru a omagia momentul Decembrie 1989, trei 
troițe, pe spaţiul verde din fata Catedralei (donate de oamenii din Săpânța), şi 
lucrarea sculptorului Paul Neagu, plecat, de asemenea, la cele veşnice — 
Crucificare —, inaugurată în 1999, cu ocazia împlinirii a 10 ani de la 
Revoluţie. 


Simona MOCIOALCĂ 

VA DOCUMENTAR 


BUZIAS — Decembrie 1989 


Asezat pe locul fostului castru roman Ahihis, Buziasul este consemnat 
documentar în anul 1321. În 1725 este amintită în Buziaş o biserică ortodoxă 
din lemn, iar în 1776 prima şcoală românească. Inaugurarea primului sezon 
balnear în vara anului 1811 şi declararea lui în 1819 drept staţiune balneară 
au influenţat decisiv evoluţia Buziaşului, care va ajunge în 1890 reşedinţă de 
district, iar în 1956, oraş. 

Situat la 35 km de Timişoara, având o importantă platformă 
industrială şi o populaţie de aproximativ 9000 de locuitori, oraşul Buziaş se 
va racorda la revolta timişorenilor, atât prin participarea directă a unor 
localnici la evenimentele din municipiul de pe Bega, cât şi prin acţiunile de 
protest şi de solidaritate cu timişorenii revoltați. 

Astfel, după ce mai multi locuitori ai oraşului celor ,,11 izvoare cu ape 

minerale carbogazoase” aflaseră încă din seara zilei de 16 decembrie despre 
începutul revoltei timişorenilor prin intermediul postului de radio „Europa 
Liberă”, în dimineaţa zilei de 17 decembrie, loan Cin, ce avea să devină unul 
dintre liderii demonstrantilor, pleacă la Periam, la o activitate de 
evanghelizare. Pe tren află despre revolta timişorenilor din ziua precedentă. 
La ora 12,40 s-a reîntors în Gara de Nord din Timişoara, iar de acolo a plecat 
în Piaţa Maria. „Peste tot vitrinele erau sparte. Se făcea curăţenie. Erau 
cordoane de milițieni şi forte civile. La Sinaia [restaurantul — 
n.n.] era agitaţie. La 13,15 s-au auzit scandări dinspre catedrală”, îşi aminteşte 
Cin”!. Până va pleca spre Buziaş — la 19,20 — Cin va vedea o mare parte din 
evenimentele celei mai sângeroase duminici din istoria modernă a 
municipiului de pe Bega: devastarea Judetenei de Partid, intervenția 
tancurilor, deschiderea focului asupra demonstrantilor, apariția primelor 
victime. 

Şi Viorel Tudosi află despre evenimentele de la Timişoara în 
dimineaţa zilei de 17 decembrie, de la fostul contabil şef al Întreprinderii 
Electromotor Timişoara, ce însoțea echipa de handbal feminin la Buziaş, 
pentru un meci programat la ora 11,00%. Vestea despre cele întâmplate la 
Timişoara se răspândeşte cu repeziciune, iar plecarea TAB-urilor de la 
Unitatea militară din Buziaş „a făcut ca atmosfera din oraş să fie şi mai 
tensionată”, răspândindu-se zvonul că ungurii au ocupat capitala 
Banatului. In realitate, în 17 decembrie 1989, la ora 15,30, generalul Vasile 
Milea, ministrul Apărării Naţionale, a ordonat U.M. 01233 Buziaş, U.M. 
01140 Lugoj şi U.M 01380 Arad să afluiască cu tehnică de luptă spre 
Timişoara, pentru a participa la menţinerea ordinii şi împrăştierea 
protestatarilor”. Militarii din Buziaş, conduşi de maiorul Octav Pleşca, vor 
participa la apărarea sediului Comitetului Municipal de Partid şi a podurilor 
din spatele Catedralei. Despre evenimentele zilei de 17 decembrie, „cea mai 
cumplită zi din istoria oraşului Timisoara””, Liliana Badea află în cursul 


50 Octavian Sfetcu, Buziaş — temelii istorice si teatrale, Timisoara, Edit. Orizonturi 
Universitare, 2001, p. 28 

>? Declaraţia lui Viorel Tudosi 

54 Declaraţia Lilianei Badea 

55 Armata română în Revoluţia din Decembrie 1989. Coordonator: Costache Codrescu, 
Ediţia a II-a, Bucuresti, Edit. Militară, 1989, p. 63 

56 Miodrag Milin, Timisoara 15-21 decembrie ’89, Timişoara, 1990, p. 39 

serii, în urma convorbirii telefonice avute cu loan Savu, fratele ei: „Lili, se 
trage, aici, în Calea Girocului! Nu-ţi vine să crezi, au tras în oameni, au tras 
în copii! Sunt nişte criminali! Pune mâna pe telefon şi sună-i pe toţi prietenii 
din tara, spune-le ce se întâmplă la noi! Spune la Buziaş despre tot ce ţi-am 
povestit eu!” era îndemnul făcut de cel ce va deveni unul dintre cei mai 
importanţi lideri ai revoluţionarilor timişoreni. 

A doua zi, luni, 18 decembrie, în toate întreprinderile oraşului se 
comentau evenimentele de la Timişoara cu teamă, dar şi cu speranţa că şi în 
România se va întâmpla ceea ce se întâmplase în toate ţările comuniste aflate 
sub influenţa Moscovei. Astfel, la S.M.A Buziaş, şeful de atelier Ioan Cin le- 
a povestit oamenilor din subordine despre cele văzute pe străzile oraşului 
Timisoara, solicitându-le un moment de reculegere în memoria celor căzuţi 
pentru libertate şi demnitate. La ora 10,00 a fost chemat la o şedinţă operativă, 
unde inginerul Emilian Ciotescu de la Trustul S.M.A Timişoara le-a vorbit, 
printre altele, şi despre cele întâmplate în Timişoara. Ciotescu, devenit peste 
ani revoluţionar cu certificat, le-a spus celor prezenţi că „huliganii şi bandiții” 
au dat foc oraşului şi le-a solicitat să manifeste maximă vigilenta, pentru ca 
astfel de evenimente să nu se repete şi la Buziaş. Atunci când Cin l-a contrazis 
spunând că a văzut răniți şi morţi la Timisoara, Ciotescu a trecut la ameninţări. 
Şi la secţia Electromotor Buziaş nu se vorbea decât despre evenimentele de 
la Timişoara, Cristian Palimaruc, care avea un umăr dislocat în urma unei 
altercatii avute cu un militar din forţele de ordine, le relata colegilor despre 
sângeroasa represiune soldată cu morţi şi răniţi. „Atunci — mărturiseşte Viorel 
Tudosi — m-am hotărât că trebuie să fac ceva, să sprijinim mişcarea de la 
Timişoara.” 

În ziua următoare, Tudosi, împreună cu Aurel Marian, a plecat la 
Timişoara, unde continua să se tragă, peste tot văzând cordoane de militari şi 
civili: „În dreptul Restaurantului Sinaia am auzit alte focuri de armă automată. 
Cetăţenii înspăimântați fugeau în sens invers de cum mergeam noi. Un 
cetăţean ne-a tras într-un magazin să ne adăpostim, reproşându-ne că suntem 
iresponsabili. Pe partea de vis-a-vis a apărut un T.A.B. de pe care se trăgea 
cu o mitralieră. După ce a trecut T.A.B.-ul, am ieşit să ne continuăm drumul, 
dar T.A.B.-ul s-a întors şi venea în direcţia noastră, trăgând în continuare. 
Atunci eu, împreună cu alti cetăţeni, am intrat în holul unei clădiri.”58 Seara, 
cei doi muncitori s-au întors în Buziaş şi au trecut pe la secţia Electromotor, 
povestindu-le colegilor din schimbul doi despre cele întâmplate şi rugându-i 


57 Declaraţia lui Viorel Tudosi 

să-i anunţe pe muncitorii din celelalte schimburi să vină a doua zi cât mai 
mulţi, pentru a vedea ce-i de făcut. 

Evenimentele de la Timişoara devin subiectul principal pentru toţi 
locuitorii Buziaşului, indiferent de locul de muncă. Viorel Drăgan, şeful 
formaţiei „Sah-Mat”, care cânta la Restaurantul „Silagiu”, unde se afla in 
cantonament echipa de volei feminin a Clubului Dinamo Bucureşti, 
consemnează: „Noi, cei din formaţie, nu mai aveam starea de a cânta, aşa că 
în restaurant fiecare comenta în grupul său evenimentele, cu o teamă ascunsă 
să nu audă ceilalți aceste lucruri, neavând încredere unii în alţii, mai ales că 
echipa Dinamo, după cum ştiam noi, aparţinea Ministerului de Interne.” De 
aceea, exista o dorință comună, împărtăşită de tot mai mulţi localnici, de a 
declanşa o mişcare de protest şi solidaritate cu Timişoara, în ziua de 20 
decembrie. Au încercat acest lucru atât muncitorii de la secţia Electromotor, 
cât şi cei de la S.M.A, dar teama, prudenta şi insuficienta organizare au făcut 
ca această intenţie să fie amânată pentru a doua zi. La Electromotor numărul 
celor prezenţi la serviciu era mai mare ca de obicei, venind şi muncitori din 
alte schimburi, dar nimeni nu s-a apucat de lucru. Declanşarea acţiunii de 
protest plutea în aer, dar în timp ce unii doreau să plece la Timişoara, alţii 
voiau să se demonstreze în curtea întreprinderii. Nu s-a declanşat protestul în 
20 decembrie, dar s-a hotărât ca a doua zi să vină de dimineaţă toate 
schimburile, pentru a ieşi la o demonstraţie. După-amiază şi seara, 
reprezentanţi ai muncitorilor de la Electromotor, ce vor deveni lideri ai 
demonstrantilor, au luat legătura cu alti muncitori de la celelalte întreprinderi 
din oraş, informându-i despre intenţia lor de a ieşi în stradă şi solicitându-le 
să li se alăture. Nici muncitorii de la S.M.A nu au ieşit în stradă, deşi în ziua 
precedentă au trimis emisari la toate întreprinderile oraşului, pentru a-i 
informa despre intenţia lor de a ieşi în stradă si a le cere să li se alăture. In 
seara zilei de 20 decembrie, în Buziaş era o stare tensionată, numărul celor 
cărora nu le mai era teamă de posibile represalii şi doreau să urmeze exemplul 
Timişoarei fiind tot mai mare. O mărturiseşte şi Adrian Moise, unul dintre 
membrii formaţiei „Şah-Mat”: „La serviciu era o atmosferă apăsătoare, cu toţi 
colegii mei de formaţie dezbăteam evenimentele din Timişoara şi ne gândeam 
ce am putea face ca şi locuitorii oraşului Buziaş să se ridice, deoarece nu era 
normal ca la câţiva km de oraşul nostru, la Timişoara, oamenii să moară 
împuşcaţi şi noi să stăm nepăsători. Tot din acelaşi motiv am protestat şi, în 
acea seară, nu am susţinut programul artistic, nu am cântat.”% Locuitorii 

Buziaşului, ca şi cei ai altor localităţi bänätene conectate la evenimentele de 
la Timişoara, aşteptau cu nerăbdare întoarcerea lui Ceauşescu din Iran şi 
anuntatul discurs televizat. Unii sperau într-o minune, neexcluzand nici chiar 
demisia dictatorului, alţii credeau că se va repeta episodul Braşov. Din păcate, 
discursul lui Ceauşescu a fost fără echivoc: „Mă adresez tuturor cetăţenilor 
patriei noastre cu chemarea de a da dovadă de înalt spirit patriotic şi 
revoluţionar, de a înţelege că cele întâmplate la Timişoara constituie acţiuni 
organizate din timp de cercurile reacționare, de agenturile de spionaj străine, 
care au inițiat toate acestea împotriva patriei noastre. Să actionäm cu toată 
răspunderea în aşa fel încât, nicăieri în ţara noastră, să nu se mai poată 
organiza şi să nu se mai producă asemenea situatii.”°! De aceea, seara de 20 
decembrie va fi edificatoare „pentru hotărârea noastră de a ne alătura celor de 
la Timişoara, fiind convinşi că Nicolae Ceauşescu devenise un conducător 
fanatic, care ajunsese până acolo încât să dea ordin forțelor armate să tragă în 
popor”, îşi aminteşte Viorel Drăgan. Şi familia lui Adrian Moise era convinsă 
că trebuia să iasă a doua zi în stradă alături de muncitorii de pe platforma 
industrială a oraşului, în ciuda temerilor părinţilor săi: „Eu şi soţia mea i-am 
asigurat că o să fie un marş de protest paşnic contra lui Ceauşescu şi trebuie 
să ne alăturăm şi să îi sprijinim pe timişoreni, deoarece jertfa lor ar fi fost în 
zadar, iar acest gest îl facem pentru o viață mai bună, pentru copilul nostru 
care avea doar un an şi două luni şi care nu ar fi trebuit să cunoască frica şi 
teroarea de a te exprima liber, să aibă condiţii mai bune de trai şi să aibă o 
copilărie mai fericită decât a noastră, lipsită de paradele pompoase ale cultului 
personalităţii familiei Ceausescu.” 

Într-adevăr, la primele ore ale dimineţii de 21 decembrie muncitorii 
de la întreprinderile de pe platforma industrială se organizează pentru a ieşi 
în stradă. La ora 7,30 erau în Strada Principală, între Fabrica de Încălţăminte 
„Modern” şi S.M.A., muncitorii de la această întreprindere cântând 
„Deşteaptă-te, române!” şi scandând lozinci împotriva regimului dictatorial. 
Concomitent, muncitorii de la Electromotor se adună în curtea întreprinderii, 
scot steagurile de la magazie şi decupează stema şi, cântând acelaşi cântec 
mobilizator, se deplasează în acelaşi spaţiu din Strada Principală. Acolo se 
vor organiza, stabilind oameni de ordine care să împiedice acte de violență 
sau de vandalism, vor striga lozinci şi vor trimite emisari la celelalte 
întreprinderi din oraş, la spital şi la şcoală, pentru a face cunoscută începerea 
acţiunii de protest şi a îndemna la solidaritate. În jurul orei 9,00, coloana 

formată din muncitorii de pe platforma industrială a oraşului porneşte în 
frunte cu liderii impusi ad-hoc — Viorel Tudosi, Ioan Cin şi loan Maruster — 
spre primăria oraşului. Pe traseu au cântat şi au scandat lozinci: „Jos 
Ceauşescu!”, „Jos dictatura!”, „Români, veniţi cu noi!”, „Vrem saloane de 
Crăciun, nu conducător nebun!”, „Noi suntem poporul!”, „Azi în Buziaş, 
mâine în alt oraş!” etc. Coloana, flancată de oameni de ordine pentru a nu se 
provoca distrugeri sau diversiuni, s-a oprit la Întreprinderea Apemin, unde s- 
au alăturat şi muncitorii de la această întreprindere şi apoi s-a abătut în zona 
blocurilor, pentru a atrage şi alti protestatari, revenind pe Strada Principală. 
În dreptul Bisericii Ortodoxe demonstrantii au îngenuncheat şi, la îndemnul 
lui Ioan Cin, au rostit rugăciunea „Tatăl nostru”. De la biserică au plecat spre 
Primărie, pentru a organiza un miting de protest. Între timp, primärita Ana 
Maria Doran, fiind informată de ofiţerul de Securitate care răspundea de 
Buziaş despre intenţia muncitorilor de a organiza o demonstraţie de protest, 
l-a sunat pe generalul Ion Coman la Timişoara şi i-a dat asigurări că a luat 
toate măsurile. În acelaşi timp, i-a cerut Georgetei Cîndea, preşedinte al 
Cooperaţiei de Consum Buziaş şi secretar cu probleme organizatorice al 
Comitetului Orăşenesc de Partid, să închidă magazinele, să trimită angajaţii 
acasă şi să facă tabel nominal cu cei ce vor participa la demonstraţie, dar 
aceasta va refuza să îndeplinească aceste dispoziţii. 

În momentul in care coloana de demonstranți s-a apropiat de Primărie, 
atât primarita, cat şi majoritatea funcţionarilor au părăsit sediul. La fel au 
procedat şi milițienii care fuseseră chemaţi să apere Primăria. De aceea, 
solicitarea demonstrantilor ca primärita şi ceilalți angajaţi ai Primăriei să li se 
alăture, să-şi exprime adeziunea la forma lor de protest şi să transmită mesajul 
de solidaritate cu timişorenii la Bucureşti, a rămas fără ecou. Singurul 
reprezentant al conducerii locale care a avut un dialog binevoitor cu 
demonstrantii, mărturisindu-le că le înţelege nemulţumirea şi rugându-i să se 
manifeste paşnic şi să nu vandalizeze oraşul, a fost viceprimarul Pavel 
Gurban. La solicitarea lui Viorel Tudosi, portretele lui Ceauşescu şi 
materialele de propagandă au fost adunate şi apoi li s-a dat foc. Adresându-se 
mulțimii, loan Cin a făcut apel la unitate, cerându-le demonstrantilor să-şi 
învingă frica şi să lupte până la căderea dictatorului“. Mesaje asemănătoare 
au transmis şi Viorel Tudosi, loan Măruşter şi Aurel Marian. Din mulţime, 
Viorel Drăgan a strigat că ar fi bine ca cei care au vorbit să îşi spună adresele, 
ca, în cazul în care se va acţiona asupra lor, să se ştie acest lucru şi să se 


x? 

intervină. La propunerea lui Aurel Marian s-a făcut o chetă pentru strângerea 
de bani în vederea trimiterii de telegrame în diferite oraşe ale ţării, prin care 
să se facă cunoscută revolta muncitorilor din Buziaş". 

De aceea, când coloana de demonstranți a ajuns în dreptul poştei, mai 
multi demonstranți — Ioan Cin, Aurel Marian, Viorel Tudosi, Adrian Moise, 
Ioan Maruser, Voicu Giuca etc. — au intrat în oficiul postal şi au cerut 
formulare pentru expedierea telegramelor adresate unor mari intreprinderi din 
tara: U.T.A. Arad, Electroputere Craiova, U.M.T Timisoara, ,,Tractorul” 
Brasov, Combinatul Siderurgic Hunedoara, Uzinele ,,23 August” Bucuresti, 
„Sămănătoarea” Bucureşti, ,,Colentina” Iasi etc. Prin aceste telegrame se 
făcea un apel către muncitorii acestor întreprinderi de a se alătura 
timişorenilor, urmând exemplul muncitorilor din Buziaş, şi de a continua 
lupta până la înlăturarea lui Ceauşescu. O telegramă a fost adresată conducerii 
Frontului Democratic Român aflată în balconul Operei din Timişoara, pentru 
a fi citită in fata timişorenilor aflaţi în Piaţa Operei, asigurându-i că nu mai 
sunt singuri, pentru că şi locuitorii oraşului Buziaş sunt alături de ei“. 
Sesizând frica şi deruta oficiantelor, revoluționarii le-au asigurat că îşi asumă 
întreaga răspundere, completând pe formulare adresa completă conform 
actului de identitate, dar le-au cerut ca telegramele să fie confirmate în fata 
lor de către oficiile care le-au recepționat, pentru a fi siguri că ele au fost 
transmise. 

De la poştă coloana de demonstranți s-a îndreptat spre Biserica 
Catolică, unde au fost întâmpinați de preotul Peter Szabo, care a dat dispoziţie 
să se tragă clopotele, a rostit rugăciunea „Tatăl Nostru” şi i-a binecuvântat pe 
protestatari. Aceştia, după ce au îngenuncheat şi au păstrat un moment de 
reculegere, şi-au continuat marşul pe lângă hotelurile „Timiş” şi „Parc”, pe 
Strada Avram lancu, apoi au trecut podul spre Piaţa oraşului, oprindu-se la 
Biserica Ortodoxă, unde au îngenuncheat din nou şi au spus „Tatăl Nostru”. 
Aici s-a oprit marşul de protest, urmând să se întâlnească în acelaşi loc a doua 
zi şi să continue protestul până la căderea dictatorului. Tot aici s-a hotărât ca 
Adrian Moise să aducă staţia de amplificare folosită de formația „Sah-Mat” 
şi să o monteze în fata primariei®™. 

În seara zilei de 21 decembrie, Buziaşul devine un oraş liber, puterea 
comunistă locală fiind inexistentă. Primärita a fugit la Timişoara, iar milițienii 
s-au retras în sediul Miliției. De aceea, revoluționarii au constituit patrule 

pentru a supraveghea vitrinele magazinelor, temându-se că s-ar putea înscena 
spargerea lor, pentru a compromite acţiunea de protest desfăşurată în ziua de 
21 decembrie. Cu toate acestea, majoritatea revoluţionarilor nu au dormit 
acasă, de teama unei posibile mobilizäri a forţelor represive. 

Aşa cum se stabilise, a doua zi demonstrantii urmau să se întâlnească 
în fata Bisericii Ortodoxe în vederea reînceperii demonstraţiei de protest. În 
aşteptarea acestui moment, membrii formaţiei ,,Sah-Mat” s-au întâlnit la 
Restaurantul „Silagiu” şi au pregătit stația de amplificare pentru mitingul din 
fata Primăriei. 

Într-adevăr, la ora 9,00, în jur de 3000 de demonstranți s-au adunat în 
fata Bisericii Ortodoxe, fiind întâmpinați de preotul loan Carebia. Acolo au 
îngenuncheat, au păstrat un moment de reculegere în memoria morţilor de la 
Timişoara, au rostit rugăciunea „Tatăl Nostru”, iar preotul i-a binecuvântat. 
De acolo coloana de demonstranți s-a deplasat pe Strada Avram Iancu, Strada 
Principală, a trecut prin fata Miliției şi s-a oprit la Primărie, unde era deja 
montată stația de amplificare. Muncitoarele de la secţia tricotaje-covoare a 
Cooperativei „Silagiu” au venit cu lumânări aprinse, alăturându-se celorlalţi 
manifestanți în fata Primăriei. 

De la microfonul instalat pe treptele din fata Primăriei, Viorel Drăgan, 
care şi-a asumat rolul de moderator, a solicitat ca „toţi conducătorii de 
întreprinderi, cei în funcţii deosebite, şi intelectualii să vină la microfon şi să 
spună ca un jurământ sacru, cu mâna pe drapel, „Jos Ceauşescu!”%7. Prin acest 
apel el dorea ca cei prezenţi să-şi precizeze poziţia, dacă sprijină sau nu 
acţiunea de răsturnare a regimului dictatorial. „Această idee — mărturisea mai 
târziu Viorel Drăgan — a picat ca trăsnetul peste majoritatea celor aflaţi ce 
deţineau funcţii şi, cu tristeţe o spun, peste intelectualii oraşului Buziaş”. Într- 
adevăr, doar Georgeta Cîndea, Rodica Drăgan şi Liliana Badea s-au delimitat 
fără rezerve de regimul ceauşist. 

Nu aceeaşi atitudine a avut-o primarita Ana Maria Doran, care la 
solicitarea demonstrantilor, a acceptat să se reîntoarcă în Buziaş, după ce in 
ziua precedentă plecase la Timişoara. La primele ore ale dimineţii, loan Cin 
şi secretarul Primăriei, Sever Carabet, au plecat cu Ionicä Hudrea, şoferul 
directorului S.M.A. Buziaş, la Timişoara pentru a o convinge pe primarita să 
vină la Primărie, dându-i asigurări că nu i se va întâmpla nimic. Primärita 
acceptă, astfel că în momentul începerii mitingului ea se afla în Primărie. Cel 
care o invita să le vorbească demonstrantilor este Viorel Drăgan: „Cu drapelul 
în mână am intrat în biroul doamnei primar, aducându-i la cunoştinţă că 


67 Declaraţia lui Viorel Drăgan 


143 


mulțimea doreşte să le vorbească — de altfel, strigătele celor de afară răzbăteau 
până în birou”. La rugămintea ei, Drăgan a asigurat-o că nu i se va întâmpla 
nimic, că nu va fi agresată, pentru că mulțimea doreşte „să se ştie de partea 
cui este dânsa ca şi conducător al oraşului. Are loc şi un fapt inedit: ei îi spun 
că, dacă va spune cu mâna pe drapel două cuvinte, va rămâne respectată şi 
poate chiar primar în continuare. Interesată, mă întreabă care sunt cele două 
cuvinte. Răspunzându-i «Jos Ceausescu!», are un moment de leşin, spunând 
că acest lucru nu îl poate face.”°® Primärita vine in fata mulțimii, vorbeşte de 
la microfon, dar, ocolind „esenţa evenimentului”, este huiduită şi obligată să 
se retragă şi să părăsească Primăria. 

După acest moment, sub protecţia unui cordon format din loan 
Măruşter, loan Dumitru şi Voicu Giuca, s-au perindat la microfon, 
transmițând mesaje de condamnare a regimului ceaușist şi de încurajare a 
protestatarilor, cei care au vorbit şi în ziua precedentă — Viorel Drăgan, loan 
Cin, Viorel Tudosi, Aurel Marian şi loan Măruşter — dar şi alţii. O puternică 
emoție au transmis atât cântecele interpretate de Liliana Badea - „Deşteaptă-te, 
române!”, ,,Asa-1 românul”, „Hora Unirii” — cât şi discursurile rostite de cei 
care s-au alăturat demonstrantilor în acele momente, sărutând drapelul cu 
stema decupatä si strigând „Jos Ceausescu!”. „În ciuda riscului de a fi linşată 
de populaţie, ca urmare a politicii cooperatiei de achiziţii şi naţionalizare a 
alimentelor, dar mai ales a repercusiunilor ce le-aş fi avut de suportat pe linie 
politică, în câteva minute de la anunţ, în aclamatia mulțimii prezente, m-am 
prezentat la microfon, unde mi-am exprimat adeziunea la mişcarea împotriva 
regimului comunist — 
declară Georgeta Cîndea. În momentul în care, cu mâna pe steag, îmi 
exprimam dezicerea de comunism, din mulţime s-a anunţat că Ceauşescu a 
fugit.” 

Printre cei care s-au perindat la microfon pentru a se adresa mulţimii 
până la fuga lui Ceauşescu, s-a aflat şi căpitanul Achim Marinescu, şeful 
miliției din Buziaş. Acesta şi-a retras oamenii din subordine la postul de 
miliţie şi i-a asigurat pe protestatari că militia locală nu va interveni pentru a 
împiedica mitingul de protest. Un mesaj de salut şi de mulţumire pentru 
telegrama trimisă în ziua precedentă Frontului Democratic Român din 
Timişoara a fost transmis de la acel microfon de către un reprezentant al noii 
structuri de putere create în oraşul de pe Bega, încă din 20 decembrie. 

Între timp, liderii demonstrantilor s-au retras în sediul Primăriei şi au 
constituit un Comitet de conducere a oraşului Buziaş, prin extinderea 
nucleului constituit în 21 decembrie şi împărțirea atribuţiilor. Noul comitet 
era format din: Viorel Tudosi (preşedinte), Ioan Cin (vicepreşedinte), Liliana 
Badea (secretar) şi Mirela Baboc, Georgeta Cîndea, Viorel Drăgan şi Aurel 
Marian (membri). Comitetul a fost supus votului mulţimii şi acceptat în 
unanimitate”. 

Vestea despre fuga lui Ceauşescu a fost dată atât de inginerul agronom 
Petru Roşu din balconul apartamentului situat în vecinătatea Primăriei, cât şi 
de unul dintre demonstranți, Molnar, aflat în mulţime cu un aparat de radio 
portabil. Pentru că informaţia a fost repetată de mai multe ori la Radio 
Bucureşti, mesajul a putut fi transmis şi prin microfonul din fata Primăriei, 
spre bucuria celor prezenţi, care, după ce au îngenuncheat, au dansat Hora 
Unirii, au cântat şi au pornit în mars pe străzile oraşului. 

Comitetul, instalat în sediul Primăriei, a trecut la gestionarea 
problemelor curente: apă, căldură, aprovizionarea cu pâine şi cu produse 
alimentare de primă necesitate şi asigurarea pazei la obiectivele importante 
din oraş: sediul Consiliului Frontului Salvării Naţionale Buziaş, I.R.E.T, 
Apemin, Uzina de apă, centralele termice şi intrările în oraş. În acest sens, s- 
a luat legătura cu căpitanul Voicu Ionita de la U.M. 01380, solicitându-i 
constituirea de patrule de militari şi ofiţeri, şi cu şeful miliției din Buziaş. 

Din păcate, nici locuitorii oraşului balnear nu vor scăpa de diversiunea 
„teroriştilor”, care, chipurile, veneau spre Buziaş din toate direcțiile. 
Subofiterul de miliție Alexandru Comănescu informează conducerea oraşului 
că în Bacova au descins mai multi terorişti cu un elicopter şi solicită un pistol- 
mitralieră şi o grupă de soldaţi. Este trimisă de urgenţă o patrulă militară 
pentru a verifica zvonul care, bineînţeles, nu s-a confirmat. Alte zvonuri erau 
legate de atacarea Uzinei de apă si a depozitului de muniţie”!. În noaptea de 
22/23 decembrie, din neatentie, un soldat a tras un foc de armă în Cimitirul 
Ortodox, creând panică, pentru că s-a răspuns imediat din partea altor soldaţi 
aflaţi în patrulare. Pentru a ţine sub control situaţia, s-au solicitat maşinile de 
la toate instituţiile oraşului, iar o parte dintre demonstranți s-au integrat în 
patrule: Adrian Moise, loan Măruşter, Voicu Giuca, Petru Prisecaru, Marius 
Şoit, Octavian Filievici, Valentin Nagy, Oswald Schwartz, Bela Vincze, 
Valer Tarzan etc.” 

În 24 decembrie, conducerea oraşului a trecut printr-un moment 
nedorit, inexplicabil pe deplin nici până astăzi, fiind la un pas de a fi 
înlăturată. Sub pretextul că sunt nereguli la U.M. 01380, trei ofiţeri D.I.A. au 
venit la Primărie şi i-au luat cu un ARO al unității militare pe Viorel Tudosi, 
Georgeta Cîndea şi Liliana Badea, iar pe loan Cin de la Biserica Penticostală. 
Toţi au fost duşi la punctul de control al unităţii, unde au avut loc discuţii 
contradictorii între cei trei ofiţeri, comandantul unităţii şi maiorul Ionita 
Voicu. La un moment dat, li s-a comunicat reprezentanţilor puterii locale ca 
sunt arestaţi, deoarece au încălcat regulamentele militare”. „După discuţii 
aprinse şi ameninţări — consemnează Liliana Badea — fiind făcuţi bandiți si 
huligani, ni s-a comunicat că suntem sub arest. În acel moment am spus că 
vreau şi am dreptul să vorbesc cu generalul Vlad Popescu de la Divizia 
Mecanizată, care aşteaptă telefonul meu pentru a raporta ce se întâmplă. După 
acest telefon am fost lăsaţi şi conduşi la Primärie.”’* 

După alegerea conducerilor F.S.N. din întreprinderile şi instituţiile 
oraşului Buziaş, la 13 ianuarie 1990 s-a convocat o adunare la care vor 
participa 120 de delegaţi ce reprezentau toate întreprinderile şi instituţiile 
oraşului. Sub preşedinţia lui loan Cin, această adunare va alege Consiliul 
Frontului Salvării Naţionale din Buziaş, format din 21 de membri. În aceeaşi 
zi s-a ales şi Biroul Executiv al F.S.N. Buziaş: preşedinte — Viorel Tudosi; 
vicepreşedinte — loan Cin şi Horst Lovasz; secretar — Liliana Badea şi membri 
— Achim Marinescu, Carol Moldovan, Adalbert Weigang, Aurel Marian şi 
Peter Szabo”. 


Dumitru TOMONI 

75 Arhiva Primăriei Buziaş, doc. 43/31.01.1990, p. 4-5 


146 


Teroriştii au ucis, dar n-au fost găsiţi 
Presa scrisă a alergat degeaba după criminalii din Decembrie 1989 


O zi grea, zile grele... 

Tema teroriştilor a fost intens dezbătută în anii de după căderea lui 
Ceauşescu. Au existat speculaţii că ar fi provenit din angajaţi ai fostei 
Securitati, că ar fi fost componenți ai celebrei unităţi USLA, pregătiţi tocmai 
în lupta antiteroristă, că ar fi fost tineri luaţi din orfelinate şi crescuţi cu scopul 
de a lupta şi de a provoca diversiuni. O teorie intens vehiculată a fost aceea a 
luptătorilor străini, în special arabi, pregătiţi în tabere speciale din Libia sau 
alte tari africane. Au existat şi unele mărturii sau documente care să susțină 
ipotezele de mai sus. Cu toate acestea, problema teroriştilor a rămas una 
controversată. Există persoane ucise sau reţinute pentru acte de terorism, însă 
nu există niciun terorist dovedit. Presa vremii s-a ocupat intens de aceste 
figuri sinistre, fără însă a reuşi să găsească mai multe dovezi despre existenţa 
lor, aşa cum nici justiţia nu a găsit. 

Important din punct de vedere istoric este textul „Informare din partea 
Consiliului Frontului Salvării Naţionale”, din 23 decembrie 1989. Ion Iliescu 
se plânge că au avut o zi plină şi grea, făcută şi mai grea de acţiunile 
„criminale ale unor bande de terorişti instruiți special pentru lupta împotriva 
maselor populare şi apărarea dictatorului”. Fostul preşedinte al României din 
anii de după Revoluţie nu se îndoia deloc de existenţa acestor luptători 
împotriva poporului: „Existenţa acestor grupe de terorişti, a unor indivizi 
fanatizati, care acţionează cu o cruzime fără precedent, trăgând în locuinţe, în 
cetăţeni, provocând victime în rândul militarilor”... Aceşti terorişti sunt 
extrem de periculoşi, căci folosesc arsenalul deghizării şi disimulării. Nu 
poartă uniforme, ci sunt în civil, susținea Ion Iliescu. Mai mult, „şi-au pus 
banderole, ca să fie confundați cu oamenii din formațiunile de apărare”. Se 
cerea vigilenfä maximă, mai ales că aceşti teroriști: „Împuşcă din orice 
poziţie.” 

Situaţia este dezbătută şi de presa locală. Abordările sunt diferite. 

Ideea teroriştilor avea să fie reluată în plan local în articolul „Fără 
milă!”, din Luptătorul bănăţean, moştenitorul Drapelului roşu şi continuat 
de Renaşterea bănăţeană. Ziaristul anonim, căci nu are curajul să-şi 
dezvăluie identitatea, spune vehement şi plastic: „Dacă în derularea acţiunilor 

lor disperate nu au avut vreme să asculte comunicatul cu privire la arestarea 
«nasilor» (care au cheltuit banii grei (sic) ai poporului pentru «creşterea si 
educarea» lor în unităţi specializate în agresivitate şi teroare), măcar să 
privească”... Ziaristul anonim îşi dezlantuie şi pornirile mesianice. Nu doar 
că îi sileşte pe teroristi să citească ziarul, ci îi şi loveşte cu slova-săgeată. Căci 
ziaristul, el, ziaristul, este eroul acestor zile, un făcător şi desfăcător de 
destine: „Chiar acum, când, sub răpăit de gloanţe şi teamă de măcel, din 
respect pentru sublimul şi eroicul efort al minunatilor noştri cititori- 
concetateni compatrioți, elaborăm o nouă ediţie a ziarului, aceste elemente 
născute din circumvolutiunile a două creiere alterate atentează (sic) pacea 
caselor, a familiilor, a avutiei noastre, a României unice. Să-i lovim fara 
milă!” 


„12 cuiburi de fanatici” 

În numărul 7 al Luptatorului..., din 28 decembrie 1989, regăsim un 
reportaj realizat în clădirea Operei şi bazat pe declaraţiile celor aflaţi acolo. 
Retinem textul foto redat sub imaginea cu un tânăr cu pistolul-mitralieră la 
piept, însoţit de un câine lup: „Herbert Preisach, electrician la Depoul C.F.R. 
din Timişoara, ca atâtea zeci de mii de tineri, de zile şi nopţi, se află în toiul 
luptei. Împreună cu câinele său a sprijinit un pluton de militari în acţiunea de 
depistare a teroriştilor. Aşa, alte 12 cuiburi de fanatici au fost reduse la 
tăcere!” Cu toată vehementa jurnalistului şi cu tonul de epopee al descrierii, 
urmele teroriștilor nu au mai fost găsite ulterior. Deşi din „12 cuiburi de 
fanatici” trebuia să rămână un semn cât de cât concludent! 


Ucigaşii aveau spioni în spitale 

Din numărul 5, de marti, 9 ianuarie, al Renaşterii banätene reținem 
articolul Gorilele îşi caută... „puii ”. În ciuda acestui titlu metaforic destul de 
neinspirat, textul, semnat A. Gheorghiu, O. Stoian, relatează întâmplări din 
incinta Spitalului de Copii, în perioada de după căderea lui Ceauşescu, când 
unitatea sanitară a fost supusă tirurilor de terorişti. Aceştia din urmă, 
reprezentaţi de un fantomatic „nea Gică”, aveau spioni în incinta spitalului, 
nimeni alţii decât nişte copii de 12 ani: „În ciuda măsurilor luate, la ora 22, la 
unul din geamurile de la etajul I, dr. Petre Lesovici surprinde dovada 
indubitabilei trădări: repetate semnale luminoase. Era misiunea pe care şi-o 
asumase şi pe care încerca să o ducă la îndeplinire... unul dintre pacienţii 
internaţi, la propria lui cerere (acuzând dureri de dinţi), doar cu câteva ore 
mai devreme: Cristi Apetrei, născut în 1977, la Suceava, provenind dintr-o 
familie dezorganizată, urmează cursurile unor şcoli speciale de reeducare din 

localitate. Fiind în vacanţă, a venit «să-şi vadă mama, stabilită prin recăsătorie 
la Bogda?!». Ne oprim aici cu declaraţiile consemnate de către personalul 
medical, cât şi de formaţiile apărării naţionale, nu înainte de a preciza partea 
finală a misiunii lui Cristi: să se întâlnească cu nenea care i-a dat de băut 
înaintea internării, pentru a-i raporta numărul medicilor şi al militarilor aflaţi 
în spital, precum şi saloanele în care se afla grosul pacienţilor.” Celălalt copil 
se numea Adrian Văleanu şi era tot de prin Moldova. Nu ni se spune care era 
„misiunea” acestuia. Din articol aflăm însă un alt aspect cutremurător: „Ajun 
de Crăciun. Timişoara trecea prin cele mai critice momente ale «revanşei». 
Crutarea Spitalului de Copii era condiționată de un pret greu de acceptat: 
eliberarea teroriştilor din cimitirul din Calea Lipovei.” Tonul este unul 
apocaliptic, având darul să incite opinia publică mai mult decât era necesar, 
mai ales că în cimitirul din Calea Lipovei nu era niciun terorist reținut! 


„Auzeam gloantele cum se lovesc de blindaj” 

Din Orizont nr. 5, apărut în 2 februarie 1990, reținem interviul luat de 
Iosif Costinas locotenent-colonelului Petre Ghinea, unul din ofiţerii ce 
comandau lupta de apărare a oraşului împotriva celor numiţi generic terorişti. 
Abordarea este diferită. Se merge la surse credibile, în cazul acesta militarii, 
adică vânătorii de terorişti. După cum ştim, de existenţa acestor persoane 
înarmate decise să înăbuşe Revoluţia nu se îndoia nimeni. Iosif Costinaş nu- 
şi lasă interlocutorul să bată câmpii, deşi amândoi cred în existenţa 
teroriştilor. Petre Ghinea se dovedeşte un om cu capul pe umeri, sobru şi 
deschis, şi nu avansează către public date necontrolabile şi nici nu se 
împăunează cu merite, chiar dacă ele există. 

Redăm, în continuare, un pasaj din interviu, unul semnificativ în 
privinţa celor întâmplate, dar şi a ceea ce se ştia, la acea dată, concret despre 
terorişti: „Către miezul nopţii, am auzit tipete din Piaţa Operei. Am pornit 
imediat cu transportorul în care mă aflam. După ce am străbătut strada Alba 
Iulia, pe care oamenii fugeau ingroziti, am ajuns aproape de pasajul subteran. 
În jurul scărilor pasajului subteran se aflau, întinşi cu faţa la pământ, câteva 
sute de tineri. Le-am făcut semn să fugă, i-am protejat. A început să tragă în 
noi dinspre Muzeul Banatului. Auzeam gloantele cum se lovesc de blindaj. In 
acelaşi timp, se trăgea şi din câteva poduri ale clădirilor. Ne-am îndreptat spre 
muzeu, am aprins reflectoarele transportorului, luminând micul parc din 
apropiere. Căpitanul Ilie Hirta a reuşit să prindă în lunetă pe unul dintre 
terorişti. A tras în el. Teroristul a căzut ca retezat şi, imediat după aceea, 
«colegii» lui ne-au spart reflectoarele. Ne-am retras, am ocolit clădirea 
muzeului şi am cercetat locul unde a căzut teroristul. Dispăruse de acolo. Am 

văzut doar urme de sânge... Din hotelul «Central» s-a tras asupra noastră şi 
ne-au găurit câteva pneuri de la transportor...” 

În numărul 12, din 23 martie 1990, revista Orizont găzduieşte un 
amplu interviu realizat de Brînduşa Armanca la unitatea militară de aviaţie de 
pe lângă Aeroportul Timişoara. În cazul acesta, sunt relevante două aspecte. 
Unul este dat de misiunile încredințate acestor militari în timpul Revoluţiei, 
misiuni din care face parte şi lupta acestora cu teroriştii. Dar, înainte de a 
vorbi despre această obsedantă problemă a misterioşilor terorişti, se cuvine să 
aruncăm o privire asupra preambulului acestui interviu. Acesta este mai mult 
decât un şapou (chapeau), în termeni jurnalistici, o punere în temă, ci are şi 
semnificaţia unei definiri a traseului omului de presă, o scurtă, foarte scurtă, 
dar extrem de relevantă misiune de credinţă. Pentru perioada la care ne 
referim, prezentarea făcută de Brînduşa Armanca are o dublă semnificaţie 
simbolică, dezvăluite fiind nu doar condiţiile realizării unui bun interviu, ci 
sunt date şi unele principii după care ziaristul se ghidează in munca sa: „Acest 
material documentar apare cu întârziere. În configuraţia prioritatilor 
gazetăreşti, urgentele s-au permutat de la o zi la alta, de la o oră la alta. 
Reporterul e convins de necesitatea elucidării în timp, până la detaliu, a 
tuturor acţiunilor şi întâmplărilor, din desfăşurarea cu totul specială a 
revoluţiei în oraşul providential Timişoara. Principiile sale sunt: fără afirmaţii 
vagi, fără speculaţii, fără vânătoare de senzaţional. Şi încă unul, pe care îi va 
fi greu să nu-l încalce: fără patetism. O serie de interdicții pe care şi le impune, 
crezând in probitatea şi decenta mesajului jurnalistic. Banda magnetică şi 
monitoarele discernământului îi vor sta în ajutor”. 

În ceea ce priveşte mult discutata şi halucinanta problemă a 
teroriştilor, este important să facem o distincţie între teroriştii care au acţionat 
mânuind armele de foc şi cei ce au declanşat războiul electronic. Chiar dacă 
It.-col. Nicolae Drăghicescu se referă, în interviul luat de Brînduşa Armanca, 
doar la cei ce se lansau în reţelele de transmisiuni ori aruncau ţinte false, 
declarația lui surprinde esenţa întregului fenomen, mult mai amplu: „Să-i 
numim, totuşi, «terorişti» (deşi nu am prins niciunul)”. Acelaşi interlocutor 
ne relatează despre capacitatea acestor indivizi de a semăna o confuzie 
groaznică: „La un moment dat, am fost informaţi că aerodromul este atacat. 
Atunci am folosit antiaeriana. Acum este cert că s-a simulat un atac prin 
lansarea unor baloane captive, un fel de fuzee care imitau zborul unui 
elicopter. (...) Intrând în raza de acţiune a artileriei antiaeriene, s-a deschis 
focul asupra acestui aparat de zbor, căruia îi lipsea totuşi ceva: nu făcea 
zgomot. În partea de est a aerodromului a explodat un astfel de obiect”. Mai 

târziu, militarii au putut recupera resturi din acesta şi au putut să-şi dea seama 
de ceea ce se întâmplă. 
Au tras cu rachete 

Dacă în Timişoara aviatorii erau puşi pe urmele unor ţinte false, 
inexistente ori aparate care simulau prezenţa unui inamic, la Reşiţa, piloţii 
chiar au deschis focul asupra unor cuiburi de terorişti, efectul fiind unul 
pozitiv. Avioanele militare au fost chemate la Reşiţa în primul rând pentru a 
sprijini unitatea de rachete amplasată acolo, unitate aflată, lucru confirmat cu 
certitudine, sub focul unor trăgători care au primit numele generic de terorişti. 
Să spunem că aceste lupte încinse s-au dat în zilele de după căderea regimului 
ceauşist. Iată ce a reţinut It.-col. Nicolae Drăghicescu: „In 24 decembrie s-a 
primit ordin să se acționeze în misiuni de cercetare aeriană şi de sprijin în 
zona Reşiţa. Acolo erau semnalate grupe de terorişti care trăgeau într-un 
dispozitiv al Armatei. Dovada concretă: victimele din zona respectivă. În 
afară de misiunea de cercetare am avut de executat şi două misiuni de lovire 
cu foc în zona respectivă. Au mers două avioane la interval de timp şi s-a 
executat câte o tragere. Efectul a fost că imediat a încetat focul dinspre grupul 
de terorişti către unitatea militară respectivă”. 


Arestati şi dispăruţi 

Deşi evenimentele cotidiene şi transformările profunde din societatea 
românească ori, mai degrabă, aprigele confruntări de idei aflate la ordinea 
zilei captau atenţia ziariştilor de la Timişoara, enigmele Revoluţiei nu erau 
uitate. Problema misterioşilor terorişti era una care nu le dădea oamenilor 
pace, căci aceştia făcuseră numeroase victime după 22 decembrie 1989. În 
numărul 57, din 2 iunie 1990, Florian Mihalcea semnează un articol cu un 
titlu fulminant: Cum arată un terorist mort? Pentru prima dată avem o 
descriere a unor astfel de persoane, făcută de un martor de încredere. Este 
vorba de Alexandru Koos, rănit în Revoluţie, aflat, la data acestei declaraţii, 
încă în Spitalul Judetean. Iată ce aflăm din articol: „Deci cum arată un terorist 
mort? Cel care a fost împuşcat în noaptea de 22 spre 23 decembrie între 
restaurantul lacto-vegetarian şi Operă de către gărzile ce apărau Opera şi 
intrarea spre Piaţa Libertăţii, din care făcea parte, până a fi împuşcat, şi Koos 
Alexandru, avea între 23 şi 25 de ani. A fost împuşcat în coapsa; cei care au 
examinat cadavrul nu au găsit altă urmă de glonţ şi, totuşi, a decedat în câteva 
secunde. Să fie vorba oare de acele mici fiole ascunse în reverul hainei, la 
care putea apela pentru a nu cădea prizonier? Echipamentul: haine civile, 
peste care era trasă o salopetă gri, pentru camuflaj. În buzunarul de la piept 
au descoperit două jetoane de plastic. Unul era pe o parte alb, iar pe cealaltă 

roşu, purtând înscrisul Nicolae Ceauşescu, iar celălalt pe o parte alb şi pe alta 
verde, cu înscrisul Elena Ceauşescu. Pe cap purta o cască. Pe braţul drept avea 
tatuat un număr de ordine”. 

Martorul avea să declare aceste lucruri şi când a fost audiat în procesul 
de la Timişoara. Şi el are o poveste interesantă, căci a fost rănit în aceeaşi 
noapte, pe la ora 0,40, dar a rămas pe loc peste 20 de minute, până s- 
a liniştit tirul şi a putut fi evacuat, iar apoi dus la spital. „Armele cu care 
trăgeau aveau o cadență de tragere mai mare decât a noastră, erau de calibru 
mare şi foloseau, unele, cartuşe explozive. Glontele care mi-a trecut prin 
femur a făcut un con mare la ieşire. S-a tras de la ultimele etaje de deasupra 
restaurantului lacto-vegetarian şi din clădirea Modex”, avea să declare 
Alexandru Koos. 

Reporterul aminteşte şi de câțiva suspecți reţinuţi şi predati pe bază de 
proces-verbal la Garnizoana militară, dar care, ulterior, nu au mai fost de 
găsit: „Cum arată un terorist viu? Nu toţi au avut şansa să cadă morţi în 
mâinile gărzii civile. În seara zilei de 22 decembrie au fost arestate nouă 
persoane suspecte. A fost reţinut It.-col. Radu (ofiţer de Securitate) şi 
aghiotantul său, căpitan de Securitate, pentru că, îmbrăcaţi în civil, au încercat 
să intre cu forța în Operă. Căpitanul era înarmat şi a ameninţat că, dacă nu li 
se va da voie să intre, vor trage”. 


Lucian- Vasile SZABO 

Acţiunile forţelor de represiune din Ministerul de Interne 
— 16-20 Decembrie 1989 


Structura organizatorică a Inspectoratului Judeţean Timiş: 
Colonel Popescu Ion — şeful Inspectoratului 

Securitate 

Colonel Sima Traian — şeful Securităţii Timiş 

Lt.-colonel Atudoroaie Gheorghe — locţiitor 

Maior Radu Tinu - locţiitor 

Lt.-colonel Pele Ioan Petru — şeful Serviciului 1A Informaţii Interne 
Colonel Cintaretu Constantin — şeful Serviciului 1B Informaţii Interne 
Maior Zarcula Nicolae — şeful Serviciului II Contrainformatii în sectoare 
economice 

Lt.-colonel Uram Tuculescu — şeful Serviciului III Contraspionaj 
Maior Fieraşcu Gheorghe — şeful Grupei de informaţii externe 
Maior Mavru Nicolae — şeful Serviciului Filaj 

Lt.-colonel Popescu Nicolae — şeful Serviciului de luptă antitero 
Căpitan Petenchi Toader - şeful U.S.L.A. 

Miliție 

Colonel Deheleanu — şeful Miliției Judeţene 

Lt.-colonel Corpodeanu Ion — adjunct 

Lt.-colonel Tufariu Dumitru — şeful Serviciului Cercetări Penale 
Colonel Fărcaşu — comandantul Miliției Municipale 

Lt.-colonel Toma Ionel — şeful Serviciului Pază şi Ordine 


16 Decembrie 1989 

Activitatea pastorului Laszlo Tőkés era atent supravegheată de o 
echipă a Securităţii Timiş, condusă de maiorul Radu Tinu. Lucrătorii 
Securităţii urmăreau cu atenţie evenimentele care se derulau în faţa Bisericii 
Reformate. După ce tramvaiele din Piaţa Maria au fost oprite de către 
manifestanți, protestul celor aflaţi acolo s-a transformat radical. Dacă initial 
timişorenii s-au adunat la Biserica Reformată pentru a se împotrivi evacuării 
pastorului László Tőkés, din acest moment protestul s-a radicalizat, cerändu- 
se, pentru prima dată, schimbarea lui Ceauşescu, exprimată prin scandarea 
primei lozinci: „Jos Ceauşescu!”. În acel moment a avut loc şi prima 
altercatie între manifestanți şi efectivele Ministerului de Interne şi s-au 
făcut primele arestări. 

Colonelul Popescu Ion, inspectorul-şef al Inspectoratului de Interne 
Timiş, în baza Ordinului 02600 din 1 iulie 1988, pune în aplicare planul unic 

de acţiune, desfăşurând în Timişoara trupele de intervenţie avute la dispoziţie. 
Astfel, au intrat în dispozitiv: 2 plutoane de intervenţie dotate cu căşti, scuturi 
şi bastoane, trei subunități de la Brigada de Securitate şi două subunități de la 
Trupele de Grăniceri. La Consiliul Judetean au intervenit în forță, bătând si 
arestând o mare parte din manifestantii aflaţi în zonă. 

Echipe mobile ale Securităţii şi Miliției au urmărit mişcările 
manifestantilor prin oraş, din Calea Buziaşului, de la IAEM, Strada Arieş, 
Complexul Studenţesc, Catedrală, Bulevardul Republicii, Circumvalatiunii, 
Piaţa Dacia, Calea Aradului. Cu ajutorul trupelor de la M.Ap.N., de la orele 
22,00 şi până în dimineaţa de 17 decembrie, orele 04,00, s-au făcut arestări 
masive în rândul manifestantilor. Lucrătorii din cadrul Miliției şi Securităţii 
au arestat orice persoană întâlnită pe stradă, bătând cu bestialitate bărbaţi, 
femei, copii şi bătrâni laolaltă. Persoanele arestate au fost duse în curtea 
Inspectoratului, unde din nou au fost bătute şi maltratate într-un mod inuman. 
lată câteva fragmente din declaraţiile date de câteva persoane aflate, in 
calitate de martori, la procesul lotului de la Timişoara: 

Martorul Trofin Traian: ,, Dar faptul când, de după clădire, au apărut acele 
trupe îmbrăcate în salopete cu căşti albe pe cap şi cu bastoane şi cu scuturi, 
care ne-au bătut acolo şi noi n-aveam nimic în mână. Acolo am luat-o şi eu 
pe cocoaşă, bine de tot, pe spate, ca de aceea vorbesc aşa şi acum. M-am 
retras către Spitalul ASCAR — de inimă, este aproape, acolo. M-am ascuns în 
hol. Lumea era luată şi bătută... Care era prins şi bătut era luat şi tras către 
parculetul acela unde este poarta nr. 2, unde se ţineau audientele la Partid 
înainte, acolo erau traşi la o maşină. Pur şi simplu, erau bătuţi şi traşi aşa, 
pe jos, ca şi cum ai trage un sac de ciment, în care mai este puţin ciment în 
el şi-l tragi pe jos. Asa erau duşi oamenii ăia acolo. Şi femei, si fete tinere, si 
copii tineri’’.”® 

Martorul Borchescu Ioan: „Ne scoate pe toți afară în stradă, unde era un 
camion RABA, cu coviltir. Şi ne-o încărcat pe toți acolo, într-o RABA 
militară, cu coviltir. Ne-or încărcat pe toți în maşina aia, dar într-un hal fără 
de hal. Cu lovituri, înjurături, cu minuni de lume... Un ofițer de Miliție, tânăr, 
era fără caschetă, deschis la haină, că era şi cald, ăla o fost un ofiţer foarte 
rău, foarte rău. O lovit o femeie bătrână care n-a putut să se urce sus. Era cu 
bărbatul, veneau de la o nuntă şi i-o prins. O lovit-o pe aia peste gură rău, 
un om rău de tot... Bărbat frumos, numa’ rău... S-ar putea şti cine-i, pentru 
că ofițerul de servici ştie cui ne-o predat pe noi. Ne-o încărcat în RABA aia, 
o plecat de la Garnizoană înspre Restaurantul Militar, o făcut la dreapta, pe 


76 Procesul de la Timişoara, volumul IV, pg. 2267 

urmă tot la dreaptă, pe linia de tramvai, şi o mers prin fata Magazinului 
«Bega», până la pod, la Decebal. La pod o făcut la stânga şi o luat-o spre 
Militia Municipiului. O trecut de Militia Municipiului şi o intrat în curte la 
Militia Judeţ. Acolo o fost tragedia lumii, ce nu s-o văzut nici în filmele de 
groază... Ne-o pus pe toţi pe burtă în curte, şi militarii, nu militarii, 
subofiterii de Miliție aveau nişte pari albi şi ne-o bătut cu alea pe burtă, cu 
mâinile întinse, ne-o bătut până la ora 5,30. La 5,30, un ofițer mare, aşa, 
brunet, îi zice la şoferul de la dubă să aducă duba acolo, aia care venea cu 
deţinuţii. O adus duba si întreabă: «Cäti încap in ea, ma?». Si zice: «60 si, 
dacă îi împachetezi bine, 90.» «Împachetează-i foarte bine!» Ne-o înjurat, 
cum nu lăsa Dumnezeu, ne-o înjurat, o spus că ne duce să ne puste... «Avem 
ziduri destule, mă! V-o trebuit putere ?De ce n-aţi venit să va dăm noi? N-afi 
ştiut că-i la Miliție puterea?» Ofițerul ăla înalt o zis asa. Si ne-o dus la 
Penitenciar (...)La Miliție, în curte, pe nimeni n-au întrebat cum îl cheamă. 
Numa’ bătaie şi bătaie... Pe burtă ne-or ţinut o oră şi ne-or bătut... 

P.C.: - Şi bărbaţi? Şi femei? 

Bo.L.: - Lângă mine era o femeie. Tremura inima în ea. Am simţit cum tremura 
inima în ea. Femeie şi fricoasă şi vai şi-amar de ea. În stânga mea era un 
tractorist; când i-o dat un picior în gură, pentru că o vrut să ridice capul, 
când i-o dat cu piciorul în gură, o şi scuipat dinţii şi i-o dat şi un picior în 
cap: «Manca pământ românesc, mă, că ăsta-i pământ românesc». "7 
Martorul Ioana Ecaterina: ,, Cand am ajuns la Miliție, unde ne-a lăsat jos într- 
o curte mare, ne-a lăsat şi apreciam că este Miliție sau Inspectorat, nu ştiam 
ce e, pe sub mâini m-am uitat doar, că-mi era frică şi m-am uitat şi am văzut 
că sunt nişte cazane mari de motorină, de benzină, de ulei... Lângă mine era 
un om care întotdeauna îmi spunea sa nu-mi fie frică. Dincolo de mine a 
ridicat un om capul, presupuneam că este un om, tot muncitor, era tractorist 
şi zice către mine: „Doamnă, nu vă fie frică! Nu vă fie frica!”. Tremuram 
toată, nu ştiam ce să fac de frică... 

P.C.: - Dar ce s-a întâmplat acolo? Ce vi s-a întâmplat? 

Ioana Ecaterina.: - Ne-a bătut. Acolo ne-a bătut cel puţin 20-25 de minute. 
P.C.: - Cine? 

Io.E.: - Un om înalt, foarte nervos, un om mai voinic, în civil, ne-a bătut de 
ne-a zapacit în bătaie... Asta a fost pe 16... 

P.C.: - Câţi erati acolo? 

Io.E.: - Era un Singur om care ne-a bătut... 

P.C.: - Nu, nu, nu! Dar câți erati dv. acolo? 


7! Procesul de la Timişoara, volumul V, pg. 2546 

Io.E.: - Noi eram multi, foarte mulţi, cel putin 80-90 de persoane. 

P.C.: - Si erati întinşi jos? Acolo în curte? 

lo.E.: - Eram intinsi pe burtă. Ca pe animale ne-a întins pe burtă. "5 
Martorul Perici Viorel Grigorie: Au luat-o şi pe prietena mea şi încă doi copii, 
la vreo 13-14 ani, un băiat la vreo 17 ani şi un om mai în vârstă şi o femeie. 
Si pe ea au bagat-o în maşină. Ne-au dus la Miliție. Acolo, cum am ajuns la 
Miliție, ne-au coborât şi iară au început să ne bată şi ne-au spus să ne culcam 
pe jos, pe burtă. Aici, bineînţeles că au început să ne bată mai multi, deci nu 
numai doi-trei, patru-cinci, să ne lovească cu picioarele... N-aveam voie să 
ne uităm nici în stânga, nici în dreapta, numai Să stam culcafi cu capul in 
JOS... 

P.C.: - Unde? Afară? 

Perici Viorel.: - Da. Deci ne-au băgat pe poarta mare, cum intri pe dreapta 
au nişte celule acolo, la beci, dar înainte de a ne băga jos, la celulele alea, 
ne-au bătut. Eu, totuşi, am reuşit să-l văd pe unul cu păr castaniu, avea un 
Alain Delon pe el, pantaloni maro, ochi albaştri, cu mustață. După ce ne-au 
bătut, ne-au dus jos în beci şi ne-au luat datele. Și după aia ne-au băgat într- 
o cameră şi pe prietena mea separat. În acea cameră au fost în jur de 70-80 
de inşi. Dimineaţa ne-au scos de-acolo şi ne-au pus, nu ştiu acum precis, 70- 
80, pe platou, ca să ne ia cu duba, să ne ducă la Penitenciar. Aveau dubă 
care ducea la Penitenciar, maşina aia a Penitenciarului. Înainte de a ne 
încărca în dubă, iară ne-au bătut şi era unul civil, îmbrăcat într-o scurtă 
albastră de fâş, vătuită, cu ochelari, era mai subţire, avea pantaloni gri şi 
incaltarile erau negre. Acesta ne-a spus: «Ce v-a trebuit vouă să faceţi 
scandal si să strigati: Libertate ? Nu v-a fost bine în libertate? Ei lasă, că de- 
acuma, uitati-va la soare (deci era dimineaţa, pe la ora 7,30-8,00), uitaţi cum 
răsare soarele! Am să vă ascund cel putin 20 de ani de-acum încolo!». 
După care a dat dispoziție să fim imbarcati în camion şi duşi la 
Penitenciar. "9 


17 decembrie 

În 17 decembrie continuă anchetarea manifestantilor la sediul 
Inspectoratului, iar lucrătorii de la Securitate duc o intensă activitate în 
intreprinderi, pentru a identifica şi aresta persoanele care au mai participat la 
manifestatiile din seara şi noaptea de 16 decembrie. În cursul zilei, cea mai 
mare parte din manifestantii arestaţi sunt duşi de la Inspectorat la Penitenciar. 


8 Procesul de la Timişoara, volumul V, pg. 2646-2647 
7 Ibidem, pg. 2803 

În dimineaţa de 17 decembrie sosesc de la Bucureşti cele două grupe 
operative ale Ministerului de Interne, la Securitate echipa condusă de 
generalul Macri Emil, iar la Miliție echipa condusă de general-maior Mihalea 
Velicu. Aceştia, practic, preiau coordonarea acţiunilor pentru reprimarea 
manifestantilor din Timisoara. 

În jurul orei 15,30 general-locotenent Nutä Constantin, adjunct al 
ministrului de Interne şi şef al Inspectoratului General al Miliției, ajunge la 
sediul Inspectoratului şi preia comanda tuturor efectivelor subordonate 
Ministerului de Interne. 

Între orele 12,30 şi 17,30 s-a ordonat distribuirea armamentului şi 
muniției aferente, fiind înarmate aproximativ 375 de cadre ale Ministerului 
de Interne cu pistoale-mitralieră de 7,62 mm. Imediat după ordinul de 
înarmare, pe străzile oraşului au apărut autoturisme Dacia şi ARO, din care s- 
au tras rafale de arma care s-au soldat cu morţi şi răniţi. Declaraţiile date de 
mai mulţi martori în cadrul audierilor în Procesul de la Timişoara susţin aceste 
fapte. lată câteva fragmente din proces, care confirmă aceste activităţi ale 
celor de la Miliție şi Securitate: 

Martorul Portroghir Lucica: - ,,...din Calea Lipovei, Dispensarul 20. Când 
am ajuns la capăt, am întrebat militarii care erau acolo dacă pot să merg mai 
departe sau nu. Şi atunci mi-au zis: «Doamnă, puteţi să mergeţi numai până 
la dispensar, dar mai departe de dispensar nu puteţi merge!» Si, deoarece 
copiii aveau febră, erau bolnavi amândoi, am mers până la dispensar. Când 
am ajuns la dispensar, nu mai era nimeni acolo. Am aşteptat puţin, ne-am 
întors înapoi de la dispensar. Când am ajuns în piaţă, am văzut o maşină 
roşie care a trecut şi din care a început să se tragă. Atunci, în momentul când 
s-a tras, eu cu fetiţa şi cu copilul şi lumea care era acolo ne-am adăpostit sub 
mesele din piaţă. 

P.C.: - Ce piaţă e acolo? 

Po.L.: - Piaţa din Calea Lipovei. E o piaţă mică acolo. Si la un moment dat 
am văzut fetița plină de sânge. A început să plângă şi mi-a zis: «Mămica, 
curge sänge!». Când am văzut, si eu m-am intimidat, m-am speriat şi atunci 
a venit cineva, nu mai retin cine, şi a vrut sa ducă fetiţa la spital. Eu nu am 
vrut Să duc fetiţa, că am zis că mai bine o duc acasă, că s-au întâmplat atâtea 
şi mi-e frică să o duc la spital. Am dus-o acasă, i-am acordat îngrijirile pe 
care ştiam eu să le dau, m-a ajutat şi o vecină din bloc. După aia, în data de 
25, am mers cu ea la dispensar. 

P.C.: - De unde-i curgea sânge? Unde fusese lovită? 

Po.L.: - Aici, în cap. 

P.C.: - La cap, da? 

Po.L.: - Da. 

P.C.: - Din masina aceea rosie s-a tras? 

Po.L.: - Da. Aşa spunea si lumea. Eu am văzut maşina, a trecut aşa repede, 
şi lumea de-acolo a zis că din maşină s-a tras. Și, atunci, am stat acolo, în 
stație, mai mult de o jumătate de oră, că s-a tot tras încontinuu. Că erau 
militarii care ne apărau... 

P.C.: - Deci în momentul în care a fost rănită fetiţa dv. înţeleg ca nu militarii 
trăseseră. 

PotroghirLucica: - Nu, nu, nu! Atunci, după ce a trecut maşina, imediat... 
Martorul Hauer Erik: - „In Piaţa Operei. Acolo, când am văzut că se trage, 
am venit înapoi. Am venit înapoi în Piaţa Traian. Pe la ora şapte am fost deja 
în Traian. Un ARO, o maşină albă, s-a ţinut după noi şi a început să se tragă. 
Eu nu am putut Să fug, prietenii au fugit. Si am fost nimerit în picior. De 
acolo, am vrut să merg acasă; se oprise o DACIA albă şi ne-au băgat în 
portbagaj cu încă două fete, şi pe un băiat l-au băgat în faţă, în maşină, şi 
ne-au dus la Militia Municipiului. Acolo am fost bătuţi de cei de-acolo. Ne- 
au luat tot ce am avut la noi. Eu am avut numai o brichetă şi, de acolo, am 
fost dus la spital la ora două noaptea. La Spitalul Judetean. "5! 

Martora Rusu Maria: - „In momentul respectiv n-am observat, vă spun, am 
stat din decembrie şi mă gândeam, de unde a putut să apară o Dacia 1300, 
de culoare roşie, sută la sută nu pot să vă spun, galbenă, pentru că începuse 
sa se amurgeasca... Asta era în jurul orei 17,00-17,30, cam în jurul acestei 
ore era, a izbucnit o Dacie, dar, de unde a venit, nu pot să vă relatez. A ieşit 
din incintă, după părerea mea, să nu fi ieşit din incinta U.T.T., pe poarta 2, 
acuma nu pot să fiu nedreaptă, să spun 100%, că nu ştiu de unde a ieşit. Dacă 
ieşea dintre cetăţenii respectivi, părerea mea este că ar fi oprit-o 
manifestanţii şi nu i-ar fi dat voie să treacă, nu ştiu, destul că a apărut această 
maşină. I s-a dat voie să treacă în spatele cordonului de militari, din maşina 
respectivă au coborât trei cetăţeni, îmbrăcaţi, vă spun, nu cunosc gradele, nu 
Cunosc, erau tot în uniformă kaki, ca şi militarii. Unul dintre, deci domnul 
acela de o statură nici prea înaltă, nici mijlocie, a mers prin spatele 
cordonului şi a luat-o spre grădinile respective, spre un bloc care se face 
acuma nou, S-a pus în capătul cordonului şi, nu atât din discuţiile, poate de 
gălăgie, nu am auzit altceva decât că a ordonat: «Foc!». Gloantele respective 
au ricoşat în complex şi în clădirile respective ale complexului comercial, 
unde este librăria, frizeria şi celelalte şi, după aceea, când a ordonat dânsul: 

5 Procesul de la Timişoara, vol. IV, pg. 2285-2286 
8! Procesul de la Timişoara, vol. IV, pg. 2363 

«Foc!», s-a tras in toate direcţiile. Deci nu mai ştiam din care direcție se 
trage. ”? 


18 decembrie 

În data de 18 decembrie, generalul Nutä ordonă organizarea a opt 

dispozitive de luptă, amplasate în următoarele puncte: 
„D1” — Piaţa Operei, „D2” — Catedrală, „D3” — Piaţa Dacia, „D4” — Calea 
Aradului, ,,D5” — Calea Lipovei, „D6” — Calea Buziaşului, „D7” — Spitalul 
Judetean, „D8” — Piaţa Stefan Furtună. Fiecare „D” era condus de un ofiţer 
de la Miliție şi avea în componenţă 10 cadre de Miliție şi 15 militari în termen. 
Toţi erau dotați cu arme şi muniţie de luptă, iar comandantul dispozitivului 
avea şi o staţie de emisie-receptie, prin care se comunica cu generalul Nuță. 
La ordinul generalului Mihalea, coloneii Corpodeanu şi Obăgilă au trecut la 
alcătuirea celor 16 echipe de ofiţeri şi subofiteri pentru cele opt dispozitive. 
Până la orele 15,00, toate cele opt „D”-uri au fost amplasate în dispozitiv. 

Au fost alcătuite şi cinci patrule mobile împărțite pe cinci zone cu 
indicativele „Z1”-,Z5”, iar coordonatorul lor avea indicativul „Z6”. 

În 18 decembrie au primit arme şi muniţie încă 120 de cadre ale 
Ministerului de Interne. La Penitenciar ofiţerii Miliției şi Securităţii au 
început interogarea arestatilor, iar generalul Macri a trimis la Spitalul 
Judetean o echipă condusă de Sălăjan Gheorghe pentru anchetarea răniților. 

La ordinul dat de Elena Ceauşescu şi Emil Bobu, în seara zilei de 18 
decembrie, generalul Nuță, împreună cu generalul Macri Emil şi Coman Ion, 
a trecut la organizarea sustragerii cadavrelor aflate la morga Spitalului 
Judeţean. Astfel, Sima Traian, împreună cu Deheleanu, Ghircoiaş şi Tudor 
Stănică, s-a deplasat la Spitalul Judeţean, pentru a discuta cu directorul 
spitalului, doctorul Golea Ovidiu. Generalul Macri a telefonat la Crematoriul 
„Cenusa”, pentru a rezolva incinerarea cadavrelor, iar Corpodeanu a primit 
ordin să alcătuiască o echipă din ofiţerii de la judiciar, care să încarce 
cadavrele. Radu Bălan l-a apelat telefonic pe inginerul Rotaru de la 
COMTIM, pentru a obţine o autoizotermă necesară transportului cadavrelor 
la Bucureşti. Căpitanul Ciucă Valentin a primit ordinul să conducă 
autoizoterma de la Inspectoratul Judeţean la spital. Operaţiunea de încărcare 
a celor 44 de cadavre s-a desfăşurat în noaptea de 18 pe 19 decembrie, între 
orele 0,30 şi 4,00. La această acţiune au participat: colonelul Corpodeanu, 
colonelul Ghircoiaș, care a triat şi a indicat care cadavre trebuie încărcate, 
căpitanul Ciucă şi maiorul Veverca Iosif, maiorul Avram Gheorghe, maiorul 

Mişea Eugen, căpitanul Preda Laurenţiu, căpitanul Grui Tiberiu, It.-major 
Peptan Eugen, care au încărcat cadavrele. 


19 Decembrie 

Pe parcursul zilei de 19 decembrie acţiunile organelor M.I. au o intensitate 
maximă. Se încearcă identificarea „capilor” care au condus demonstranți, 
anchetele de la Penitenciar şi sediul Inspectoratului de Interne fiind în plină 
desfăşurare. Pe teren dispozitivele „D1-D8” îşi menţin poziţiile iar patrulele 
mobile ,,Z1-Z5” îşi continuă activitatea. În a doua parte a zilei ofiţerii de 
Securitate din intreprinderi sunt retraşi. 


20 Decembrie 

La ora 13,00. la Comitetul Judeţean de Partid soseşte primul-ministru 
Dăscălescu împreună cu Emil Bobu. Sub presiunea demonstrantilor arestatii 
din penitenciar sunt eliberaţi. Dispozitivele „D1-D8” sunt retrase. Majoritatea 
lucrătorilor M.I. se retrag la sediul Inspectoratului. 

Revolutionarii proclamă Timişoara primul oraş liber de comunism. 


Gino RADO 


VA INSTANTANEE - MEMORIAL 


Evenimente comemorative 
20 de ani de la Revolutia Romana din Decembrie 1989 


Aşa cum a fost de aşteptat, la sfârşitul anului 2009, membrii 
Memorialului Revoluţiei au participat la numeroase activităţi comemorative, 

cu prilejul sărbătoririi a 20 de ani de la Revoluţia Română din Decembrie 
1989. 

Pe 9 noiembrie 2009, Arion Bânciu, membru al asociaţiei noastre, a 
fost ales, din grupul tinerilor urmaşi ai Eroilor Martiri, de preşedintele 
României pentru a participa la evenimentele aniversare de la Berlin. 

Nu după mult timp, în 17 noiembrie 2009, Traian Orban, preşedintele 
Memorialului Revoluţiei, a dat curs invitatiei lui László Tőkés de a fi prezent 
la Bruxelles la Parlamentul European, pentru a tine o cuvântare la o 
conferinta-dezbatere despre aniversarea a 20 de ani de la Revoluţia Română. 

Tot în 17 noiembrie, dar de această dată la Hamburg, a avut loc 
în imagini, unde a participat colega noastră, Adina Hornea Abruda. 

Şi europarlamentarul Monica Macovei a avut iniţiativa de a invita 
timişoreni, alegând un grup de 9 urmaşi ai Revolutionarilor Martiri, astfel 
încât între 7-9 decembrie ei s-au aflat la Bruxelles, unde au avut ocazia să 
viziteze Parlamentul European. 

Simpozionul aniversar, organizat împreună cu Fundaţia Academia 
Civică, Societatea Timişoara şi Centrul Cultural Francez din Timişoara între 
10-11 decembrie a reunit personalităţi distincte din viaţa noastră culturală. 

Lunga serie a prezentării expoziţiei noastre itinerante prin Europa s- 
a încheiat la Praga, unde a fost vernisată in 1 Decembrie în foaierul Teatrului 
Naţional, iar în 16 decembrie, în acelaşi oraş, Gino Rado, vicepreşedintele 
Asociaţiei Memorialul Revoluţiei, a participat la simpozionul 20 de ani de la 
căderea Cortinei. 

Tot în 16 decembrie, dar în Timişoara, s-a vernisat în foaierul Operei 


Române expoziţia Decembrie 1989, Momentul Timişoara, şi s-a 
lansat o expoziţie mobilă pe tramvaiele care circulă prin Piaţa Maria, pentru 
a rememora memorabilul moment al opririi tramvaielor din 16 Decembrie 
1989. 

In fiecare an, in ziua de 17 decembrie, portile Memorialului se 
deschid, pentru a primi delegatii speciale, iar in acest an, printre invitatii de 
marca il amintim pe ambasadorul Germaniei la Bucuresti, domnul Andreas 
von Mettenheim. 

Traian Orban, preşedintele Memorialului Revoluţiei, şi Andreas von 
Mettenheim, ambasadorul Germaniei la Bucureşti 
în sala monumentelor de la Memorial 


O delegaţie din Bucuresti, de la Asociaţia „21 Decembrie 1989”, a 
vizitat, de asemenea, Memorialul Revoluţiei, şi a participat la evenimentele 
comemorative din Timişoara. 

Tot în ziua de 17 Decembrie s-a organizat în Timişoara un marş 
comemorativ prin locurile devenite istorie şi au avut loc la Cimitirul Eroilor 
ample acţiuni de pomenire a Eroilor Martiri ai Revoluţiei, la care au luat parte 
urmaşi ai Eroilor, alături de revoluționari, iar în 18 Decembrie s-a mers în 
pelerinaj la cele 12 monumente ridicate în primul oraş liber de comunism, în 
memoria Eroilor Revoluţiei. 

Evenimentele comemorative s-au încheiat după zilele de 20 şi 21 
Decembrie, când o delegaţie de 50 de revoluționari s-a deplasat, pe urmele 
martirilor şi ale cenuşii Eroilor timişoreni dispăruţi în Revoluţie, la 
Bucureşti, Popeşti-Leordeni şi la Slatina. 


Simona MOCIOALCĂ 
Decembrie 1989, momentul Timişoara 


Într-o ambianţă familiară, a fost vernisată, în foaierul Operei Române 
din Timişoara, expoziţia Decembrie 1989, Momentul Timişoara. 

Curatorii expoziţiei, istoricii Adrian Deheleanu de la Muzeul 
Banatului, şi Cornel Florin Seracin, de la Memorialul Revoluţiei, au pregătit 
16 panouri imprimate cu poze din Timişoara, Lugoj, Deta, Caransebeş, 
Bucureşti, Cluj, Târgu Mureş, Sibiu şi Braşov, unde sunt imortalizate primele 

imagini, încă de la începutul Revoluţiei, urmărindu-se apoi desfăşurarea 
cronologică a evenimentelor. 

În același timp, realizatorii au dorit să fixeze Anul 1989 în context 
central şi sud-est european; primul panou conține chiar fotografiile 
personalităților care au contribuit la schimbările din 1989: Suveranul Pontif, 
Papa Ioan Paul al II-lea, preşedintele american Ronald Reagan şi preşedintele 
U.R.S.S.-ului, Mihail Gorbaciov. 

Mişcările revoluţionare din Polonia, Cehia, Ungaria şi Germania, 
ilustrate în al doilea panou, precum şi intervenţia armată din Piaţa Tien An 
Men din China, fac legătura cu evenimentele din România. 

Două dintre panouri tratează cultul personalităţii şi felul în care a fost 
văzută şi percepută Revoluţia Română în presa internaţională. 

„Am convenit ca această expoziţie să fie gestionată împreună cu 
Muzeul Banatului, în vederea informării publice în localităţile din alte părți 
ale ţării, unde se ştie prea puţin despre Timişoara”, a spus Traian Orban în 
cuvântul de deschidere. 

Dan Leopold Ciobotaru — actualmente directorul Muzeului Banatului 
— s-a aflat, şi el, pe străzile oraşului, fiind unul dintre cei multi anonimi care 
au luat parte la Revoluţie. Din dubla sa calitate, a subliniat că, daca 
exponatele obişnuite ale unui muzeu tratează sute şi mii de ani de istorie, 

Memorialul Revoluţiei s-a constituit pentru a evoca o săptămână de istorie, 
cea mai recentă a patriei noastre. 

În cuvântul de încheiere, conf. dr. Viorica Bălteanu a creionat câteva 
amintiri care au marcat-o în epoca de tristă amintire: „când nu mai puteam 
îndura frigul, eram îndemnați: mai pune un pulover pe tine!”, dar atunci „când 
frigul te pătrunde, se încrâncenează şi sufletul, te simți umilit şi încorsetat”. 
Pe lângă frig, nu se pot uita „cele două porţii de întuneric zilnice, la propriu, 
când se lua curentul şi trebuia să stăm la lumina lămpilor de petrol sau a unei 
lumânări.” 


Simona MOCIOALCĂ 


Zidul Berlinului după 20 de ani... 

De 20 de ani putem vorbi liber, trăim într- 

o lume democratică, ducem o alt fel de viaţă, ne 

bucurăm sau blamăm noua societate, cu toate 

câştigurile şi neajunsurile ei. Tot de 20 de ani, 

din păcate, multi s-au despărţit de cineva drag şi 

nu se mai bucură de căldura unei familii reunite. 

Pentru ei Revoluţia a însemnat mult mai mult... 

Acesta este şi cazul lui Arion Emil Bânciu, 

membru al asociaţiei noastre, care avea 2 ani şi câteva luni când şi-a pierdut 
mama. 

Din păcate, în România schimbarea regimului s-a făcut cu multă 
vărsare de sânge... România a fost singurul stat în care „foştii conducători, 
dar şi conducătorii de după executarea lui Ceauşescu au găsit cu cale să 
utilizeze formule propagandistice” pentru a scoate armata în stradă şi a ucide 
peste 1.600 de oameni, a remarcat preşedintele ţării noastre, Traian Băsescu. 
Şeful statului a mai spus că acesta este motivul pentru care a decis ca din 
delegaţia cu care se va deplasa la Berlin să invite un tânăr din Timişoara. „În 
mica mea delegaţie l-am invitat şi pe Arion Emil Bânciu. E student, mama 
lui, Leontina Bânciu, a fost împuşcată la Timişoara, pe 17 decembrie, trupul 
i-a fost adus la Bucuresti, la Crematoriul «Cenusa», şi transformat în cenuşă. 
Îi mulțumesc că a acceptat si, chiar dacă nu va participa la manifestări, 
datorită protocolului, trebuie să ştie că Berlinul a fost locul de unde a început 
eliberarea de comunism şi, mai ales, poate că a fost izvorul tragediei pe care, 
până la urmă, el a träit-o”, a afirmat şeful statului, care l-a invitat pe tânăr sa 
spună câteva cuvinte. Vizibil emoţionat, Arion Bânciu s-a prezentat ca fiind 
student la Universitatea de Vest din Timişoara, subliniind că este onorat să 
facă parte din staff-ul prezidenţial şi să îl însoţească pe Traian Băsescu la un 
asemenea eveniment istoric. La întoarcere, Arion Bânciu ne-a povestit că a 
vizitat multe locuri importante din Berlin, ghidat de Lazăr Comănescu, 
ambasadorul României la Berlin, şi că a fost impresionat de atmosfera creată 
de oameni, care, în ciuda ploii, erau cu sutele de mii afară. 

Referindu-se la căderea Zidului Berlinului, şeful statului a adăugat că 
„pentru Germania, dar şi pentru noi, evenimentul are două semnificaţii: în 
primul rând, dărâmarea Zidului Berlinului arată momentul începerii 
reunificării Germaniei, şi pe noi nu poate decât să ne bucure un asemenea 
proces care a pus capăt unei realități de după cel de-al Doilea Război Mondial. 
Cea de-a doua semnificaţie este legată de momentul prăbuşirii sistemului 
comunist. Astăzi, pentru toate ţările foste comuniste se împlinesc 20 de ani 
de la declanşarea procesului de revenire a acestora în lumea occidentală, acolo 

de unde plecaseră înainte de izbucnirea celui de-al Doilea Război Mondial”. 
De altfel, „9 noiembrie 1989 este cea mai frumoasă zi din istoria recentă a 
Germaniei”, a comentat, cu prilejul aniversărilor din Germania, cancelarul 
Angela Merkel, în mesajul ei săptămânal. „Această zi a schimbat viaţa multor 
oameni şi, de asemenea, pe a mea”, a adăugat Angela Merkel. 

Evenimentul derulat la 9 noiembrie 2009 a stârnit interes pe plan 
mondial şi a atras o mulțime de oameni la Berlin, unde numeroşi vizitatori au 
început să se strângă într-o atmosferă festivă, pentru a admira piesele de 
domino gigantice din polistiren, instalate în centrul oraşului, pe fostul traseu 
al Zidului Berlinului, care a divizat oraşul şi Germania, totodată, din 
1961 până în 1989. 


Simona MOCIOALCĂ 


De la Timişoara la Bruxelles 


La invitaţia europarlamentarei Monica Macovei, un grup de 9 
persoane din Timişoara, urmaşi ai Eroilor-Martiri din Decembrie 1989, si 
Gavra Dănuţ (rănit în Revoluţie) au vizitat Parlamentul European, între 7-9 
decembrie 2009. 

Fiecare europarlamentar are dreptul să invite un număr de 100 de 
persoane pentru a familiariza cetăţenii cu acest for european, ca oamenii să 
înţeleagă ce se întâmplă la Bruxelles, cu ce se ocupă europarlamentarii, care 
sunt drepturile şi obligaţiile cetăţenilor. 

Din Timişoara au făcut deplasarea câţiva membri din Grupul de 
Initiativa al Urmasilor şi Ränitilor din Revoluţie din cadrul Asociaţiei 

Memorialul Revolutieu (GIUR): Bânciu loan, Andrei Camelia, Carpin 
Georgeta, Mariş Daniel, Gavra Dănuţ, Jugănaru Gianina, Pinzhoffer Harald, 
Apro Cristian, Botoc Elena şi Piroska Bogdan, din partea Societăţii 
Timişoara, cărora li s-a alăturat un grup de 28 de persoane din Bucuresti, de 
la Asociaţia ,,21 Decembrie 1989”. 


Pentru cine nu ştie, Parlamentul European este singurul organ al 
Uniunii Europene ales în mod direct. Cei 736 de deputaţi în Parlamentul 
European îi reprezintă pe cetăţenii întregii Europe. Aceştia sunt aleşi pe o 
perioadă de cinci ani de către alegătorii din cele 27 de state membre ale 
Uniunii Europene, în numele a 492 de milioane de cetăţeni. România este 
reprezentată la Parlamentul European de 33 de eurodeputati, aleşi prin vot 
direct la scrutinul de la 7 iunie 2009. 

Activitatea Parlamentului European este importantă, pentru că, în 
multe domenii de acţiune, deciziile privind noua legislaţie europeană sunt 
adoptate în comun de către Parlament şi Consiliul de miniştri, care reprezintă 
statele-membre. 

Parlamentul joacă un rol activ în elaborarea legislaţiei care are un 
impact asupra vieţii cotidiene a cetăţenilor, ca de exemplu, legislaţia privind 
protecția mediului, drepturile consumatorilor, egalitatea şanselor, transportul, 
libera circulație a lucrătorilor, capitalurilor, mărfurilor şi serviciilor. 
Parlamentul şi Consiliul au, de asemenea, competenţe comune în ceea ce 
priveşte bugetul anual al Uniunii Europene. 

Parlamentul European este o adevărată tribună internațională, unde 
iau cuvântul numeroşi lideri mondiali. De-a lungul anilor, Parlamentul a 
devenit interpretul acţiunilor interne şi externe ale Uniunii, ceea ce permite 
participarea deputaţilor şi, prin intermediul lor, a cetăţenilor, la definirea 
viziunii politice europene. 

La fiecare revizuire a tratatelor, competențele Parlamentului 
European în cadrul sistemului instituţional comunitar nu au încetat să crească, 
în pas cu nevoile cetăţeanului. Astăzi, Parlamentul European se impune ferm 
în calitatea sa de colegislator, are competenţe bugetare şi exercită un control 
democratic asupra tuturor instituţiilor europene. 

Orice cetăţean european are dreptul de a adresa o întrebare 
Parlamentului, de a-şi exprima opiniile şi de a primi un document public. 
Petitiile se adresează în scris pe adresa Parlamentului, care, de altfel, are şi un 
program TV, Euroinfo fiind un program TV săptămânal ce abordează diferite 
teme politice. 

Parlamentul European îşi stabileşte calendarul anual de activităţi pe 
baza unei propuneri în acest sens din partea Conferinţei preşedinţilor. 

Calendarul este împărțit în şedinţe plenare şi reuniuni. El cuprinde: 12 
perioade de sesiune de câte patru zile, la Strasbourg, şi 6 perioade 

suplimentare de sesiune de câte două zile, la Bruxelles; 2 săptămâni pe lună 
pentru reuniunile comisiilor parlamentare si ale delegatiilor 
interparlamentare; o săptămână pe lună pentru reuniunile grupurilor 
politice şi 4 săptămâni pe an, dedicate exclusiv activităţii şi prezenţei 
deputaților europeni în circumscripțiile lor electorale. 

Sediile Parlamentului European se află la Strasbourg şi la Bruxelles. 

Parlamentul are un preşedinte ajutat de 14 vicepreşedinţi, un secretar, 
comisii (permanente, temporare sau de anchetă), delegaţii şi corpuri politice 
(Conferința preşedinţilor, Biroul şi Chestorii), respectiv grupuri politice. 
Grupurile se alcătuiesc pe premise doctrinare, şi nu pe premise naţionale, 
similar cu Parlamentul României, în care grupurile sunt formate din 
reprezentanţii unui anumit partid (sau coaliţii), şi nu din reprezentanţii unui 
judeţ. 

Mai trebuie menţionat că în Parlamentul European funcţionează 

şapte grupuri. 


Simona MOCIOALCĂ 


Pelerinaj la monumentele dedicate Eroilor Martiri din Timişoara 


Ca în fiecare an, membrii Asociaţiei Memorialul Revoluţiei din 
Timişoara au participat, şi în anul 2009, la un pelerinaj organizat de Primăria 
Timişoara la monumentele Eroilor Revoluţiei. 

Acest pelerinaj se face de multi ani, în semn de omagiu şi recunoştinţă 
pentru cei care au plătit cu viaţa libertatea şi democraţia de care ne bucurăm 

cu toţii astăzi. În pelerinaj pornesc membrii asociaţiei, urmaşi şi apartinätori 
ai Eroilor, precum şi toţi cei care doresc să se alăture iniţiativei noastre de a 
depune coroane şi a aprinde măcar o lumânare la fiecare dintre cele 12 
monumente situate în locurile în care au avut loc ciocniri sângeroase între 
demonstranți şi autorităţi. 


Participanţii au pornit în data de 18 decembrie, la ora 10, de la 
Primăria Timişoara şi au fost transportaţi cu o cursă specială a RATT-ului şi 
escortati de un echipaj de Poliţie. 

La fiecare oprire, ei au depus coroane de flori, au aprins lumânări, au 
rostit rugăciuni şi au cântat colinzi, iar un sobor de preoţi de la Catedrala 
Mitropolitană a ţinut slujbe de pomenire. 

S-a plecat de la Fântâna Martirilor (Victor Gaga) din spatele 
grădinii de vară „Capitol”, apoi s-a ajuns la Podul Decebal, unde se află Pieta, 
şi la Muzeul Banatului, la Martirii (ambele sculpturi ale regretatului Petru 
Jecza), în Piaţa Kiittl la Biserica plängatoare (Marian Zidaru), în Piaţa 700 
la Omul ţintă (Béla Szakács), în Calea Lipovei la Eroica (Paul Vasilescu), in 
Piaţa Traian, unde Ştefan Călărăşanu şi-a amplasat Clopotul Libertăţii, la 
Spitalul Judetean, la Deschidere (Ingo Glass), apoi în Piaţa pe care nu multi 
timişoreni o cunosc după denumire, Sfântul Gheorghe, la statuia cu acelaşi 
nume (Silvia Radu). 

Ultimele locaţii au fost: Hotelul „Continental”, pentru a păstra un 
moment de reculegere la Evoluție (Gheorghe Iliescu-Călineşti), Bd. Take 
Ionescu — Invingätorul (Constantin Popovici), Complexul Studenţesc — Monumentul 
omagial (Ştefan Kelemen). 

Tot în semn de omagiu, participanţii la pelerinaj s-au oprit şi la 
Complexul Memorial din Cimitirul Eroilor, la mormintele simbolice ale 
Eroilor fără mormânt, unde o flacără de veghe arde şi luminează în 
permanenţă, ca simbol al neuitării evenimentului din anul 1989, care a 
schimbat decisiv soarta României. Făcând un bilanţ al victimelor Revoluţiei 
din 1989, la Timişoara au murit 113 persoane, 393 de oameni au fost răniţi, 
iar 860 au fost arestaţi. 

Din păcate, în afară de interesul manifestat de asociaţia noastră şi de 
presă, la 20 de ani de la evenimentele din Decembrie 1989, chiar şi 
revoluționarii au uitat să participe la manifestările dedicate martirilor. Pe unii 
îi împiedică durerea şi rănile încă deschise, dezamăgirea că noua democraţie 
nu s-a materializat aşa cum au visat, dar mulţi dintre cei care nu au pierdut pe 
cineva drag manifestă nepăsare şi indolenta. 

Un moment deosebit de impresionant mi s-a părut cel de la Podul 
Decebal, unde o tânără mămică aştepta, cu un copilaş cam de un an şi jumătate 
în braţe, grupul să ajungă la Pieta, statuia ridicată în memoria mamei sale, 
Leontina Banciu. Nu ştiu cum i-a explicat fetiţei motivul pentru care erau 
acolo, infruntand ploia şi vântul, şi nici ce a putut micuța să înţeleagă, dar este 
cert că ea va învăţa de mică să-i respecte şi să-i omagieze pe cei care au scris 
istoria în acele zile fierbinţi, aşa cum cu toţii ar trebui s-o facem, măcar o dată 
pe an. 


Simona MOCIOALCĂ 


Pelerinaj la Bucuresti, Popești-Leordeni şi Slatina-Olt pentru 
comemorarea victimelor Revoluţiei 


Crematoriul ,,Cenusa” din Bucuresti şi o gură de canal de la Popesti- 


Leordeni sunt destinaţia unui pelerinaj parcurs an de an, încă din 1997, de 
rudele Eroilor timişoreni dispăruţi în Decembrie 1989. Acolo se presupune că 

a fost aruncată cenuşa celor 42 de Martiri timişoreni, primii Eroi care au fost 
împuşcaţi în Revoluţia Română din Decembrie 1989. 

Începând din anul 1990 până în 1996, când a venit Emil 
Constantinescu la putere, timişorenii au organizat mai multe marşuri la 
Bucuresti, pentru aflarea adevărului despre morţii dispăruţi în Revoluţia de la 
Timişoara. 

La marşul organizat în aprilie 1991 în Bucureşti de Asociaţia „17 
Decembrie” din Timişoara, condusă de vicepreşedintele de atunci, loan 
Bânciu, s-au alăturat mai multe orase-martir din tara. Marşul a avut loc pe 
traseul: Gara de Nord, Primăria capitalei, Ministerul Justiţiei. 

Înainte de a ajunge la Ministerul Justiţiei, îşi aminteşte loan Bânciu, 
„am fost întâmpinați de procurorul militar Dan Voinea, care a adus în stradă 
toate probele, declaraţiile şi fotografiile existente referitoare la investigaţiile 
din 1990 de la Crematoriul «Cenuşa» şi Popeşti-Leordeni. Timişorenii, 
însoţiţi de Dan Voinea, s-au deplasat cu două autocare la Popeşti-Leordeni, 
la gura de canal «Castaforum», locul secret unde a fost aruncată cenuşa 
morţilor din Revoluţie. Dan Voinea a răspuns atunci la toate întrebările puse 
de revoluționari, existând, în acest sens, şi un film realizat de televiziunea 
particulară SOTI.” 

În perioada următoare, Asociaţia „17 Decembrie” din Timişoara, 
împreună cu Mitropolia Banatului, Alianţa Civică şi cu alte asociaţii 
revoluţionare, a organizat o nouă deplasare la Bucureşti, de data aceasta cu o 
urnă metalică specială, în care să fie recoltate resturi de cenuşă de la gura de 
canal «Castaforum», situată într-o groapă de gunoaie la marginea 
Bucureştiului, lângă Popeşti-Leordeni. Cenuşa adusă a fost depusă la 
Catedrală, iar ulterior la monumentul Deschidere din Calea Martirilor (fostă 
Calea Girocului). 

Anii următori, timişorenii au aşteptat ridicarea unui monument chiar 
pe gura canalului şi amenajarea unui parc în locul respectiv, „ceea ce nu s-a 
realizat, datorită puterii care ascundea adevărul”, îşi derulează firul 
amintirilor, în continuare, loan Bânciu. 

În 1996, când Emil Constantinescu s-a lansat în campania 
prezidenţială la Timişoara, a promis timişorenilor nu numai realizarea acestui 
proiect, dar şi găsirea adevărului despre Revoluţie şi, spre surprinderea 
urmaşilor Eroilor Martiri, în 1998, la Popeşti-Leordeni s-a ridicat un 
monument, chiar în stradă, cam la 100 de metri de gura de canal, care însă era 
separată de un gard mare, iar dincolo de gard nu avea nimeni acces. 

Monumentul s-a sfințit fără ca urmaşii Eroilor să fi fost invitaţi, lucru 
care i-a revoltat pe aceştia, şi astfel, an de an, începând cu 1997, timişorenii 

au organizat un pelerinaj la Bucureşti în luna decembrie, luna în care 
comemorăm, anual, evenimentele din Decembrie 1989. 


Urmaşii Eroilor nu pot uita că în noaptea de 18 spre 19 decembrie, cu 
complicitatea conducerii Spitalului Judeţean, autorităţile comuniste au sustras 
o parte din cadavrele Eroilor din morga spitalului, transportându-le la 
Bucureşti, unde au fost arse în 20 decembrie. Alte cadavre au fost îngropate 
pe ascuns, într-o groapă comună, pentru a se şterge toate urmele, 
documentaţia referitoare la trupurile neinsufletite ale Eroilor timişoreni fiind 
distrusă. Spitalul Judetean din Timisoara era plin de răniţi şi morţi. Medicii 
erau chemaţi de acasă, pentru a se putea acorda ajutor celor împuşcaţi. „Un 
medic mi-a spus să mă duc acasă la copii. A doua zi, când m-am dus la spital, 
Leontina nu a mai fost de găsit în spital. Cadavrele au fost încărcate într-un 
camion frigorific de la COMTIM şi transportate spre Crematoriul „Cenusa” 
din Bucureşti, unde au fost incinerate. Cenuşa timişorenilor a fost aruncată 
într-un canal din Popeşti-Leordeni”, a relatat loan Bânciu. 

Dănuţ Carpân era parchetar, iar duminică avea de făcut o lucrare la un 
apartament. Acolo s-a decis să meargă împreună cu prietenii la demonstraţie. 
A ajuns într-un grup care se deplasa spre Facultatea de Agronomie, aflată la 
intrarea în oraş. In fata Uzinei de Textile, din Calea Aradului, s-a aflat un 
cordon al armatei, care nu lăsa pe nimeni să iasă sau să intre în oraş. „În 
momentul în care soldaţii i-au somat pe manifestanți, dintr-un ARO s-a scos 
o mitralieră pe geam şi au început să tragă. Dănuţ a fost lovit de un glonţ în 
burtă, a făcut hemoragie şi a murit”, a declarat Georgeta Carpân. 

Ericha Wittmann şi-a pierdut fratele pe treptele Catedralei 
Mitropolitane când militarii au tras dintr-un TAB asupra celor aflaţi la 
intrarea în biserică. 

Radian Belici a fost nimerit de un glonţ în Piaţa 700, chiar în ochi, şi 
a murit pe loc. Natalia Belici a anunţat urgent familia soţului, de la Jebel, care 
a sosit imediat în oraş. Radian a fost dus, între timp, la Spitalul Judeţean. „Pe 
18 am vrut să mergem să vedem ce trebuie să facem să-l ridicăm. Nu se putea 
intra în spital. Erau cordoane de miliţie. A doua zi, la fel. Le-am tot spus că 
vrem să ajungem la morgă, iar la un moment dat, cineva dintr-un Aro ne-a 
spus să urcăm, că ne duce el. Bineînţeles că nu am avut curaj”, a povestit 
Natalia Belici. 

Camelia Andrei şi-a pierdut sora, în vârstă de 25 de ani, în ziua de 17 
decembrie, în măcelul de la Podul Decebal. Maria Andrei era mama unui 
copil de şase ani. Cadavrul ei a fost unul dintre cele 43 care au ajuns la 
crematoriu, ca şi cel al Leontinei Bânciu, al lui Dănuţ Carpan, Petre Wittmann 
şi Radian Belici. „Am umblat peste tot. De la spitale la miliţie, penitenciar şi 
procuratură. Nu existau niciunde liste. Pur şi simplu au dispărut! Eu speram 
că mai trăieşte, până în momentul în care a venit certificatul de deces”, a 
relatat Camelia. Certificatul de deces a sosit pe 4 ianuarie 1990. 

Familiile Martirilor mai sus amintiţi, dar şi ale celorlalți Eroi, 
neavând un loc de veci unde să aprindă o lumânare şi să ţină pomenile 
creştineşte, aşa cum este obiceiul în tradiţia religioasă ortodoxă, fac acest 
efort financiar şi deopotrivă fizic ca, măcar o dată pe an, să fie cu sufletul 
alături de cei dragi, refăcând, astfel, drumul parcurs de maşina frigorifică de 
la COMTIM cu trupurile neinsufletite ale celor ucişi. 

Se deplasează alături de urmaşii Eroilor Revoluţiei şi membri ai 
Memorialului Revoluţiei din Timişoara, care pleacă în fiecare an în seara zilei 
de 19 decembrie cu trenurile de noapte spre Bucureşti, unde sunt aşteptaţi de 
un autobuz pus la dispoziție de Asociaţia „21 Decembrie”, cu care apoi se 
merge la locurile de pelerinaj. 

Ziua de 20 decembrie 2009 a fost dedicată în întregime pelerinajului 
la Bucuresti, pe urmele martirilor si ale cenusii Eroilor timişoreni dispăruţi 
în Revoluţie. Timişorenii care au participat la pelerinaj au aprins lumânări şi 
au depus coroane în Piaţa Universităţii, Piaţa Revoluţiei, Cimitirul Eroilor şi 
gura de canal „Castaforum” de lângă Popeşti-Leordeni. La destinaţia finală a 
pelerinajului s-a organizat un parastas şi o slujbă de pomenire, la care oficiază 
atât preoţi ortodocşi, cât şi cei catolici de la biserica catolică din Popesti- 
Leordeni. La sfârşit, s-au împărțit pungute cu dulciuri, fructe şi colivă. 

Anul acesta au participat 50 de persoane din Timişoara, iar bărbaţii, 7 
la număr, au continuat a doua zi pelerinajul la Slatina-Olt, unde se presupune 
că s-ar fi defectat o altă maşină frigorifică încărcată tot cu morți de la 
Timişoara. Pelerinajul de la Slatina este unul mai recent, din 2005, şi se 
merge la Unitatea Militară, Spitalul Judeţean şi Troiţa din centrul oraşului. 

„Acest pelerinaj se va face an de an, până când în acel loc sfânt se va 
ridica o mănăstire sau o biserică, proiect care a fost aprobat de Mitropolia 
României, dar nefinalizat de Primăria Popeşti-Leordeni, care nu a rezolvat 
atribuirea terenului pentru lăcaşul de cult”, a declarat loan Bânciu, 
vicepreşedinte al Asociaţiei Memorialul Revoluţiei.” La evenimentele 
comemorative au participat şi membri din asociaţiile revoluţionare din 
Bucureşti. 


Simona MOCIOALCĂ 
Cupa „Memorialul Revoluţiei” la minifotbal — Ediţia a II-a, 2009 


Evenimentul fotbalistic Cupa „Memorialul Revoluţiei” la minifotbal, 
ediţia a II-a — 2009, organizat de Asociaţia Memorialul Revoluţiei, a reunit la 
start 12 echipe, cu scopul de a comemora Eroii Revoluţiei din Decembrie ’89 
printr-o competiţie sportivă. 

După prima ediţie, găzduită de Centrul de Reeducare Buziaş, la care 
au participat 6 echipe, popularitatea turneului a crescut, a doua ediţie fiind 
organizată, de această dată, la Timişoara. Au fost 4 zile dedicate fotbalului: 
între 12-13 decembrie faza grupelor preliminare la baza Altmayer, iar 
semifinala şi finala s-au jucat la Sala Olimpia între 15-16 decembrie 2009. 

Inainte de fiecare partidă s-a ţinut un moment de reculegere în memoria 
victimelor Revoluţiei. 


Competiţia fotbalistică antrenează în primul rând tineri din instituţii 
de stat sau din O.N.G.-uri care se ocupă de copiii defavorizati din punct de 
vedere social (orfani din revoluţie, tineri proveniţi din orfelinate şi centre de 
reeducare a minorilor, copii ai străzii etc.) 

Organizatorii evenimentului, loan  Bânciu (vicepreşedintele 
Asociaţiei Memorialul Revoluţiei, fost antrenor de fotbal în perioada 1980- 
1989 la echipa ,,Ambalajul Metalic”), Costel Balint (arestat în Revoluţie) şi 
Harald Pinzhoffer (orfan din Revoluţie) au elaborat un regulament şi s-au 
ocupat atât de organizarea turneului propriu-zis, cât şi de antrenarea echipelor 
care au reprezentat Memorialul. Trebuie spus că, timp de un an, jucătorii s-au 
întâlnit cel puţin o dată pe săptămână pentru a se antrena, jucând minipartide 
de fotbal. 

Deoarece doi dintre organizatori sunt profesori de educaţie fizică şi 
sport, i-au mobilizat şi pe elevii câtorva licee să participe la competiţie, 
respectiv pe cei de la liceele „Nikolaus Lenau”, „Jean Louis Calderon”, 
„William Shakespeare” si „Banatul”, precum şi de la Grupul Scolar 
Energetic. Au mai fost prezenţi tinerii de la Fundaţia „Rudolf Walther” şi 
„Centrul Vieţii” din Timişoara, de la Centrul Creştin „Metanoia” din 
Timişoara şi Arad, alături de echipele Memorialului Revoluţiei: „Libertatea 
’89” şi „Memorialul Revoluţiei”. Echipa de la „Centrul vieţii” este, de fapt, 
coordonată tot de „Memorialul Revoluţiei”, prin Bogdan Marius, orfan şi 


176 


rănit în Revoluţie, care se ocupă de aceşti copii proveniţi de la orfelinatele din 
Timişoara. 


Cupa „Memorialul Revoluţiei” reprezintă un omagiu şi o cinstire 
pentru cei care în zilele Revoluţiei din Decembrie 1989 s-au jertfit pentru noi, 
pentru ca România să fie azi o ţară liberă, prosperă şi integrată în Uniunea 
Europeană. Acţiunea competițională contribuie la ridicarea sportului de masă 
în România şi se doreşte a fi un exemplu şi pentru alte asociaţii, instituţii şi 
cluburi sportive din România. „Principalul scop — ne spune Ioan Bânciu — este 
fixarea momentului revoluţionar Decembrie 1989 în istorie, dar şi în inimile 
oamenilor, ca aducere aminte, cinstire şi recunoştinţă pentru cei care atunci 
şi-au dat jertfa de sânge şi viata pentru România, pentru ca noi acum să fim 
liberi. În vremurile de acum, când tinerii stau mai mult în faţa televizoarelor 
şi a calculatoarelor, se impun programe de acest gen, atât pentru agrement, 
cât şi pentru menţinerea unei vieţi echilibrate şi sănătoase.” 

Din păcate, constată tot loan Bânciu, „cei de vârsta a doua şi chiar de 
vârsta a treia, care nu sunt antrenați în sportul de performanţă, nu mai au acces 
la nicio sală de sport din Timişoara (România) datorită costurilor mari, astfel 
încât ne propunem să le dăm şi lor o mână de ajutor, să-i antrenăm şi să le 
redăm posibilitatea de mişcare.” 

Spre bucuria noastră, dacă anul trecut jucătorii noştri au pierdut finala 
(cu naţionala României de fotbal de stradă), anul acesta fiind două echipe, 
chiar dacă una dintre ele a fost eliminată în preliminarii, cea de-a doua, 
„Libertatea '89”, a seniorilor, a câştigat locul I, respectiv cupa. Pe locul al 
doilea s-au situat tinerii de la Fundaţia Rudolf Walther, pe al treilea 
„Metanoia” Timişoara, iar pe locul IV „Metanoia” Arad. În echipa care a 
câştigat trofeul au jucat, printre alţii: loan Bânciu (urmaş), fraţii Valceanu 
(orfani), Marian Mocioalcă, Alin Orban şi Hehn Robert, un junior de numai 
16 ani. 

Pe lângă cupe şi diplome, toți participanţii au primit şi cadouri care 
le-au răsplătit strădania... fotbalistică, asigurate din fondurile Primăriei 
Municipiului Timişoara. 


Simona MOCIOALCĂ 


16 Decembrie 1989 — 16 Decembrie 2009, reconstituire — expoziţie 
mobilă pe tramvaie 


În urmă cu exact 20 de ani, la Timişoara izbucnea Revoluţia ce avea 
să alunge comunismul din România. Pe 16 decembrie, pe străzile oraşului se 
striga pentru prima oară: „Libertate!”. În seara acelei zile, în jurul casei 
pastorului László Tokes se adunaseră câteva sute de oameni pentru a se opune 
deciziei administrative de evacuare a prelatului. Nimeni nu se aştepta ca 

aceştia să formeze o mişcare capabilă să dărâme un sistem care pusese 
stăpânire atâţia zeci de ani, fără ca cineva să aibă puterea să-l dărâme. Atunci 
începea să se scrie istoria. Timişorenii au oprit tramvaiele în Piaţa Maria, s- 
au încolonat şi au pornit spre Catedrală scandand: „Jos Ceausescu!”. Treptat, 
oamenii au înlăturat toate simbolurile comuniste ce le-au ieşit în cale şi, 
totodată, au avut loc primele ciocniri violente între forţele de ordine şi 
manifestanți, urmate de primele arestări. 

Momentul opririi tramvaielor, în 16 decembrie 1989, a fost retrait de 
timişorenii prezenţi în Piaţa Maria. Pentru câteva minute, tramvaiele au fost 
oprite, iar sufletele revoluţionarilor au tresărit la amintirea unei perioade de 
mult apuse. Cel care a făcut acest lucru, în urmă cu 20 de ani, şi-a amintit cu 
emoție de cuvintele pe care le-a rostit, de pe tamponul tramvaiului: „Mă 
numesc Daniel Zăgănescu şi nu îmi este frică de comunism, aşa că strigati 
după mine: «Jos Ceausescu!». Aici a început şi aici s-a terminat povestea mea 
legată de această Revoluţie”, îşi aminteşte bărbatul. Zeci de oameni, cu 
lumânări în mâini, au reconstituit momentele din urmă cu 20 de ani. Au 
îngenunchiat şi au spus Tatăl Nostru. La fel ca în 16 decembrie 1989, oamenii 
aflaţi în Piaţa Maria au strigat lozinci anticomuniste: „Jos comunismul!”, 
„Români, veniţi cu noi!”, „Păcat, păcat de sângele vărsat!”, ,,16-22/Cine-a 
tras în noi?”, „Iliescu vinovat pentru sângele vărsat!”, „Iliescu, nu uita, 
puşcăria e a ta!”, „Adevărul!”, „Unde-s teroristii, i-ati făcut miniştri!”, „Azi 
în Timişoara/Mâine-n toată tara!”, „Libertate!”, „Ole, ole/Ceausescu nu mai 
el”, „Vrem bomboane de Crăciun/Nu conducător nebun!”. 

Trei tramvaie au fost oprite, două dintre ele fiind chiar cele de la 
Revoluţie. Vehiculele au fost tapetate cu imagini din acele zile. Unul dintre 
vatmanii care au fost pe acele tramvaie, Petru Neo, spunea că în acea zi, acum 
20 de ani, s-a temut pentru viaţa sa, dar şi în zilele următoare. Atunci când s- 
au spart magazinele, a găsit pe stradă o plasă cu haine de blană. El a dus-o la 
miliţie, însă milițienii l-au băgat în beci; omul îşi mai reamintește că a văzut 
oameni în genunchi, bătuţi cu bâtele. Apoia reuşit să scape, susținând că nu 
el a furat hainele. 

Un alt vatman, Ghiţă Aionesei, îşi aminteşte că în 16 decembrie 
conducea tramvaiul de la gară spre A.E.M., când acesta a fost blocat de 
participanţii la Revoluţie. Unii s-au urcat pe tampoane şi nu i-au dat voie să 
circule. 

La acest eveniment aniversar au fost prezenţi revoluționari şi 
oficialități, printre care: fostul preşedinte al României, Emil Constantinescu, 
fostul prefect de Timiş, Ovidiu Drăgănescu, precum şi primarul Gheorghe 
Ciuhandu. De asemenea, printre participanţi s-au numărat şi Teodor Mărieş, 
preşedintele Asociaţiei „21 Decembrie 1989” din Bucuresti, cel care a atras 
atenția lumii întregi, după ce timp de 74 de zile s-a aflat în greva foamei, 
protestând pentru aflarea adevărului în dosarele Revoluţiei şi, desigur, 
László Tokes, pastorul reformat, disident anticomunist, episcop al Eparhiei 
Reformate de Piatra Craiului între 1990-2009, cu sediul în Oradea, actualmente 
politician, reprezentant al minorităţii maghiare din Transilvania. Läszlö 
Tokes este, de asemenea, eurodeputat independent din partea României, în 
2007 obţinând 176.533 de sufragii, reprezentând 3,44% din totalul voturilor 
exprimate pe ţară; în 2008, el a fost reales pe „Lista Solidarităţii” a UDMR-ului. 

Ulterior, convoiul de oameni s-a deplasat în Piaţa Victoriei (fostă 
Piaţa Operei), la fel ca în urmă cu 20 de ani, loc în care a fost aprinsă, de doi 
tineri îmbrăcaţi în costum naţional, o cruce din 150 de lumânări, în memoria 
celor care s-au jertfit pentru libertate. Candela cu care au fost aprinse 
lumânările a fost adusă special de la Bethleem pentru a marca acest moment 
aniversar. 

Evenimentele au fost pregătite de Asociaţia Memorialul Revoluţiei, 
Societatea Timişoara, ALTAR '89, Fundaţia „Integratio”, împreună cu 
Primăria Timisoara şi RATT. 

Tot atunci, reprezentanţii Regiei Autonome de Transport Timişoara 
au pus în circulaţie, timp de mai multe săptămâni, 11 tramvaie cu fotografii 
din zilele Revoluţiei, puse la dispoziţie de Memorial, realizând astfel o 
expoziţie mobilă, spre a apropia emoţional cetăţenii de momentele aniversare, 
pentru ca cei care nu au ajuns să ne treacă până acum pragul să vadă 
exponatele, pe traseele acestor tramvaie, mai ales că mulţi dintre cetăţeni se 

pot regăsi în aceste fotografi, identificându-se, astfel, cu evenimentele cu 
care au fost contemporani. 

Pe vagoane au fost lipite autocolante cu imagini din acele zile. Dintre 
aceste tramvaie, două au fost Timiş II, vagoane de tipul celor care au fost 
oprite în Piaţa Maria, într-un moment crucial pentru începutul Revoluţiei. 
Unul dintre acestea, recondiționat, a găzduit şi o expoziţie în interior, cu 
imagini din timpul Revoluţiei, fiind admirat timp de mai multe săptămâni în 
Piaţa Libertăţii. 


Simona MOCIOALCĂ 


Proiectele noastre 


Au trecut 20 de ani... 

Aşa putem spune acum şi despre Memorialul Revoluţiei, care la data 
de 26 aprilie va împlini 20 de ani de la înfiinţare. Pregătim cu emoție si 
meticulozitate acest eveniment pe care ni-l dorim unul special, organizând 
întâlniri cu membrii fondatori, cu personalităţi din viaţa politică şi culturală, 
dorind să-i surprindem în mod plăcut pe toţi cei care ne-au fost alături, ne-au 
sprijinit şi au crezut în noi, în proiectele şi idealurile noastre. 

Cu acest prilej vom decerna medalii de merit şi vom lansa cartea 
jurnalistului Lucian-Vasile Szabo despre Memorialul Revoluţiei, despre cei 

20 de ani de existenţă; o carte cu amintiri depănate de membrii noştri, cât şi 
un bilanţ al realizărilor şi proiectelor noastre. 

Cu 10 titluri noi se va îmbogăţi biblioteca noastră, prin cărţile pe care 
ne propunem să le edităm în anul 2010: 2 buletine ştiinţifice şi de informare, 
Procesul de la Timişoara, volumul IX (editor Gino Rado), o carte despre 
Revoluţia de la Lugoj (ediţie îngrijită de Gino Rado), Procesul de la Sibiu — 
Nicu Ceauşescu, un volum despre CADA, Scriitorii timişoreni şi Revoluţia, 
precum şi un volum despre morţii şi răniții din timpul Revoluţiei din judeţul 
Timiş, în colaborare cu fostul procuror militar Romeo Bălan. 

Ziua de 12 martie rămâne un reper important în istoria noastră post- 
revoluţionară, ziua în care s-a lansat celebra Proclamatie de la Timişoara, cu 
incomodul Punct 8. Pentru acest eveniment, am pregătit o carte pe care am 
lansat-o chiar în 12 martie, în sala de cenaclu a Filialei Timişoara a Uniunii 
Scriitorilor din România, iar seara, la Memorialul Revoluţiei, a avut loc o 
masă rotundă în memoria lui George Şerban, în sala care îi poartă numele. 
Volumul conţine cele mai reprezentative articole publicate în ziarele locale 
de regretatul George Şerban, care au fost selectate de un colectiv format din 
istorici şi studenţi colaboratori ai Memorialului, coordonat de Lucian- Vasile 
Szabo. 

Atât expoziţia itinerantă Revoluția Română din 1989 în imagini, cat şi 
cea realizată în colaborare cu Muzeul Banatului din Timişoara: Decembrie 
1989, Momentul Timişoara, vor fi vernisate în tara: la Jimbolia, Deta, 
Sânnicolau Mare, Buziaş, Caransebeş şi Reşiţa, apoi în toamnă la Leipzig şi 
desigur că lista rămâne deschisă, aşteptând alte invitaţii, acolo unde oamenii 
sunt dornici să cunoască mai multe despre Revoluţia Română. 

Ne propunem ca activitatea de informare publică să rămână una 
permanentă, de-a lungul întregului an, fiind la dispoziţia vizitatorilor cu 
personal specializat în prezentarea Muzeului Memorial în mai multe limbi 
europene. La cererea grupurilor de vizitatori, putem proiecta diverse filme, 
reportaje, documentare despre comunism, dictatorul Nicolae Ceauşescu şi 
anul 1989 în Europa de Est. Până la sfârşitul acestui an, dorim să mai realizăm 
împreună cu Gabriel Burza încă un film despre Revoluţie şi comunism. 

Vom menţine şi anul acesta colaborarea cu Inspectoratul Scolar, 
pentru ca elevii să vină în număr mai mare la Memorial, să cunoască această 
parte esenţială a istoriei noastre recente şi să petreacă cel puţin o oră într-un 
cadru informaţional şi educativ adecvat. În ideea creşterii numărului de 
vizitatori romani, vom consolida relațiile cu Infocentrul Turistic al 
Timişoarei, precum şi cu societăţi care se ocupă de promovarea Timişoarei în 
Banat şi România. 


182 


Pe baza unei fructuoase colaborări cu Institutul Polonez din Bucureşti, 
la 23 martie am vernisat la Memorial expoziţia Solidaritatea cu România, 
decembrie 1989, o impresionantă colecție de fotografii de după Revoluţie, 
ocazie cu care această expoziţie a fost donată în mod oficial, de către o 
delegație în frunte cu domnul Janusz Kurtyka, preşedintele Institutului 
Memoriei Naţionale din Varşovia, şi cu domnul Jaroslaw Godun, directorul 
Institutului Polonez din Bucureşti. 

Planificăm şi pentru această vară primirea unui număr mare de 
studenţi de la Universitatea de Vest, care în cadrul efectuării stagiului de 
practică vor selecta, digitaliza şi inscriptiona articole din presă, pe care le vor 
clasa pe ediţii, zile, luni şi ani. Studenţii de la Facultatea de Litere vor traduce 
articole din presa străină, referitoare atât la Revoluţia Română, cât şi la anul 
1989. 


Simona MOCIOALCĂ 

Romulus Rusan, scriitor, publicist, Academia Civică Bucureşti 
Dumitru Tomoni, profesor de istorie, Timişoara 
Lucian-Vasile Szabo, jurnalist, Timişoara 

Cornel Seracin, istoric, Timişoara 

